
versiunea în limba română 
uncris 


Au găsit primele cadavre în jur de amiază, 
suspendate de o creangă mult deasupra lor, cu 
braţele bălămbănindu-se. Samurai? Nu-şi puteau da 
seama. Era greu de recunoscut statusul social al cuiva 
după ce a fost jupuit de toată pielea. 

După cât erau de umflate și miros, plus 
temperatura zilei, Hiroto a presupus că erau morti de 
trei zile. El jupuise o grămadă de vânat, asa că chiar 
dacă morţii se aflau în asemenea stare deplorabilă, 
putea recunoaște marea îndemânare în măcelărit a 


acestui oni!. Hiroto era impresionat. Nu exista nici un 
semn de funie. Ar fi fost necesară o forță imensă şi un echilibru deosebit pentru a urca 
trupurile până acolo sus. Văzuse marile feline cum își urcă în copaci prada ucisă, dar 
asta era ceva diferit, ca si cum ar fi fost expuşi ca să fie văzuţi de ei. Se transmitea un 
mesaj? Se marca teritoriul? Nu lăsă să se vadă ce gânduri are. Purtătorii de lecticá ar fi 
fost înspăimântați, aşa că s-a prefăcut a fi liniştit. 

Dar, ceilalți n-aveau de ce să se prefacă. 


AAA 


— Căpitanul Nasu Hiroto, erou în bătălia de la Dan-no-ura, erou în bătălia de la 
Kurikara, maestru spadasin, campion arcaș al clanului Minamoto. Unii spuneau că 
este cel mai bun arcaș din istorie, sau măcar al doilea doar după tatăl său. Dar după 
război, pentru el nu a existat pace. Nu. Hiroto a luat una dintre corăbiile mele si a 
călătorit oriunde l-au dus valurile, totdeauna în căutarea unei noi bătălii, a unei noi 
vânători de fiare. Dea lungul anilor, am auzit că a vânat tigri în junglele din Tenjiku 


1 Oni - în folclorul japonez: un fel de yokai (fantomă, duh, demon, spirit), ogre (căpcăun), troll (din mitoligia nordică). Au 
înfățișări variate, de obicei hidoase (gheare, colti, coarne, păr lung, piele de diverse culori). 


VP MAGAZIN 


Larry CORREIA TREI SCÂNTEI 


sau urși albi uriaşi în dezolantele ţinuturi nordice din Joseon. Nasu Hiroto este unanim 
recunoscut ca cel mai mare vânător din lume. 

Erau oarece exagerári în aceste afirmaţii, dar Hiroto nu a corectat inexactitátile 
susținute de shogun”. Când cel mai puternic om din Nippon voia să bată câmpii, îl lásai 
să o facă. Asa că Hiroto a îngenuncheat doar si a așteptat ca Minamoto Yoritomo să-i 
hotărască soarta. 

— Ai fost unul dintre cei mai de încredere războinici ai mei, Hiroto. De ce ai 
plecat? După victoria noastră asupra clanului Taira, ti-as fi încredinţat responsabilități 
mari. 

— Am plecat tocmai pentru că voiai să-mi incredintezi responsabilități mari. 

— Eu hotărăsc cum să-ţi duci viața, Hiroto. 

— Să-mi petrec viața învățând copiii cum să tragă cu arcul ar fi fost o irosire. Nu 
încerc să fac glume, stăpâne, dar aş fi murit de plictiseală. Nu suport foarte bine pacea. 

— Apoi ai ales acest moment neprevăzut ca să te întorci. 

Atmosfera din castel era inábusitoare. O zi mizerabilă în ceea ce urma să fie cea 
mai caldă vară de-a lungul multor generaţii. Un servitor ventila fata congestionată si 
transpirată a shogunului. Nimeni nu-l răcorea însă pe Hiroto. Rangul său nu-i conferea 
dreptul de a i se oferi un servitor cu evantai. 

— Ar fi trebuit să ordon executarea ta pentru nesupunere, ronin” ticălos si 
imprudent. Dar curiozitatea mă face să fiu blând. După toti aceşti ani te-ai întors în 
Kamakura. De ce? 

— Am primit veşti cum că Shogunatul ar avea nevoie de serviciile mele. 

Minamoto Yoritomo a chicotit. 

— Am ştiut eu că acest Oni din Aokigahara te va scoate din bârlogul în care te-ai 
ascuns. Vara a început cu uciderea unui număr de războinici de-ai mei, unul cîte unul, 
și lăsarea cadavrelor atârnate în copaci, jupuite. De atunci, samuraii au năvălit acolo 
pentru ca să-l înfrângă şi să câştige favorurile mele. Toţi au dat greş. Martorii șoptesc 
despre un demon invizibil, mai puternic decât orice om, care ucide cu lancea, ghearele, 
sau chiar cu niște fulgere ca niște globuri, înainte de a dispare la fel de repede precum 
a apărut. 

— lată de ce, stăpâne, astfel de istorisiri mi-au captat interesul. 

— Uneori, trei puncte strălucitoare ca niște scântei apar pe victima aleasă. 

Shogunul a ridicat trei degete, apoi şi le-a pus pe frunte, formând un triunghi. 

— Marcajul acestor trei focuri kami* sunt singurul avertisment înainte de lovitură. 
Au murit atât de mulți samurai pentru că ei au crezut că acest oni nu poate fi înfrânt de 


2 Shogun - dictator militar în Japonia (1185 - 1868). Conducătorul de facto al Japoniei. 
3 Ronin - hoinar — un samurai fără stăpân. 
+ Kami - spirite din religia Shinto. 

mâna unui muritor. Trebuie să reamintesc că același lucru l-au spus despre Marea 
Bestie a Mării, înainte ca tatăl tău să o ucidă cu o singură săgeată trasă drept în ochi. 

— Un eveniment cu adevărat eroic. 

— Ştiu. Eram acolo. Nimeni nu i-a egalat măcar isprava aceea... inclusiv omul 
care a vânat orice bestie periculoasă de sub soare. Hmm... Poate că dacă iti va fi menit 
să-l înfrângi pe Oni din Aokigahara, ai putea, în fine, să-i egalezi legenda? 

Poate cá o avea în sânge, dar nu de asta urma Hiroto această cale. Shogunul o fi 
fost un general strălucit, dar nu înțelegea constrângerea de a căuta în mod constant noi 
pericole. 

— Eşti înțelept, stăpâne, dar ce înseamnă un mic demon din pădure comparat cu 
un puternic kaiju’? 

— Nu poti rezista niciodată unei provocări, nu-i asa, Hiroto? 

Nu mai luptase niciodată cu un demon. 

— Nu, stăpâne. Nu pot. 


AAA 


Călătoria către Aokigahara, prin pădurea deasă din nordul Muntelui Fuji, a 
durat câteva zile. În ciuda soarelui arzător, Hiroto s-a bucurat să revadă ţinuturile 
natale. Se simţea nerăbdător și viu. În fiecare dimineaţă, muntele era tot mai aproape, 
la fel ca și următoarea sa mare provocare. 

Din păcate, nu călătorea de unul singur. Șogunul a trimis un reprezentant, un 
tânăr războinic născut cu un rang înalt, Ashikaga Motokane, și garda sa de cinci 
bodyguarzi. Desi Hiroto îl ajutase pe stăpânul lor să dobândească puterea, aceasta se 
întâmplase cu mult timp în urmă. Acum, samuraii sogunului îl privea ca pe un paria, 
un sălbatic, o anormalitate în lumea lor ordonată. 

În cazul cel mai rău, Hiroto îi va folosi ca pe nişte momeli. 


AAA 


Harta oferită de shogun arăta un mic sat la marginea pădurii, așa că Hiroto l-a 
stabilit ca fiind destinaţia lor. La sosire s-a dovedit a fi și mai patetic decât se 
asteptaserà, o simplă colecție de colibe infecte si ingrádituri puturoase pentru porci, 
dar trebuia să le ofere ultima ocazie de refacere a stocului de provizii. De asemenea, 
Hiroto a încercat să obţină ceva informaţii de la prima-mână. 

Sătenii au văzut apropierea războinicilor şi şi-au părăsit câmpurile pentru a se 
ascunde în colibe. Asta nu era ceva surprinzător. Sătenii ca aceștia erau adesea 
ameninţaţi de una sau alta dintre armatele câștigătoare, iar în timpurile de pace 


5 Kaiju — bestie monstruoasă. 

rămâneau mereu bandiții. Un fermier a rămas în centrul satului pentru a-i întâmpina. 
Acesta trebuia să fie omul lor de legătură, reprezentantul satului, cel ce prezenta taxele 
adunate și oferea ospitalitate. 

— Voi ceilalți rámáneti mai în urmă. N-are rost să-i speriem. 

Sigur că reprezentantul shogunului nu l-a ascultat. Când Hiroto a descălecat şi a 
intrat în sat, Ashikaga Motokane l-a urmat, mișcându-se în cel mai intimidant fel 
posibil. 

— Trebuie să pun câteva întrebări acestor fermieri. 

— Ce contează? Oricum, nu ştiu nimic. 

— Ai să fii surprins. 

Motokane a aruncat o privire dezgustată asupra satului. 

— Ne sunt inferiori. Suntem autorizați să luăm orice provizii avem nevoie. Hai 
să o facem și să plecăm mai departe. 

Nu era de mirare că sărmanii fermieri nu prea făceau mare diferenţă între 
samurai şi bandiți. 

Reprezentantul satului a văzut că flamura lor purta blazonul Shogunului, iar 
când ei s-au apropiat a și început un discurs rapid prin care le spunea cât de minunati 
sunt, dar satul său sărac îşi plătise taxele, iar ei să aibă îndurare pentru că datorită 
căldurii teribile câmpurile lor s-au uscat și culturile s-au vestejit, si aşa mai departe. 

Hiroto nu avea răbdare să asculte asemenea fleacuri când avea de discutat 
despre un monstru, aşa că i-a tăiat-o scurt. 

— Eu sunt Nasu Hiroto. Am venit să-l ucidem pe Oni din Aokigahara. 

— Nu sunteți primii. Poveştile sunt adevărate. Pământurile noastre sunt 
blestemate! E o nenorocire teribilă. Suntem atât de recunoscători că atâţia bravi 
samurai au venit să lupte cu demonul. 

Doar că reprezentantul satului nu părea a fi foarte ușurat, ci mai degrabă iritat. 

— Mulţi au venit aici în această vară, mâncându-ne alimentele, punându-ne 
oamenii să le fie călăuze... 

— Da, ştiu. 

Satul văzuse probabil o întreagă paradă de războinici până acum, dar el avea 
nevoie de informaţii. 

— Demonul... L-ai văzut tu însuţi? 

— Nu, dar l-am simţit urmărindu-ne. L-au văzut alţii, însă. Tânăra Hagi l-a văzut 
primul, cocotat sus în copaci, având forma unui om, dar mai mare, cu un cap ca al 
unui taur. Ea a crezut că e un duh furios și a fugit. Bătrânul Genzo l-a văzut și el. A 
auzit tunetul când a ucis primul samurai. A pus pe el cele trei scântei, dar Genzo a 
fugit înainte ca să mai vină şi alte fulgere! Din fericire nu l-a urmărit, deși este iute 
precum un cal! 

Orice creatură capabilă să măcelărească cu ușurință un samurai s-ar fi distrat cu 
un asemenea loc lipsit de orice apărare. 

— Câţi dintre oamenii tăi a ucis demonul? 

— Cui îi pasă? a răbufnit Motokane. Sunt doar nişte țărani. 

Primarul s-a uitat infricosat la cei doi războinici impunători, nesigur dacă trebuia 
să vorbească sau nu. Hiroto și-ar fi dorit ca Motokane să-şi țină închisă gura de idiot. 
Acești fermieri erau probabil la fel de infricosati de soldaţii nesătui precum erau de 
demonul ce le bântuia pădurile. 

— Trebuie să ştiu, câți dintre voi au murit? 

— Este greu de crezut, dar nici unul, nobile samurai. El i-a atacat doar pe 
puternicii războinici ca tine. Satul nostru nu a avut probleme cu Trei Scântei. 

Acest nume urma să fie suficient. 

— Toti acești oameni au fost decapitati sau jupuiti în apropiere, totuşi Trei 
Scântei nu a rănit nici o singură persoană din satul acesta umil... Curios. 

— Poate că ei sunt de aceeaşi parte cu oni! a izbucniy Motokane. Altfel de ce iar 
lăsa în pace? 

Primarul s-a aruncat imediat în táráná implorând îndurare, ceea ce cu un 
înfierbântat ca Motokane era cu siguranţă cel mai înțelept lucru ce trebuia făcut. 

— Nu! Vă rog! N-am face-o niciodată! După ce au început crimele unii dintre noi 
au dus ofrande la altar pentru a-l linişti pe oni! 

— Ati făcut daruri unui demon care mi-a omorât frații? a zbierat Motokane 
punând mâna pe sabie. 

Hitoto a oftat. Oficialii clanului făceau întotdeauna ca slujba sa să fie mai 
complicată. Nu va obţine nici un răspuns dacă Motokane începe să-i măcelărească pe 
săteni. 

— Vă rog, linistiti-vá. 

— Shogunul nu va permite trădarea! 

— lar eu nu-ţi voi permite să mă întrerupi din nou. 

Poate că oficialul îl depăşea în rang, dar Hiroto era cel numit pentru această 
misiune, iar răbdarea sa se apropia de sfârșit. 

— După cum singur ai spus, țăranii sunt mai prejos de atenţia ta. Tu şi Trei 
Scântei aveţi asta în comun. Acum du-te şi lasă-mă pe mine să termin. 

Motokane era el scandalagiu, dar nu și prost. Rangul avea privilegii, dar ei se 
aflau departe de Kamakura. Tânărul i-a aruncat primarului o ultimă privire 
amenințătoare, apoi a luat mâna de pe sabie și a plecat către oamenii săi. Bine. Hiroto 
nu voia neapărat să-l omoare, dar o va face dacă va fi necesar, iar shogunului i se va 
spune doar că demonul a făcut-o. 

— Deci, unde rămăsesem? 

— Îmi pare rău, mărite și nobile... 

— Destul cu târâtul și ridică-te. Eu nu sunt un colector de taxe. 

Asteptá ca fermierul să se ridice în picioare. 


VP MAGAZIN 


Larry CORREIA TREI SCÂNTEI 


— Sunt doar un vânător, iar tu îmi vei spune tot ce ştii despre acest demon 
pentru ca să-l pot ucide. 


AAA 


Era greu de spus - datoritá zángánitului si altor zgomote fácute de bodyguarzii 
lui Motokane - dar, dincolo de ei, pădurea era nenatural de tăcută. Vântul nu 
pătrundea adânc în Marea de Copaci. Nu erau păsări cântând, nici insecte bâzâind, 
doar câte un ocazional plescăit al picăturilor de apă ce dădeau de pe frunze. 

Nu era de mirare că locul a fost considerat bântuit chiar şi înainte ca un ori să se 
fi stabilit aici. 

În această dimineaţă ceilalți s-au echipat de război. Cei din escorta lui Motokane 
purtau armuri și căști, arcuri, sulițe lungi, şi cele două săbii de la brâu. Cei mai buni 
oameni ai shogunului păreau niște luptători neinfricati, o vrednică provocare pentru 
orice demon. 

În același timp, Hiroto a rămas în urma lor, neînarmat și gol până la brâu, cu un 
baston gros de bambus dus în echilibru pe umăr si care avea la fiecare capăt câte o 
boccea. Se mânjise chiar si cu noroi de pe câmp pentru a-și completa deghizarea. 
Ceilalți samurai credeau că a înnebunit când au văzut că și-a lăsat săbiile, dar Hiroto 
arăta și chiar mirosea acum ca un fermier local. Hiroto încerca să treacă cât mai 
nebăgat în seamă, cu capul plecat, obosit, poticnindu-se din piatră în piatră 
neîndemânatic sub povară. Nu părea să fie o ameninţare, mai ales pentru un oni 
atotputernic. Era doar un simplu hamal, luat din sat pentru a căra proviziile 
superiorilor săi, deoarece drumul prin pădure era prea greu pentru caii lor. Primarul i- 
a spus că si alti vânători ai acestui demon au făcut la fel si de fiecare dată hamalul lor a 
venit înapoi alergând singur, îngrozit, uneori acoperit de sânge, dar viu. 

În experienţa sa, cele mai multe fiare atacau prada cea mai lipsită de apărare. 
Acest oni era diferit. Îi ataca pe cei puternici. Hiroto va folosi aceasta în avantajul său. 


AAA 


Umblau de câteva ceasuri. Se înainta cu greu pe acest teren accidentat. Rădăcini 
groase parcă așteptau ca ei să se împiedice. Fiecare războinic era ud leoarcă de 
transpiratie. Aerul era greu şi mirosea a mușchi. Solul era negru şi plin de pietre 
vulcanice, negre. Prinși între căldura mare şi terenul neregulat, samuraii cu siguranță 
că regretau faptul că sunt echipați cu armuri, dar erau prea mândri ca să o arate. 
Fiecare se gândea că el va fi cel ce va duce trofeul înapoi şi-l va prezenta stăpânului, si- 
și petreceau timpul lăudându-se cu ce va face cu recompensa. 

Hiroto își păstra doar atitudinea umilă, părând slab şi servil. Și-a dat seama că 
ochii nu-i sunt de prea mare folos la vânătoarea unei creaturi despre care se spunea că 
este invizibilă. În schimb, asculta. 

Într-o pădure fără sunete, cel mai slabe zgomote deveneau audibile. Oni era 
tăcut, dar nu la fel precum un tigru. În copacii prea deşi pentru ca vântul să pătrundă 
printre ei, cea mai mică mişcare era un indiciu. Uneori a auzit cum carnea unui trup se 
freacă de scoarța copacului, sau crackul vreunei crengi când se îndoia sub apăsarea 
unei greutăți. Mai era un sunet la fel de slab, abia audibil, dar nenatural, precum 
táráitul unei insecte combinate cu târâşul sarpelui pe nisip. l-a făcut ca părul de pe 
braţe să se ridice. Toate aceste informații s-ar fi pierdut în mijlocul zgomotului unui loc 
viu, dar în nemișcarea unui loc bântuit precum Aokigahara, spuneau o poveste. 

Erau urmăriți. 

Era undeva deasupra lor şi spre dreapta. A încercat să nu-şi lase emoția să se 
vadă. 


AAA 


— Aici, a chemat Kaneto de pe marginea pârâiașului din apropiere. Încă unul. 

Acest trup se afla acolo de câteva zile. Îi lipsea capul, dar după hainele de calitate 
si katana” ruptă aruncată în apă, era clar cá a fost un samurai. Motokane a 
îngenuncheat lângă cadavru şi a cercetat blazonul imprim Identitatea at pe mânecă. 

— Îl recunosc de la Curte. Este blazonul personal al lui Hojo Murashige! 

Hirota habar nu avea cine fusese acesta, dar Hojo era o familie destul de 
importantă. Identitatea cadavrului păru să-i nelinisteascá pe ceilalți. 

— Era un spadasin fără teamă, a şoptit Zensuke. Cel mai bun dintre noi. 

— Nu i-a luat doar capul. I-a smuls șira spinării. 

Motokane s-a ridicat și a privit neliniștit în jur. Ziua plină de nervi şi stres l-a 
afectat. Brusc a ridicat vocea, rácnind: 

— Arată-te, demon! Arată-te ca să te pot ucide ca pe un câine las ce esti, 
nemernicule! 

Hiroto se îndepărtă câţiva paşi de samuraiul furios. Ţăranii vorbeau de fulgere 
aruncate ca niște globuri, iar el nu considera că e înțelept să stea aproape de cea mai 
tentantă țintă. A ascultat, dar dacă demonul era prezent, era și deosebit de tăcut, sau 
măcar destul de liniștit încât el să nu-l poată auzi peste strigătele samuraiului. Asa cá, 
în timp ce Motokane a continuat să-şi zbiere asupra copacilor amenințările futile, 
Hiroto a căutat urme. Semnele spuneau întotdeauna o poveste. 

Pământul negru era prea tare pentru a permite imprimarea de urme vizibile, dar 
mușchiul, odată călcat, creştea diferit faţă de cel din jurul său. Erau acolo urme de 


é Katana — sabia lungă a samurailor. 

sandale normale, dar şi urme de picior mult mai mari, suficient de grele încât să 
zdrobească mușchiul cu totul. Cei doi au luptat ceva timp mișcându-se înainte si 
înapoi, pe o distanță destul de mare. A cercetat o tăietură dintr-un copac. După 
înălțime si înclinare, fusese făcută de cineva extrem de înalt. Tăieturi duble. O forță 
incredibilă. Lame duble... Ciudată armă! Erau si alte tăieturi în scoarță. Oni a luptat 
într-un stil sălbatic, feroce. Apoi a găsit sânge uscat acolo unde oni a dat lovitura 
mortală. A urmat semnele. Aceste pietre erau pătate cu verde. Vopsea? A atins-o. 
Nu... avea consistenţa sevei uscate. Deci oni sângerează verde. Curios. Mirosul era 
complet străin. Întins pe pietre el spiona ceva ce nu aparţinea acestui loc. S-a ridicat. 

Şi atunci, pieptul lui Kaneto a explodat. 

A fost un whoosh-crack si flashul unui fulger. Zbieretele lui Motokane au fost 
întrerupte brusc când sângele bodyguardului i-a improscat fata. Fragmente de carne și 
de armură au fost împrăștiate spre cer si pe suprafața apei. Kaneto a căzut în genunchi, 
mort, apoi, cu un splash, s-a prăvălit cu faţa în jos. Rana din piept trebuie să fi fost 
extrem de fierbinte pentru că arunca jeturi de aburi în jur. Abur ieșea si din gaura 
gigantică din spatele lui Kaneto. 

Reacţia samurailor a fost aproape instantanee. Sulitele au fost ridicate, săgețile 
puse în arcuri, doar că nu aveau o ţintă pentru furia lor. 

— De unde a venit asta? a strigat Motokane. 

Hiroto a aruncat boccelele, s-a pitit în spatele unui nod de rădăcini, şi a rămas 
atent în ascultare. Lovitura fulgerului a făcut să-i zbârnâie urechile, dar în afara 
respirației accelerate a războinicilor, a prins si o serie rapidă de lovituri făcute de oni 
care sărea din copac în copac. Se retrăgea într-o poziție mai sigură... jucându-se cu ei. 

Asta însemna că aveau oarece timp înainte ca omorurile să fie reluate. Încă mai 
tinea în pumnul inclestat lucrul ciudat pe care-l găsise. Deschise palma și-l studie. Era 
mare, terminat cu o gheară ca de obsidian, iar carnea expusă era verde strălucitoare în 
loc de roșu alterat, dar după articulaţii si nodozitáti era evident un deget. 

Deci, Hojo Murashige l-a provocat pe oni la un duel, acesta a acceptat si a pierdut 
un deget... Nu era de mirare că acum a preferat să atace din ambuscadă. 


A A A 


— De ce nu vrea demonul acesta blestemat să vină si să lupte cu noi precum un 
adevărat războinic? mormàia Motokane în timp ce-și croiau drum prin pădure. 

— Pentru că nu e prost, a murmurat Hiroto din spatele sirului de oameni. 

— Cum adică? 

Mergeau înapoi de-a lungul aceleiaşi poteci pe care veniseră. Aparent pentru a 
găsi un teren mai bun de luptă — sau asa a declarat oficial. Hiroto presupunea cá era 
din cauză că Motokane și-a dat seama că era depășit de situaţie, dar nu voia să-şi 
piardă fața ordonând direct o retragere. 

Hiroto vorbi cu voce joasă. Nu era menirea unui amărât de purtător de lectică să 
ofere asistenţă tactică unui samurai, dar nici nu simţea că demonul ar fi prin apropiere 
de unde să tragă cu urechea. 

— Un vânător deștept își mobilizează puterea împotriva slăbiciunii prăzii sale. 
Nu slăbiciunea sa împotriva puterii prăzii. 

— Aiureli, a izbucnit Motokane. Este doar necinstit... ca tine! Acum taci și 
continuă să mergi! 

Au continuat marșul, dar după câteva clipe cel mai apropiat samurai i-a soptit 
lui Hiroto: 

— Ce-ai vrut să spui, vânătorule? 

— Ştie că noi suntem mai buni în lupta de aproape. Hojo a fost un bun spadasin. 
Demonul a luptat cu el, katana împotriva a nu ştiu cărei arme ciudate cu două lame. A 
învins, dar a pierdut un deget. Costul unei greşeli. Nu va fi atât de prost ca să-l 
înfrunte iar direct pe vreunul dintre noi. 

— Aha... pricep... Din păcate. 

Samuraiul ducea un tetsubo”, un baston de luptă, o armă înfricoșătoare care nu va 
conta prea mult când invizibilul oni se va întoarce și va lansa asupra lor globuri de 
fulgere din înaltul copacilor. 

Pentru că Hiroto presupusese că majoritatea dintre ei vor muri degeaba, nu se 
preocupase să le înveţe numele, dar acesta nu părea a fi la fel de obtuz ca ceilalți. 

— Cum zici că te cheamă? 

— Nobuo. 

Atenţia îi fusese orientată în altă parte în timpul atacului. 

— Ai văzut focul kami marcându-l pe camaradul tău? Cele trei scântei? 

— Da, dar nu am reacționat la timp. Am văzut luminile licărind pe platoşa sa de 
pe piept, dar căldura zilei m-a făcut să mă mișc mai încet. La început am crezut că-mi 
joacă ochii o festă. Apoi a fost prea târziu. Moartea lui Kaneto este vina mea. 

Încă nu era sigur la ce serveau cele trei scântei. 

— Cât timp au licărit înainte ca să lovească fulgerul? 

— Când le-am văzut eu erau deja acolo, dar nu ştiu de când. Apoi, după un timp 
cât doar câteva bătăi de inimă, aproape că am fost orbit de fulger. 

— Hmmm... 

La început a suspectat că scânteile au vreo semnificație spirituală, dar acum... 
Arcaşii nipponi erau antrenați să vadă tinta apoi să întindă arcul si să lanseze săgeata 
într-o singură mișcare fluentă, dar cei din dinastia Song împreună cu care se antrenase, 
întâi întindeau arcul, apoi făceau o pauză ca să ocheascá tinta înainte de a da drumul 
ságetii. 


7 Tetsubo, kanabo, nyoibo, konsaibo, ararebo — arme de tip baston (din lemn sau metal) intárite cu tepi sau ghinturi de 
fier, manevrabile cu două mâini. Fáceau parte din arsenalul samurailor. 

— Se pare că demonul foloseşte focul kami pentru a ochi. Informaţia aceasta s-ar 
putea dovedi utilă. 

Un timp au continuat să meargă în tăcere. Hiroto nu-l putea auzi pe demon 
urmărindu-i. A presupus că asta era din cauză că acesta a așteptat ca ei să plece de la 
pârâu şi acum îl jupuia şi-l atârna pe Kaneto într-un copac. A fost tentat să rămână si 
să aştepte în ambuscadă, dar Motokane a ordonat oamenilor săi să plece de acolo. 
Confruntat cu o asemenea alegere. Hiroto a decis că momeala vie era mai bună decât 
cea moartă. 

— Vânătorule, încă o întrebare. 

— Te rog nu-mi spune aşa. S-ar putea ca oni să asculte. 

— Iertare. 

Hiroto a oftat, pentru că nu vedeai prea adesea un samurai care să-și ceară scuze 
— cu plecăciune - unui muncitor din clasa de jos. 

— Ce întrebare, Nobuo? 

— Noi am văzut puterea demonului. Care este puterea ta? 

— Învăţ repede. 


Următorul atac a venit la apus. 

Hiroto a văzut o frunză solitară căzând din dintr-un copac aflat la 50 paşi de 
poteca pe care mergeau ei, apoi, după câteva clipe, o creangă a vibrat sus într-un copac 
aflat la 30 de pași în faţă. 

Binecuvântarea lui Hachiman - zeul războinicilor — a fost asupra sa, pentru că 
dacă ei s-ar fi aflat în alt loc decât în nemișcarea nenaturală din Aokigahara, nu ar fi 
observat nimic. 

— Oni este aici, a şoptit. 

Nobuo a repetat încet avertizarea următorului samurai din şir, care i-a repetat-o 
lui Motokane, care imediat a ruinat orice șansă a unei riposte eficace, zbierând: 

— Stai! 

Au fost pregătite sulitele si săgețile. Rāzboinicii supravegheau precauti frunzisul 
des. Hiroto a acționat precum un servitor infricosat pitindu-se în spatele unui copac. 
Trecurá câteva secunde tensionate. 

Scânteile lucitoare au apărut pe casca lui Zensuke. 

— Atentie! a strigat Nobuo, aruncându-se asupra camaradului său. 

Când s-au ciocnit, s-au produs simultan un whip-crack si un flash strălucitor. Cei 
doi samurai s-au prăbuşit într-un nor de scântei. 

Hiroto a văzut exact de unde a venit fulgerul. A scos rapid capacele de la 
capetele parului de bambus pe care-l purta. Adevárata incárcáturá se afla ascunsă in 
interiorul sáu. 

Unul dintre samurai - nu se ostenise să-și amintească numele acestuia — a tras o 
săgeată în desis. Spre meritul său, a fost aproape, dar nu destul. Oni o fi simţit cá 
trebuie să se grăbească, pentru că de data aceasta cele trei scântei nu au mai strălucit, 
iar fulgerul l-a lovit jos pe războinic. Totuși, explozia l-a trimis zburând prin aer. Unul 
dintre picioarele sale a ajuns în direcție opusă. 

Atent să nu se taie într-unul dintre vârfurile de săgeată special pregătite chiar de 
el, Hiroto a încordat arcul. Îi pusese coarda şi săgeata otrăvită înainte ca samuraiul 
mutilat să fi aterizat. 

Oni revărsa o ploaie de fulgere asupra samurailor de parcă ar fi fost însuşi Raijin, 
zeul tunetelor. Un alt războinic şi-a tras katana din teacă şi și-a strigat provocarea, dar 
oni învățase prin metoda cea dură ce se întâmplă când te duelai cu un samurai, așa că a 
preferat să-i smulgă braţul cu un fulger. Pe când Motokane se îndepărta în fugă un 
copac a fost spulberat lângă el, iar oficialul a dispărut din vedere acoperit de norul de 
surcele. 

Hiroto a presupus corect. Oni s-a concentrat asupra războinicilor si l-a ignorat pe 
presupusul țăran. Ca si lui, îi făcea plăcere doar vânarea unor prăzi periculoase. 

Asta a fost o greşeală teribilă. 

Concentrându-se asupra sursei de unde a pornit fulgerul, Hiroto şi-a ridicat 
arcul şi l-a întins. În clipa când degetul mare i-a atins falca a dat drumul la săgeată. Oni 
era tot invizibil, dar urletul său furios i-a dezvăluit faptul că l-a nimerit. 

Dar Hiroto nu s-a oprit. Cândva a tras șase săgeți într-un urs uriaş din nord şi tot 
îi mai rămăsese destulă putere ca să-l atace. Cu siguranţă că un demon este și mai dur. 

Într-o clipită a lansat încă o săgeată, apoi încă una. De data aceasta, când oni s-a 
mișcat, l-a văzut. Lumina părea să se torsioneze şi să se reflecte, ca si cum trecea 
printr-un diamant, şi pentru prima oară, a văzut că are o formă umană. 

Încă o săgeată i s-a înfipt în piept. Oni a căzut din copac. Hiroto nu a putut vedea 
dacă a aterizat în picioare sau pe spate. Spera că va fi foarte bine, dar se pregătea 
pentru varianta cea mai rea. 

Zensuke tipa de durere. Datorită reacției prompte a lui Nobuo fulgerul a lovit 
platosa în loc de cască topind-o la nivelul omoplatului, iar lacul de pe ea s-a aprins. 
Nobuo și-a scos tanto? şi a tăiat corzile înainte ca prietenul său să fie copt/mort în 
propria sa armură. 

Hiroto a ascuns în tulpina de bambus cât mai multe dintre săgețile sale, apoi a 
observat tremurul lui Zensuke pe când alerga pe lângă ei. 

— Este rănit. Urmeazá-má când poti. 

Hiroto se strecura printre tufisuri, cu săgeată în arc, gata să tragă, imediat ce 
vedea lumina curbându-se. Erau insecte şi șopârle care puteau să ia aceeași culoare cu 


8 tanto — pumnal cu unul sau două tăișuri, lung de 13 — 30 cm. 

a solului din jurul lor; aparent, această magie a lui oni funcţiona mult mai bine, dar 
într-o manieră similară. Precaut, s-a apropiat de locul unde căzuse oni. 

Acolo era mult sânge verde împrăștiat peste pietre. Deci, când este proaspăt, 
sângele lui oni strălucește ca un licurici strivit. Era o mulțime de sânge, dar, luând în 
considerare că el credea că l-a lovit cu patru săgeți, nu destul. Strălucirea slábea rapid, 
dar făcea ca urmărirea să fie mai ușor de făcut. 

Ceilalți samurai s-au alăturat după câteva clipe. Nobuo reușise să-i scoată la timp 
armura arzândă lui Zensuke, dar umărul acestuia era un amestec de sânge si carne 
arsă. Bratul drept îi atârna inert. Trebuie să fi avut dureri cumplite, dar ascundea 
faptul sub masca unei severe hotărâri și-și tinea katana în mâna stângă. 

— Ăsta e sânge? a arătat Nobuo cu bastonul său de luptă (war cub: vezi footnote 
7). Înseamnă că îl putem urmări! 

— Aşteaptă! spuse Hiroto îngenunchind ca să ia lemnul unei săgeți. 

Era acoperit cu ceva verde. 

— Am uns vârfurile acestor săgeți cu o otravă concentrată făcută din veninul 
unei meduze pe care mi-au arátat-o niște pescuitori de perle. Íntepátura provoacá 
slăbiciune, paralizie si, de obicei, moartea. Nu știu ce-i poate face unui demon, dar îi 
vom lăsa otrăvii un timp în care să acţioneze. 

Samuraii considerau folosirea otrávii un mod las si dezonorant de a ucide, dar 
Nobuo si Zensuke nu au protestat. În această fază a evenimentelor voiau doar să 
supraviețuiască. Surprinzător, Motokane li s-a alăturat un minut mai târziu. Hiroto nu 
a fost surprins să-l vadă încă în viață — oficialii supravietuiau mai ușor și decât 
sobolanii — si nici nu era pe fugă înapoi la Kamakura. 

— Toți ceilalți sunt morti. 

Hirota si-a imaginat moartea violentá provocatá de fulgerele explozive. A 
mormăit neutru ca răspuns la această veste. Apoi a început să meargă pe urma 
sângelui verde risipit pe jos. 


AAA 


Otrava nu l-a ucis, dar fie aceasta, fie rănile făcute de săgeți au avut un oarecare 
efect. Mai devreme, demonul sărea cu ușurință din copac în copac. Acum era nevoit să 
meargă pe pământ si prin lumina slabă, isi dădea seama că-l vor ajunge din urmă. 

Pădurea fantomatică era stranie în întuneric. Era lună plină, ceea ce era destul ca 
să nu-şi frângă gâturile, dar cam atât. Calea era extrem de uşor de urmărit... poate 
prea ușor. Dacă era rănit, cu o trupă de vânători pe urma de sânge, el ar folosi aceasta 
în avantajul său ca să facă o ambuscadă, sau să-i ducă direct în nişte capcane pregătite. 

— Motokane, ar trebui să iei conducerea. 

— Cum? De ce? 

— După tot acest sânge, oni pare a fi slăbit şi pe moarte. Trebuie ca un om de 
rangul tău să fie cel ce are onoarea să-i dea lovitura finală în numele shogunului. 

Din păcate, Motokane nu era chiar atât de naiv. 

— Nu vreau să fiu eu cel ce primește primul fulger, vânătorule. Nobuo! Urmează 
calea. 

Precum un bun samurai disciplinat, Nobuo a făcut ce i s-a ordonat. Ce risipă! 
Hiroto considera că flăcăul avea potenţial. 

Urmele duceau direct în josul pantei. Terenul pe care páseau era înșelător. 
Nabuo încerca să fie atent la semnele de primejdie, făcând abstracţie de căderile 
neîndemânatice şi alunecările samurailor. Demonul aflat pe teren tare era mai greu de 
auzit decât dacă ar fi sărit din creangă-n creangă. De câteva ori i s-a părut că a auzit 
acel zgomot precum țârâitul unei insecte, dar nu a fost sigur. 

Nabuo le-a semnalat să se oprească. 

— Vânătorule, vină să vezi asta. 

l-a lăsat pe Zekane si Motokane si a înaintat. Nobuo urmase calea până la o 
strâmtoare mărginită pe ambele părți de apa unui iaz. Trecerea prin noroi ar fi încetinit 
mersul. Era un loc splendid pentru o ambuscadă. Când a ajuns acolo, Nobuo a 
observat ceva în față. Erau parcă niște stropi strălucitori împrăștiați pe porțiunea de 
pământ dintre ape, ca si cum demonul s-ar fi oprit puţin. Oricât de atent ar fi fost 
Hiroto tot i-a trebuit un moment ca să descopere pericolul. A fost o mică reflexie de 
sânge lucitor pe ceva metalic ascuns printre rădăcini. 

Era probabil un soi de capcană. 

— Ai ochi buni. 

Dar apoi Hiroto a observat ceva ce îi scăpase mai puțin experimentatului 
războinic. După ce a pus capcana, sângele a continuat pe limba de pământ, apoi a luat- 
o brusc într-o parte ca și cum demonul s-a întors înapoi pășind prin apa iazului, unde 
sângele ce-i picura n-ar mai fi fost vizibil. 

Îi ocolea ca să ajungă în spatele lor. 

Când capcana s-ar fi declanşat — probabil un fel de lat sau un arc flexibil — 
împotriva omului din față, sunetul le-ar fi atras atenţia spre înainte, iar el ar fi atacat 
atunci spatele coloanei. Ei mai rămăseseră doar patru. Putea dobori jumătate dintre ei 
dintr-o mișcare. Hiroto l-a înşfăcat de unul dintre coarnele căştii, l-a tras aproape şi i-a 
șoptit: 

— Numără până la treizeci. Apoi declanșează capcana. 

Ridică o piatră si arătă spre înainte. 

— Atunc-o în ea. 

Apoi a început să se strecoare înapoi spre Zensuke şi Motokane. Cu noroc, va 
ajunge în poziţie ca să tragă o săgeată în demon la prima mișcare a acestuia. Imediat ce 
a putut să-i descopere în întuneric pe cei doi, s-a ascuns, şi-a şters sudoarea ce-i intra în 
ochi și a aşteptat ca Nobuo să-și termine numărătoarea. 

S-a auzit o bufnitură când piatra a fost aruncată... Întreaga pădure a erupt într-o 
lumină galbenă. 

A fost ceva absolut neaşteptat. 

Demonul nu aranjase o capcană obişnuită. A dezlántuit focurile din Jigoku?. 
Nobuo a fost aruncat prin aer. Scânteile cădeau de sus precum ploaia. Era ca și cum te 
aflai sub un vulcan în erupție. Pietre suficient de mari ca să zdrobească un craniu 
cădeau dinspre ramurile copacilor. Hiroto şi-a acoperit capul pentru că peste el şi în 
jurul lui cădeau resturi arzânde. În loc de frică, simţea mai degrabă o împunsătură de 
gelozie. Dacă aş avea și eu asemenea arme, n-ar exista nimic ce nu aş putea vâna! Hiroto abia 
putea să vadă ceva, dar cele trei puncte roşii care urcau în susul brațului său erau 
perfect vizibile, dar le-a pierdut când s-au mutat pe piept. Instinctiv s-a aruncat într-o 
parte. Copacul în spatele căruia s-a adăpostit a fost spulberat. Aschiile i-au perforat 
pielea. 

El era cel ce l-a rănit pe oni, deci acum el era cea mai mare ameninţare. Cine stie 
cum, dar acum l-a reperat... Oni putea vedea prin întuneric! 

Hiroto a sărit în picioare si a fugit, încercând să interpuná cât mai multi copaci 
între trupul său şi furia lui oni. Fulgerul a lovit. Crengile au căzut. Pietrele au fost 
spulberate în milioane de aşchii penetrante. Tufişurile au luat foc. Hiroto s-a adăpostit 
în spatele unei stânci. Înainte ca acesta să fie imediat spart în două, Hiroto a riscat să 
arunce o privire peste vârful acesteia. 

Capcana lui oni a făcut coronamentul unor copaci să se aprindă. Încă mai folosea 
șmecheria sa magică, ceva ce forța aerul să-i ascundă forma, dar asta nu funcționa prea 
bine în apropierea unor flăcări pâlpâitoare. Semăna cu niște bucăţi de sticlă spartă, 
puse grămadă una peste alta într-o formă umană înaltă, fiecare reflectând focul într-o 
direcţie ușor diferită. 

Zensuke l-a văzut și el. Şi-a ridicat katana cu o singură mână și a atacat, 
zbierându-şi strigătul de luptă. Lumina s-a răsucit acolo unde trebuia să fie capul lui 
oni, confruntând noua ameninţare. O strălucire refractatá care nu putea fi decât un brat 
s-a ridicat, şi două lame strălucitoare au apărut brusc la capătul lui. 

Hiroto s-a ridicat, a întins coarda arcului, si a dat drumul ságetii. 

Săgeata a străbătut pădurea și a dispărut în forma nenaturală a demonului. Auzi 
cum pătrundea în carne. 

Drept la ţintă. Un om ar fi murit în câteva secunde, dar nu și blestematul de ori. 
Grămada de sticlă spartă și flăcări a rămas în picioare. Dar oricine are un punct slab. 
Asa cum l-a învăţat tatăl său, săgeata știe drumul. În timp ce demonul era gata să se 
confrunte cu Zensuke, Hiroto a pregătit altă săgeată, Arcul lung a trosnit, puterea 
crescându-i în mâinile sale. Gáseste-ti calea! Hiroto a dat drumul ságetii. 

De data acesta a ochit brațul. Dacă n-are inimă, atunci îi va răni membrele. 

Săgeata a traversat pădurea și a lovit într-un flash de 
albastru. 

Totuşi, brațul a coborât în forță, despicându-l pe 
Zensuke în două. Când samuraiul s-a prăbuşit pe lângă ambele 
părți ale demonului, Hiroto l-a văzut cu adevărat pentru 
prima oară. Ultima sa săgeată anulase efectul vrăjii diavolesti! 
Cenuşiu în lumina focului și a lunii, era într-adevăr uriaș, cu 
peste jumătate de metru mai mult decât cel mai înalt samurai, 
cu o căpățână prea mare din metal strălucitor, părul ca al unui 


călugăr sadhu, şi trupul acoperit cu o plasă ca un năvod. Când 
și-a dat seama că Hiroto se holbează la el, oni a dus mâna la încheietura antebraţului 
mișcând degetele ca si cum ar fi incantat o vrajă. Doar că acolo era o săgeată care îi 
bloca mișcarea. 

— Destul cu şmecheriile tale, demone! a strigat Hiroto trimițând o altă săgeată. 

Aceasta a perforat stomacul demonului. Următoarea s-a înfipt în picior. 

Bolovanul din fata sa s-a dezintegrat, iar Hiroto s-a trezit zvârlit prin aer. S-a 
dovedit că demonul nu avea nevoie să folosească cele trei scântei pentru a-și ochi 
fulgerele, deşi ajutau la precizie. 

S-a izbit atât de tare de pământ încât a rămas fără aer în plămâni. Mai rău, şi-a 
pierdut arcul. Sub tufisurile arzânde, Hiroto se afla aproape de marginea iazului. La 
douăzeci de pași mai încolo, Nobuo zăcea în noroi, respirând greu, inconștient, cu 
casca vizibil avariată de incredibila capcană a demonului. 

Oni se apropia. Acum era perfect vizibil, iar paşii săi călcau greu pe pietre, 
apropiindu-se tot mai mult. Hiroto nu avea nici o armă. Săbiile lui Nobuo erau prea 
departe. Singura sa speranţă era să se ascundă si — poate — să-l surprindă... Era un 
excelent luptător cu mâinile goale, dar de obicei oponenții săi nu era mari cât un cal. 

Respirând greu, Hiroto s-a târât in pápuris. În timp ce încerca disperat să tragă 
aer în plămâni, şi-ar fi dorit să aibă un tub de trestie prin care să respire. Sub apă ar fi 
fost o ascunzătoare bună. Când demonul s-a apropiat, Hiroto a tras adânc aer în piept 
și s-a scufundat în obscuritatea apei. 

Încerca din răsputeri să nu se miste pentru a evita formarea micilor valuri 
circulare. Nu îndrăznea nici să respire pentru că s-ar fi format bule. Chiar și cu ochii 
deschişi nu putea vedea nimic prin nămolul dens, dar simţea apa vibrând pentru că 
demonul călca apăsat trecând chiar pe lângă el. Ori nu l-a văzut, ori voia să-l termine 
mai întâi pe Nobuo. 

Mâna lui Hiroto s-a lovit de ceva. Lemn, dar lustruit. Degetele au pipăit în 
lungul obiectului, până ce au dat de primul spin de metal atașat... încă o dată, 
Hachiman i-a dovedit cá tine la el. 

Dureros de încet, în linişte deplină s-a ridicat din apa înnămolită și-l văzu pe oni 
aplecat peste Nobuo. Săgeţile îi împănau trupul. Fiecare rană sângera verde. O fi fost 

oni o ființă supranaturală, dar emoţiile sale erau la fel de clare ca ale unui actor kabuki 
care-și exprima starea de spirit doar prin mişcări. Oni era furios. Nobuo nu era 
războinicul care-l tintuise cu săgețile dureroase! Totuşi și-a avântat brațul cu arma cu 
lame ca să-l ucidă. 

Hiroto era antrenat să se ridice cât mai liniştit cu putință, dar ceva l-a dat de gol; 
Poate apa iazului picurând de pe tepii bastonului de luptă al lui Nobuo, sau plescăitul 
trupului ce ieșea din nămol; demonul și-a îndreptat trupul, atent. 

Nu a înţeles niciodată de ce nu l-a lovit chiar în acel moment, dar oni s-a oprit cât 
o bătaie de inimă, confuz, de parcă Hiroto era invizibil. 

Hiroto l-a lovit cu tetsubo. 

De fapt tintise capul metalic, dar o bruscă mișcare a făcut ca lovitura să 
nimerească umărul. Din carnea zdrobită a tàsnit sânge strălucitor. 

Lovitura ţeapănă ar fi spart oasele umane. Oni s-a clătinat doar într-o parte, dar 
a rămas în picioare. Cu un kiai! a mai lovit o dată în acelaşi loc. Presiunea aplicată a 
făcut ca sângele să ţâşnească din găurile făcute de săgeți. Apoi Hiroto a balansat greul 
baston-armă pe o traiectorie circulară, lovind piciorul fandat al lui oni. Ceva a trosnit 
adânc înăuntru si a căzut în genunchi. 

Îngenuncheat, era acum la fel de înalt ca Hiroto. Lamele duble au ieșit din locaș. 
Le-a blocat cu tetsubo dar armele demonului au despicat lemnul de parcă nici n-ar fi 
fost şi au mai avut destulă forţă să taie curat prin carnea feţei lui Hiroto. 

A fost cea mai cumplită durere pe care o suportase vreodată, sau chiar își 
imaginase că poate exista. Căzu. Lovitura i-a zdruncinat creierul. Lumea se rotea 
precum un vârtej. Tot ce a putut face Hiroto a fost dă-şi menţină cumpătul. Dar ceva 
nu era în regulă. Disperat, rănit, a dus mâna la față pipăind cele două tăieturi 
arzătoare si orbita goală unde, odată, era ochiul său stâng... si a tipat. 

Cu ochiul rămas, îl vedea pe oni încercând să se ridice, dar piciorul rupt a cedat. 
În viaţa sa, Hiroto a ucis şi a văzut murind mii de fiinţe. Ceva din felul în care se mișca 
oni îi spunea că acesta este terminat. Hiroto va pieri mândru ştiind că ucigașul său îl va 
urma curând după aceea. Oni începu să se târască spre el. Hiroto a încercat să se ridice 
în picioare, dar trupu-i nu voia să coopereze, tot ce putea face fiind să se târască pe 
spate. 

— Vânătorule! l-a strigat Nobuo. 

Era prea departe pentru a ajunge acolo la timp, dar i-a aruncat ceva. 

A fost bine că sabia lui Nobuo era încă în teacă, pentru că a aterizat drept în 
poala lui Hiroto. 

Oni era aproape peste el. Și-a retras braţul, cu lamele atintite asupra inimii sale. 
Hiroto a tras sabia din teacă și a aplicat lovitura de secerare dintr-o singură mișcare 
fluentă. 


1? Kiai — termen din artele marţiale japoneze: tipátul care insoteste/potenteazá miscarea/lovitura de atac. 

Katana a trecut prin jumătate din pieptul demonului. Sângele verde a tásnit ca un 
arc lung prin aer. Amândoi au rămas un moment acolo, fata desfiguratà confruntându- 
se cu fata acoperită de masca metalică. Demonul a fost cuprins de convulsii. Bratul cu 
lamele a coborât încet... şi a căzut pe spate. 

Trei Scântei, Oni din Aokigahara, nu mai era. 

Hitoto simţea dureri teribile, dar, oricum, a izbucnit în râs. 

Vara morții se terminase. 

A fost o vânătoare grozavă. 


AAA 


Schiopátau pe drumul ce iesise din pădure, când au dat peste Askikaga 
Motokane, ascuns în scorbura unui copac mare. 

— Sunteţi vii! S-a terminat? a întrebat oficialul ieşind încet din adăpost. 

Fata lui Hiroto fusese adunată la un loc cu câteva cusături şi sânge uscat, iar 
noua sa lipsă de percepţie a profunzimii îl făcea să se simtă rău. Nu era deloc în toane 
bune, asa cá a continuat să meargă. 

— Te-ai ascuns în scorbura aia toată noaptea? l-a întrebat Nobuo. 

— Da. Şi am fost lăsat singur! Pentru că așa hal de bodyguard ești! 

Hiroto nici măcar nu a întors capul când a auzit sabia trasă din teacă. A urmat un 
gâlgâit, apoi sunetul unui cap ce a căzut pe pietre. După câteva clipe, tânărul samurai 
s-a realáturat, curátàndu-si katana de mâneca murdară. 

— Când vom raporta shogunului... e păcat că nu sunt şi alti supraviețuitori. 

— Da, mare păcat. 


AAA 


Nasu Hiroto era îngenuncheat în fata shogunului. Raportul fusese spus. 
Admirabilul trofeu prezentat de el lui Minamoto Yoritomo se afla pe podea între ei. 
Acum erau singuri. Shogunul le ceruse tuturor să plece din încăpere, pentru ca ei doi să 
poată discuta în particular. 

— Peticul de pe ochi ti se potrivește, Hiroto. Ce intenţii ai in continuare? 

— Dacă nu mă vei executa pentru cá am dezertat toti acești ani din urmă, atunci 
nu prea ştiu. 

— Când am discutat ultima oară, am înțeles ceva despre tine. Ceilalți samurai 
încearcă întreaga viață să-și facă o mască care să nu arate niciodată frica, declară cá 
trăiesc numai pentru a lupta, dar îşi ascund slăbiciunea sub ea. Tu însă nu ai mască. Tu 
te simți viu numai când vânezi ceva mai puternic ca tine si care îți poate lua viața. 
Nimic altceva nu te mulțumește. 

Hiroto a aprobat înclinând capul. Shogunul era cu adevărat istet. 

— Raportul tău mi-a dat o idee. Cred că mi-a oferit răspunsul la o problemă cu 
care m-am confruntat în ultimii câţiva ani. 

Shogunul se aplecă spre înainte si atinse masca lui oni. 

— Putem învăța multe de la Oni din Aokigahara. Invizibil. Calculat. Ascuns în 
plină vedere, apoi atacând cu eficiență necruțătoare, lăsându-și inamicii cuprinși de 
groază... Asasinul perfect. 

— Să fii urmărit de unul ca el ar fi cosmarul si celui mai brav samurai. 

— Într-adevăr. Ce-ar fi dacă ti-as oferi oportunitatea de a nu te mai plictisi 
niciodată? O vânătoare fără de sfârșit? 

— Sunt curios. 

— Shogunatul are mulți dușmani, oameni periculoşi. Adesea, din motive politice, 
nu-i pot rezolva direct. Oni mi-a arătat răspunsul. Am nevoie de ucigași invizibili, 
inspirați de acest demon, care au propriile lor metode. Oameni care să ducă un război 
neoficial, pe care cei mai mulți samurai l-ar considera dezgustător. 

Shogunul fixă cu privirea ochii nevăzători ai măștii. 

— Pe scurt, am nevoie de oameni care pot lupta ca demonii. 

Hiroto deveni emoţionat. 

— O asemenea misiune trebuie realizată în cel 
mai strict secret. 

— Vor fi oameni „ascunși”, shinobi-no-mono", 
discipoli ai lui Oni din Aokigahara care vor aduce d N x dp, 
ruina asupra inamicilor lui Nippon. Vei construi 
această organizație pentru mine, Nasu Hiroyo? 

— Va fi o onoare. 


Primul ninja s-a înclinat în fata primului shogun. 


SFÂRȘIT 


1 shinobi-no-mono - ninja. 

CAZUL CONQUISTADORULUI 
GIL PEREZ 


La 25 octombrie 1593, un soldat spaniol care făcea de gardă la palatul 
guvernatorului din Manila (oraş fondat în 1571, când trupele lui López de 
Legazpi cuceriseră Insula Luzon, cea mai importantă din arhipelagul filipinez), 
se apropia de jumătatea rondului său. Era noapte şi, ajungând în zona 
întunecată dintre două bastioane, omul a avut o ezitare, căci localnicii erau 
ostili invadatorilor chiar şi după două decenii de ocupaţie. A grăbit pasul şi, 
dând ocol ultimului contrafort s-a pomenit, brusc, într-o stradă necunoscută, 
a unui oraş necunoscut. În spatele sáu nu mai era palatul-fortáreatá, ci un 
şir de case din piatră, cu o arhitectură cum nu văzuse vreodată, în Europa 
sau în Asia. Soldatul a luat-o la fugă pe străzi, îngrozit, prin oraşul cufundat 
într-o noapte asemănătoare şi totuşi altfel decât cea lăsată în urmă - mai 
toridă, mai uscată, lipsită de umezeala sufocantă a arhipelagului filipinez în 
sezonul secetos. 


După un timp s-a oprit în fata unui palat cu aspect familiar, ridicat pe o 
fundație piramidală, din dale imense de piatră. Deasupra flutura un steag 
neclar în întuneric, însă la intrare erau oameni purtând, liniştitor, uniformele 
şi culorile Spaniei. Soldatul s-a prăbuşit înaintea lor, extenuat. Tremura tot 
şi, când i-a întrebat unde se află, cei din gardă au izbucnit în râs: cât vin 
băuse în seara aceea? Era în Mexico... capitala fostului imperiu aztec, cucerit 
în 1519-1521 de Hernando Cortez, şi a Viceregatului Noii Spanii, înființat în 
1535 pentru a uni Mexicul şi America Centrală sub autoritatea coroanei 
spaniole! Iar acela era palatul viceregelui... 


Apoi, treptat, comandantul companiei care păzea poarta a început să 
vadă că... nimic nu era cum ar fi trebuit să fie la străinul apărut din noapte. 
Vorbea spaniola, purta coif şi archebuză spaniolă, dar în loc de platoşă avea o 
tunică groasă, făcută din straturi succesive de postav prinse între ele cu 

bumbi de alamă (uniformă tipică pentru conquistadorii care luptau in junglele 
tropicale, însă părând de-a dreptul stranie celor stationati în platourile, 
munții sau marile oraşe mexicane). lar omul nu era beat, ci se afla într-o stare 
de surescitare vecină cu nebunia şi povestea cum se pomenise dintr-un 
continent într-altul, parcurgând... câțiva metri de spaţiu întunecat. Mai mult, 
le-a strigat că Excelenţa Sa, guvernatorul Filipinelor, Don Gomez Perez das 
Marinas, fusese asasinat cu o noapte înainte, de nişte necunoscuţi care îl 
hăcuiseră cu securea! 


În zori, soldatul a fost dat pe mâna Inchiziției — singura „competentă“ să 
scoată „adevărul“ de la nebuni, posedati de diavol ori adepti ai magiei negre. 
Dar nici sub tortură străinul nu şi-a schimbat declaraţiile, susținând că este 
nevinovat. 


Şi, după câteva luni, când vestea morții guvernatorului Filipinelor, la 
data, ora şi în condiţiile descrise de prizonier avea să ajungă în Mexic, 
închizitorii s-au văzut nevoiţi să-l elibereze, invocând un „miracol al îngerilor 
ce l-au purtat peste ocean tocmai din îndepărtata colonie a Majestății Sale“. 
Între timp, datorită „tratamentului“ de care avusese parte, vestitorul a 
înnebunit cu adevărat... 


Incidentul şi soarta nefericitului soldat i-au atras atenţia cronicarului 
spaniol Raul de Torres y Mendez, fiind consemnate atât în „Cronica Mexicana“ 
(1601), cât şi într-o scrisoare către prietenul său, celebrul scriitor Lope de 
Vega Carpio. Însă... ce s-a întâmplat, de fapt? Era conquistadorul - pe care de 
Torres nu îl identifică, dar o altă sursă îl numeşte Gil Perez - un vizionar cu 
puteri telepatice ieşite din comun? A păşit el într-un „tunel de vierme“, care 
făcea însă legătura între două puncte de pe Terra? 

CARRIER 05 


VARTEJUL 


Titlul original: MAELSTROM 


versiunea în limba română 
uncris 


EPISODUL 3 


CAPITOLUL 5 


1445 Zulu (1545 ora locală) 
USS Esek Hopkins 
Punctul Viking, Marea Norvegiei 


Flăcările se ráspándeau prin suprastructura avariată înainte, spre rámásitele 


catargului, când Lieutenant Commander DuPont a reuşit să iasă pe puntea navei. Fumul 
usturător de plastic arzând, combustibil și chimicale, umplea aerul îngreunând 


respirația. 


Se afla în mijlocul navei lângă tribord şi putea vedea gaura imensă cu margini 


zdrentuite din suprastructura pe unde intrase racheta. Cea mai mare parte din 
jumătatea superioară a catargului SPS-49 a lui Hopkins pur și simplu dispăruse, inclusiv 
Centrul de Control al tirului, staţia radio, și Puntea de Comandă. Vâlvătăile se ridicau 
spre cer, printre resturile contorsionate ale catargului antenei radar și a ceea ce mai 
rămăsese din Puntea de Comandă. Un al doilea focar de incendiu era la pupa între 


ruinele hangarului elicopterelor. 

Pretutindeni, se agitau siluete conturate de lumina flăcărilor, oameni ce-și scoteau 
camarazii dintre fiarele răsucite, desfășurau furtunuri de incendiu, dirijând jeturi de apă 
și spumă împotriva vâlvătăilor, sau se ajutau unul pe altul. 

Nava era canarisită! spre tribord, iar DuPont trebuia să meargă aplecat puţin într- 
o parte pentru a se menţine drept. 

— Commander? DuPont! 

Dinspre pupa, Chief? Castellano, subofiterul șef al departamentului de control al 
avariilor, a înaintat spre el, ținându-se de parâmele de siguranţă. 

— Commander! Nu pot lua legătura cu Puntea de Comandă! Cine a preluat 
comanda navei? 

DuPont a privit craterul unde fusese până acum Puntea. Atât căpitanul cât și 
secundul se aflaseră acolo când a venit iadul. 

— Cred că eu sunt acela, Chief. Care-i situaţia? 

Castellano se strădui să ia o poziție de “drepți”. Avea o arsură urâtă pe partea 
dreaptă a feţei, iar uniforma kaki şi vesta de salvare erau ude și imbibate de ulei. 

— Nu știu cum e pe puntea prova, sir. Tocmai mă duceam să văd. Dar la pupa... e 
rău. Incendii majore. Se ocupă echipele de ele. Cele mai multe se datorează 
combustibilului scurs de la elicopterele din interior. Turbinele s-au oprit. Luăm ceva 
apă. Probabil fisuri. Uşile etanse sunt închise, iar pompele funcționează. Acum avem o 
înclinare de zece grade, dar se pare că s-a stabilizat. Cel puţin, până acum, a raportat cu 
un zâmbet crispat. 

DuPont a dat din cap. Dacă înclinarea se accentua, Hopkins se va răsturna, 
scufundându-se în valuri. 

— Comunicatiile? 

— Doar telefoanele cu ultrasunete si niste statii radio portative, sir. Statia de 
amplificare a navei nu functioneazá. 

Fácu semn către forma îndepărtată, gri, a portavionului, vizibilă printre norii de 
fum. 

— Avem radio contact cu Jefferson. 

DuPont îşi frecă barba, gânditor. Ce era de făcut? O ideea bună ar fi să 
abandoneze nava acum, înainte ca fregata să se umple cu apă, să se răstoarne si să se 
scufunde... sau înainte ca incendiile să scape de sub control și să-i prăjească pe toti. 


! Canarisită — înclinată într-un bord. 

? A nu se face confuzie: personajul DuPont are gradul de Lieutenant Commander (echivalent maior). Aici subordonatul i se 
adresează cu Commander (echivalent locotenent colonel). În toate Forţele Armate este uzuală această prescurtare către gradul 
superior. 

3 Chief (Petty Officer) — prescurtare quasioficialá a denumirii gradului, larg răspândită in US Navy. 


VP MAGAZIN 


Keith Douglass VÂRTEJUL 


Dar Frank DuPont era un marinar încăpățânat, fiu, nepot si strănepot al unor 
oameni ai mării din Massachuttes. Fusese ambarcat şi mai înainte pe fregate din Clasa 
Perry. 

De multe ori, el și Căpitanul Strachen s-au contrazis referitor la meritele acestor 
mici nave nu prea bine proiectate. A fost de acord cu Strachen că nava are nişte limitări, 
dar era convins si că este valoroasă. 

Mai mult decât atât, această situaţie îi era chiar prea cunoscută pentru a renunța 
de la început la orice speranță. Pe 17 mai 1987, cu doar zece ani și o lună în urmă, 
DuPont era un proaspăt lieutenant junior grade la bordul FFG-31, USS Stark, ce patrula în 
Golful Persic, când un Mirage F-1 iraqian a locat si lansat două rachete Exocet. 
Amândouă au lovit la tribord între Puntea de Comandă și lansatorul Mark 13 de pe 
puntea prova, dar numai una dintre rachete a explodat. Avariile au fost severe, mai ales 
la Punte, iar 32 de oameni au murit. Au urmat dezbateri considerabile despre lipsa 
preparativelor pentru defensiva navei... şi numai laude pentru eforturile echipei de 
control a avariilor. Stark a ieșit din Golf prin propriile forte si, în cele din urmă, s-a târât 
înapoi în State pentru reparații. 

După un an, unul dintre prietenii lui DuPont se afla pe o altă FFG Perry, USS 
Samuel B. Roberts, când a aceasta a lovit o mină iraniană în Golf. Explozia a avariat pupa 
fregatei care a fost cât pe ce să se scufunde... dar și ea a fost salvată de antrenamentul 
pentru controlul avariilor, determinarea și aptitudinile marinarilor de la bordul ei. 

Criticile lui Strachan referitoare la Perry poate că erau bine argumentate, dar 
rămânea real faptul că FEG erau foarte greu de ucis. Ce dracu, mai puteau încă să o 
salveze pe Hopkins! 

Gândul la Căpitanul Strachan l-a umplut de durere. 

— OK, decise DuPont. 

Vázu doi marinari ce-l cărau între ei pe un al treilea, scoțându-l dintre fierătăniile 
suprastructurii, după care l-au întins pe puntea înclinată. 

— Mai întâi trebuie evacuaţi răniții. Poate un LAMPS să aterizeze pe helo pad? 

— Nu trebuie riscat, sir. Focul de la pupa este încă destul de puternic şi puntea ar 
putea fi avariată. Dar elicopterele ar putea să zboare la punct fix imediat ce stingem 
incendiile. 

— OK. Concentrează-te pe focul de la pupa ca să ne putem duce răniții pe pad. 
Începem să-i transportăm imediat ce veţi avea incendiul sub control, la fiecare tură 
atâția cât poate lua helicopterul. Transmite prin radio lui Jefferson să-şi decoleze 
helourile. Și spune-le să fie pregătiţi să-i ia si pe cei din DC dacă trebuie să abandonăm 
nava. 

— Dacă... Chief păru uimit. Nu o abandonăm, sir? 

— Nici pomeneală, Chief. Vreau să-i dovedesc ceva Căpitanului Strachan. O să 
salvăm „tinicheaua”! 

— Da, sir! Chief a salutat scurt, zâmbind. Am auzit că ati fost pe Stark. Poate că o 
să avem şi noi parte de norocul dvs! 

— Așa să fie, Chief. Să sperăm doar că e felul bun de noroc! 


1515 Zulu (1615 ora locală) 
Tomcat 201 
Punctul Viking, Marea Norvegiei 


— Icewall-1, ai plinul făcut. Poţi pleca. 

= Rueer, Tex. 

Vocea-i era rágusitá si gâtul uscat. A tras ușor de manșă, rupând contactul dintre 
conducta de alimentare a lui F-14 si ,cosul" remorcat în spatele avionului cisterná 
KA6D aflat în fata si deasupra carlingii sale. 

— Degajez stânga. Multam pentru pileală. 

— Oricând, Icewall. Noroc! 

Coyote a răsuflat adânc deoarece comenzile avionului continuau să funcționeze, 
iar instrumentele încă mai dădeau informații acceptabile. Noroc... 

Va avea nevoie de orice fărâmă de noroc pe care o putea aduna ca să pună 
avionul ăsta rănit pe pistă, într-o singură bucată. Privind înainte către orizont, îl putea 
vedea Jefferson, o jucărioară pe nesfârşirea strălucire albastră a oceanului, la douăzeci 
mile distanță. Pri-Fly îi ordonase să zboare în aşteptare până ce traficul de pe portavion 
va putea fi mai degajat, iar scăderea rapidă a nivelului de combustibil l-a obligat la un 
rendezvous cu un avion cisternă — Texaco in argoul aviatic. După ce a făcut plinul, a virat 
uşor către imensa traiectorie ovală de pe cer cunoscută ca Marshal Stack, zborul de 
așteptare unde putea rămâne până ce îl chema Pri-Fly la aterizare. 

O vibraţie ascuţită, puternică, venită din spate, îl făcea să simtă că parcă întregul 
avion se spulbera în bucățele. Dar lumina de avertizare pentru "incendiu-la-motor" era 
stinsă. Dacă curcanul — argoul Navy pentru Tomcat — ar mai rezista întreg încă puţin... 

— Hei, John-Boy? Mă auzi? 

Nici un răspuns... și tot nu știa dacă IDS era funcțional. Lipsa totală a sunetului 
de scaunul din spate l-a convins că RIO era inconștient... sau mort. 

Mai înainte, Pri-Fly l-a întrebat dacă vrea să se catapulteze, dar tăcerea lui John- 
Boy l-a convins să rămână în avionul avariat. 

Cu câţiva ani înainte, în timpul operaţiunilor de deasupra Coreei de Nord de 
după capturarea unei nave americane de spionaj în largul portului Wonsan, Tombstone 

Magruder a câştigat Navy Cross. În citare a fost descrisă alegerea sa de a rămâne în 
Tomcatul avariat şi a-l aduce pe puntea portavionului, deoarece RIO era rănit și ar fi 
murit la catapultare. Acum, Coyote se afla într-o dilemă asemănătoare. Pentru el ar fi 
fost sigur să se catapulteze imediat si să lase elicopterul SH2 (numit cu afecțiune " Angel- 
1"), care întotdeauna în timpul operaţiunilor de lansare/recuperare zbura la punct fix la 
o milă în babordul lui Jefferson, să-l pescuiască din mare. 

Dar nu putea lua o asemenea decizie fără a ști precis care este starea lui John-Boy. 
Dacă Pri-Fly i-a acordat permisiunea să încerce aterizarea pe puntea lui Jefferson, exact 
asta va încerca să facă. 

Traficul radio îi bâzâia în căşti, aducând informaţii și de pe alte frecvenţe ale 
controlului de trafic. A prins câteva frânturi: „...incendiu pe punte..." şi a ştiut că ascultă 
o comunicare între avariata Hopkins, aflată acum la multe mile spre sud-est, și CIC 
Jefferson. Informaţia că fregata a fost lovită de două rachete aer-aer a ajuns la Coyote în 
timp ce se întorcea spre Punctul Viking. 

Sentimentul de vinovăţie rodea în el ca o rană deschisă. Nu reuşise să ajungă la 
Scorpion şi Juggler la timp ca să-i salveze, iar BlackJackul rusesc l-a doborât prea târziu 
pentru a-l mai opri să lanseze rachetele ucigase-de-nave. 

Aviatorii din Navy aveau tendinţa de a fi foarte aroganti, dar era vorba de o 
aroganță bine-motivată. Erau cei mai buni în ceea ce făceau, maestri ai profesiei. Si le 
era greu să accepte eşecul. 

Coyote ştia acum că ar fi trebuit să rămână lângă Blackjack. Scorp şi Juggler oricum 
ar fi fost morţi, dar el poate că ar fi reuşit să doboare bombardierul sovietic. 

Poate, poate... 

Coyote şi-a scuturat capul. La dracu cu toate, luase cea mai bună hotărâre care se 
putea lua. Dacă s-ar confrunta din nou cu aceeaşi situaţie, era sigur că ar proceda la fel. 

Un alt Tomcat a venit lângă avionul lui Coyote, la dreapta. Numărul inscripționat 
peste griul mat, de camuflaj, era 110, iar pe deriva verticală era o pasăre de pradă în 
picaj cu ghearele extinse. VF-97, War Eagles, celălalt squadron de Tomcat ambarcat pe 
Jefferson. 

— Viper 2-0-1, a apelat o voce în căşti. Aici Eagle 1-1-0 în tribordul tău. Ce zici de o 
inspectie vizualà, over? 

— Roger, a aprobat Coyote. Dar dacá imi lipseste coada, sau altá sectiune, sá nu- 
mi spui. 

— Fii fárá grijá, Viper. Pare sá ai oarece lipsuri in inventar la stabilizatoare, dar 
sunt încă întregi. Rămâi la telefon cât timp aruncàm o privire. 

Încet, celălalt Tomcat s-a rotit în jurul avionului lui Coyote, în timp ce RIO observa 
din toate unghiurile avariile lui F-14. Fusese deja inspectat de KA6D chiar înainte de 

realimentare. Stia că aceasta urma să fie inspecția care va decide dacă Air Boss îi va 
permite sau nu să încerce aterizarea. 

— OK, Viper 2-0-1, reveni vocea după câteva clipe. Ai o grămadă de găuri 
deasupra, chiar în spatele cupolei. Se pare că rezervorul din fuselajul anterior și nacela 
motorului din tribord sunt găurite la greu. Astea sunt vestile proaste. Cele bune: nu 
sunt avarii vizibile pe dedesubt. Cârligul pare a fi neafectat. La fel trapele trenului de 
aterizare. 

— Eagle 1-1-0, poti să te uiti la RIO? În ce stare e? 

— Rog, il vedem. Are capul in piept, nu face nici o miscare dupá cát putem vedea. 
Pare a fi lesinat. 

Vocea nici nu a luat in considerare posibilitatea ca John-Boy sá fie mort. 

— Sunt unele stricáciuni la cupolá. Se pare cá un proiectil sau un fragment metalic 
a lovit-o, in partea dreaptá-spate. Nu pot spune dacá RIO al táu a incasat-o sau nu. 

— OK, "1-1-0". Multam. 

— Oricând, Viper 2-0-1. Ne vedem pe punte. 


Şi a fost din nou singur. 

Amintirile l-au cuprins pe Coyote, dur şi pe neașteptate, o scenă din ultima sa 
permisie acasă, cu el stând mână în mână cu Julie, soţia sa, pe colinele stâncoase din 
Great Falls. Panorama stâncilor, a pădurilor şi a spectaculoaselor cascade ale 
Potomacului la câteva mile nord-vest de Washington, D.C., a avut intensitatea unui vis 
cu ochii deschişi. Aproape că a putut simţi căldura lui Julie şi parfumul de iarbă 
proaspătă când ea s-a lipit de el, în braţele sale. Dorinţa l-a făcut să tremure. 

Julie... 

Deodată, a dorit-o foarte mult. Amintirea a fost înlocuită de o alta: ultima lor 
noapte împreună înainte de plecare pe Jefferson. Se afla acolo, în dormitorul lor din 
Căminul ofițerilor din Norfolk, în lumina slabă a dimineţii, în timp ce ea se afla 
deasupra lui, transpirată, în aerul amestecat cu parfumul trupurilor ce făceau dragoste. 

Îi lipsea soția atât de mult... Si fiica lor, Julie Marie... 

Furios, a dat deoparte masca de oxigen şi a înghițit câteva guri de aer din cockpit. 
Ce se va întâmpla cu ei dacă în următoarele clipe el va ajunge cu bine la fermă ? După 
ani de zbor în Navy, deodată nimic nu mai părea să conteze decât realitatea că-şi iubea 
familia profund si cu pasiune cum nu mai simtise niciodată înainte. A încercat să 
citească indicaţiile instrumentelor din cockpit. Era ca si cum vizorul cástii era cetos și îi 
întuneca vederea, deşi vizorul era ridicat. Din oarecari motive nu putea vedea bine, nu 
se putea concentra... 

— Icewall 1, aici Boss. 

Vocea Commanderului Jack Monroe, Air Boss de pe Jefferson, s-a auzit în căştile lui 
Coyote si l-a readus la realitatea prezentului. Air Boss era Dumnezeu în Pri-Fly, turnul 
de control al acestui aerodrom plutitor. Bossul era Stăpânul spaţiului aerian pe o rază de 
20 mile în jurul portavionului. La dracu! Mâinile lui Coyote tremurau în timp ce-și 
punea masca de oxigen la loc pe faţă. 

— Da, Boss — uscăciunea din gât era si mai rea. Icewall pe recepţie. 

— Icewall, ai liber la aterizare. Am ridicat baricada. Ai înțeles? 

— Roger. Baricada ridicată. 


Baricada era o plasă întinsă de-a latul punţii de zbor în fata insulei, proiectată să 
rețină avioanele avariate care, dintr-un motiv sau altul, nu puteau folosi cârligul şi 
cablul arestor. Venind la aterizare pe punte cu baricada ridicată era, pentru aviatorii 
Navy, un act nenatural. Nici unui pilot nu-i făcea plăcere un obstacol întins de-a latul 
pistei de aterizare în fata sa, iar șocul impactului era mai rău decât smucitura scurtă a 
cablului arestor. 


— '2-0-T', Charlie acum. 

Aceasta era comanda pentru intrarea pe panta de aterizare. Încet, Coyote a 
introdus Tomcatul într-un viraj, urmând o traiectorie precisă ce-l ducea la pupa lui 
Jefferson. 

În mod normal, ar fi încetinit Tomcatul până ce şi-ar fi deschis la maxim aripile cu 
geometrie variabilă, dar Coyote deja își menținea intenţionat viteza sub 300 noduri și 
aripile extinse. Cu un motor distrus avea nevoie de toată portanta suplimentară pe care 
o putea obține. Aviatorii se refereau la un F-14 cu aripile extinse maxim ca fiind în 
“modul gâscă” datorită dizgratioasei aparente pe care o avea avionul lor când venea la 
aterizare. De aceea, în mod obișnuit, șuntau computerul de bord pentru a menţine 
aripile spre înapoi. 

În această fază, Coyote nu mai dădea nici doi bani pe aparente. Voia doar să 
ajungă jos, pe punte. 

Vibratia din spate a crescut în intensitate, în timp ce se lupta cu comenzile. Coyote 
strângea tare manşa, respirând greu în interiorul măștii de oxigen. Transpiratia îi 
acoperea fata adunându-se în siroaie acolo unde masca şi casca se lipeau de piele. 

Două sute treizeci de noduri. A coborât flapsurile, rugându-se să funcţioneze. 
Vibratiile au crescut... apoi s-au stabilizat când botul avionului s-a ridicat. 

— Tine-te bine, John-Boy! La naiba, tin'te bine! 

Reduse unghiul de atac, si în consecință viteza descendentă a crescut la 600 
picioare/minut. Jefferson părea o jucărie pe apă, ridicol de minusculă, la trei sferturi de 
milă în față. 

Instrument Landing System! de pe Tomcat era scos din funcțiune, mort. La fel si 
vizorul laser, o sculă relativ nouă care i-ar fi permis să observe raza laser emisă de pe 
portavion ce l-ar fi ajutat să rămână pe panta optimă de venire la aterizare. 

De data asta, va trebui să se descurce în maniera tradițională. Bine, cel puţin, că 
atunci când a coborât trenul de aterizare, acesta a funcționat. A auzit zgomotul făcut de 
blocarea roţilor în poziţie, indiciu mai linistitor decât aprinderea ledurilor pe consolă. 

— "2-0-1", a auzit în cască. 

Aceasta era vocea lui LSO, ce supraveghea apropierea lui Coyote din postul său 
de observaţie aflat în babordul punţii de aterizare. 

— Cere mingea. 

Ochii lui Coyote au căutat mingea, verdele sistemului de aterizare cu lentile 
Fresnel care-i indica dacă se află deasupra sau sub linia de lumini ce marcau unghiului 
optim de coborâre. 

— Ää... Tomcat 2-0-1... 5,0... mingea. 

Îi comunica astfel lui LSO că are mingea la vedere, că avionul ce venea la aterizare 
este un Tomcat, deci cablurile arestoare trebuiau ajustate corespunzător pentru 
greutatea ce venea din cer, iar cantitatea de combustibil de la bord era de 5.000 livre. Nu 
luase întreaga cantitate de la KA6D; dacă ar fi percutat în pupa lui Jefferson, cu cât ar fi 
avut mai puţin combustibil la bord, cu atât mai bine. 

Furios, și-a îndepărtat complet din minte imaginea avionului său izbind în pupa 
lui Jefferson şi explodând într-o minge de foc. 

Dacă i s-ar opri și tremuratul mâinilor... 

— Roger, mingea, a spus LSO, confirmând. Adu-ti aminte de cârlig. 

Shit! Uitase să coboare cârligul de prindere a cablului, iar LSO a observat 
omisiunea prin binoclu. A lovit butonul de acţionare, rugându-se să coboare cârligul. 

Slavă Domnului, a ieșit. 

Aterizarea unui avion pe o pistă mică si in tangaj — puntea de zbor a unui 
portavion aflat în mars pe mare - nu era niciodată uşoară. În timpul războiului din 
Vietnam, s-a făcut un studiu prin care s-au monitorizat activitatea cardiacă, respirația, 
tensiunea arterială, etc, din timpul unor variate activități tipice de zbor. Aterizarea la 
bordul unui portavion — mai ales pe timp de noapte - făcea ca inima pilotului să bată 
nebuneşte și să transpire mai mult decât în orice altă operaţiune, inclusiv când se trăgea 
asupra lui cu Triple-A sau SAM. 

N-am să mă prăbuşesc, n-am să fac bolter*. Am să pun tinicheaua asta jos ca pe o pană, 
am să agát cablul trei, un fleac... 


* Instrument Landing System -— sistemul de aterizare instrumental — permite aterizarea exclusiv pe baza indicatiilor 
instrumentelor (pe o pistă terestră DA; pe puntea unui portavion e discutabil). 
5 Bolter — aterizare defectuoasă — avionul izbeste puternic pista si este aruncat în sus (saltă). 

În alte împrejurări, obişnuia să vizualizeze o aterizare perfectă, singura manevră 
pe care aviatorii navali nu o anticipau cu prea multă plăcere. De data aceasta n-avea nici 
un rost. Adrenalina îi făcea respirația năvalnică si atât de zgomotoasă în urechi, încât 
aproape că nu-l mai auzea pe LSO. 

— Atenţie, "2-0-1". Puntea coboară. Redu motoarele. 

LSO îi spunea cá pupa portavionului „cobora”, deci era nevoie să reducă puțin 
puterea de tracțiune pentru a compensa. Cu fineţe a împins maneta de gaze spre 
înainte, simțind mai degrabă decât auzind, reducerea turatiei motorului. 

Puntea păru să se înalțe, repezindu-se spre el, din ce în ce mai repede pe măsură 
ce se apropia de pupa. Acestea erau secundele critice când o manevră greşită din partea 
sa sau o comandă nepotrivită a LSO puteau duce dracului totul. A mai tras o gură de 
aer, apoi şi-a ţinut respiraţia. Detaliile punţii gri închis, a marinarilor stând de o parte si 
de alta a liniilor albe de ghidaj, au pătruns în conştiinţa sa. Putea vedea baricada întinsă 
precum un fileu de tenis de-a latul punţii dincolo de insulă, forma înaltă ca făcută din 
piese lego a macaralei pe roti, şi membrii echipei de intervenţie pentru cazul în care ar fi 
trântit avionul pe pistă. 

— Eşti jos, a avertizat LSO în căști. Bagă gaz! Bagă gaz! 

Pupa lui Jefferson păru să se ridice în fata cockpitului sáu ca o stâncă întunecată de 
oţel — o iluzie, stia, dar oricum terifiantă. A împins înainte maneta de gaze si a tras în 
acelaşi timp manșa spre înapoi, ridicând botul avionului... 

Şi timpul s-a oprit în loc. Tomcat a trecut peste pupa, dar jos... prea jos... 

— Wave-out! Wave-out! Ratează! i-a răcnit LSO în urechi, apoi: Eject! Eject! 
Catapultează! 

A simțit șocul cumplit când roțile principale ale trenului de aterizare au lovit 
marginea „stâncii” de oţel si s-au frânt. Întreaga greutate a Tomcatului a căzut pe roata 
anterioară, care a cedat sub impact, izbind botul lui F-14 de punte. 

În aceeaşi clipă, când vederea i-a explodat în scântei orbitoare, Coyote a inhátat 
corzile vărgate ale comenzii de catapultare şi le-a smucit cu putere. 

Nu s-a întâmplat nimic. 

Strigătul lui Coyote s-a pierdut în scrâșnetul oțelului ce se freca de oţel în timp ce 
Tomcat aluneca pe punte. 


CAPITOLUL 6 


Miercuri, 18 iunie 
1532 Zulu (1632 ora locală) 

Cuibul Vulturului, USS Thomas Jefferson 
Punctul Viking, Marea Norvegiei 


Tombstone era urcat pe pasarela aflată în vârful insulei, chiar sub ciorchinele de 
catarge cu antene radio si radar. 

Cuibul Vulturului, asa cum era numit acest loc, era locul lui favorit de observație. 
De aici avea o perspectivă neobstructionatá asupra întregii punti de zbor. 

La câteva clipe după încetarea alarmei de luptă, Tombstone venise aici pentru a 
supraveghea recuperarea lui Coyote. Desigur, monitoarele PLAT din CIC reproduceau 
scena, dar el voia să se afle aici, dorindu-și ca vechiul său prieten, împreună cu RIO, să 
aducă avionul în siguranță pe puntea de zbor a lui Jefferson. Își tinu respiraţia privind 
avariatul Tomcat ce se apropia, crescând de la o mică sclipire pe cerul din pupa 
portavionului, la avionul care vene cu botul cabrat, cu aripile balansându-se în timp ce 
Coyote se lupta cu comenzile. Apoi trenul de aterizare al lui F-14 a izbit marginea 
punţii, la pupa, jamba trenului anterior s-a rupt, iar avionul de 21 tone a alunecat 
sălbatic către baricadă. Oamenii de pe punte au alergat la adăpost pentru că aripa 
stângă ce se târa pe oţel într-o jerbá de scântei a rupt cablurile arestoare unul după altul 
rotind traiectoria avionului către un șir de A6 Intruder parcate chiar lângă insulă. 

Tombstone ar fi vrut să-i strige lui Coyote să se catapulteze, pentru cá Tomcat îşi 
continua alunecarea de-a latul punţii, scoțând scântei din trenul avariat. A ratat la 
mustață rândul de Intrudere, apoi s-a oprit în baricada întinsă în calea sa. În 5-MC, 
instalaţia de amplificare a navei aflată pe punte, a izbucnit claxonul de alarmă si o voce 
ce avertiza: „Incendiu pe punte! Incendiu pe punte!", pentru că focul se răspândea de sub 
încastrarea aripii lui F-14, iar din rezervoarele fisurate se scurgea combustibilul ce 
ameninţa să transforme Tomcatul, prins în baricadă ca o insectă în plasa păianjenului, 
într-un infern de flăcări. 

Tombstone se uita hipnotizat cum cei din echipa de luptă împotriva incendiilor, 
identificabili datorită vestelor roșii, se apropiau de avionul în flăcări. Stingătoarele de 
incendii șuierau, imprástiind nori de CO» peste metalul încins si inábusind flăcările ce 
se întindeau acum spre cockpit. Macaraua Tilly, urâtă, a fost adusă legănându-se cu 
mișcări neregulate. Coşul acesteia a fost dirijat spre cockpitul avionului. Un om în 
costum ignifug, argintiu, mânuia un stingátor, în timp ce un sanitar s-a urcat pe aripă 
cu o pereche de tărgi Stokes. Un alt mecanic deja forța canopia cu niște leviere. 

— Haide, a murmurat Tombstone cu jumătate de voce, apoi mai tare. Haide, fir-ar 
să fie! Scoate-i de-acolo! 


$ PLAT - sistem de televiziune cu circuit închis care asistă aterizarea avioanelor pe portavion. 

1533 Zulu (1633 ora locală) 
Tomcat 201, Puntea de zbor a USS Thomas Jefferson 
Punctul Viking, Marea Norvegiei 


Coyote și-a recăpătat cunoștința, conștient de duzina de chipuri neliniştite lipite 
de jur împrejurul canopiei. Tomcat se oprise şi nu mai ardea, slavă Domnului. 

A bâjbâit după masca de oxigen şi şi-a tras-o jos de pe faţă, trăgând lacom aer 
proaspăt în piept. 

Baricada era confecționată din chingi textile intretesute. Acum, aceste curele 
presau pe canopie, împiedicând-o să se deschidă. Usurarea inițială a lui Coyote a fost 
înlocuită de frică. Dacă avionul lua foc, el era prins înăuntru, fără scăpare. 

Acest gând a adus un altul. La dracu, trăsese de maneta pentru catapultarea 
scaunului și nu se întâmplase nimic. Surpriza acestui fapt a fost cam ultimul sentiment 
pe care-l avusese când s-a izbit de punte. Puternicele rachete de sub scaunele lui John- 
Boy şi al său ar fi trebuit să se declanșeze, catapultându-i pe amândoi departe de avion, 
ceea ce le-ar fi permis apoi să se parașuteze în apele mării. 

Evident, a fost o defectiune. Dar dacă scaunele erau cuprinse de flăcări, cu canopia 
bine închisă si blocată de chingile baricadei? 

Un subofițer a pus lama unei scule electrice pe plexiglas. Cu un scrásnet ascuţit, 
asurzitor, aceasta a străpuns, tăind largi porţiuni din canopie, iar baricada a fost trasă 
înapoi spre botul lui Tomcat. Coyote a fost asaltat de o babilonie de voci ale oamenilor 
din jurul său. 

— Încet, sir! Vă scoatem imediat! 

— Repede! Asigurati scaunele! La dracu, nu vreau să ne prăjească cururile... 

— Shit, Chief! Sunt deja asigurate. Amândouă! Sigurantele nu au fost scoase! 

— Cristoase! Nu-i de mirare că nu au funcționat. Hei, aduceţi un sanitar aici. 
Lásati-l să treacă! 

— La o parte! Faceţi loc! 

— Hei, doc! Ce-i cu RIO? Doamne, uite cât sânge!... 

— E terminat. Lăsaţi-mă să-l văd pe celălalt. 

— Haide, scoateţi-l afară. Uşor! Cu grijă, lua-v-ar dracu’! 

Mâini întinse în cockpit i-au desfăcut chingile hamului, i-au scos casca, l-au tras 
afară si l-au pus în targa Stokes. 

John-Boy era mort? Totul a fost degeaba. Íncet, încet, pe măsură ce camarazii se 
grăbeau să ducă targa de pe punte jos, la infirmerie, Coyote simţea că-i revine valul de 
emoţii. Era viu. Viu! 

1915 Zulu (2015 ora locală) 
Biroul lui CAG, USS Thomas Jefferson 
Punctul Viking, Marea Norvegiei 


Tombstone s-a lăsat pe spate în scaunul său pivotant din spatele biroului gri, 
metalic, ținând în mână cana de cafea inscripționată cu sarpele-logo al lui VF-95. Simtea 
ruliul uşor al navei — aviatorii numeau întotdeauna portavionul cu termenul boat în loc 
de ship”, sfidând tradiţia „adevăratei Navy”. Marea se cam monta. 

Biroul lui CAG era mic, la fel ca toate spaţiile de lucru ale personalului din micul 
orășel care era USS Jefferson. Abia dacă era loc pentru două scaune şi un birouaş, o 
maşină de scris IBM Selectric și câteva bibliorafturi pe rafturi suspendate pe pereții 
metalici. Biroul era acoperit cu obișnuita grămadă de acte. Hártogáraia nu se termina 
niciodată pentru CAG. 

Lângă lampa de birou era fotografia unei blonde frumoase, cu textul scris de 
mână: „Motanului (tomcat) meu favorit. Te iubesc — Pam.” 

Pamela Drake. Doamne, de ce-i tinea fotografia prin preajmă? I-o trimisese în 
timpul ultimii croaziere la bordul lui Jefferson, acum doi ani. 

Chiar înainte de a se întoarce în State din acea detașare plină de evenimente. 

Chiar înainte de a-i spune că renunţă la cariera lui pentru ea. 

O întâlnise în timpul loviturii de stat din Thailanda. Ea era o vedetă a ştirilor TV 
din ACN; el era skipper-ul lui VF-95 si potenţialul subiect al unui reportaj pe care-l filma 
pentru emisiunea sa săptămânală. S-au îndrăgostit... sau așa crezuse el. Poate că 
înfruntarea cu autorii loviturii comuniste le ascutise sentimentele mai mult decât erau 
în realitate. 

Oricum, ea s-a întors la cariera sa de știristă pe meridianele lumii, în timp ce 
Jefferson şi-a continuat misiunea. Criza din India, câteva luni mai târziu, a contat şi ea. 

Pamela a avut un frate, un tânăr Marine care a murit în 1983 în atentatul cu un 
camion-bombă asupra cazărmilor americane din Beirut. 

Aparent, ea se temea să piardă încă un militar la care ţinea și a tras tot felul de 
sfori pentru a-i găsi lui Tombstone o carieră, una sigură, ca pilot în aviația civilă. 

Dar India (referire la acțiunea din Carrier-3 — Armageddon Mode) l-a convins 
definitiv pe Tombstone că ceea ce făcea era necesar. Nu că alti tineri aviatori din Navy 
nu ar fi putut face această treabă la fel de bine, dar știa că dacă întorcea spatele aviației 
din Navy, ar fi simţit mereu în adâncul sufletului că după ce a s-a confruntat cu o 
supremă probă de bárbátie si caracter... a eşuat. 

Iar Tombstone nu suporta ideea de ratare. 


7 Boat / ship — boat este mai mică decât ship. Aici se foloseşte în sens afectiv/glumet — aproximativ bărcuță. 

Asa că, la întoarcerea în State, i-a spus Pamelei că s-a hotărât. Dacă voia să se 
mărite cu el, se va mărita cu un aviator naval, nu unul de avion de linie civilă. 

Tactică greșită, şi-a dat seama mai târziu. Ea i-a dat papucii. O mai văzuse o dată 
sau de două ori pe când era staționat la Washington, dar scânteia dintre ei era stinsă. De 
atunci... nimic. 

De ce continua să ţină pe birou afurisita de fotografie? Furios, a luat-o şi a pus-o 
într-un sertar. Dar se gândea la ochii ei frapanti, la modul cum îi pătrundeau în suflet... 

O ciocănitură la ușă. 

— Intră. 

În cadrul ușii a apărut Coyote. Era în uniforma kaki, cu frunza de stejar argintie a 
gradului de commander strălucind pe guler în lumina neonului. 

— Commander Grant s-a prezentat conform ordinului, CAG. 

— Lati un scaun, Coyote, a spus Tombstone, arătându-i singurul scaun liber din 
birou. 

Coyote arăta groaznic, şifonat şi tras la faţă. 

— Cum te simți, băiete? 

— Dr. Wainwright m-a declarat apt pentru zbor, CAG. 

— Știu. Am văzut recomandarea. Dar cum te simţi? 

Coyote a inspirat adânc. 

— OK. Niţel zguduit, dar OK. 

— A fost o aterizare de pomină. 

Zâmbi vag. 

— Cred că am primit un “cut pentru ea. 

LSO nota fiecare aterizare la bordul portavionului. Notele posibile, afișate la 
avizierul squadron-ului pentru a putea fi văzute de oricine, erau 'OK' si “fair pentru 
aterizările acceptabile, “no grade' pentru una ce ar fi putut pune în pericol pilotul sau 
avionul său şi 'cut' ce însemna că aterizarea s-ar fi putut termina printr-un dezastru. 

— Eh, știi ce se spune despre orice aterizare după care poti pleca pe picioarele 
tale. 

— Numai că eu nu am plecat, ci am fost cărat. Şi John-Boy la fel. 

— Mi-au spus că a fost ucis de unul dintre acele Fulcrum, spuse Tombstone. 
Fragmente de proiectile calibrul 30 mm i-au perforat scaunul si aorta, chiar sub inimă. 
Doc zicea că hemoragia internă l-a ucis în câteva secunde. 

— Mda - fata lui Coyote era întunecată. Asa o fi fost. Sir. 

O clipă, Tombstone îşi studie omul. Coyote își pusese o armură, una atât de groasă 
încât nu-l putea citi. Cândva, cei doi au fost cei mai buni prieteni, camarazi la aceeași 
bază militară din California, au curtat aceeași fată... ce dracu, a fost cavaler de onoare la 
nunta lui Coyote. Tombstone fusese întotdeauna capabil să ştie ce gândea Coyote. 

Acum nu mai putea. Cumva, prietenia lor nu mai era aceeași de când Tombstone 
s-a întors pe Jeff ca CAG. Era o distantare între ei, ca si cum Coyote l-ar fi respins. 

Era adevărat ce se spunea, cum că funcţia de comandă venea la pachet cu 
singurătatea. Poate că un CAG nu-și putea permite să devină prea familiar cu oamenii 
pe care-i comanda. Ordinele sale din această după-amiază au trimis trei oameni la 
moarte si aproape că l-au ucis si pe Coyote. La naiba, această aterizare-prábusire pe 
puntea de zbor a fost cât pe ce să ucidă o duzină de oameni și să-l avarieze grav chiar și 
pe Jefferson. A fost doar un noroc chior că nimeni de pe punte nu a fost rănit, si că 201 
nu a intrat în plin în Intruderele parcate şi să le transforme într-un gigantic glob de foc, 
sau că puntea de zbor a scăpat fără avarii serioase. Aşa cum s-a întâmplat, singurele 
stricăciuni au fost cablurile arestoare care s-au rupt, dar au fost înlocuite cu ușurință. 

Dar putea să fie mult mai rău. Și, aparent, insubordonarea lui Coyote fusese cauza 
primară a tuturor acestor probleme. 

Tombstone a oftat, punând cana de cafea lângă el, pe birou. Mai bine să ia taurul 
de coarne. 

— OK, Coyote. S-auzim. 

— Ce anume, sir? 

Afurisit om! Părea hotărât să nu-i usureze treaba. 

— O explicaţie. Ti se ordonase clar să urmăreşti, să identifici și să dobori contactul 
Bravo. Ai lansat două Phoenix asupra țintei, apoi ai degajat. De ce? 

— Wingmanul meu avea probleme. MiG-urile erau peste el. Eu... după lansarea 
Phoenix, mi-am dat seama că apropierea de Bravo mi-ar fi luat prea mult timp. Am 
considerat că Scorpion și Juggler sunt în criză de timp, în confruntarea 4 la 1. Am crezut 
că vom putea totuși să mergem amândoi împreună după Bravo. Sir. 

— A-ha. Nu te-ai supus ordinelor. Scorpion si Juggler ar fi fost doboráti oricum. 
N-aveai cum să schimbi lucrurile. Dar ca directă consecință a hotărârii tale, acel 
Blackjack a avut timp să-şi lanseze racheta antinavă..., iar Esek Hopkins arde, acum, în 
timp ce vorbim. S-ar putea să o pierdem, ca să nu mai vorbim de pierderile umane, iar 
factura măcelarului pare a fi mare. Din cauza hotărârii tale... 

— Sir! l-a întrerupt Coyote. Nu e cinstit! Nu mă poti blama pe mine pentru 
lovitura împotriva lui Hopkins! 

Tombstone a pus mâinile pe birou. 

— La fel de uşor se putea ca Jefferson să fie în flăcări. Din câte am înțeles, Dan 
Strachan s-a interpus în mod deliberat în calea rachetei pentru ca aceasta să lovească 
nava sa. Mai mult ca sigur că a salvat portavionul. 

— S-ar fi putut ca rusnacii să lanseze în orice clipă. La fel de bine, s-ar fi putut să 
aştepte până ce m-aş fi apropiat de ei şi, îngrijoraţi, să lanseze indiferent de ce as fi făcut 
eu! 


VP MAGAZIN 


Keith Douglass VÂRTEJUL 


= Poate, 

Tombstone se gândise deja la această posibilitate. Coyote avea dreptate. Raza de 
acţiune a unei AS-15 se credea a fi cam de 1.800 mile. Dacă era adevărat, sovieticii le-ar 
fi putut lansa asupra lui Jefferson de la bazele din Peninsula Kola - la dracu, ba chiar din 
Moscova, sau de pe coasta de nord a Mării Caspice - si s-ar fi lipsit cu totul de avioane. 

— Poate, spuse Tombstone din nou. Și nici nu pot spune că, în locul tău, n-aș fi 
făcut acelaşi lucru. Dar mi-ai ignorat ordinele si din cauza asta au murit oameni. Ţi-ai 
avariat Tomcatul atât de rău, încât era cât p-aici să nu-l aduci înapoi. Lieutenant Nichols 
a murit. Acum e jos, în morga de la infirmerie. 

— Nici asta nu a fost din vina mea! 

— Mmm. Dacá ai fi atacat Blackjack de la mare distantá, poate cà acele Fulcrum nu 
s-ar fi dat la tine. 

— Poate, poate! Ce dracu, Stoney, nu sunt ghicitoare. Nu pot vedea in viitor. Ce... 
ai de gând să má consemnezi la sol? 

— l-au în calcul aceasta. 

Dar Tombstone luase deja o hotărâre referitoare la acest fapt. Coyote era skipper-ul 
lui VF-95, același la comanda căreia fusese și Tombstone mai înainte. Ştia că fiecare 
membru din squadron, de la aviatori si RIO, la subofiterii din echipajele avioanelor, avea 
tendința de a strânge rândurile împotriva oricărei manifestări de autoritate venită din 
exterior, indiferent dacă aceasta era CAG, căpitanul navei, sau amiralul comandant al 
Grupului de Luptă. Nu ca o dovadă de rebeliune sau nesupunere; era doar o 
manifestare a psihologiei umane și a realităţii că acești oameni lucrau împreună în 
condiţii în care îşi riscau zilnic viața şi integritatea fizică. 

Dacă Tombstone îl oprea de la zbor pe Coyote ori îl înlocuia la comanda VF-95, 
moralul din wing ar fi avut de suferit. În alte circumstanţe, pe timp de pace, Tombstone 
ar fi trebuit să o facă oricum, dar Jefferson se afla în mijlocul unui război nedeclarat. 
Oamenii trăgeau tare de peste o săptămână, moralul era deja cam zdruncinat, iar 
ultimul lucru de care ar fi avut nevoie acum ar fi fost senzaţia că Marele Frate le critică 
ofițerii, căutându-le nod în papură. US Navy era atât de eficientă deoarece, fiecărui 
grad, de la marinarul proaspăt înrolat până la amiral, îi era încurajată mai degrabă 
inițiativa personală decât supunerea oarbă. 

Tombstone era conştient că pedepsirea lui Coyote pentru orice altceva decât 
rebeliunea directă si deschisă ar fi fost cel mai rău lucru ce se putea face. 

— Nu, spuse într-un târziu. Nu am să te consemnez la sol. 

Coyote păru aproape dezamăgit. Ceva din ochii săi păru să moară. 

— Atunci, pentru ce a fost critica? Dacă nu-ţi place cum procedez, poti... 

— Ce dracu, Coyote, nu te criticam pe tine! E vorba de performanţa ta. În această 
după-amiază, ai luat o hotărâre greşită, acolo sus. OK, ni se întâmplă tuturor. Îţi spun 

doar să ai grijă să nu se mai întâmple. În mijlocul unui război nu este loc pentru 
cascadorii sau eroism personal. 

— Cascadorii! Las-o dracu, Stoney, eu... 

— Cascadorii! Taci și ascultă, Grant! Trebuie să accepti cá CIC stie ce face. lar tu 
trebuie să faci ce ti se ordonă, mai ales când siguranţa acestui wing si a navei se află în 
mare risc. 

Tombstone se opri furios. 

— De fapt, ce dracu cauti în BARCAP după-amiază? 

Coyote păru surprins de schimbarea bruscă a subiectului. 

— Ăă... aveam nevoie să... Lansky era planificat, dar e bolnav în infirmerie. L-am 
înlocuit eu. 

— Dă-o dracu, Coyote! Eşti skipper, CO al afurisitului de squadron. Tu nu zbori în 
locul altuia, tu delegi pe altul! 

Tombstone bătu cu palma într-un teanc de hârtii de pe birou. 

— Am patru rapoarte despre defecţiuni ale avioanelor din squadronul tău. Ar 
trebui să stai la bord și să te stráduiesti ca avioanele să fie apte de zbor, nu să te duci în 
BARCAP... şi să fii sigur că avionul tău nu ti se dezmembrează sub cur! 

Coyote era bulversat. 

— Eu... am făcut ce credeam că... 

— Mai departe. Primul lucru pe care-l faci după ce te urci în cockpitul unui avion 
este să armezi scaunele de catapultare. Îți amintesti procedura? Scoti pinul siguranţei 
pentru a permite declanșarea mecanismului, și îl pui la loc după ce aterizezi. Căpitanul 
avionului tău a raportat că pinii tăi erau nescosi, de aceea scaunele tale nu s-au 
catapultat. A fost ceva deliberat? Ori un alt rasol? 

— Cred că am uitat. Sir. 

— Ai uitat. Coyote, de când nu ai mai dormit ca lumea? 

În priviri i-a revenit oarece foc. 

— Suntem în Combat Readiness Condition II* de trei zile si tu pui o asemenea 
întrebare idioată? 

— Eşti obosit, Coyote. Oamenii obosiţi fac greşeli. Greşelile ucid oameni. 

— Sir! Permiteti să pun o întrebare, sir! 

— Haide, terminá cu rahatul cazon de cadet, Coyote! Spune! 

— Sir, dacá nu sunteti satisfácut de prestatia mea, vá rog sá má opriti de la zbor si 
să má realocati pentru alte îndatoriri, sir! Sau să luaţi în considerare cererea mea de 
transfer, sir! 

— Nu se aprobă. 

— Pot întreba de ce, sir? 


$ Combat Readiness Condition — stare de alarmă de luptă. 

— Fir-ar să fie, Coyote, ce mama dracu' se-ntâmplă cu tine? Esti un ofițer bun si 
un aviator foarte bun. Te porti ca un puști răzgâiat prins cu mâna în borcanul cu 
bomboane! Nu te consemnez la sol și nici nu te transfer. Am nevoie de tine aici, la 
conducerea lui Viper. Nu ca un oarecare camarad, nu înlocuind vreun amic, nu dând-o 
în bară ca un ensign? cu muci la nas, ci conducând! Mă auzi? 

— Da, sir. 

— Primul lucru pe care vreau să-l faci este să stai la masă, dacă nu ai mâncat încă, 
apoi te culci în pat, șase ore minimum. Apoi, mâine, vreau un raport despre avioanele 
astea defecte. Vorbeşte cu cei de la mentenanţă. Află ce au nevoie ca să le facă din nou 
apte de zbor. Trei: vei continua să zbori şi vei continua să participi la CAP, dar nu vei 
mai înlocui pe nimeni. Vei delega pe altcineva. M-ai înțeles? 

Coyote privea într-o parte, cu ochii plini de furie. 

— Sir, respectuos vă rog să reconsiderati cererea mea de transfer la alte îndatoriri. 
Este privilegiul meu ca, în mod voluntar, să mă retrag de la statusul de zbor, dacă... 
dacă eu... 

Ochii lui Tombstone s-au îngustat. 

— Vrei să renunti la aripi? De ce? 

Aviatorul păru să-şi piardă din ţinuta rigidă. 

— Cred că nu sunt potrivit pentru aşa ceva, sir. 

— Pentru că ai dat-o-n bară? Sau pentru că a murit Nichols? 

— Nu... nu sunt sigur. Poate puţin din amândouă. 

— Atunci răspunsul este să nu renunti la aripi. Când lucrurile se inráutátesc, iar 
băieții răi te înconjoară, cea mai bună metodă este să faci pasul în față şi să dai cu 
pumnii. Sau cum spun Marines: atacă, atacă, atacă! 

— Nu e chiar atât de ușor. 

— Niciodată nu e. Nici atunci când trebuie să continui după ce ai luat un şut în 
cur. 

— La dracu, CAG, ai dreptate! OK? Am rasolit-o! Îi puteam ucide pe toti de pe 
Hopkins. Sau de pe Jefferson... 

— Si nu vrei să-ți asumi nici o responsabilitate. Să-ţi zic ceva, prietene. În această 
Navy de bărbaţi adevăraţi, responsabilitatea este o chestie de care nu te poţi eschiva. 

Tombstone își arătă cu un gest biroul și teancul de hârtii de pe el. 

— Întreabă-mă de unde știu. 

— Am gresit-o rău de tot în după-amiaza asta, Stoney! Mi-e frică... sunt speriat! 

Ceea ce tocmai spusese era singurul lucru pe care nici un aviator nu îndrăznea să- 
l admită în fata altuia. Bine, măcar, cá îi spusese 'Stoney', o dovadă a vechii lor 
camaraderii. 


? Ensign - grad militar în US Navy (cod NATO OF-1); echivalent aspirant. 
VP MAGAZIN 


Keith Douglass VÂRTEJUL 


Tombstone a închis ochii, apoi a răsuflat adânc. 

— Dacă ti-as spune cá mie frică ori de câte ori decolez, ai putea crede că te iau de 
sus. Dar e adevărat. Fiecare din wing este speriat de fiecare dată când se urcă în cockpit. 
Tu o ştii, eu o ştiu. Nu ar fi oameni dacă nu s-ar teme. 

— Rahat, Stoney. Eu... 

Tombstone s-a ridicat brusc în picioare în spatele biroului, cu palmele lipite pe 


acesta. 

— Am nevoie de tine, fir-ai tu să fii! Oamenii tăi au nevoie de tine! N-ai să-i lași 
baltă! N-ai să mă lași nici pe mine! Mă auzi? 

— Da, sir! 

Coyote avea fata trasá, iar sub bronz paloarea era evidentá. 

— Asta e tot, CAG? 

— Dispari dracului de aici! 

Coyote s-a întors pe călcâi si a ieșit trântind usa după el. 

Tombstone se asezá din nou. Rámase asa indelung, privind la cafeaua din cana pe 
jumătate plină cum se clatină in ruliul ușor al bărcuței. 


Va urma 

ZEUL ÎNVĂLUIT ÎN FUM 

O CĂLĂTORIE ÎN LUMEA INTERIOARĂ 


Ilustrații de John A. Williams 


Titlul original: 
The Smoky God, or A Voyage Journey to the Inner Earth 
1908 


„El este Dumnezeul care stă în centrul Pământului si este cel ce dă religia întregii 
omeniri.” 
- Plato 


Prolog 


Mă tem că povestea aparent incredibilă pe care urmează să o relatez va fi 
considerată rezultatul unei minţi înfierbântate de dorinţa de a dezvălui un mister 
fascinant, mai degrabă, decât de o consemnare veridică a experienţelor de neegalat ale 
lui Olaf Jansen, a cărui nebunie persuasivă mi-a provocat atât de mult imaginația, încât 
tot ceea ce se dorea o critică analitică s-a pierdut in vâltoarea povestirii. 


Marco Polo s-ar răsuci fără îndoială, în mormânt, auzind povestea ciudată pe 
care sunt chemat să o relatez; o poveste la fel de ciudată ca povestea lui Munchausen. 


Pare, de asemenea, nepotrivit faptul că eu, un sceptic, ar trebui să fie cel care să 
spună povestea lui Olaf Jansen, al cărui nume este dezvăluit pentru prima dată lumii, 
dar care trebuie să fie recunoscut de acum înainte ca unul dintre marii exploratori ai 
acesteia. 


Recunosc că afirmaţiile sale nu sunt supuse unei analize raționale, ci au de-a face 
cu misterul profund referitor la nordul înghețat care, de secole, a atras atenţia 
oamenilor de ştiinţă și profanilor. 


Oricât de mult ar contrazice manuscrisele cosmografice ale trecutului, aceste 
însemnări limpezi pot fi considerate ca o mărturie a ceea ce Olaf Jansen susține că a 
văzut cu ochii lui. 

M-am întrebat de o sută de ori dacă este posibil ca geografia lumii să fie 
incompletă și povestea surprinzătoare a lui Olaf Jansen să se bazeze pe fapte 
demonstrabile. 


Cititorul poate să-şi răspundă la aceste întrebări spre propria sa satisfacţie, oricât 
de departe ar fi cronicarul acestei naratiuni de a ajunge la o opinie. 


Uneori, chiar și eu mă pierd, nemaiștiind dacă nu am fost îndepărtat de la un 
adevăr abstract de flacăra ce însoţeşte o superstiție isteatá, sau dacă faptele acceptate 
până acum ca atare sunt, la urma urmei, bazate pe date false. 


Poate că adevărata casă a lui Apollo nu era la Delphi, ci în acel şi mai antic 
centru al Pământului despre care vorbea Platon: 


"Acolo este adevăratul sálas al lui Apollo ce se află printre hiperboreeni, într-o tară a 
vieții perpetue, unde mitologia ne spune că doi porumbei ce zboară de la cele două capete opuse 
ale lumii s-au întâlnit în această regiune atrăgătoare, casa lui Apollo. Într-adevăr, conform 
spuselor lui Hecataeus, Leto, mama lui Apollo, s-a născut pe o insulă din Oceanul Arctic, mult 
dincolo de Vântul de Nord ". 


Nu intentionez să încerc o discuție a teogoniei zeităților, nici a cosmogoniei 
lumii. 


Datoria mea simplă este să luminez lumea despre o porțiune necunoscută, până 
în prezent, a universului, asa cum a fost văzută și descrisă de bătrânul norvegian, Olaf 


Jansen. Interesul pentru cercetarea ținuturilor nordice este international. 
Unsprezece națiuni sunt angajate direct sau au contribuit la munca periculoasă de a 
încerca să rezolve singurul mister cosmologic rămas al Pământului. 


Există o zicere, veche de când lumea, cum că „adevărul este mai uimitor decât 
ficțiunea” şi într-o manieră extrem de surprinzătoare, această axiomă a ajuns acasă la 
mine acum două săptămâni. Era doar ora două a dimineţii când am fost trezit din 
somnul odihnitor de sunetul viguros al clopotelului de la uşă. Deranjul nepotrivit s-a 
dovedit a fi un mesager, aducător al unei misive mâzgălită aproape ilizibil de un 
norvegian pe nume Olaf Jansen. După mult efort de descifrare, am citit textul care 
spunea doar: 


" Sunt bolnav de moarte. Vino." 


Apelul era imperativ şi nu am ezitat să mă conformez. 

Poate că ar trebui să precizez aici cá acest Olaf Jansen, un om care de curând şi-a 
celebrat a 95 zi de naștere, şi-a trăit ultimii şase ani singur într-un bungalow modest din 
Glendale, aflat la mica distanţă de districtul comercial din Los Angeles, California. 


Acum mai puţin de doi ani, în timp ce mă plimbam într-o după-amiază, am fost 
atras de casa lui Olaf Jansen, de împrejurimile acesteia și de proprietar, care — am aflat 
ulterior — era adept al străvechii credinţe în Odin și Thor. 


Acest om ce trăise mai mult de 90 ani avea pe chip o expresie de bunătate si o 
blândeţe în ochii cenușii; dar si un sentiment de singurătate care mi-a atras simpatia. 
Uşor gârbovit şi cu mâinile la spate, pásea încet, cu pas măsurat, în ziua când ne-am 
întâlnit pentru prima data. Nu pot spune ce motiv anume m-a împins să-mi întrerup 
plimbarea şi să intru în vorbă cu el. A părut mulțumit când l-am complimentat pentru 
atractivitatea bungalowului său, pentru vita de vie bine întreținută si florile ce inundau 
ferestrele, acoperişul si veranda. Curând mi-am dat seama cá noua mea cunoștință nu 
este un om oarecare, ci unul profund și foarte învățat; un om care în ultimii ani ai 
îndelungatei sale vieți a citit mult si s-a fortificat cu puterea tăcerii meditative. 


L-am încurajat să vorbească și astfel am aflat că locuia în sudul Californiei doar 
de 6-7 ani, iar mai înainte şi-a petrecut vreo 12 ani în statele din Est. Anterior, a fost 
pescar în largul coastei Norvegiei, în regiunea Insulelor Lofoden, de unde făcuse 
călătorii si mai departe spre nord până la Spitzberg şi chiar până la Pământul lui Franz 
Josef. 


Când m-am pregătit să plec, páru că şovăie să mă lase si m-a rugat să mai vin. 
Deși în acel moment nu m-am gândit la asta, acum îmi aduc aminte că a făcut o 
remarcă ciudată atunci când i-am întins mâna să-mi iau rămas bun. 


— Vei mai veni? a întrebat. Da, te vei întoarce cândva. Sunt sigur că o vei face; şi- 
ti voi arăta biblioteca mea si-ti voi povesti multe lucruri de care habar nu aveai, atât de 
minunate încât s-ar putea nici să nu mă crezi. 


L-am asigurat cu voioşie că nu numai că am să mai revin, dar voi fi gata să cred 
orice va dori să-mi povestească despre călătoriile si aventurile sale. 


În zilele ce au urmat am devenit destul de apropiat de Olaf Jansen, şi, puţin câte 
puțin, mi-a spus povestea sa, atât de miraculoasă, încât este extrem de greu de crezut. 
Bătrânul norvegian a fost întotdeauna atât de serios şi sincer, așa că am fost fermecat 
de povestirile sale ciudate. 


Apoi a venit rugămintea transmisă prin mesager în acea noapte și într-un ceas 
eram în bungalowul lui Olaf Jansen. 

Asteptare îl făcuse foarte nerábdátor, desi venisem imediat ce am fost chemat. 


— Trebuie să mă grăbesc, a exclamat, în timp ce mă ţinea de mână. Am multe să- 
ti spun de care n-ai habar si nu am încredere în nimeni altcineva. Îmi dau seama, a 
continuat grăbit, că s-ar putea să nu supraviețuiesc acestei nopţi. A venit vremea să má 
alătur strămoșilor mei în marele somn. 


I-am potrivit pernele ca să stea confortabil și l-am asigurat cá mă bucur să-i fiu 
de folos, pentru că mi-am dat seama de seriozitatea situaţiei în care se afla. Ora târzie, 
liniştea împrejurimilor, simțământul straniu de a fi lângă omul aflat pe moarte, 
împreună cu povestea sa ciudată, toate la un loc făceau să-mi bată inima repede şi cu 
putere cu un sentiment pe care nu-l puteam defini. Într-adevăr, în acea noapte, lângă 
canapeaua norvegianului, au fost multe momente când pe sufletul meu a pus 
stăpânire mai degrabă o senzaţie, decât o convingere, și am început nu numai să cred, 
dar chiar să si „văd” pământurile ciudate, oamenii neobisnuiti si lumea bizară despre 
care a povestit, si am „auzit” magnificul cor orchestral a mii de voci viguroase. 


Timp de mai mult de două ceasuri păru să fie dotat cu puteri aproape 
supraomenesti, vorbind precipitat, şi, după toate aparențele, rational. In cele din urmă, 
mi-a înmânat nişte scrieri, desene şi hărți grosolane. 


— Ti le las tie. Dacă imi promiti că le vei dezvălui tuturor, am să mor fericit, 
pentru că vreau ca oamenii să cunoască adevărul şi ca toate misterele referitoare la 
Nordul îngheţat să fie explicate. Tu nu vei avea soarta mea. Nu vei fi crucificat, nici 
închis într-o casă de nebuni, pentru că nu vei spune propria ta poveste, ci pe a mea. lar 
eu le mulțumesc zeilor, lui Odin si lui Thor, că voi fi în mormânt si nu má va mai 
atinge persecutia celor neincrezátori. 


Fără să má gândesc la consecinţele pe termen lung ale promisiunii făcute, sau să 
prevăd multele nopţi nedormite pe care mi le-a adus această obligaţie, i-am strâns 
mâna cu făgăduinţa solemnă că-i voi îndeplini dorinţa de pe patul morții. 


Pe când soarele se înălța peste piscurile din San Jacinto, departe înspre est, 
sufletul lui Olaf Jansen, navigator, explorator şi adorator ai lui Odin și Thor, omul ale 
cărui experienţe şi călătorii, aşa cum le-a povestit, nu au egal în istoria lumii, i-a părăsit 
trupul, iar eu am rămas singur cu mortul. 


Şi acum - după ce am respectat şi ultimul trist ritual pentru acest om ciudat din 
Insulele Lofoden și chiar de si mai departe „Northward Ho!” (Spre nord!), curajosul 
explorator al regiunilor înghețate, care în anii săi de declin (după ce trecuse de 80 ani) 

a cáutat azil si odihnà in California cea 
favorizată de soare — voi lua asupra mea 
sarcina de a-i face publicá povestea. 


Dar, înainte de orice, permiteti-mi să 
fac una sau două reflecții: 


Generatiile se succed, iar traditiile din 
trecutul incetosat trec de la tatá la fiu, dar, 
din motive necunoscute, interesul pentru 
necunoscutul blocat in gheturi nu se 
ostoieste odată cu trecerea anilor, nici în 
minţile ignorante, nici în cele educate. 


Cu fiecare nouă generație un impuls 
de neliniște îmboldeşte inimile oamenilor 
să cucerească cetatea învăluită a Arcticii, 
cercul de linişte, tărâmul gheturilor, 
imensitatea rece a apelor şi vânturile care 
sunt ciudat de calde. 


Un interes din ce în ce mai mare se 
acordă aisbergurilor masive, iar pentru ^I was left alone with the dead." 
centrul gravitațional al pământului, 
miscarea valurilor mareice, locul unde se duc balenele sá nascá, zonele unde o ia razna 
acul magnetic, tărâmurile unde aurora boreală luminează noaptea, se fac speculaţii 
uimitoare, și unde suflete cutezătoare din fiecare generaţie îndrăznesc să se aventureze 
şi să exploreze, sfidând pericolele Nordului Îndepărtat. 


Una dintre cele mai reușite lucrări din ultimii ani este „Paradisul găsit, sau 
Leagănul rasei umane de la Polul Nord” de William F. Warren. În volumul său scris cu 
grijă, dl. Warren aproape că s-a împiedicat de adevărul real, dar se pare că l-a ratat cu 
doar un fir de păr, dacă revelatiile bătrânului norvegian sunt adevărate. 


Dr. Orville Livingston, om de știință, a declarat într-un articol recent: 


„Posibilitatea unui Pământ în interiorul planetei mi-a reținut atenția pentru prima oară 
când am descoperit o geodă pe malurile Marilor Lacuri. Geoda este o piatră sferică aparent 
solidă, dar atunci când este despicată se observă că ea este scobită în interior şi acoperită cu 
cristale. Pământul nu este decât o geodă putin mai mare şi principiul care a dus la crearea 
geodei — cu interiorul gol — fără îndoială că a modelat Terra în mod asemănător” 

In prezentarea temei acestei incredibile poveşti, asa cum a fost spusă de Olaf 
Jansen, împreună cu manuscrisul, hărțile şi desenele brute ce mi-au fost încredințate, o 
introducere potrivită se găseşte în următorul citat: 


„Intru nceput a făcut Dumnezeu cerul si pământul. Dar pământul era nedesluşit si 
ne'mplinit; şi întuneric era deasupra genunii." Si mai departe: „Și l-a făcut Dumnezeu pe om 
AA 


după chipul Său”. Deci, chiar si în lucrurile materiale, omul trebuie să fie asemănător lui 
Dumnezeu, deoarece el este creat în asemănarea Tatălui. 


Un om construiește o casă pentru sine si familia sa. Pridvorul si veranda sunt în 
afară şi secundare. De fapt, casa este construită conform convenientelor din interior. 


Olaf Jansen expune, prin mine, un instrument neînsemnat, ideea uimitoare cum 
că - la fel - Dumnezeu a creat Pământul pentru interior; adică pentru continentele, 
mările, râurile, munţii, pădurile si văile, si pentru alte conveniente interioare, în timp 
ce suprafața exterioară a Pământului reprezintă doar veranda, pridvorul, unde 
lucrurile cresc, prin comparaţie, în mod redus, precum lichenii pe pantele muntelui, 
agăţându-se hotărât de o existență simplă. 


la un ou şi la fiecare capăt scoate un căpăcel mare cât grosimea unui creion. 
Extrage conţinutul şi atunci vei avea o reprezentare perfectă a Pământului lui Olaf 
Jansen. Distanţa dintre suprafaţa interioară si cea exterioară — după opinia sa — este de 
aproximativ 300 mile. Centrul de gravitație nu se află în centrul Pământului, ci în 
centrul cojii sau al scoarței; prin urmare, dacă grosimea scoarței este de 300 mile, 
centrul de gravitație se află la 150 mile sub suprafaţă. 


Exploratorii Arcticii ne povestesc în jurnalele lor despre scufundarea acului 
magnetic al busolei atunci când vasul navighează în cele mai îndepărtate regiuni 
cunoscute în nord. De fapt, se află pe o curbă; pe marginea scoarței, unde gravitatea 
crește geometric, iar curentul electric pare a se năpusti în spaţiu către fantomatica idee 
de Polul Nord, totuși — același curent — recade și îşi continuă cursul către sud de-a 
lungul suprafeţei interioare a scoarței Pământului. 


În apendixul lucrării sale, Căpitanul Sabine oferă o descriere a experimentelor de 
determinare a accelerației pendulului la diferite altitudini. Acestea par a fi rezultatul 
muncii comune a lui Peary și Sabine: 


„Descoperirea accidentală a faptului că mutarea unui pendul de la Paris în apropierea 
ecuatorului are ca efect creşterea timpului de oscilație, a fost primul pas în aflarea adevărului că 
axa polară a globului este mai mică decât cea ecuatorială; deci forța de gravitație la suprafata 
Pământului creşte progresiv de la ecuator către poli.” 

Dupá Olaf Jansen, la inceputuri, aceastá lume veche a noastrá a fost creatá doar 
pentru lumea interioară, unde sunt localizate cele patru mari râuri — Eufrat, Pison, 
Gihon, Hiddekel. Aceste nume de ape, când sunt atribuite unor râuri de pe suprafața 
exterioară a Pământului, sunt pur si simplu tradiționale, moștenite dintr-o antichitate 
de dincolo de memoria umanității. 


Din „vârful muntelui”, aproape de izvoarele celor patru râuri, Olaf Jansen, 
norvegianul, pretinde că a descoperit demult pierduta „Grădină a Edenului”, 
adevăratul centru al Pământului, şi că a petrecut mai mult de doi ani studiind și 
cercetând îndeaproape acest miraculos tărâm interior, abundent în plante 
nemaipomenite și animale gigantice; un tărâm unde oamenii trăiesc secole, precum 
Matusalem şi alte personaje biblice; o regiune unde un sfert din suprafața interioară 
este apă, iar celelalte trei sferturi pământ; unde există oceane vaste şi nenumărate râuri 
și lacuri; unde orașele sunt la superlativ în ceea ce priveşte construcțiile şi splendoarea; 
unde modurile de transport sunt atât de mult avansate față de ale noastre precum sunt 
realizările noastre față de cele ale băștinașilor din „Africa cea neagră”. 


Distanța directă dintre suprafeţele interioare diametral opuse este cu 
aproximativ 600 mile mai mică decât diametrul oficial al Pământului. În centrul identic 
al acestui vast vid este sursa electricității, un glob mamut de foc roșu, mat, nu 
înfricoșător de strălucitor, ci înconjurat de un nor alb, frumos şi luminos, care emană 
uniform căldură, si este menţinut pe loc în centrul acestui spaţiu interior de inflexibila 
lege a gravitátii. 


Acest nor electric este cunoscut de oamenii din interior ca fiind sălașul „Zeului 
învăluit în fum”. Ei au credinţa că este tronul Prea Inaltului. 


Olaf Jansen mi-a reamintit cum, în îndepărtatele zile de colegiu, eram cu toții 
familiarizați cu demonstrațiile din laborator ale mișcării centrifugale, care dovedeau 
fără îndoială că — dacă Pământul este solid — rapiditatea rotației sale în jurul axei l-ar 
fărâma în mii de fragmente. 


Bătrânul norvegian mai menţiona și că stoluri mari de gâște zburau anual din 
cele mai îndepărtate puncte ale insulelor Spitzbergen și Pământul lui Franz Josef chiar 
și mai departe spre nord, exact cum consemnau şi marinarii și exploratorii în jurnalele 
lor. Nici un om de știință n-a fost încă destul de temerar ca să explice - fie si pentru 
propria sa satisfacție — către ce ţinuturi se îndreaptă aceste înaripate mânate de 
instinctul lor. Totuși, Olaf Jansen, ne-a dat cea mai rezonabilă explicație. 


Prezenţa unei mări liberă de gheturi la Polul Nord este și ea explicată. 

Olaf Jansen sustine cà deschiderea nordică, trecerea sau gaura — cum vrem să-i 
spunem - are cam 1.400 mile diametru. Legat de acest subiect, sá citim si cele scrise de 
exploratorul Nansen, la pagina 288 din cartea sa: 


„N-am navigat nicicând atât de bine. Spre nord, direct spre nord, pe un vânt bun, atât de 
repede pe cât ne poate duce motorul cu abur si velele, pe o mare liberă milă după milă, cart după 
cart, prin aceste regiuni necunoscute, mereu libere de gheață, aproape că s-ar putea spune: "Cát 
va dura?” Ochiul se întoarce mereu către nord ca înspre capătul podului. Este o privire 
aruncată în viitor. Dar drept înainte este mereu acelaşi cer întunecat ce înseamnă că marea este 
liberă.” 


În numărul din 10 Mai 1884 al revistei Norwood Review of England scria: 


„Nu acceptăm că există gheață sus, la Polul Nord — odată depășită marea barieră de 
gheață, o lume nouă apare exploratorului, cu climat blând ca în Anglia şi liniştit precum în 
insulele greceşti.” 


Olaf Jansen susține că unele dintre râurile interioare sunt mai mari decât 
Mississipi si Amazon la un loc, din punct de vedere al volumului de apă; într-adevăr, 
mărimea lor este favorizată mai mult de lățime şi adâncime decât de lungimea lor, si la 
gurile acestor râuri, care curg spre nord sau sud pe suprafaţa interioară a Pământului, 
au fost găsite aisbergurile mamut, unele de 15-20 mile lățime și 40-100 mile lungime. 


Nu e ciudat că nu a fost găsit niciodată nici în Arctica, nici în Oceanul Antarctic 
vreun aisberg care să nu fie compus din apă dulce? Oamenii de știință moderni 
pretind că inghetul elimină sarea, dar Olaf Jansen sustine altceva. 


Vechi scrieri hinduse, japoneze şi chinezeşti cât şi hieroglifele raselor dispărute 
de pe continentul nord-american, vorbesc toate de tradiţia adoratorilor Soarelui, şi, în 
lumina uimitoarelor revelații ale lui Olaf Jansen, este posibil ca oamenii din lumea 
interioară, ademeniti de licăririle soarelui ce-și strecura strălucirea în lumea interioară 
a Pământului, atât prin deschiderea de la nord, cât și prin cea de la sud, să fi devenit 
nesatisfácuti de „Zeul învăluit în fum" , marele pilastru sau norul sursă al electricităţii, 
și, plictisiți de atmosfera lor continuu blândă şi plăcută, au urmat lumina cea 
strălucitoare care i-a condus dincolo de bariera de gheaţă și s-au răspândit pe 
suprafața exterioară a Pământului, în Asia, Europa, America de Nord, şi mai apoi în 
Africa, Australia și America de Sud. (1) 


(1- Următorul citat este semnificativ: 


„Rezultă că omul provine dintr-o regiune originară, încă nedeterminată, dar unele 
considerații indică a fi fost în nord, de unde a radiat în câteva direcții; că migrațiile sale au fost 

mereu dinspre nord către sud." — M. Marchizul G. de Saporta, în Popular Science Monthly, 
Octombrie, 1883, pag. 753.) 


Este de notat faptul cá, pe másurá ce ne apropiem de Ecuator, statura rasei 
umane este mai micá. Dar patagonezii din America de Sud sunt probabil singurii 
aborigeni din centrul Pământului care au ieşit prin deschiderea uzual numită Polul 
Sud și sunt numiţi rasa uriașă. 


Olaf Jansen afirma că, la începuturi, lumea a fost creată de Marele Arhitect al 
Universului, astfel încât omul să poată trăi pe suprafaţa interioară, care a fost de atunci 
sălașul celor aleşi. 


Cei care au părăsit "Grădina Edenului” și-au luat cu ei istoria tradițională. 


Istoria oamenilor ce trăiau în interior conține o naraţiune care sugerează 
povestea lui Noe și arca sa cu care suntem familiarizați. El a navigat departe, precum 
Columb, dintr-un port oarecare, către un tărâm ciudat despre care a auzit că se află 
departe de nord, ducând cu el tot felul de animale terestre și zburătoare, dar după 
aceea nu s-a mai auzit nimic de el. 


Prin părțile nordice ale Alaskăi, dar şi mai mult pe coastele Siberiei sunt 
descoperite depozite de fosile conţinând colti de fildeș în cantități atât de mari de 
parcă ar fi niște cimitire antice. 


Olaf Jansen crede că acestea provin dintr-o extrem de prolifică viaţă animală care 
abunda prin păduri și câmpii și în apele numeroaselor râuri din Lumea Interioară. 
Resturile de animale au fost aduse de curenţii oceanici, sau de sloiurile de gheaţă și s- 
au acumulat, precum buștenii aduşi de ape, pe coasta siberiană. Asta s-a întâmplat de- 
a lungul erelor, aşa formându-se aceste misterioase cimitire. 


Referitor la acest subiect, William F. Warren scrie în cartea sa deja citată, la pag. 
297-298: 


„Rocile arctice ne spun despre o Atlantidă pierdută mai minunată decât cea a lui Platon. 
Acumulările de fildeş fosil din Siberia le depăşesc pe oricare alte din lume.” 


Cel puţin din vremile lui Pliniu au fost în mod constant exploatate, şi încă mai 
constituie sursa principală de fildeș. Rămășițele mamutilor sunt atât de abundente, 
încât, după cum spune Gratcap: 


„Insulele nordice din Siberia par a fi clădite pe grămezi de oase.” 

Alt scriitor de lucrări de ştiinţă, referindu-se la Insulele din Noua Siberie, de la 
nord de gura râului Lena, folosește aceste cuvinte: 


„Mari cantități de fildeş sunt dezgropate în fiecare an. Într-adevăr, despre unele dintre 
insule se crede că ar fi nimic altceva decât o acumulare de lemn plutitor în derivă şi trupuri de 
mamuti si alte animale antediluviene congelate la un loc. De aici putem deduce că în anii 
trecuți de la cucerirea rusă a Siberiei, au fost colectati colti aflați în bună stare de la mai bine de 
20.000 mamuti." 


Dar acum, urmeazá povestea lui Olaf Jansen. 


O redau detaliat, asa cum a fost consemnatá de el in manuscris, si intretesute in 
ea, exact asa cum le-a înserat el, niște citate din operele recente referitoare la 
explorarea Arcticii, care demonstrează cât de atent compara bătrânul norvegian 
propriile sale experienţe cu acelea ale altor călători în nordul înghețat. 


Așa a scris discipolul lui Odin şi Thor: 


PARTEA I 
Povestea extraordinară a lui Olaf Jansen 


„Numele meu este Olaf Jansen. Sunt un norvegian, deşi sunt născut în orăşelul 
rusesc de marinari Uleaborg, pe coasta orientală a Golfului Bothnia, braţul de nord al 
Mării Baltice. Părinţii mei se aflau la pescuit în Golful Bothnia şi locuiau în orăşelul 
rusesc Uleaborg în momentul naşterii mele, la 27 octombrie 1811. Mama mea, Jens 
Jansen, s-a născut la Rodwig pe coasta scandinavă, în apropiere de insulele Lofoden, 
dar după căsătorie s-a mutat în casa sa la Stockholm, pentru că mama mea şi familia sa 
acolo locuiau. Când am avut şapte ani, am început să-l însoțesc pe tatăl meu la pescuit 
de-a lungul coastei scandinave. Foarte tânăr, mi-am arătat aptitudinile pentru cărți, şi 
la vârsta de nouă ani am fost dat la o şcoală particulară la Stockholm, unde am stat 
până la vârsta de 14 ani, apoi mi-am urmat tatăl regulat în toate croazierele sale de 
pescuit. Tatăl meu măsura 1,90 m şi cântărea peste 95 kg, un scandinav tipic având o 
viaţă dintre cele mai aspre şi capabil de cea mai mare rezistenţă, după cunoştinţa mea, 
mai mult decât oricare om. El poseda dulceata unei femei in cele mai mici lucruri ale 
vieţii şi în acelaşi timp hotărârea şi voința sa erau indescriptibile. Voința sa nu admitea 
nicio înfrângere. 

Aveam 19 ani când am întreprins ceea ce s-a adeverit a fi ultima noastră călătorie 
ca pescari şi care a dus la povestea stranie care trebuia revelata lumii, dar nu înainte de 
a ajunge la capătul călătoriei mele pământene. 


Nu am permis ca faptele pe care le cunosc să fie publicate cât trăiesc de teamă să 
nu suport umilire, închisoare şi suferință. Mai întâi, am fost pus în lanţuri de căpitanul 
navei baleniere care m-a salvat, pentru simplul motiv că i-am vorbit de minunatele 
descoperiri făcute de tatăl meu şi de mine. Dar eram departe de a ajunge la sfârşitul 
torturilor mele. 


După patru ani şi opt luni 
de absenţă am ajuns la Stockholm, 
pentru a constata că mama mea 
murise anul precedent şi că 
proprietatea fusese lăsată de 
părinţii mei familiei mamei mele, 
însă ei mi-au restituit-o imediat. 
Totul ar fi putut să continue bine 
astfel, dacă aş fi eliminat din 
memoria mea povestea aventurii 
noastre Si moartea 
înspăimântătoare a tatălui meu. 


În fine, într-o zi am povestit 
istoria în detaliu unchiului meu, 
Gustav  Osterlind, un bărbat 
având o avere considerabilă şi pe 
care l-am grăbit să organizeze o 
expediţie pentru mine, în scopul 
de a realiza o altă călătorie către 
pământul straniu. Mai întâi am 
crezut că el va favoriza proiectul 


meu. Părea interesat şi m-a invitat 


“Twenty-eight years—long, tedious, frightful years of suffering." 


sá má prezint in fata anumitor 
funcţionari şi să le explic, cum am 
făcut pentru el, povestea călătoriilor noastre şi a descoperirilor noastre. Imaginati-vá 
deceptia şi oroarea mea când, în concluzia povestii mele, unele hârtii au fost semnate 
de unchiul meu şi, fără avertisment, am fost arestat şi m-am găsit repede sub efectul 
unei îngrozitoare încarcerări într-un azil de nebuni, unde am rămas timp de 28 de ani, 
ani lungi, plictisitori şi plini de suferinţe! 


VP MAGAZIN 


WILLIS GEORGE EMERSON Zeul invaluit in fum 


Nu am încetat niciodată să afirm cá aveam un spirit sfânt şi să protestez 
împotriva nedreptátii închiderii mele. În fine, la 17 octombrie 1862, am fost eliberat. 
Unchiul meu era mort şi prietenii din tinereţea mea erau acum străini. Într-adevăr, 
eram un bărbat de peste 50 de ani, despre care se cunoştea un singur aspect, că ar fi 
nebun, şi care nu avea niciun prieten. 


Am fost lăsat să mă descurc, însă instinctiv m-am îndreptat spre port unde erau 
ancorate numeroase bărci de pescari, şi într-o săptămână m-am îmbarcat pe un vas de 
pescuit numit Yan Hansen, care a început o lungă croazieră de pescuit în insulele 
Lofoden. În acest moment, precedentii ani în care am călătorit atât de mult mi-au fost 
de un foarte mare ajutor, în special pentru a-mi afirma utilitatea. Nu a fost numai 
începutul altor călătorii, ci printr-o cumpătare economică, am fost în câţiva ani capabil 
de a avea propriul meu vas de pescuit. Timp de 27 de ani, apoi, am parcurs marea ca 
pescar, lucrând timp de 5 ani pentru alţii şi 22 de ani pentru mine. 


În toti aceşti ani, am studiat cu sárguintá foarte multe cărți, la fel de dur ca un 
muncitor în meseria mea, dar am avut o mare grijă să nu mentionez nimănui povestea 
privind descoperirile făcute de tata şi de mine însumi. Chiar în această ultimă zi, mi-e 
teamă de a şti că cineva a putut vedea sau cunoaşte lucrurile pe care le scriu, şi notele 
şi hărţile pe care le păstrez lângă mine. Când zilele mele pe Terra vor fi terminate, voi 
lăsa hărţi şi note care vor lumina şi, sper, vor fi utile Omenirii. 


Amintirea lungii mele izolări alături de maniaci şi toate angoasele oribile şi 
suferinţele suportate sunt prea vii pentru a da o altă şansă unei arestări. În 1889, mi-am 
vândut bărcile de pescuit şi am constatat că am acumulat o avere suficientă pentru a 
mă întreţine tot restul vieţii. Apoi am venit în America. Timp de doisprezece ani, am 
locuit în Illinois, în apropiere de Batavia, unde mi-am adus majoritatea cărţilor din 
prezenta mea bibliotecă, si am adus multe volume alese din Stockholm. Mai târziu, am 
venit la Los Angeles, ajungând aici la 4 martie 1901. Am cumpărat această casă umilă 
şi aici, în intimitatea propriului meu domiciliu, înconjurat de cărţile mele, am început 
să fac hărţi şi desene ale noilor țări pe care le-am descoperit şi, de asemenea, să scriu 
povestea în detaliu a timpului în care eu şi tatăl meu am părăsit Stockholmul până la 
evenimentul tragic care ne-a despărţit în Oceanul Antarctic. 


Îmi amintesc bine că am părăsit Stockholmul în vasul nostru de pescuit în a treia 
zi din aprilie 1829 şi am navigat la sud, lăsând insula Gothland la stânga şi insula 
Oeland la dreapta. Câteva zile mai târziu am atins Punctul Sandhommar şi am trecut 
strâmtoarea care separa Danemarca de coasta scandinavă. Am făcut escală în oraşul 
Christiansand, unde m-am odihnit două zile şi apoi am plecat de-a lungul coastei 
scandinave către vest, îndreptându-ne către insulele Lofoden. Tatăl meu avea un spirit 

vesel, datoritá beneficiilor excelente pe care le-a obtinut dupá ultimul nostru pescuit, 
comercializând captura la Stockholm, în loc să o vândă în unul din oraşele marináresti 
situate de-a lungul coastei scandinave. A fost în mod special fericit de vânzarea a 
câţiva colti de fildeş pe care i-a găsit pe coasta de vest a Pământului lui Franz Joseph in 
timpul uneia dintre croazierele sale în nord din anul precedent şi şi-a exprimat 
speranţa că de data asta vom putea din nou să fim destul de norocoşi de a ne încărca 
micuțul nostru vas de pescuit cu fildeş, în loc de moruni, heringi, scrumbii şi somoni. 


Am făcut escală la Hammerfest, care este la 71?40' latitudine N, pentru a ne 
odihni câteva zile. Am rămas acolo o săptămână şi ne-am făcut provizii suplimentare, 
cu mai multe butoaie de apă potabilă şi imediat am navigat către Spitzberg. În primele 
zile, am avut o mare liberă și vânt favorabil, iar apoi am întâlnit multă gheaţă şi multe 
iceberguri. Probabil că o navă mare nu ar fi putut găsi, ca vasul nostru mic, drumul 
prin labirintul de iceberguri care se strâng în canale abia deschise. Aceşti munţi de 
iceberguri se prezentau într-o succesiune infinită de palate de cristal, de catedrale 
masive şi de lanţuri de munţi fantastici, siniştri şi părând ca nişte santinele, imobile 
asemeni unor faleze impozante din rocă solidificată, înălțându-se silentioase ca un 
Sfinx, şi rezistând valurilor agitate ale mării mişcătoare. 


După ce am scăpat de numeroase accidente, am ajuns la Spitzberg, la 23 iunie, şi 
am aruncat ancora la Baie Wijade pentru scurt timp, unde ne-am strâns mâna pentru 
pescuitul nostru. Atunci am ridicat ancora şi am traversat strâmtoarea Hinlopen şi am 
navigat de-a lungul coastei Pământului de Nord-Est. Un vânt puternic ne-a abordat 
venind dinspre sud-vest şi tatăl meu a spus că era mai bine să profităm şi să atingem 
Pământul lui Franz Josef, unde, cu un an înainte, accidental, găsise mormanele de 
fildeş care i-au adus un preţ atât de bun la Stockholm. Niciodată, înainte sau după, nu 
am văzut atât de multe păsări de mare; erau atât de numeroase încât ascundeau 
stâncile țărmului şi intunecau cerul. 


Timp de mai multe zile am navigat de-a lungul coastei stâncoase a Pământului 
lui Franz Josef. În fine, un vânt favorabil ne-a împins către coasta de Vest şi, după ce 
am navigat cu pânza 24 de ore, am ajuns la un magnific braţ al mării. Abia puteam să 
credem că acolo era îndepărtatul Pământ al Nordului. Locul era verde, cu o vegetaţie 
dezvoltată şi, deşi zona nu avea decât unul sau doi acri, aerul era cald şi liniştit. Acest 
punct a fost locul unde influența Golf Stream-ului s-a simţit cel mai profund. 


Pe coasta de Est, erau numeroase iceberguri, deşi ne aflam aici într-o apă liberă. 
Departe către Vest, în acest timp, se vedeau blocuri de gheaţă şi mereu mai departe, 
către vest, apăreau în formă de lanţuri de coline joase de gheaţă. In fata noastră şi 

direct la nord se întindea o mare liberă. Tatăl meu era un adept arzător al lui Odin si 
Thor şi-mi zicea frecvent ca zeii au venit de departe de acolo, de la „Vântul Nordului”. 


Tatăl meu îmi explica că, potrivit unei tradiţii, există mai departe către nord un 
pământ mai frumos decât tot ce s-a cunoscut vreodată de oricare muritor şi care este 
locuit de poporul „ales”. Tânăra mea imaginaţie a fost stimulată de ardoarea, de felul 
şi fervoarea religioasă a tatălui meu şi am exclamat: „De ce nu navigăm spre acest pământ 
minunat? Cerul este senin, vântul favorabil şi marea deschisă.” 


Chiar şi acum pot să văd expresia de agreabilă surpriză a chipului său, când s-a 
întors către mine şi m-a întrebat: „Fiul meu, doreşti să mergi şi să explorezi cu mine dincolo, 
unde niciun om nu s-a aventurat niciodată?”. l-am răspuns afirmativ. „Foarte bine”, a 
răspuns el. „Fie ca Ondin să ne protejeze!” Şi, 
ridicând rapid pânzele, a aruncat un ochi pe 
busola noastră, a întors prova drept în 
direcţia nordului şi traversând pe o cale 
liberă, a început călătoria noastră. 


Soarele era sus la orizont, cum putea fi 
încă în tot acest început al verii. Într-adevăr, 
aveam aproape patru luni pentru a naviga 
înainte de a sosi din nou noaptea polară. 
Vasul nostru mic de pescuit a ţâşnit înainte 
ca şi cum ar fi dorit cu ardoare să se lanseze 
în aventură, asemeni nouă. După 36 de ore 
nu mai puteam vedea extremitatea 
punctului nordic al țărmului Pământului lui 
Franz Josef. Un curent puternic se îndrepta 
către nord prin nord-est şi părea să ne 
transporte. Departe la dreapta şi la stânga 
noastră se etalau iceberguri, dar vasul 
nostru mic a trebuit să meargă de-a lungul 
strâmtorilor înguste şi culoarelor atât de fine 
în anumite locuri, încât dacă ambarcatiunea 


noastră nu ar fi fost de dimensiune redusă, 


"A vessel larger than our little fishing sloop could mot have 


threaded. its way among the icebergs 


n-am mai fi putut ieşi niciodată. 


In a treia zi am ajuns la o insulă. Tármurile sale erau scáldate de o mare liberă. 
Acolo tatăl meu a decis să facem tabăra şi să plecăm în explorare timp de o zi. Pe acest 
nou pământ nu am găsit niciun fel de adăpost, dar acolo am găsit o mare acumulare de 

lemne aruncate de mare, pe tármul nordic. Unele trunchiuri de copaci erau de 40 de 
picioare lungime (aproape 12 metri) si douá picioare in diametru (60 cm). 


După ce am explorat timp de o zi litoralul acestei insule, am ridicat ancora si ne- 
am îndreptat prova către nord în direcţia mării libere. Îmi amintesc că nici tatăl meu, 
nici eu însumi nu am mâncat nimic timp de aproape 30 de ore. Poate asta s-a datorat 
stării de intensă excitație provocată de călătoria noastră stranie în cele mai îndepărtate 
ape din nord, unde, potrivit tatălui meu, nimeni nu se aventurase înainte. Puterea 
noastră de sugestie ne-a calmat apetiturile fizice. 


În locul unui frig intens după cum ne așteptam, era într-adevăr din ce în ce mai 
agreabil și mai cald decât în regiunea Hammerfest de pe coasta de Nord a Norvegiei, 
cu şase săptămâni înainte. Amândoi am admis că ne era foarte foame şi imediat am 
pregătit o masă substanţială graţie cămării noastre garnisite bine. După ce ne-am 
săturat, i-am spus tatălui meu că simţeam ca voi adormi şi că mă voi duce să mă culc. 
„Foarte bine”, mi-a răspuns el „voi rămâne de pază”. Nu pot determina cât timp am 
dormit; ştiu numai că am fost trezit brutal de zdruncinătura groaznică a vasului. Am 
fost surprins atunci să descopăr că tatăl 
meu dormea profund. Am urcat pentru a- 
l trezi şi imediat era în picioare. Dacă n-ar 
fi apucat repede bastingajul, ar fi fost cu || 
siguranţă în valurile clocotitoare. 


O furtună de zăpadă feroce făcea 
ravagii. Vântul bătea direct din spate, 
împingându-ne vasul cu o viteză enormă 
şi amenințând în fiecare moment să ne 
răstoarne. Nu era timp de pierdut, 
pânzele trebuiau strânse imediat. Vasul 
nostru se răsucea în convulsii. Câteva 
iceberguri ne loveau de-o parte şi de alta 
şi din fericire s-a deschis un canal | 
îndreptându-ne direct spre nord. Dar va fi | 
pentru mult timp? În fata noastră, | 
încingând orizontul de la stânga la 
dreapta, deasupra apei se etala o negură 
uneori neagră ca noaptea egipteană şi 
uneori albă ca un nor înalt de vapori, care 
se pierdea în sus confundându-se cu fulgii 


j . l = * TE a ped teing a dashed do x tor 

niciun mijloc de a determina dacá ascundea un iceberg sau vreun alt obstacol ascuns 
către care se îndrepta micutul nostru vas si ne-am precipitat într-o groapă lichidă, sau 
era pur şi simplu manifestarea unei cete arctice. 


Prin ce miracol am scăpat de la o totală distrugere, n-aş putea să spun. Îmi 
amintesc că micuța noastră ambarcatiune a scártàit şi a gemut, ca si cum încheieturile 
sale se sfărâmau. S-a balansat şi s-a clătinat înainte şi înapoi ca şi cum ar fi fost 
zgâlțâită de un curent submarin feroce rotitor sau de un vortex. Din fericire, busola 
noastră fusese fixată cu şuruburi lungi ce o traversau. Majoritatea proviziilor noastre 
au fost aruncate în acest timp de pe locul mărfurilor şi dacă n-am fi luat precautia chiar 
de la început de a ne lega ferm de catargul vasului, am fi fost máturati în valurile 
dezlántuite. 


Deasupra tumultului asurzitor al valurilor care fáceau ravagii, am auzit vocea 
tatălui meu zicându-mi: „Fii curajos, fiul meu", apoi a urlat „Odin este zeul apelor, 
insotitorul curajoşilor şi el este cu noi. Nu-ti fie frică.” Mi se părea cá nu mai exista niciun 
mijloc de a scăpa de o moarte oribilă. 


Micutul vas tăia apa, zăpada cădea atât de abundent încât ne orbea literalmente 
şi valurile ne hártuiau cu spuma lor albă cu o furie neobosită. Nu puteam spune în ce 
moment ne-am putea precipita spre un anume bloc de gheaţă aflat în derivă. 
Tălăzuirea enormă ne ridica chiar până pe culmile valurilor colosale, apoi ne grăbeam 
în profunzimile lor scobite ca şi cum vasul nostru de pescuit era o cochilie fragilă. 
Valuri gigantice de o albeatá inimaginabilă se ridicau ca nişte ziduri adevărate, ale 
unei împrejmuiri în faţă şi în spate. 


Această probă înspăimântător de exasperantă, prin nenumăratele sale orori în 
formă de suspans şi temeri angoasante indescriptibile, a durat mult mai mult de trei 
ore şi în tot acest timp a fost o fugă înainte cu mare viteză. Atunci deodată, ca şi cum 
ar fi cedat eforturilor sale frenetice, vântul a început să-şi diminueze furia şi a dispărut 
progresiv. În fine, s-a făcut un calm perfect. Ceaţa a dispărut de asemenea şi ea şi în 
fata noastră se întindea un culoar fără gheaţă poate de 10 sau 12 mile lărgime cu câteva 
iceberguri departe la dreapta noastră şi un arhipelag mai mic la stânga noastră. 


Mi-am observat atent tatăl şi m-am decis să rămân tăcut pentru moment, până ce 
el va lua cuvântul; şi-a dezlegat coarda din jurul taliei, şi fără a spune un cuvânt, a 
început să facă să lucreze pompele, care din fericire nu au fost stricate, golind vasul de 
apa care se acumulase în timpul furtunii teribile. A desfăcut apoi pânzele vasului la fel 
de calm precum şi-a aruncat năvodul şi imediat am remarcat că eram gata pentru a 
primi vânt favorabil de îndată ce se stârnea. Curajul şi constanta sa erau într-adevăr 
remarcabile. 

După inspecţie am constatat cà o treime din proviziile noastre erau încă 
disponibile, dar neliniştea noastră a fost foarte puternică când am descoperit că 
butoaiele noastre de apă căzuseră peste bord în timpul plonjonurilor violente ale 
vasului nostru. Două dintre butoaiele noastre erau în cala principală, dar amândouă 
erau goale. Aveam o provizie suficientă de alimente, însă apă dulce deloc. Atunci am 
realizat caracterul înspăimântător de dramatic al situaţiei. Pentru moment am fost 
încercat de o sete devoratoare. „Este într-adevăr foarte alarmant”, a remarcat tatăl meu. 
„Între timp, să ne uscăm hainele ude, căci tremurăm până la os. Ai încredere în zeul Odin, fiul 
meu. Nu dispera.” Soarele strălucea prin raze destul de înclinate, ca şi cum eram la o 
latitudine mai la sud, în loc de a fi într-o regiune foarte la nord. Se balansa, ici şi colo, 
orbita sa nu era niciodată vizibilă şi urca din ce în ce mai sus în fiecare zi, frecvent 
acoperit de negură, părând să privească întotdeauna fix, traversând pătura de nori ca 
un ochi neliniştit al destinului, paznic al misteriosului Nord şi observând gelos 
năzbâtiile oamenilor. Departe la dreapta noastră razele ornau prismele de iceberg, 
fiind magnifice. Reflexiile lor emiteau străfulgerări de granat, de diamant, de safir. O 
panoramă de culori şi de forme nenumărate, în timp ce aici jos, puteam să vedem 
colorarea verzuie a mării şi cerul cu tentă purpurie. 


PARTEA A II-A 
Dincolo de vântul de nord 


Am încercat să uit de setea mea şi m-am străduit să aduc din cală câteva provizii 
şi un recipient gol. Aplecându-mă peste rampa laterală, am umplut recipientul cu apă 
în scopul de a-mi spăla mâinile si fata. Spre stupefactia mea, atunci când buzele au 
intrat în contact cu apa, am simţit că aceasta nu era sărată. Descoperirea m-a făcut să 
„Ce spui tu acolo, Olaf?" a urlat tatăl meu, 

sar. , Tat!" am zis eu. „Apa, apa este dulce! 
aruncând rapid o privire în jur. „Te înşeli cu siguranță. Nu există niciun pământ în 
împrejurimi. Trezeste-te." „Dar gustă asta!" i-am strigat. Şi astfel am făcut descoperirea 
că apa era într-adevăr dulce, fără cel mai mic gust sărat, nici chiar o vagă savoare 
sărată. Imediat ne-am umplut ultimele două butoaie şi tatăl meu a declarat că era o 
favoare celestă venind de la zeii Odin şi Thor. Debordam de bucurie, dar foamea ne-a 
adus repede la realitate. Acum, că găsisem apa dulce în mare, la ce mai trebuia să ne 
aşteptăm, la această latitudine stranie unde niciun vas nu a navigat înaintea noastră 
niciodată şi unde nu am auzit niciodată zgomotul vreunui avion? Abia ne-am potolit 
foamea, când o briză a început să ne umfle pânzele inerte şi, aruncând o privire la 
busolă, am constatat că extremitatea de nord a acului lovea dur sticla aplecându-se. 

Ca răspuns la surpriza mea, tatăl meu mi-a spus: „Am auzit vorbindu-se de asta 
înainte; este ceea ce se numeşte creşterea punctului nordic al acului”. Am scos busola de pe 
soclu şi am întors-o în unghi drept în raport cu suprafaţa mării înainte ca punctele 
acului să se blocheze de sticlă şi lăsând gravitația să acţioneze liber. Şi ea s-a mişcat cu 
dificultate şi a părut la fel de instabilă ca un bărbat beat, dar în fine s-a angajat într-o 
direcţie. Înainte de asta ne-am gândit că vântul ne purta spre nord-nord-vest, însă, cu 
acul liber, am descoperit că navigam uşor spre nord-nord-est. N-am urmat niciodată 
direcţia de nord plin. Marea era foarte calmă, abia având valuri fine şi vântul era viu şi 
exaltant. Razele soarelui ne loveau şi ne învăluiau cu o căldură dulce. Şi astfel timpul 
s-a scurs, zi după zi şi am scris în cartea noastră de bord că am navigat 11 zile de la 
furtuna suportată într-o mare înaltă. Deşi ne-am folosit proviziile cu o economie 
strictă, ele au început să se epuizeze. Între timp, unul dintre butoaiele noastre de apă s- 
a epuizat şi tatăl meu mi-a spus: „Îl vom umple din nou”. Dar, am constatat cu neliniste 
că apa era acum la fel de sărată ca în regiunea insulelor Lofoden de pe coasta 
Norvegiei. Asta a necesitat din partea noastră să avem o vigilentá extremă în ceea ce 
priveşte butoiul rămas. Uneori aveam o dorință profundă de a dormi, aceasta fiind 
efectul experienței pasionante a navigaţiei cu pânze în ape necunoscute, sau una din 
consecinţele excitatiei teribile datorată aventurii noastre în furtuna care a trecut, sau 
chiar era datorată dorinței mele de hrană? Nu puteam să spun. 


Mă întindeam frecvent pe buncărul micului nostru vas şi observam foarte sus 
bolta albastră a cerului; şi, în pofida soarelui care strălucea departe la est, vedeam 
întotdeauna o singură stea deasupra mea. Timp de mai multe zile, când scrutam cerul, 
această stea era întotdeauna acolo, direct deasupra noastră. 


Atât cât îmi amintesc, era 1 august. Soarele sus pe cer era atât de strălucitor încât 
nu mai puteam să văd steaua singuratică care mi-a atras atenţia cu câteva zile mai 
devreme. În una din aceste zile, tatăl meu m-a făcut să chicotesc atrăgându-mi atenţia 
asupra unui nou spectacol care se prezenta departe în fata noastră, aproape de linia 
orizontului. „Este un soare artificial”, a urlat tatăl meu. „Am citit deja despre asta undeva; 
fenomenul este numit o reflexie sau un miraj. Va dispărea curând.” 

Dar acest soare roşu pal nu a dispărut asa cum ne-am imaginat, persistând timp 
de mai multe ore; şi cu toate cá ignoram cum putea să emită razele sale de lumină, 
exista mereu un moment în care, măturând orizontul cu privirea, puteam zări 
strălucirea acestui pretins fals soare, care apărea pentru o perioadă de cel puţin 12-24 
de ore. Norii şi negura puteau să-i ascundă din timp în timp amplasamentul, însă 
niciodată în întregime. Progresiv, pe măsură ce noi înaintam, a părut să se ridice mai 
mult deasupra orizontului, pe cerul de un mov pal. Abia puteam să mai spunem că 
fenomenul aparţinea Soarelui nostru, când, nemascat de nori sau de cetele oceanice, a 
luat coloratura unui roşu neguros, o aparenţă dogoritoare si apoi a trecut la o lumină 
albă ca un nor luminos, reflectând o lucire venind de aiurea. În fine ne-am pus de 
acord, discutând că, oricare ar fi motivul fenomenului, acest soare dogoritor şi lucios 
nu era o reflexie a Soarelui nostru, ci o planetă în felul ei, o realitate distinctă. Într-o zi, 
imediat după asta, m-am simţit extrem de somnolent si am căzut într-un somn 
regenerant. 


Dar am fost trezit la scurt timp de 
tatăl meu care îmi scutura viguros umărul 
strigând: „Olaf, trezeşte-te; se vede pământ 
în față!” Am sărit în picioare si, ah, o 
bucurie inefabilă! Acolo, departe, şi în 
acelaşi timp în direcţia pe care o urmam, 
pământurile ieşeau cu îndrăzneală din 
mare. Urma țărmului se întindea foarte 
departe la dreapta noastră, la fel de 
departe pe cât putea să vadă ochiul şi de-a 
lungul întregii plaje de nisip valurile 
explodau într-o spumă agitată care se 
retrăgea sau avansa din nou, murmurând, 
venind din  profunzimi, sonorități 
repetitive si tunátoare. Râpele erau 
acoperite de arbori şi de vegetaţie. Nu pot 
exprima sentimentul de mare fericire pe 
care lam trăit în timpul acestei 
descoperiri. Tatăl meu a rămas în 
picioare, imobil, cu mâna pe bară, privind 
drept înainte,  îndreptând  efuziunile 
inimii sale într-o rugăciune de 


recunoştinţă pentru gratia revărsată de 

zeii Odin şi Thor. Intre timp, o plasă recuperată din stocul din arimaj a fost aruncată si 
am prins câţiva peşti care s-au adăugat proviziilor noastre care se imputinaserá. 


Busola pe care o fixasem din nou la locul său, temându-ne de o nouă furtună, 
indica clar direcţia nordului şi se deplasa pe pivotul său, ca şi cum am fi fost la 
Stockholm. „Ridicarea acului” încetase. Ce putea să însemne asta? Numeroasele 
noastre zile de navigaţie cu barca cu pânze ne făcuseră cu siguranţă să depăşim Polul 
Nord. Şi în acest timp acul continua să se îndrepte spre nord. Perplexitatea noastră a 
crescut vertiginos, căci sigur ar fi trebuit să fim acum în direcția sudului. Am navigat 
timp de trei zile de-a lungul țărmului şi am ajuns la intrarea unui fiord sau a unui râu 
de mărime imensă. Acesta semăna mai degrabă cu un golf de mari dimensiuni şi acolo 
ne-am manevrat ambarcatiunea, urmând uşor direcţia nord-est. Ajutati de un vânt 
puternic ce a suflat timp de 12 - 24 de ore, am continuat să înaintăm în interior pe 
această cale, care s-a adeverit apoi a fi un râu puternic şi pe care, am aflat ulterior, 
locuitorii îl numeau Hiddekal. 


Ne-am continuat călătoria timp de 10 zile apoi şi am constatat că am pătruns din 
fericire în interiorul uscatului, până la locul unde mareele oceanice nu mai aveau efect 
asupra apei, care devenise dulce. Descoperirea nu a venit imediat, ci s-a produs când 
ultimul nostru butoi cu apă aproape se terminase. Nu ne-am pierdut timpul 
umplându-ne butoaiele şi am continuat să urcăm râul. 


De-a lungul malurilor râpoase, puteam să vedem păduri mari care se întindeau 
pe mai multe mile lungime. Copacii aveau o mărime enormă. Am acostat şi după ce 

am aruncat ancora în apropierea unei plaje de nisip, am ajuns din nou la râu, pe jos, si 
am fost recompensati să găsim o mare cantitate de nuci foarte bune la gust, care ne-au 
satisfăcut foamea, aducând o modificare binevenită în monotonia noastră alimentară. 


Era în jur de 1 septembrie (1829) şi 
am calculat că trecuseră mai mult de cinci 
luni de când ne-am luat adio de la 
Stockholm. Subit am fost cuprinşi de 
teamă, auzind în depărtare cântul unor 
persoane. Imediat după am zărit un vas 
enorm care cobora râul, drept în direcţia 
noastră. Cei care cântau la bord formau un 
cor puternic al cărui ecou reverbera de la 
un mal la altul al râului ca o mie de voci, 
umplând întregul univers de o melodie 
vibrantă. Muzica de acompaniament era 
executată pe instrumente cu corzi care nu 
semănau cu harpele noastre. 


Nu am văzut niciodată un vas aşa de 
mare şi atât de diferit în materie de 
construcţie. 


În acest moment precis, vasul nostru 
se găsea într-un loc nu departe de mal. 
Marginea râului era acoperită într-un mod 
frumos cu arbori gigantici de mai multe 


sute de picioare înălţime. Ni se părea a fi 
începutul unei păduri primitive care fără nicio îndoială trebuia să se întindă mult în 
interior. Imensa ambarcatiune a făcut o pauză şi aproape imediat după o salandá a fost 
pusă pe apă şi şase oameni de statură gigantică s-au apropiat de micul nostru vas. Ne- 
au vorbit într-o limbă stranie. Am ghicit, în acest timp, din modul lor de a acţiona ca 
nu erau inamici. Au vorbit între ei un timp şi unul dintre ei a fost cuprins de un râs 
nebun ca şi cum vederea noastră devenise pentru ei o descoperire stranie. Unul dintre 
ei ne-a examinat cu scrupulozitate busola care a părut să-i intereseze mai mult decât 
orice altă parte a vasului nostru. 


In fine, şeful a făcut un semn de parcă ar fi vrut să ne întrebe dacă doream să ne 
abandonăm vasul pentru a ne duce la bordul vasului lor. „Ce-ti spune, fiul meu?" m-a 

întrebat tatăl meu. „Nu pot face nimic altceva decât să ne ucidă.” „Par să aibă intenții bune”, 
i-am răspuns. „Dar ce giganți înspăimântători! Aceştia şase trebuie să fie elita regimentului 
de primă clasă a regatului. Priveşte-le numai mărimea.” „Putem să mergem voluntar mai 
degrabă decât să fim luați cu forta”, a spus tatăl meu surâzând, „căci sunt cu siguranță 
capabili de a ne captura.” După asta, le-a indicat prin semne că eram gata de a-i însoţi. În 
câteva minute, eram la bordul vasului şi o jumătate de oră mai târziu micuțul nostru 
vas a fost ridicat fizic de apă printr-un fel de aparatură stranie cu coltisori şi tras la 
bord ca o curiozitate. 


Erau mai multe sute de oameni la bordul acelui vas, care pentru noi era gigantic. 
Am descoperit că nava se numea „Naz”, cuvânt însemnând, cum am învățat apoi, 
„Plăcere”, sau pentru a da o interpretare mai apropiată, vasul avea numele „Excursia 
Plăcerii”. 


Dacă eu şi tatăl meu am fost observați cu curiozitate de ființele de pe vas, această 
rasă stranie de giganţi a constituit și pentru noi, în egală măsură, o sursă de uimire. 


Nu era niciun singur om la bord care să nu fi măsurat 12 picioare (3,67 m) în 
înălţime. Purtau toti bárbi pline, care păreau tăiate foarte scurt. Aveau fete dulci şi 
frumoase, extrem de oneste, cu o tentă roşiatică. Părul şi barba unora erau de culoare 
neagră, ale altora de un blond roscat şi ale altora erau chiar galbene. Căpitanul, astfel l- 
am desemnat noi, demnitarul care comanda nava gigantică, depăşea cu un cap pe 
oricare dintre camarazii săi. Femeile măsurau în medie 10-11 picioare înălţime. 
Trăsăturile lor erau în special regulate şi rafinate, în timp ce aspectul lor prezenta un 
ten dintre cele mai delicate, pus în valoare de marca unei sănătăţi înfloritoare. 


Bărbaţii şi femeile, în ansamblu, păreau să posede acea dezinvoltură specială în 
manierele lor pe care o considerăm ca un semn al bunei educatii şi, în ciuda staturii lor 
gigantice, nu era nimic la ei care putea să sugereze neîndemânarea. Eu, la cei 19 ani ai 
mei, eram fără nicio îndoială considerat ca un adevărat Tom Degetel. Cei 1,92 m ai 
tatălui meu nu făceau să-i ajungă capul mai sus de centura acestor oameni. Fiecare 
dintre ei părea să rivalizeze cu confratele sáu în materie de curtoazie şi de gentilete la 
adresa noastră, dar toti râdeau călduros, îmi amintesc, când au trebuit să improvizeze 
scaune pentru tatăl meu şi pentru mine însumi pentru a ne aşeza la masă. Erau bogat 
îmbrăcaţi cu un costum special foarte seducător. Bărbaţii erau îmbrăcaţi în tunici 
elegant brodate din mătase şi din satin, încinse pe talie. Purtau pantaloni scurți care se 
terminau la genunchi şi ciorapi de o textură rafinată, iar picioarele erau incáltate cu 
sandale ornate cu bucle de aur. Am descoperit rapid că aurul le era cunoscut ca unul 
dintre materialele cele mai comune şi că era intens folosit în decorație. 

La fel de straniu pe cát ar putea párea, nici tatál meu si nici eu insumi n-am avut 
nici cea mai mică neliniste pentru siguranţa noastră. „Am ajuns la limitele propriei 
noastre cunoașteri”, mi-a spus tatăl meu. „Este finalitatea la care ne pofteşte traditia care mi- 
a fost transmisă de tatăl meu şi de bunicul meu şi de toate generațiile numeroase din urmă ale 
poporului nostru. Este, cu siguranță, pământul de dincolo de Vântul de Nord.” 


Am făcut o aşa de bună impresie asupra comunităţii, încât ne-au lăsat în sarcina 
unuia dintre oamenii lor, Jules Galdea, şi a soţiei sale, pentru a ne putea învăţa limba 
lor; şi noi, de partea noastră, eram de asemenea avizi de a primi învățăturile lor. 


La ordinul căpitanului, nava s-a pus în fine în mişcare şi a început să urce pe 
cursul râului. Maşinăria, deşi silentioasá, era foarte puternică. Râpele şi copacii de pe 
fiecare parte defilau precipitat. Viteza vasului uneori o depăşea pe cea a oricărui tren 
în care m-am putut urca, chiar aici în America. Era minunat. În acest timp, razele 
soarelui s-au pierdut în zare, dar am găsit o emanatie interioară provenind de la 
soarele mat-rosu care ne atrăsese deja atenţia, aruncând acum o lumină albă, aparent 
născută dintr-o adunătură de nori aflați departe în faţa noastră. Difuza o lumină mai 
intensă, trebuie s-o spun, decât două Luni pline într-o noapte clară. În 12 ore acest nor 
albicios nu a mai putut fi văzut, ca şi cum s-ar fi ascuns, şi următoarele 12 ore urmau 
să corespundă nopţii noastre. Am aflat destul de repede că aceşti oameni stranii erau 
adoratorii acestui mare nor de noapte. El era „Zeul învăluit in fum" din „Lumea 
Interioară”. 


Vasul a fost echipat cu un model de iluminare pe care îl consider acum a fi 
electricitate, dar nici tatăl meu, nici eu însumi nu eram suficient de instruiți în 
mecanică pentru a înţelege de unde venea puterea care făcea să funcţioneze vasul, sau 
cea care alimenta magnificele focuri care serveau acelorași obiective ca metodele 
noastre actuale de iluminat străzile oraşelor, casele şi instituţiilor de afaceri. Trebuie să 
mentionez cá epoca despre care scriu corespundea toamnei lui 1829 şi cá pe suprafaţa 
„exterioară” a Terrei nu cunoşteam nimic despre electricitate la acea vreme. 


Aerul supraîncărcat de electricitate era un constant revitalizant. Nu m-am simțit 
niciodată mai bine în viaţa mea ca în cei doi ani în care eu şi tatăl meu am rămas în 
interiorul Terrei. 


Să rezumăm evenimentele care au urmat: vasul pe care ne aflam a sosit într-un 
port, şi după două zile am coborât să-l vizitám.Tatál meu a spus cu o aproximaţie 
destul de precisă că putea să-i evalueze poziția ca fiind direct sub Stockholm sau 
Londra. Oraşul în care am ajuns se numea „Jehu”, însemnând un oraş formând un 

port la mare. Casele erau mari si magnific construite si în aparenţă cu o perfectă 
uniformitate, dar in acelaşi timp fără a merge până la identitate. Ocupaţia principală a 
oamenilor părea a fi agricultura; versanţii colinelor erau acoperiţi de podgorii, in timp 
ce văile erau consacrate creşterii grâului. Nu am văzut niciodată o asemenea etalare de 
aur. Căptuşelile uşilor erau încrustate şi mesele placate cu protecţie de aur. 
Acoperişurile clădirilor publice erau din aur. El era folosit cu foarte mare generozitate 
în finisarea marilor temple de muzică. 


Vegetaţia creştea cu o mare exuberantá şi fructe de toate felurile aveau o savoare 
din cea mai delicată. Ciorchinii de struguri aveau patru-cinci picioare lungime, fiecare 
boabă de strugure fiind la fel de mare ca o portocală şi mere mai mari decât capul unui 
om; dimensiunile uriașe caracterizau minunata dezvoltare a tuturor lucrurilor din 
„interiorul” Terrei. Marii arbori de acaju din California ar fi consideraţi simpli 
pomişori în comparaţie cu arborii giganţi din pădurea care se întindea pe mii şi mii de 
kilometri în toate direcţiile. De-a lungul munților, în diverse locuri, am văzut turme 
enorme de animale în timpul ultimei zile a călătoriei noastre pe râu. 


Am auzit mult vorbindu-se de un oraş numit „Eden”, dar am rămas la Jehu timp 
de un an întreg. Către sfârşitul perioadei de timp petrecută acolo am învăţat să vorbim 
destul de bine limba acestui straniu popor. Dascălii noştri, Jules Galdea şi soţia sa, au 
făcut dovada unei răbdări cu adevărat lăudabilă. Într-o zi, un reprezentant al 
„conducătorului” din Eden a venit pentru a ne vedea şi timp de două zile întregi, tatăl 
meu şi eu însumi am suportat proba unei serii de întrebări surprinzătoare. Ei au vrut 
să ştie de unde venim, ce fel de oameni locuiesc acolo, ce Dumnezeu adoram, 
credinţele noastre religioase, modul de viaţă de pe Terra noastră şi mii de alte aspecte. 
Busola pe care am adus-o cu noi a primit din partea lor o atenţie specială. Tatăl meu şi 
eu am făcut remarci între noi asupra faptului că busola arăta întotdeauna nordul, deşi 
ştiam acum că am navigat pe curbura sau pe marginea deschiderii Terrei şi că ne aflam 
departe către sud pe suprafaţa „interioară” a crustei terestre, care după estimarea 
tatălui meu şi a mea trebuie să aibă aproximativ 300 de mile marine grosime 
(aproximativ 556 km), din interior la suprafaţa exterioară. Comparativ, nu este mai 
groasă decât coaja unui ou, si este la fel de multă suprafaţă pe ,interiorul" si pe 
„exteriorul” Terrei. 


Marele nor luminos sau sfera de foc roşu întunecat arde în roşu dimineaţa şi 
seara, iar în timpul zilei degajă o frumoasă lumina albă. „Zeul învăluit în fum” este 
suspendat în centrul marelui vid „interior” al Terrei şi stă în acest loc conform legii 
permanente a gravitaţiei, sau unei forţe atmosferice centrifuge, după caz. Mă refer la 
puterea cunoscută centrifugă sau centripetă care acţionează în toate direcţiile. Baza 
acestui nor electric sau a acestui astru central, sediu al lui Dumnezeu, este întunecată şi 

netransparentá, exceptând nenumărate mici deschideri, care apar pe fundalul marelui 
suport sau altarul Divinitátii, pe care stă „Zeul învăluit in fum", şi prin majoritatea 
acestor deschideri focuri strălucitoare strălucesc noaptea în toată splendoarea lor şi par 
a fi stele, la fel de naturale ca stelele pe care le-am văzut strălucind din casa noastră la 
Stockholm, mai puţin atunci când apăreau mai mari. „Zeul învăluit în fum”, cu fiecare 
revoluţie cotidiană a Terrei, pare să răsară la est şi să coboare la vest cum face soarele 
nostru pe suprafaţă externă. În realitate, oamenii „din interior” cred că tronul „Zeului 
învăluit în fum” este staționar. Efectul de noapte şi de zi este, deci, produs prin rotația 
zilnică a Terrei. 


Am descoperit că limba oamenilor din Lumea Interioară se apropie mult de 
sanscrită. După ce am răspuns întrebărilor emisarilor guvernului central al 
continentului interior, şi tatăl meu, la cererea lor, le-a desenat, în mare, hărți privind 
suprafaţa „exterioară” a Terrei, arătând despártirile de pământ şi apă şi spunându-le 
numele fiecăruia dintre continente, ale marilor insule şi oceane, am fost duși în oraşul 
Eden cu ajutorul unui mijloc de transport diferit de tot ceea ce aveam în Europa sau în 
America. Acest vehicul era indubitabil o anumită aplicaţie electrică. Era silențios şi 
aluneca pe o singură șină de fier într-un echilibru perfect. 


Călătoria s-a făcut cu o foarte mare viteză. Am fost transportaţi pe coama 
colinelor şi în josul vâlcelelor, traversând văi şi din nou de-a lungul flancurilor 
muntoase abrupte, fără să fie făcută cea mai mică tentativă de a nivela pământul, cum 
facem noi pentru căile ferate. Scaunele maşinii erau enorme şi în acelaşi timp 
confortabile, fiind foarte sus plasate deasupra planşeului maşinii. În partea de sus a 
fiecărei maşini erau amplasate roti de pilotaj, pe fiecare parte, mișcarea roților fiind 
automatic ajustată în funcţie de viteza maşinii — cu cât viteza mașinii era mai mare, cu 
atât creştea si cea a roţilor. Jules Galdea ne-a explicat că aceste roti care se învârteau 
asemeni ventilatoarelor, anulau presiunea atmosferică, sau ceea ce este în general 
înțeles ca fiind gravitație şi gratie subpresiunii acestei forţei sau anulării sale, maşina 
nu mai putea bascula de-o parte şi de alta a sinei unice, ca şi cum ar fi fost în vid; roţile 
de pilotaj, în rotația lor rapidă, anulau eficient pretinsa putere a gravitaţiei sau forța de 
presiune atmosferică, sau oricare ar fi forța care este la originea faptului că toate 
lucrurile nesustinute tind să cadă de sus în jos pe suprafața Terrei sau pe cea mai 
apropiată suprafaţă rezistentă. 


Surpriza tatălui meu şi a mea a fost indescriptibilă când, traversând un hol 
spaţios magnific, am fost conduşi în sfârşit în faţa Marelui Preot, domnind peste toată 
regiunea. Era îmbrăcat bogat şi mult mai înalt decât cei care se găseau în jurul lui, şi nu 
părea să aibă mai puţin de 4,26 m sau 4,57 m. Camera imensă în care am fost primiţi 

părea a fi construită din blocuri solide de aur masiv încrustate cu bijuterii de o 
strálucire surprinzátoare. 


Orasul Eden se situa in ceea ce párea sá fie o vale frumoasá, dar, de fapt, el 
domina platoul muntos cel mai ridicat al Continentului Interior, de mai multe mii de 
picioare, mai înalt decât orice parte a câmpului înconjurător. Este locul cel mai frumos 
pe care l-am contemplat vreodată în toate călătoriile mele. În această grădină se aflau 
tot felul de fructe, podgorii, arbuşti, arbori şi flori crescând într-o abundență uluitoare. 
În această grădină patru fluvii îşi aveau sursa într-o fântână arteziană imensă. Ele se 
divizau şi curgeau în patru direcţii. Acest 
loc este numit de locuitori „buricul 
pământului”, sau începutul, „leagănul 
rasei umane”. Numele râurilor sunt Eufrat, 
Pison, Gihon şi Hiddekel. 


În acest palat al frumuseţii ne aştepta 
o surpriză: ne-am regăsit micuțul nostru 
vas de pescuit. A fost adus în fata Marelui 
Preot, având forma perfect conservată, la 
fel ca atunci când l-am scos din apă, în 
acea zi în care a fost încărcat la bordul 
navei de gigantii care ne-au descoperit pe 
râu cu un an înainte. Ni s-a acordat o 
audienţă de mai mult de două ore la acest 
mare demnitar, care era plin de 
bunăvoință, amabil si atent. El s-a arătat 
foarte entuziast şi ne-a pus numeroase 
întrebări care au revenit asupra 
elementelor care  scápaserá  agerimii 
emisarilor săi. La sfârşitul întrevederii, ne- 


a intrebat dacá doream sá rámànem in tara 

sa sau dacă preferam să ne întoarcem în lumea noastră ,exterioará", sugerând cá era 
posibilă o călătorie de întoarcere încununată de succes, traversând barierele formate de 
centurile de gheturi care încercuiau deschiderile de la nordul şi sudul Terrei. 


Tatăl meu a răspuns: „Ne-ar place, mie şi fiului meu, să vizităm tara voastră, 
universitățile şi palatele voastre de muzică şi de artă, marile voastre domenii, pădurile voastre 
minunate; apoi, după ce vom fi avut acest minunat privilegiu, ne-ar place să ne întoarcem la 
casa noastră pe suprafața «exterioară» a Terrei. Acest fiu este singurul meu copil şi buna mea 
soție trebuie să fi obosit asteptándu-ne să ne întoarcem.” „Mă tem că nu vă veți putea 

reîntoarce la noi niciodată”, a răspuns Marele Preot, „deoarece calea până aici este foarte 
periculoasă. În acest timp, veți vizita diferite ținuturi împreună cu Jules Galdea care vá va 
însoți şi vi se va arăta de fiecare dată curtoazie şi bunătate. De îndată ce veți fi gata să 
intreprindeti călătoria de întoarcere, vă asigur că vasul vostru care este expus aici va fi pus pe 
apă la vărsarea râului Hiddekel, şi noi vă vom ura călătorie bună sub protecția lui Jehovah.” 


Astfel s-a încheiat singura noastră întrevedere cu Marele Preot sau Marele 
Demnitar al continentului. 


Va urma... 

MERCENARUL ETERN 


Staff Sergeant Barry Allen Sadler, 
veteran american al Rázboiului din 
Vietnam (sanitar in rándurile 
Forţelor Speciale Green Berets). 
Autor al Imnului neoficial al 
Beretelor Verzi. 
https://www.youtube.com/watch?v 
-m5W]JVSE BE 


EPISODUL 1 


Nha Trang, Vietnam, 1970 


O formatie de trei helicoptere de salvare Med Evac aduceau supravietuitorii unui 
pluton de infanterie ce intrase in ambuscadá la sud de Nui Ba Den in urmá cu douá 
ore. 

De data aceasta, cei din Cong? ii jumuliserá ráu de tot, dar au dat-o si ei in bará 
frecând menta în zonă prea mult timp - suficient ca să fie prinşi între o unitate a First 
Cav? şi o companie de South Korean Rangers. Helo-urile transportau umanitatea rănită 
și aflată în pragul morţii a ceea ce fusese plutonul american; morții şi răniții Cong fiind 
lăsaţi să devină parte a noroiului. 


! Green Berets — unitate militară de elită — Forte Speciale - in US Army. 

? Cong - Forţele Armate ale Vietnamului de Nord. 

3 Ist Cavalry Division ("First Team") — divizie cu o caracteristică unică în US Army: de-a lungul existenţei sale a avut mai 
multe „dotări”: Cavalerie, Infanterie, Desant aerian, Blindate. Una dintre cele mai decorate divizii de combat. 

Beneficiind de tehnologia unei națiuni moderne, americanii au fost imediat 
internaţi într-un spital cu aer condiționat din Nha Trang, unde tinere asistente cu 
obraji imbujorati le spuneau cât de bravi au fost şi cát de mândră este lumea liberă de 
nobilul sacrificiu făcut de ei (iar, ocazional, asistentele se sacrificau niţel si ele 
culcându-se cu unii dintre eroii răniți, desigur, numai dacă aceștia erau ofițeri). 

Colonelul Robert Landries, înalt si ascetic, chirurgul-sef al Spitalului de 
Campanie Nr. 8, supraveghea personal sortarea răniților după nivelul de gravitate. Era 
asistat în munca sa umanitară de maiorul Julius Goldman. Cei doi hotărau care rănit 
primea tratament imediat şi care trebuia să mai aştepte — sau putea fi preluat de 
asistente. 

Goldman tocmai examina un rănit la cap când se opri brusc si se ridică. Îşi 
scutură confuz capul, apoi îl chemă pe colonelul Landries. 

— Domnule colonel, ar fi bine să veniţi aici si să confirmati ceea ce am văzut — 
sau să fiti gata să mă puneţi în cămașă de forță. 

Landries se rátoi la el. 

— Am fost gata să o fac încă de când ai fost alocat acestei unităţi, dar am să 
verific ce ai văzut. 

Se duse lângă Goldman, oprindu-se ocazional pentru a da instrucțiuni referitoare 
la câte un anumit pacient, sau ca să răspundă vreunei asistente fără sutien (căldura 
făcea ca sutienele să provoace iritatii, așa cá Landries a autorizat singura uniformă fără 
sutien din Indochina). 

— Ei, Goldman, despre ce tot mormăi acum? Cumva, ţi-ai pus creierul la 
conservare în ceva alcool? 

Goldman a dat din cap, cu un aer de consternare pe față. 

— Sper că aşa am făcut... Doar astfel s-ar putea explica asta — spuse arătând spre 
omul culcat în fata lor. 

„Cazul” era un tip îndesat, bine construit, cu nimic deosebit de alti oameni. 
Neobisnuitá la el era rana. Conform tuturor legilor cunoscute ale medicinii, el nu mai 
avea dreptul să fie viu. 

În jurul pansamentului pus pe câmpul de luptă, în partea stângă a capului se 
putea vedea creierul. Din masa acestuia ieșea un srapnel, o bucăţică lucitoare de oţel 
rusesc de vreo 6 mm diametru înfiptă la o adâncime necunoscută într-un organ vital 
expus la vedere. Zona expusă a creierului era de cam 10 cm lungime şi 8 cm lărgime și 
se afla acolo unde ar fi trebuit să existe păr. Această secțiune de craniu fusese pur și 
simplu spulberată, iar un os alăturat mai era ținut pe loc doar de o fâșie de piele. Un 
mortier chinez ce trăgea cu muniţie rusească nimerise în plin. 

Landries se aplecá pentru a privi mai îndeaproape rana si srapnelul. Sângele 
acoperea fata omului, iar legăturile mențineau bandajul pe cap. Landries privi chiorás 
indeaproape, apoi scoase ochelarii si privi din nou. 

— Doamne, exclamă, întorcându-se cu fata palidă spre Goldman. Ce? 

Amândoi şi-au concentrat atenţia asupra creierului expus. 

O asemenea rană, în climatul de incubator al Vietnamului, înseamnă aproape cu 
certitudine moartea, sau cel puţin, că omul va fi o legumă pentru tot restul vieţii. Dar 
această rană era diferită. Doamne, absolut diferită! 

Încet, dar sigur, în timp ce cei doi chirurgi priveau increduli, rana deschisă 
începea să se protejeze singură. Bucata ascuţită de șrapnel începea să fie izolată şi 
încapsulată în ceva ce părea a fi același fel proces de calcifiere care izolează bacilii TB 
în plămâni. La TB era cunoscut drept complexul ghom, dar — ce dracu! — asta era 
altceva. Dura mater şi pia mater — meningele - membranele protective ale creierului si 
măduvei spinării, făceau progrese mici dar vizibile, regenerându-se peste regiunile 
expuse ale creierului. Vizibil... Sfinte Dumnezeule! Landries se întoarse către Goldman. 

— Pregăteşte pacientul şi du-l imediat în sala de operaţii! 

Vocea îi deveni penetrantă. 

— MIȘCĂ! Fă radiografii fiecărui centimetru din acest om, din toate unghiurile — 
FĂ-O IMEDIAT! 

Asistentele și infirmierii au percutat la comandă, dar vocea lui Landries continua 
să-i cravaseze. 

— Vreau recoltare de sânge pentru analize, hemoglobină și urologie. Vreau orice 
afurisit de test care poate fi făcut în spitalul acesta — si chiar cele ce nu pot fi făcute. 
Viteză, melcilor! Dacă omul acesta moare, vă transfer pe fiecare dintre voi la 
parașutiști, iar pe tinerele domnisoare la leprozerie să curețe leziunile deschise. 
Repede, fir-ar..., REPEDE! 

Apoi, către Goldman: 

— Tu l-ai găsit — deci tu stai cu el clipă de clipă, până când iti dau eu personal 
permisiunea să pleci. 

Maiorul a mers după rănit, cerându-le ajutoarelor să-i aducă soluție 
intravenoasă. Ordonă asistentelor să-l spele pe rănit si să-l ducă la izolator, spunându- 
le că vrea ca tehnica sterilă se fie verificată pentru că dacă vreunul dintre specimenele 
prelevate de la acest om va fi contaminat, iadul se va abate asupra lor. 

Au dus repede soldatul în salonul izolator al spitalului. Singurul pacient care 
mai era prezent acolo, era un fermier vietnamez bătrân aflat în stagiul final al unei 
infecții cu tifos, dar care nu mai era contagios, așa că Goldman a ordonat externarea lui 
împreună cu un dar de 50 dolari americani. Neasteptatul noroc l-a încântat pe bătrân, 
care şi-a strâns repede puţinele lucruri personale si a sprintat prin uşă precum un 

olimpic la proba de 110 m garduri, de parcá s-ar fi temut cá americanii ástia nebuni se 
vor răzgândi și-i vor lua banii înapoi. A fugit prin poarta principală atât de repede 
încât garda de la Punctul de acces a rămas uimită de agilitatea moşneagului. Pe când 
asistentele și infirmierii dezbrăcau rănitul, Goldman a început să-i administreze soluția 
intravenoasă de ser fiziologic. Acum, pentru întâia oară s-a uitat la dog tags (plácutele 
de identificare) pentru a-i verifica grupa sanguină. 0-Pozitiv. Nici o problemă. Cea mai 
răspândită grupă sanguină. Urmau semnele vitale. Temperatura corporală 36,6% — 
aproape cu un grad sub normal. N-ar fi trebuit să fie sub normal; ar fi trebuit să aibă 
febră. Ritm respirator: 18/min. Putin cam rapid, dar nu era rău. Puls: uşor mai rapid 
decât normalul. Tensiunea sanguină: 140/90. 

Normal. 

Dar nimic nu era normal în acest caz; rănitul nu avea nimic aşa cum ar fi trebuit să fie... 

Goldman luă din nou cele două plăcuțe. Citi din nou datele inscripționate: 

CASEY ROMAIN -TIP 0-POZ - PROTESTANT 

Nu-i spuneau nimic despre ,cine" era acest om. Se duse in biroul sefului 
infirmierilor şi-i înmână plácutele. 

— Adu ASAP* dosarul medical al acestui om si spune-i comandantului sáu de 
companie să-mi predea dosarul 201. Si mai vreau toate informaţiile despre viața sa 
personală și trecutul său. Să mi le procuri până mâine la prânz. 

Şeful infirmierilor avea o expresie atât de lipsită de interes, încât Goldman a 
continuat: 

— Sergent Ferguson, te-ai lăudat mult cu modul în care ai ajuns să fii transferat 
aici. Eu, oricum, nu sunt deosebit de mulțumit de prestaţia ta, asa că ţi-o spun direct: 
dacă până mâine nu am informaţiile cerute, am un post potrivit pentru tine. Este o 
tabără a Forţelor Speciale la frontiera cu Laos care şi-a pierdut ultimii trei infirmieri 
KIA? într-o singură lună. Se pare că acolo treaba e cu adevărat nasoală. Dacă nu-mi 
procuri informaţiile, te vei trezi retransferat temporar la ei ca sanitar până cel târziu 
poimâine la ora 0800, şi cu recomandarea să te alături Beretelor Verzi până la prânz, în 
aceeași zi. La revedere, sergent. 

Acesta rămase într-o tăcere şocantă. Crezuse că se află în siguranţă în acest post, 
iar acum păduchiosul acesta de doctor evreu era gata să-l bage în budă. Încă trei luni 
să mai vândă penicilină si alte medicamente pe piața neagră și va strânge destul mălai 
ca să se cadorisească singur cu un bar micut si drăguţ după ce se va întoarce în State. 
Ferguson se frecă pe burta rotunjoară de băutor de bere, apoi îşi trecu mâinile prin 
părul scurt, cenușiu, mârâind nemulțumit de sine însuși, apoi luă telefonul. 


+ ASAP — As Soon As Posible — cât de repede este posibil / imediat. 
5 KIA — Kill In Action - ucis în acţiune (misiune/luptă). 

Supravietuirea sa era pe muchie de cuţit. Beretele Verzi! Ce om cu mintea normală ar fi 
dorit sá fie alocat acestor unitáti de nebuni? 

Shi...i! Dacă aiuritii dia nu erau atacați, erau ei înşişi tot timpul în căutarea 
problemelor. 

Nu, am să-i procur toate hártoagele pe care le vrea, si am s-o scot la capăt... 

Când Goldman s-a întors în salonul de izolare, Casey fusese spălat și era culcat 
dezbrăcat în cearșafuri albe, curate. Trupul îi fusese frecat până ce căpătase o culoare 
roz intensă. 

Goldman a inspectat rana de la cap şi a badijonat-o cu o soluţie antiseptică. 
Progresul regenerării membranelor ce-l împiedica să mai ajungă la țesutul cerebral 
expus era acum evident chiar si pentru un ochi neantrenat. Şi mai uimitor era faptul 
că, la o foarte de aproape examinare, se regenera și osul din perimetrul rănii. 

Maiorul trase cearsaful ce-l învelea pe Casey pentru a arunca o privire si la restul 
corpului. Trupul lui Casey era brăzdat de cicatrici, multe dintre ele adânci, altele cu 
margini incretite ca şi cum s-ar fi vindecat singure, fără tratament. Rănile erau un 
amestec de vechi şi recente, dar multe dintre ele aproape că dispăruseră odată cu 
vârsta, altele se suprapuneau de câteva ori încât era imposibil de stabilit care era cea 
mai veche rană. 

Goldman chemă un infirmier pentru a-l duce pe sergentul E-5* Casey Romain la 
radiologie, dar si să stea cu ochii pe semnele sale vitale. Dacă apărea vreo schimbare, 
Goldman trebuia anunţat imediat. 

Între timp, el se va pregăti pentru intervenţia chirurgicală. 

Până ce Casey a fost radiografiat, Goldman și colonelul au terminat pregătirile şi- 
și așteptau pacientul. 

Când punea pe Casey câmpurile operatorii sterile, colonelul Landries a inspectat 
iarăşi rana și a rămas tăcut pentru un moment înainte de a se adresa lui Goldman: 

— A fost vreun semn de infecție? 

— Negativ. Nici un semn, nici un fel de infecţie. Ar trebui să avem rezultatele 
analizelor de sânge peste câteva minute. Poate că ne vor spune mai multe. 

Cei doi doctori au discutat posibilele explicaţii pentru strania condiție a 
pacientului până ce radiografiile au fost disponibile. S-au apropiat de ele unul după 
altul, apoi au prezentat fiecare raportul bazat pe radiografii asupra neobişnuitelor 
condiții prezente în pacient. Îndeosebi una le-a reţinut atenţia. O masă mare de ţesut 
din coapsa stângă înconjura un corp străin de natură necunoscută. Datorită unghiului 


6 E-5 — gradele militare în Forțele Armate ale SUA sunt oarecum diferite în diversele Arme. Pentru echivalare (între ele, 
dar şi cu Forţele Armate ale NATO) se pleacă de la categoria/grila de soldă (pay grade E5 = cod NATO OR-5); echivalent 
sergent. 

sub care fusese făcută radiografia era dificil de precizat ce obiect era. Au decis să-l 
extragă după ce vor încerca să scoată srapnelul din creier. 

Pe când Landries pregătea zona din jurul rănii de la cap badijonând-o cu 
antiseptic, a comentat că şrapnelul pare ceva mai lung decât fusese atunci când Casey 
a fost adus. Extrase cu blàndete piesa metalică cu un forceps. Aproape fără nici un 
efort din partea sa aceasta ieşi din masa înconjurătoare de ţesut cerebral. 

Era evident că Casey nu se află în pericol, așa că Landries îi spuse lui Goldman 
să se ocupe şi de obiectul din coapsă. 

După terminarea operaţiilor, cei doi doctori s-au retras la o cafea, Goldman 
aducând și obiectul extras de el. În timp ce Landries îşi sorbea cafeaua neagră, 
fierbinte, Goldman a îndepărtat membranele tisulare ce înconjurau obiectul. Încet-încet 
a prins contur... până ce nu a mai rămas nici o îndoială asupra identităţii obiectului... 
un vârf de săgeată. Metalic. 

Landries își vărsă cafeaua atunci când obiectul a aterizat pe masă în faţa sa. 
Ridicându-l, l-a întrebat pe Goldman: 

— Bronz? 

Acesta a aprobat cu o înclinare a capului. 

— Goldman, hobby-ul tău este istoria antică. Când crezi că a fost fabricat pentru 
ultima oară un vârf de săgeată ca acesta? 

Goldman a luat mica piesă din mâna lui Landries, răsucind-o iar şi iar între 
degete. 

— Domnule colonel, acesta este făcut manual, nu turnat. Seamănă foarte bine cu 
unele artefacte din bronz pe care le-am văzut în muzeele din lerusalim și Istambul. 
Ştiţi, am fost acolo cu unchiul meu, care este curator la Muzeul Iudaic de Istorie și Artă 
din New York. 

Tácu câteva clipe, privind gânditor la vârful de săgeată. 

— Cât de vechi? Ăă..., nu ştiu. Seamáná foarte bine cu unele săgeți pe care le-am 
văzut si proveneau din perioada... să zicem... 300 B.C. - AD 400. Nu s-au schimbat 
foarte mult printre triburile, unele primitive, altele nu chiar, din acele timpuri. Bronzul 
era încă foarte răspândit şi mult mai uşor de prelucrat decât fierul. 

Cât despre omul acesta, Romain... Acele răni de pe trupul său par a fi provocate 
de arme ascuţite, ca si cum ar fi fost tăiat de săbii şi topoare. De când suntem aici, noi 
am tratat aproape orice tip imaginabil de rană si nimic - repet, nimic - nu seamănă nici 
pe departe cu aceste răni. Analizele sale sunt normale cu excepţia uneia: celulele albe 
sunt hiperactive. Acţiunea fagocitară este incredibilă. Am pus o picătură din sângele 
lui într-o probă conservată de la bătrânul vietnamez - acela cu tifos — iar celulele albe 
din sângele lui Romain au atacat și distrus typhus bacilli ca şi cum ar fi fost la un picnic. 
De aceea nu este nici un semn de infecţie în corpul său. Mai mult de atât, nu sunt 

organisme străine detectabile în sistemul sáu, în afara celor necesare menţinerii vieţii 
sale. Domnule colonel, nu cred că vreo bacterie nocivă sau un virus poate supraviețui 
în trupul lui Romain. N-are nici măcar carii dentare. 

Landries dădu din cap gânditor. 

— Altceva? 

Goldman a ezitat o clipă apoi spuse: 

— Da... am injectat 2 cm? de sânge într-un cobai și animalul a murit în convulsii 
în mai puţin de zece secunde. Sângele sergentului Romain este toxic, mortal. 

Landries clătina din cap, obosit și confuz. 

— Ne confruntăm cu ceva ce depășește experiența noastră, maiorule, și nu sunt 
deloc sigur că realmente doresc să aflu despre ce e vorba. Rămâi cu el și 
monitorizează-l până la miezul nopţii. Apoi cheamă-mă şi te înlocuiesc eu. 


Următorul șoc a venit în tăcerea salonului-izolator unde Casey fusese dus de 
infirmieri după operaţie. Maiorul Goldman stătea așezat pe marginea patului studiind 
fața lui Casey în lumina slabă a luminii de veghe. Nu era nimic neobișnuit în 
trăsăturile sale. Vârsta era greu de stabilit. Putea avea oricât, în jurul a treizeci de ani. 

Goldman închise ochii si clătină din cap. Oboseala zilei l-a ajuns, adormindu-l pe 
neaşteptate. A visat... dar a fost unul dintre acele vise din care te trezeai cu senzaţia de 
cădere. 

Casey se agita în pat, începând să mormăie parcă către sine însuși, dând violent 
din cap stânga-dreapta de parcă nega vreo acuzaţie. Şi pentru prima oară, Casey a 
vorbit, cuvintele auzindu-se clar şi fără ezitare, deși până în acest moment avea 
probleme respiratorii. 

Latină! 

Nu latina de manual. Casey vorbea latina Caesarilor. Perfect. Fluent. 

Ca medic si istoric, Goldman şi-a dat imediat seama că ceea ce auzea putea fi 
vorbit cu atâta ușurință doar de câțiva lingviști specializați în limbi clasice. Goldman îi 
cunoştea pe nume pe toti — iar Romain nu era vreunul dintre ei. 

S-a dat mai aproape ascultând. Făcu ochii mari de uimire, apoi a dat ușor din cap 
când - în cele din urmă - a înţeles... 

Ora când trebuia să-l cheme pe Landries a venit şi a trecut, iar Goldman a stat şi 
a ascultat cuvintele omului din pat. 

Ascultând şi întrebându-se uimit... 

Maiorul Goldman era aşezat pe marginea patului în care se afla omul pe ale cărei 
plăcuţe de identificare era inscripționat numele „Casey Romain”, şi-şi supraveghea 
pacientul ascultând zgomotul produs de aparatul de aer condiționat ce se străduia să 
țină afară căldura nopții. 

Aer condiţionat într-o zonă de război. Progresele vremurilor... 

Goldman şedea tăcut, verificând din când în când semnele vitale ale pacientului 
din pat. O irealitate atemporală cuprinsese salonul precum muzica stranie ce sonda 
limitele minţii doctorului, simfonia ironică a unei zeități de neînțeles ce amesteca 
zgomotele aparatului de aer condiționat cu ralurile — respiraţia hârâitoare - a omului 
numit Casey și punctată periodic cu îndepărtate salve de foc ale artileriei ce detuna 
prin munții din jur în căutarea unui inamic nevăzut. 

Un vag disconfort îl deranja pe doctor... ca şi cum ar fi existat o prezență 
nevăzută în salon. 

Privind chipul nemișcat din pat, Goldman îşi lăsă gândurile să analizeze 
evenimentele din ultima zi şi noapte, neliniștit si uimit de ceea ce iesise din gura 
acestui om straniu al cărui trup era acoperit cu cicatrici, a cărui rană ar fi trebuit să-i fie 
fatală. Nu avea dreptul să mai fie în viață. 

Casey se mișcă uşor ca prin vis. Ralurile au scăzut. Goldman s-a concentrat pe 
fata omului adormit si, precum o explozie, ceva a devenit extrem de clar în mintea 
doctorului. 

Te cunosc, şopti încet în gând. Știu cine ești. S-au scris legende despre „cel ce trebuie 
să aştepte”. Știu că tu eşti el, că tu eşti cel ce aşteaptă Venirea. Da, sergent Casey Romain, ştiu 
cine eşti. 

Nu era pregătit să o audă. Când cuvintele s-au auzit, clar şi tare, au fost ca un val 
de apă îngheţată peste conștiința sa: „Stii? Chiar crezi că mă cunoşti, doctore?" 

Casey stătea în pat ridicat în șezut, gol până brâu, cu cicatricele stranii la vedere. 
Dar nu cicatricele au atras atenţia lui Goldman, ci ochii. Aveau o putere covârșitoare 
asupra lui Goldman. Nu se putea sustrage privirii arzătoare. 

— Chiar crezi cá mă cunosti și știi cine sunt? Atunci privește mai de aproape, 
doctore, şi vezi ceea ce nici un om în afară de mine n-a mai văzut în aceşti aproape 
două mii de ani. 

Hipnoză? Mintea lui Goldman îi spunea că există o putere hipnotică în privirea 
pacientului, o putere pe care nu o putea contracara, dar chiar când gândea, mintea sa 
părea să se separe în două, o parte care veghea şi înțelegea realitatea ce se petrecea, iar 
altă parte... 


VP MAGAZIN 


Barry SADLER MERCENARUL ETERN 


Vocea adâncă, poruncitoare a lui Casey se împreuna cu privirea arzătoare in 
mintea lui Goldman, intr-o unitate pe care el nu o mai putea separa. Se simtea pe sine 
însuşi atras de acești ochi, parcă căzând prin nori si ieşind din ceață... 


A existat un interim când Goldman a simţit cum trece dintr-un plan al realității în 
altul, când a văzut clădirile venind mai aproape. Ca și cum s-ar fi aflat într-un avion ce 
venea pe panta de aterizare. Detaliile erau confuze... străzi mizere... pereți din chirpici... 
un drum pavat cu pietre... ziduri de piatră... case cu terasă, fără acoperiş... străzi 
înguste... piatră, piatră, piatră... un sens al eternității ca si cum acest loc ar fi existat 
acolo înainte de începutul Timpului și va fi acolo pentru totdeauna... o livadă de 
măslini... 

Apoi o structură enormă, masivă, dominatoare, strălucitor de albă, minunată... 
ca şi cum Dumnezeu însuși ar fi lustruit lespezile. Templul? Acesta a fost Templul? 
Dumnezeule mare din Cer! Nu-i de mirare că poporul meu îşi aduce aminte... 

Goldman oscila între realitate și viziune. Pentru o clipă se păru că viziunea a 
dispărut... Ajunsese destul de aproape ca să vadă oamenii, iar el îi privea cu ochii 
celui din secolul douăzeci... ca pe o scenă dintr-un film de Cecil B. De Mille... bărbaţi în 
veșminte lungi... ceva înfășurat în jurul capului... turbane?... măgari și cămile... o 
piaţă în care vânzătorii strigau pentru a atrage atenţia potenţialilor clienti. Oamenii 
aveau un aer familiar. Avea impresia că-i cunoaște. 

Erau arabi? Atunci... 

Privi în sus. 

Templul! 

Oameni bárbosi, cu părul lung, braţele ridicate în rugăciune, cu vocile devenind 
inteligibile pe măsură ce-și incantau rugile în ebraică... 

„Ascultă, o Israel, Stăpânul, Dumnezeul nostru, singurul Dumnezeu...” 

Doamne! Chiar e Templul! spuse conștiința ce era Goldman. 

„Da, veni vocea lui Casey, aproape neplăcută pentru doctor. Ceea ce vezi acum este 
Templul evreilor. Priveşte şi învață adevărul despre acea zi şi ce înseamnă pentru mine, Casca 
Rufio Longinus, soldat în legiunile Imperiului roman aflat sub domnia marelui Tiberius..." 

Cuvintele au detunat în creierul lui Goldman, iar tranziţia a fost completă. Stătea 
pe pavajul din piatră al unei străzi din lerusalim, în ţara neamului său, în vremea 
neamului său. 

„Ascultă, o Israel, Domnul Dumnezeul tău este singurul Dumnezeu.” 

Realitatea măreaţă l-a învăluit. 

Blestemati să fie toti evreii! 

Pentru Pontius Pilat, Procurator al ludeii, nu era cea mai grozavă zi. Se ivise 
problema Isus. Pilat suspecta că a fost manevrat de către vicleanul Irod, grăsanul acela 
nenorocit, şi forțat să ajungă într-o poziţie unde era oportun politic să îndeplinească 
dorințele liderilor evrei ai Ierusalimului; a ordonat ca încă unul dintre acei lunatici pe 
care acest pământ bolnav părea să-i producă neîncetat să fie crucificat împreună cu doi 
borfaşi mărunți. Păcat, într-un fel. 

Părea un tip cumsecade. Asa cum i-a spus sacerdotului evreu: „Nu pot găsi nimic 
rău în ceea ce a spus sau a făcut acest om, dar este politica Romei” — lui Pilat îi plăcea să 
folosească jargonul imperial în fata bástinasilor — „să permită cát mai multă libertate 
posibilă autorităților locale în administrarea legilor referitoare la obiceiuri si probleme 
religioase, dacă acestea nu intră în conflict cu ordinele Romei." 

Şi a adăugat ceea ce - credea el — era o frumoasă tușă teatrală: a cerut apă și s-a 
spălat ostentativ pe mâini. „E-al vostru. Luati-l şi ucideți-l.” Apoi, cu o distinctă notă de 
dispreţ: „Decizia este a voastră, nu a mea.” 

Părăsind forumul, s-a întors în interiorul răcoros al camerelor sale. Apropiindu- 
se de un bust al lui Tiberius, întrebă în minte chipul de marmură: „De ce eu? De ce 
Iudeea? De ce nu Grecia? Sau chiar Spania? Ce ţi-am făcut de m-ai trimis în acest ținut 
dement? Toti evreii sunt nebuni — cu zeul lor nevăzut si restricțiile religioase la ce se poate 
mânca sau bea sau atinge. Îți voi scrie din nou, Imperator. Poate că acum mă vei lăsa să mă 
întorc acasă — sau, cel puţin, transferă-mă într-o provincie unde tot ce aş avea de făcut ar fi câte 
un ocazional război de frontieră cu nişte barbari normali. Măcar le pot întelege motivele şi voi 
sti cum să mă descurc cu ei. Dar aici nu-i am numai pe evrei, îl am pe Irod, prietenul lui 
Claudius, cu care să mă înfrunt — si este si el aproape la fel de nebun ca si restul populației. 
Chiar cred cu adevărat că micuțul grăsan căcăcios a început să se considere parte a structurii de 
putere de aici. S-ar putea să fie nevoie să dau cu el de pământ, chiar dacă se supără Claudius.” 


Claudius. 

Din anumite motive, Tiberius tolerează acest avorton şi ia în seamă ce spune. Bine, 
destul. Îmi iau „liber” pentru restul zilei și las toate aste deoparte. Nu ştiu de ce imi mai bat 
capul cu acel amărât de evreu pe jumătate nebun. 

Dar e ceva cu dânsul: Cum se numeşte? Yeshua, Jesus. Asta e, Jesus. Pare că se aștepta 
la tot ce se întâmplă. Nu l-a supărat, nici nu l-a surprins. Doar a acceptat situația, ca şi cum ar 
fi avut în minte ceva mult mai important. 

Destul. Cred că am să degust din noul transport de vin de Falern de la Roma până ce am 
să mă fac mangă. 

Evreii. 

Se duse în cămara vinurilor. 

Soarele iudeean trecuse de zenit, dar ziua a ajuns abia acum la temperatura 
maximă. Străzile ce duceau la locul de execuţie erau pline de gloate de oameni ce 
așteptau să-l vadă pe așa-zisul „Mesia”. 

Evreul era coplesit de efortul de a căra crucea si avea fata acoperită cu sânge de 
la rănile făcute de coroana de spini de pe cap. Pentru a-l proteja de violențele evreilor 
ortodocși, era escortat de o grupă de legionari. Aceștia bombăneau cu jumătate de 
gură împotriva serviciului suplimentar pe care trebuiau să-l execute. 

Decurionul aflat la comanda patrulei blestema sudoarea ce i se scurgea pe 
spinare, pe sub platosa de piele ce-i proteja trunchiul. Trebuia totuși să fie recunoscător 
pentru faptul că platoşa nu era din metal. Bine măcar că centurionul a avut destulă minte ca să 
știe că în acest climat platoşa metalică era practic imposibil de purtat la îndatoririle zilnice, 
normale. 

Decurionul avea şase oameni în grupa de escortă: doi sirieni, un gal din Messilia, 
un german din tribul teutonilor si doi oameni din provinciile latine din nord. Cu toții 
împărtășeau opinia comună că ludeea era cel mai nenorocit loc din întregul Imperiu. 

Blestemând şi lovind localnicii pentru a-i îndepărta din drumul său, 
comandantul escortei își conducea oamenii către locul de execuție, un munte numit 
Golgota, locul oaselor. 

Evreul slăbănog era mai puternic decât părea. A mers o parte din drum, dar 
după ce a căzut de câteva ori, decurionul a tras unul dintre privitori, un negru masiv, 
probabil un vizitator din Cyrene și l-a pus să care crucea. Mama lui de vagabond! 
Decurionul voia să-şi termine treaba pentru a se putea întoarce în tabără şi să se spele 
pentru întâlnirea din seara asta cu micuța dansatoare din Armenia. 

Chiar şi cu ajutorul negrului care căra crucea, drumul părea interminabil, până 
ce, în sfârşit, au ajuns în vârful plin de praf si gunoaie, lăsându-i în urmă pe 
majoritatea spectatorilor. Pur și simplu era prea cald pentru ca mulțimea să țină pasul; 
doar câțiva mai hotărâți au rămas să vadă sfârșitul spectacolului — ei și femeile. 
Surprinzător, erau si câteva femei. 

Când au ajuns la locul de execuţie, decurionul a respirat adânc și le-a spus celor 
doi sirieni să o ia înainte ca să se asigure că execuţia evreului va decurge normal, iar ei 
să folosească piroanele aduse cu ei şi obișnuitele frânghii. Ordinele sale prevedeau că 
evreul nu trebuie să trăiască mai mult decât e cazul pentru că era foarte posibil ca unii 
dintre adepţii săi să creeze unele probleme. Soldaţii trebuiau să se asigure că după ce 
exemplul a fost făcut, iar liderii locali satisfácuti, să-l termine înainte ca să se întâmple 
ceva neplăcut. 

Sirienii l-au legat repede pe cruce pe evreul ce nu opunea rezistentá, unul dintre 
ei fredonând un cântecel copiláresc în timp ce-și făcea treaba. Evreul mormáia ceva ce 
semăna a rugăciune. După ce sirienii au terminat, evreul a continuat să ţină ochii 
închişi, deschizându-i doar atunci când primul piron i-a străpuns palma dreaptă. 
Corpul i s-a zvârcolit si un geamăt a scăpat printre buzele uscate si crăpate. La fel si 
când cealaltă palmă şi picioarele i-au fost pironite, apoi toti legionarii s-au adunat 
pentru a ridica crucea și a o fixa în groapa pregătită. În timpul manevrei, Isus a lăsat 
să-i scape un geamăt lung şi un strigăt gâtuit atunci când capătul de jos al crucii a lovit 
fundul gropii. 

Legionarii au bătătorit cu repeziciune pământul din jurul pilonului și s-au aşezat 
să-și tragă răsuflarea, trecándu-si unul altuia un burduf de piele plin pe jumătate cu un 
vin local, pe jumătate fermentat. Nu era grozav, dar era cel mai bun pe care și-l puteau 
permite acum, cu o săptămână înainte de plata soldei. 

Apoi i-au crucificat pe cei doi hoţi, câte unul de fiecare parte a lui Isus. 

Soarele cobora spre vest şi discul său începuse să se mărească şi să se înroşească. 
Decurionul se gândea la întâlnirea de diseară. Ceilalţi legionari jucau zaruri pe roba 
evreului. Decurionul îi privi un moment si luă o hotărâre. 

— La naiba, n-avem nici un motiv să pierdem cu toţii timpul pe-aici. Voi dati mai 
departe cu zarurile. Cei trei cu cele mai puține puncte rămân şi termină treaba. Noi, 
ceilalţi, ne cărăm. 

Cel mai mic dintre latini tocmai pitise zarurile în tolbă. Acum le scoase din nou. 
Cei trei care au pierdut au fost doi sirieni şi latinul cel înalt din nord, Casca. Acesta, 
având 1,78 m era cu cel puţin jumătate de cap mai înalt ca ceilalți. 

Încercă să-și răscumpere dreptul de a scăpa de această corvoadă, oferindu-se să 
facă de gardă în locul oricăruia dintre ceilalți. N-a vrut nimeni. Era prea al dracului de 
cald ca să mai întârzie pe aici. N-avea altceva de făcut decât să se așeze şi să transpire 
în continuare. 

Pe când ceilalți mărșăluiau obosiţi în josul colinei, evreul de pe cruce a gemut 
cerând apă. 

— Apă? a mormáit Casca. N-ar face decât să te țină mai mult în viață. 

Râzând, a turnat puţin vin acru pe o cârpă legată la capătul pilumului şi a dus-o 
la gura evreului. Isus a supt nerăbdător cârpa udă de vin acru — aproape oțet — și a 
leșinat. 

Casca si cei doi sirieni stăteau si așteptau. 

Hoţii de pe celelalte două cruci au murit. 

Evreul era tăcut. Bine măcar că nu erau nevoiţi să-l asculte gemând și rugându- 
se. Evreii ăștia întotdeauna se văitau despre ceva ce Dumnezeul lor a spus ori a făcut — 
sau se rugau de el să vină să-i salveze de hainii romani. La dracu, aveau mult mai 

puține necazuri sub stăpânirea Romei decât atunci când isi conduceau singuri tara. 
Unii oameni nu puteau fi niciodată mulțumiți... 

Nu stia cât a dormit, dar s-a trezit brusc, cuprins de o premonitie. 

Urma să se întâmple ceva... 

Când Casca și-a deschis ochii, cerul era întunecat ca şi cum venise noaptea, iar o 
furtună sta să se dezlántuie. Se simţi dezorientat; memoria și realitatea i se amestecau 
în minte. Timpul părea să nu mai curgă drept, ci parcă se oprise, dădea înapoi, iar 
înainte... Al naibii vin evreiesc... o fi fost dintr-o recoltă proastă... 

Şi-a reamintit motáiala intermitentă, cum transpira sub platosa de piele, 
sudoarea fierbinte. Ochii deschisi erau lipiti de somn şi sudoare; ceea ce vedea părea a 
fi destul de real. Noaptea aproape că se lăsase peste ei. 

Dormise atât de mult? Toti spectatorii plecaseră, în afară de două femei şi câțiva 
adepţi ai evreului. Dar era ceva al dracului de ciudat cu noaptea asta. Casca s-a 
aşteptat ca la poalele colinei să se vadă lămpile aprinse la intrarea în Templul divinului 
Jupiter. lar vântul subţire ar fi trebuit să poarte aromele mâncărurilor gătite. Dar nu se 
vedeau lămpi. lar mirosul adus de vânt... la naiba!... ciudat... 

Casca se ridică şi-şi scutură praful de pe picioare, privindu-i pe cei doi jucători 
sirieni. Unul dintre ei era furios pentru că celălalt tocmai îl răsese de solda viitoare şi-i 
luase si roba evreului pe care o câștigase anterior. Casca l-a ignorat pe soldatul supărat 
și s-a dus în fata evreului. Privind în sus, ochii săi îi întâlniră pe cei ai autointitulatului 
„Fiu al lui dumnezeu”. 

— Ei, evreule a venit timpul să terminăm cu asta. 

La sunetul vocii lui Casca, Isus și-a ridicat ochii spre cerul întunecat si a strigat 
„Eli, Eli, lama sabahtani 
Meu, pentru ce M-ai părăsit?” 

Păru să se înece cu un suspin, rusinat parcă de propria sa izbucnire. 


(4 


. Din câte a înţeles Casca, cuvintele au fost: „O, Dumnezeul 


Casca îşi puse mantia roşie, militară, pe el. Noaptea adusese cu ea o neașteptată 
răcoare ce creștea odată cu vântul. 

— De ce te-a uitat tatăl tău? l-a întrebat pe evreu. Prostule. Noi toti suntem uitaţi 
încă de când am respirat pentru prima oară. Nimeni nu este nemuritor. Termină cu 
văicăreala şi pregáteste-te să mori ca un bărbat... și nu-l mai chema pe tata să te ajute. 
E prea târziu ca să te mai ajute cineva. 

Vântul îi șfichiuia picioarele cu gráunte aspre de nisip, iar în depărtare se auzea 
detunarea tunetelor. 

Casca a ridicat lancea sprijinită de stâncă. Vântul s-a întețit si a trebuit să închidă 
parţial ochii pentru a-i proteja de forța crescândă a furtunii. Începură să cadă stropi de 
mici de ploaie, în praful de la piciorul crucii. Cei doi sirieni şi-au acoperit capetele cu 
cástile. 


VPMAGAZIN 


Barry SADLER MERCENARUL ETERN 


Casca si-a luat lancea si s-a apropiat de cruce. 

— E timpul sà se termine. Voi incerca sá o fac cát mai putin dureros posibil. 

Evreul a stráns din dinti, printre buzele palide. Casca se dádu putin inapoi si cu 
o mişcare lină împlântă vârful láncii sub ultima coastă din partea stângă, tintind inima. 
A ratat si a retras lancea pentru o nouá fandare. 

Cerurile s-au rupt. Norii negri păreau să absoarbă toată lumina de pe pământ. 
Vântul și ploaia au hăulit în jurul lor ca şi cum le-ar fi cuprins nebunia. Din rană a 
tâşnit sângele, din care stropi au ajuns pe mâna dreaptă a lui Casca. 

Isus a deschis ochii privindu-l în faţă. 

Frica a cuprins intestinele acestuia. Nu mai văzuse asemenea ochi. Puterea lor 
extraordinar de intensă l-a învăluit de parcă erau parte a furtunii turbate. 

— Soldatule, esti mulțumit cu ceea ce ești. Atunci, asta vei rămâne până ce ne 
vom întâlni din nou. Aşa cum eu mă duc acum la Tatăl meu, tu va trebui cândva să vii 
la mine. 

Vocea evreului îşi făcea loc direct în mintea lui Casca. Cei doi sirieni păreau să 
nu audă sau să vadă nimic. 

— Soldatule. Eşti mulțumit cu ceea ce esti. Atunci, asta vei rămâne... până ce ne 
vom reîntâlni. 

Vântul şuiera. Casca era şocat şi cuprins de frică, sângele evreului de pe mâna sa 
amestecându-se cu stropii ploii ce cădea. Fără să se gândească, Casca și-a șters mâna 
de gură, iar un strop de sânge i-a atins limba şi Casca a urlat. Se ghemui cuprins de 
crampe. Simtea de parcă un foc lichid năvălea prin vene către creier, cuprinzându-i 
întreaga ființă în flăcări. Dar ceilalți tot nu observau nimic. 

Casca a căzut la pământ şi a rămas întins scâncind, în timp ce tot trupul îi era 
zguduit de spasme. Încet durerea a dispărut, lăsându-l slăbit și înspăimântat. 

Ce spusese evreul înainte de a muri? 

„Până ce ne vom reîntâlni...” 


4 


Încet-încet, durerea a dispărut din trupul lui Casca, parcă odată cu însăși viața 
sa. Se ridică cu greu în genunchi și-l privi drept în față pe Isus. 

— Mort? a întrebat. Eşti mort? 

Reușind să se ridice în picioare, fără a înţelege ce s-a întâmplat, Casca fu cuprins 
de frică, frica profundă, ca cea primordială ce sălășuie în adâncul animalic al oricărei 
fiinţe umane, frica elementară. 

O femeie a venit la el, cu fata umbrită de váluri şi cu doar o suvitá de păr negru 
în bătaia vântului. 

— Soldatule, pot să-mi iau fiul? Acum putem să-l luăm? 

Pe măsură ce Casca își revenea, frica dispărea, odată cu durerea. Evreul era mort, 
iar morţii nu fac rău nimănui. 

Cu o voce hârâitoare, Casca i-a spus: 

— E al vostru. Luati-l si fiti blestemati. 

Femeia l-a privit intrebátor, drept în faţă, iar Casca simţi o nuanţă schimbată în 
vocea ei. 

— Blestemati, spui? Vei învăța înţelesul acestui cuvânt de o mie de ori, 
romanule, cuceritor al lumii. Cu siguranţă vei învăţa ce înseamnă să fii blestemat. 

Casca se îndepărtă de ea. Îl cuprinse un val rece de îndoială, dar... era ce era. 

— a-l, vrăjitoareo, si dispari! 

Femeia făcu un semn către prietenii săi. Cu blàndete, au luat trupul, iar cel pe 
care îl numeau Josephus a început să intoneze ruga morţilor, a evreilor. 

Casca le-a cerut sirienilor să-şi strângă lucrurile şi să plece. În timp ce aceștia 
executau ordinul, decurionul s-a întors extrem de supărat. 

— Ce mama dracu’ mai faceți pe-aici? l-a întrebat pe Casca. 

— A trebuit să rămânem ca să ne asigurăm că treaba a fost făcută cum trebuie. 

— Mi se fâlfâie „cum trebuie”. Ce mare lucru să crucifici doi pungaşi si un 
dilimache? Totu-i în regulă? 

Văzând grupul de bărbaţi şi femei ce jeleau lângă trupul lui Isus, comandantul 
patrulei se dădu mai aproape ca să vadă cu ochii lui. Observând privirea lui Casca, 
spuse: 

— Verificam doar. Trebuie să fii sigur. Ştii cât de smecheri sunt cei din natia asta 
de oameni. 

Apoi se răsti către ce doi sirieni: 

— Tot mai jucaţi zaruri? 

Observând mantia evreului sub braţul sirianului mai tuciuriu, i-o luă mormáind 
către sine: 

— Dacă tot a trebuit să mă întorc până aici, doar n-am să plec cu mâna goală. 

A sfâşiat mantia în patru şi a dat câte o bucată fiecărui soldat, spunând: 

— Asta e simbria voastră pentru ziua de azi. Puteţi folosi asta ca să curăţaţi 
mizeria de pe echipamentul vostru. Pentru că mâine comandantul garnizoanei va face 
o inspecție, așa că hai să ne cărăm dracului de aici. Ne-am terminat treaba. 

Pe când coborau pe panta nordică a colinei, a izbucnit o nouă rafală de vânt. 
Casca întoarse capul ca să arunce o ultimă privire. Credincioşii evrei terminaseră de 
spălat trupul. Izbucniri cataclismice de fulgere și tunete se nápusteau asupra orașului, 

zgâlțâind pământul ca un cutremur. Chiar si marile cortine ce acopereau intrarea în 
Templu au fost sfásiate de vânt. 

Cu ploaia bătându-i în față si curgându-i pe trup, Casca i-a urmat pe ceilalți către 
tabără. În fundul gurii încă mai simțea gustul amar al fricii. Noaptea-l înconjura, 
părând să-l urmărească intenționat pe strádutele înguste. 

Numai după ce au ajuns în mijlocul familiar al taberei și-a dat seama că 
adevărata noapte încă nu s-a lăsat; era ceea ce se numea după-amiaza târziu. De aceea 
nu s-a simţit nici un miros de mâncare gătită. Furtuna transformase ziua în noapte. 
Dar de ce? Gândurile astea sunt prea mult pentru mine. Eu sunt doar un simplu soldat... dar 
de ce ceilalți nu l-au văzut pe evreu vorbind cu mine şi nici nu au auzit ce mi-a spus? Și ce-a 
vrut să spună? Prea multe la care să mă gândesc. 

Casca s-a culcat pe patul cu paie fără ca măcar să-şi dea jos echipamentul ud. Și a 
adormit. Afară, zidul ce piatră ce înconjura tabăra romană reprezenta un parapet de 
apărare împotriva elementelor ostile din populaţia locală, dar nu exista nimic care să 
protejeze mintea lui Casca faţă de valurile de gânduri negre ce-l asaltau. 

lar si iar, a revăzut fiecare moment al crucificării. 

lar si iar, a revăzut fata evreului, teribilă prin intensitatea și puterea ce-i izvora 
din ochi. 

„Până ce ne vom reintálni..." 

Iar si iar, a auzit vorbele evreului. Pátrundeau în creier precum acidul. 

„Până ce ne vom reîntâlni...” 

Furtuna s-a potolit în cursul nopţii. Zorii au venit, limpezi si rácorosi. Briza adia 
dinspre oceanul nevăzut aflat, pare-se, la foarte mare depărtare, foșnind frunzele 
copacilor din jurul taberei. Casca a fost trezit din somnul său neliniștit de zbieretele 
bucătarului care chema oamenii la micul dejun. A trecut un ceas de la ivirea zorilor, iar 
ziua se revărsa peste ei. În timp ce ceilalți au alergat după mâncare, Casca a rămas pe 
loc ca să-şi curețe echipamentul. Decurionul spusese că azi va fi inspecţie; 
echipamentul său arăta ca dracu, pentru că dormise în el fără a-l curăța înainte de 
culcare. Şi-a șters platosa de piele apoi a uns-o cu ulei pentru a o menţine elastică si 
uşor de purtat. Sarcina aceasta obișnuită l-a reconfortat. 

A intrat în rutina șterge-freacă şi era plăcut să nu se mai gândească la nimic. Când 
a terminat cu platosa, au urmat sandalele, observând cu oarecare mirare cá rosăturile 
dintre degete au dispărut. Examinând zona mai îndeaproape, a văzut că pielea era deja 
vindecată... fără să se mai vadă nici o urmă de roseatá măcar. Ciudat!... dar și-a 
alungat gândul din minte şi a continuat curăţarea restului de echipament, cu bucata 
din mantia evreului pe care comandantul patrulei o tăiase dându-i-o ca să-şi șteargă 
lancea si spada. 

Casca era mândru de abilităţile sale in mânuirea sabiei, mai ales a lui glaudius 
iberius asa cum era numită sabia romană scurtă. El, unul, nu credea că numele vine de 
la cutitele alea lungi ale casapilor din Spania Iberia. Casca considera că provine din 
săbiile scurte ale gladiatorilor. Spectatorilor din Arena le plăcea să-şi vadă favoriţii 
luptând de aproape. Doar în lupte speciale se foloseau săbii lungi ca acelea ale 
germanilor. Pentru legionari sabia scurtă era cea mai bună. Când aceştia isi aláturau 
scuturile formând perimetrul pătrat de apărare al unităţii, era mai ușor să înjunghii cu 
sabia scurtă printre ele, pe sub ele, pe deasupra lor, atunci când barbarii se îmbulzeau 
gloată împotriva zidului viu. Sabia lungă a barbarilor pur şi simplu îi încurca pe 
aceştia. Când atacau prea grupați, nu aveau destul loc ca să o rotească cum trebuie. 

Casca râse în sinea sa amintindu-și de monstrul german înalt de cel puţin 1,90 m 
care în furia unei lupte ucisese cel puțin o jumătate de duzină dintre ai lui doar 
rotindu-si sabia — de lungimea unui stâlp de cort — şi care mugea la Odin să-i mai dea 
putere. A fost ucis de bucătarul legionar care s-a târât printre picioarele lui Casca și l-a 
înjunghiat pe germanul cel uriaş cu un cuţit de bucătărie, apoi s-a întors grăbit la 
cazanul său, multumindu-se să cedeze gloria elementelor combatante ale centuriei. 

Ceilalţi soldati se întorceau de la micul dejun. Cei doi sirieni, Kleton si Achron, s- 
au aşezat în fata lui Casca, negriciosul frecându-și genunchii cu mâinile. 

— [eri s-a întâmplat ceva ciudat, a remarcat Achron. Nu-i așa, Casca? 

Acesta confirmă dând din cap şi sirianul a continuat. 

— După ce ai adormit, a urmat ceva interesant. Câţiva preoți evrei au venit de la 
Templul lor ca să-l hártuiascá și să-şi bată joc de cel de pe cruce. Apoi evreul i-a promis 
unuia dintre hoţi că va veni cu el. Nu știu unde credeau ei că se duc. Dar a fost 
interesant, nu-i asa? Si, Casca, de unde ai învăţat tu să vorbesti ebraica? Credeam că nu 
poti nici măcar să o înţelegi, darámite să o vorbeşti! 

Casca s-a oprit din frecat, şi-a ridicat privirea, spunând încet: 

— Nu pot. 

— Dar te-am auzit răspunzându-i evreului la spusa acestuia cum că tatăl sáu l-a 
părăsit. Vorbeai în ebraică. 

Casca îl privi pe Achron direct în ochi și spuse: 

— Nu. Evreul vorbea latina, la fel de clar precum o vorbim noi, acum. 

Al doilea sirian a intervenit. 

— Gresiti amândoi. Vorbea aramaica. E limba locului meu de baştină. O vorbea 
perfect. 

Casca s-a ridicat, cu gâtul îngroșat de furie. 

— Destul. Nu mai vreau să aud niciodată despre evreu sau despre limba în care 
vorbea. Nu-mi pasă. S-a terminat cu treaba asta. Acum cárati-vá până nu vă sparg 
mutrele. 

Plecând de lângă cei doi sirieni, Casca și-a pus pe el și restul echipamentului. 
Trompetul tocmai intona semnalul de adunare, legionarii fiind chemaţi să formeze 
liniile de centurii, fiecare centurie având la rândul ei zece decurii a câte zece oameni. 
Lui Casca îi plăcea ordinea şi disciplina din armata romană. Fiecare om și fiecare lucru 
îşi avea locul său. O sută de oameni într-o centurie, două centurii într-un manipul, trei 
manipule formau o cohortă, iar 3600 de oameni constituiau o legiune cu două 
centurii/legiune de personal auxiliar. Când Augustus a devenit Imperator, existau 
șaizeci de legiuni, dar acum, după îndelungata și eficienta sa domnie, mai erau doar 
treizeci si opt de legiuni ce vegheau Pax Romana. Legiunea era regina războiului; orice 
legiune ce-și pierdea vulturii-stindard era desființată, afară doar dacá-si recupera 
vulturii. Oare nu i-a forțat Augustus pe parti să înapoieze vulturii capturați de la 
Crassus şi Antoniu? 

De aceea, Casca aflat în rândurile formaţiei, avea sentimentul forței, simțindu-se 
parte a măreției şi puterii ce-l înconjura. Comandantul său, din fata frontului, dădea 
ordinele. Baremele fuseseră ridicate. 

Centuria lui Casca a scos săbiile lovind cu ele scuturile cadentat, în timp ce 
scandau „Ave, Tiberius Imperator! Ave!...” 

A fost un moment măreț. 
Casca aproape că a uitat cuvintele evreului. 
Aproape... 


Pentru Casca amintirea zilei crucificării s-a şters în rutina vieții de garnizoană. 
Zilele erau pline, dar lipsite de evenimente. Doar antrenamentele de rutină cu unitatea 
sa. Tribunul” lor era mereu cu curu-n sus, iar părerea tuturor era că bătrânul nenorocit 
voia o avansare; era mereu călare pe oameni, alergându-i în manevre si exercitii 
continue. 

Lui Casca nu-i păsa. Rutina îi făcea plăcere. Moralul centuriei era bun și era 
plăcut să transpiri în lupte simulate cu săbii de lemn îngreunate cu plumb. Acest lucru, 
plus două ceasuri de lovituri la stâlp pentru întărirea braţului cu care foloseai sabia, 
făceau bine unui bărbat. Dar nu se simţea atât de obosit încât să renunţe la unele mici 
plăceri ale vieţii. La urma urmei, era un bărbat arătos... în formă bună... n-avea nici 


7 tribunus laticlavius — unul dintre cei şase tribuni militari ai unei legiuni. Era inferior lui legatus legionis — comandantul 
legiunii — şi superior celorlalți tribuni — augustelavii. 

treizeci de ani. Părul castaniu si ochii albastri îi aduseseră printre camarazi reputaţia că 
are succes la femei. 

Până si soţia lui Pilat, frumoasa și cultivata patriciană, domina Procla, i-a zâmbit 
în câteva ocazii. Avea trupul bine făcut, musculos, cu doar atâtea cicatrici cât să se 
vadă că e un veteran care trebuie tratat cu respect de cei de rangul lui. Cea mai vizibilă 
cicatrice era cât degetul mic al unei femei, de la colţul ochiului drept spre colţul gurii. 
Îi dădea un aer uşor sinistru care a sucit capul a destule servitoare reticente. Iar dacă 
femeile iubárete voiau să creadă că e o rană ce marca vitejia, de ce să le deziluzioneze 
și să le rănească sentimentele povestindu-le cum o târfă din Achea l-a tăiat pentru cà a 
încercat să o înșele plătindu-i prea puţin după ce a prestat cât a putut ea de bine pentru 
nobilul erou din Roma? 

Nu, cu siguranță că era mai bine să le lase pe drágute să creadă despre el că este 
un brav si valoros soldat rănit cu brutalitate în bătălia împotriva barbarilor din 
intunecatii codri germani. Cu adevărat mai bine. Nu a primit niciodată reclamaţii 
referitoare la talentele sale amoroase. Poate că trupu-i era niţel prea greu si tare pentru 
patriciene, dar îl slujea destul de bine în luptă. Era bucuros că are musculatura atât de 
dezvoltată. Îi dădea putere şi l-a ajutat de multe ori să despice teasta vreunui inamic al 
Romei - și astfel și-a salvat el pielea. 

Casca n-a a fost niciodată prea sigur ce era mai important: datoria față de 
legiune, sau grija pentru propria sa siguranţă. Se gândea că centurionul avea o părere 
diferită de a lui, dar el știa ceva cu care erau de acord toti soldaţii din legiune — cum 
era în luptă. 

Ceva anume din bătălie însemna același lucru pentru fiecare soldat. Când 
sângele începea să fiarbă în vene, iar legiunea forma careul și-și începea marșul asupra 
inamicului... ca un táválug de carne și oțel... te pierdeai în acest întreg, deveneai parte 
a lui separat de eul tău, si tu însuți deveneai mai puțin important decât comuniunea. Și 
să apartii unei frátii a camarazilor de arme era ceva minunat, măreț. 

Erai prins în vârtejul bătăliei. Apoi, când comandanții ordonau „Desfășurați 
legiunea!”, ordinul de a rupe rândurile pentru urmărirea inamicului panicat aflat în 
retragere... se dezlántuia furia de a ucide si pofta de sânge... 

Acum era momentul când pofta de sânge și măcelul... când un soldat putea 
dobori o duzină - neh, chiar şi două duzini de inamici demoralizati aflați în retragere. 

Din cine știe ce motive, când barbarii simțeau că au pierdut bătălia, de obicei se 
predau; doar puţini se mai împotriveau simbolic chiar dacă ştiau cá sunt terminati. 
Ciudat... 

Da, Casca se simţea bine. Viaţa era frumoasă. 

Diseará, el si grupa sa vor fi gardă de onoare la petrecerea regelui Irod. „Gardă de 
onoare”, a chicotit în sinea lui. Onoare? Singurul motio pentru care Pilat ar trimite vreun om 
de-al său la palatul lui Irod era ca să-i reamintească fandositului degenerat cine este stăpânul. 

Nu l-au neliniștit nici măcar vestile din Achron cum că trupul evreului crucificat 
a dispărut din mormânt. Casca era un om raţional și avea o oarecare educație. Știa 
chiar să citească — fapt ce-i garanta un mic avantaj dacă avea prea multe necazuri cu 
Sporus, decanus (comandantul de contubernium — o grupă de opt soldati plus doi non- 
combatanti auxiliari; o grupá de patru soldati se numea quaternion). 

Nu, dacă trupul evreului a dispărut, însemna doar că adepţii săi încercau să 
menţină vie credinţa. Nu era mare lucru. 

Nimic nu putea tulbura liniștea lui Casca. Scăpase chiar și de criza de dizenterie 
care, cu câteva zile mai înainte, lovise cea mai mare parte din centuria sa. O vreme, 
latrina a fost locul preferat din tabără, dar şi în care se intra cel mai greu. Doar Casca a 
scăpat neatins. 

Diseară, când va fi de gardă la palatul lui Irod, va arăta grozav în noua sa mantie 
și platosá. Tocmai le cumpărase de la un recrut al cărui tată — negustor bogat — a 
cumpărat-o după ce fiul său iubit s-a îmbătat şi a făcut prostia să se înroleze în 
asemenea companie dură. O dată sau de două ori, Casca l-a ajutat pe băiat, așa că 
tânărul i-a cedat echipamentul aproape pe nimic — desi erau aproape toti banii pe care- 
i avea Casca de obicei. De aceea mai făcea uneori ceva muncă la negru, ca paznic dur 
la unele prăvălii ce vindeau vin. 

Legiunii îi păsa prea puţin de Irod, dar dacă diseară lucrurile mergeau bine, 
Casca va părăsi palatul cu câţiva sekeli în plus. Irod era cunoscut ca fiind un mare 
cheltuitor care da bacsisuri bune. Grupa lui Casca era orânduită la datorie devreme, în 
primul schimb. Deci vor fi liberi înainte ca petrecerea să se încingă cu adevărat și să se 
pilească cu toţii. Acesta era momentul să plece. Cei din noua echipă de gardă vor avea 
mâinile ocupate încercând să împiedice nobilele doamne să scoată platosele de pe ei si 
să le-o tragă chiar acolo, pe loc. Nu mai era un loc în care să te afli dacă erai în toate 
minţile. Comandantul legiunii ar fi biciuit pe oricare dintre oamenii săi s-au lăsat 
ademeniti. Bătrânul băşinos avea tot atâta compasiune si simt al umorului cât un cuib 
de vipere cu hemoroizi. 

În seara asta, Casca voia să fie în siguranţă. Acea dansatoare micuță din Armenia 
i-a promis să danseze numai pentru el după ce-și va termina treaba. Amintirea 
trupului ei moale rotindu-se din ce în ce mai repede în timp ce-și ondula soldurile... 
sânii tari lucind de sudoare şi de ulei parfumat... aproape că-l ameteau deja. Singura 
muscă-n-lapte era Sporus, comandantul său direct. Acesta avea și el cârlig la 
dansatoare, şi-i plătea o parte din chirie. Dar ceea ce omul nu ştia, nu-i făcea nici rău; 

Sporus va fi comandantul gárzii in ultimul schimb al noptii, in timp ce Casca se va 
bucura de dulceata micutei sálbáticiuni. 

Schimbul de gardá a inceput cu drumul spre colina pe care se afla palatul lui 
Irod. În timp ce treceau pe străzile înguste ale Ierusalimului, mirosul mâncării ce se 
gătea în palat plutea prin aerul cernit, lăsându-le gura albă. După ce au îndurat meniul 
fad al bucătăriei de campanie — secara și orezul fierte şi tocana de porc erau prea puțin 
gustoase şi nu umpleau burta, asa că o grămadă de înfometați se gândeau cu plăcere la 
masa bogată de la banchetul de la palat ca la hrana zeilor. 

Şi totuși... 

În timp ce unitatea mărșăluia pe lângă vilele celor bogați si nobili, gânduri 
neliniştitoare îl tulburau pe Casca. Aici erau proprietăți somptuoase... cu grădini... şi 
multi sclavi care să țină departe toate neplăcerile. Pentru cei bogaţi, era cea mai 
grozavă viață. Cu bani, puteau să aibă tot ce-și doreau. Femei, sclavi, palate, totul era 
obținut de cel ce plătea mai bine. Pentru amărâtul de soldat, nimic din toate acestea. 
Doar dacă... 

Întotdeauna rămânea speranţa unui război în care soldatul să aibă şansa de a 
prăda. o lovitură norocoasă şi omul se putea aranja pe viață. Doar de atât era nevoie, o 
lovitură norocoasă. Până atunci... 

Oh, la dracu! Oare cum o fi palatul lui Irod pe dinăuntru? 


Va urma 

O povestire din seria Jack Reacher 
Traducerea: Ştefi Todo 


Agentul care i-a fost desemnat lui Reacher i-a spus că nu va fi uşor. Vor fi 
dificultăți. Multe şi diverse. O adevărată provocare. Tipul nu-l menajă deloc. 
În mod normal agenţii începeau cu veştile bune. 

Poate că nu e niciuna, s-a gândit Reacher. 

Agentul era un colonel al serviciului secret, pe nume Cornelius Christopher, 
dar acesta era singurul lucru greşit la el. Arăta ca un tip decent. În ciuda 
numelui fantezist s-a dovedit a fi destul de deschis şi pragmatic. Reacher ar fi 
putut să-l placă, doar că nu-l mai întâlnise niciodată. Să actionezi sub 
acoperire cu un agent pe care nu l-ai mai întâlnit duce la ineficientă. Sau mai 
rău. 

— Cât de mult ti-au spus ieri? l-a întrebat Cristopher. 

— [eri am fost in Frankfurt, a răspuns Reacher. Adică in Germania. Nimeni 
nu mi-a spus nimic. Decât să iau un avion către Dulles şi apoi să mă prezint 
la acest birou. 

— Înţeleg, a spus Christopher. 

— Ce-ar fi trebuit să-mi spună? 

— Chiar nu ştii nimic despre asta? 

— Câteva probleme pe plan local cu ofițerii de stat major. 

— Deci ti-au spus totuşi ceva. 

— Nimeni nu mi-a spus nimic. Dar sunt anchetator. Din asta trăiesc. Si 
unele lucruri sunt evidente. Sunt un tip relativ nou, care a fost trimis până 
acum la posturi, aproape exclusiv, în străinătate. De aceea sunt aproape sigur 
necunoscut ofițerilor de stat major, care nu prea ies. 

— Unde să iasă? 

— La Beltway, de exemplu. Pe o rază de două mile de acest birou. Poate că 
au o cabană de pescuit pe un lac, pe undeva. Dar ăsta nu e genul de loc 
unde-mi place mie să fiu. 

— Nu eşti prea fericit, nu? 

— Am avut şi zile mai bune. 

— Care-i problema ta? 

— Când a început chestia asta? 


VP MAGAZIN 


Lee CHILD ÎN ADÂNCURI 


— Azi dimineaţă. 

— Ei bine, asta-i problema mea, chiar asta. Am un agent pe care nu l-am 
mai întâlnit şi o situație despre care nu ştiu nimic. 

— Speriat? 

— E o lucrătură proastă. E de proastă calitate şi confuz. Nu e nici un motiv 
de mândrie. Pentru că voi sunteți întotdeauna la fel. E un cod în titlu, iti 
aminteşti? 

— Care titlu? 

— Titlul tău. Serviciile Secrete Militare. În mod ideal, ambele cuvinte ar 
trebui să însemne ceva pentru tine. Dar in mod sigur, cel puţin unul 
înseamnă. Pe rând, dacá-ti doreşti. În zile alternative, dacă vrei.! 

— Simte-te liber să îmi spui părerea ta sinceră. 

— Deci ce ar trebui să ştiu? a spus Reacher. 


Exact în aceeaşi clipă o maşină dădea cu spatele pe drumul de acces al unei 
locaţii îndepărtate, încet, o maşină cu tracţiune pe față, care scârțâia când se 
întorceau roţile. Nu scártàitul dat de viteză. Opusul. Sunetul din suburbii, 
cauciuc pe un drum privat asfaltat, ca mirosul aspersorului pornit în aerul de 
vară. 

Apoi maşina s-a oprit, şoferul a mutat schimbătorul de viteze pe înainte şi 
maşina s-a întors spre sud, încet, peste protuberantele din drum pe care 
şoferul însuşi a insistat să fie puse, pentru siguranța copiilor. 

Apoi maşina a luat-o uşor spre vest, către autostradă, gata să se alăture 
fluxului de maşini în drum spre capitală. 


Colonelul Cornelius Christopher s-a aplecat în față şi a făcut loc pe birou, 
cele două mâini apropiindu-se, apoi măturând totul în afară, împingând 
dezordinea la o parte. Mişcarea a fost accentuată. Dar pur metaforică. Nu era 
nimic pe birou. Nicio dezordine. Un bun organizator, s-a gândit Reacher. M-a 
lăsat să-mi spun părerea, iar acum începem să ne mişcăm. 

— Nu e nici un pericol, a spus Christopher. Nu vor fi decât discuţii. 

— Discuţii despre ce? a întrebat Reacher. 

— Ai dreptate, e vorba despre ofițeri de stat major. Sunt patru. Unul dintre 
ei e rău. Toţi au legături politice. La Cameră şi la Senat. Practic trăiesc acolo. 
Cunoşti genul. Cercuri înalte, avansare rapidă, mai bine te feresti din calea 
lor. 


! În limba engleză, Serviciile Secrete Militare se numesc Military Intelligence. Cuvintele luate separat sunt 
militar şi inteligență. 

— Mai specific? 

— Armata a cerut o nouă puşcă cu lunetă. Am trimis demonstrații unui nou 
pre-comitet. Practic, am cersit. Ofiterilor noştri de legătură cu legislativul. De 
fapt, nici nu am fost bágati în seamă. Au trimis în loc nişte birocrati. Nici 
măcar nu am vorbit cu oficialii aleşi. 

— Acum tu nu pari prea fericit. 

— Nu sunt aici ca să fiu fericit. Ofițerii de legătură stăteau acolo la aceste 
audieri, bineînțeles. Şi unul a vorbit. Proiectare, încărcare, gama, 
dimensiunea, forma, greutatea şi bugetul. 

— Cu cine a vorbit? 

— Un ofertant din străinătate, presupunem. Un producător străin, cu alte 
cuvinte. Cineva care-şi doreşte afacerea. Cineva căruia îi plac jocurile 
aranjate. 

— Merită afacerea? Câte puşti cu lunetă vom cumpăra? Şi cât vom plăti 
pentru ele? 

— Este vorba de aprobarea implicită. Pot vinde cu cinci mii bucata pe piaţă. 
Prețul unei maşini folosite decentă. Oricât de multe vor. Ca şi cum ai vinde 
cocaină. 

— Cine a mai participat la audieri? 

— Cei patru ofițeri de legătură ai noştri, cei patru birocrati pe care ni i-au 
băgat pe gât, plus tipul nostru de la achiziţii şi tipul de la achiziţii al Marinei, 
un lunetist militar şi un lunetist marin pentru a colora comentariile. 

— Marina e implicată? 

— În minoritate. Nu şi-au adus ofițerii lor de legătură, de exemplu. Dar în 
mod clar e un proiect comun. Nu e altă cale de a face lucrurile astea. 

— Şi de ce n-ar fi scurgerile de la Marină? Tipul lor de la achiziţii sau 
lunetistul lor? De ce presupunem că e tipul nostru? 

— Scurgerile au fost printr-un fax din clădirea Capitoliului. Unde au 
birourile legăturile noastre. 

— Cât de sigur eşti de asta? 

— Total. 

— Ar putea fi birocratii. E de presupus că şi ei sunt în clădirea Capitoliului. 

— Reţele de telefonie diferite. Supraveghetorii nostri legislativi au nişte 
chestii super-tari. Ofiterii nostri sunt incá pionieri in domeniu. 

— Bine, a spus Reacher. Deci e unul din tipii nostri. 

— Mi-e teamă că da, a spus Christopher. 

— Motivul? 

— Banii, a răspuns Christopher. Asta trebuie să fie. Nu pot să-mi imaginez 
pe vreunul ataşându-se ideologic de un producător de arme din Europa. Tu 
poti? Şi banii sunt întotdeauna un factor pentru ofițerii aceştia. Se învârt 
printre avocați ai corporațiilor si lobişti în acelaşi timp. E foarte uşor să se 
simtă ca ruda cea săracă. 

— Putem să ne uităm la fax-urile lor? 

— Nu în clădirea Capitoliului. Ofiterilor nostri nu le place supravegherea. 
Prea multe consecinte nedorite. 

— Au trimis un fax la un număr din străinătate? 

— Nu, e un număr local. Dar tipi ăştia angajează localnici. Ca agenti sau 
lobisti. 

— Deci care-i treaba mea? 

— Să găseşti care dintre tipi e mărul stricat. Vorbind cu ei. 

— Unde? 

— În comisie, la început. Lunetistul militar a fost rechemat. Motive 
personale. Îi vei lua locul. 

— În ce calitate. 

— Alt lunetist militar. 

— Cu un lunetist din marină în cameră? Mi se vor cere opiniile. Mă va 
descoperi într-o secundă. 

— Atunci vei fi din Delta Force, nu din armată. Fii misterios. Nu spune 
nimic. Fii ciudat şi tăcut. Informează-te. 

— Până după-masă. 

— Nu-ţi face griji. Ti-am văzut dosarul. Ştii unde este capătul unei puşti. 
Avem încredere în tine. 

— Mulţumesc. 

— Mai e ceva. 

— Ce? 

— Tipii nostri de legáturá nu sunt tipi. Sunt femei. 

— Toti? 

— Toti patru. 

— Si asta are importanță? 

— Sper sincer cà nu. Unele discutii vor fi de socializare. E mai usor cu 
femeile. Poţi să o faci separat cu fiecare. Bárbatii vor totdeauna să bea in 
grup. 

— Deci vreţi să duc femeile prin baruri, să le întreb ce vor să bea, si, 
apropo, nu cumva au scápat niste secrete militare unor stráini? Asta-i ideea? 

— Va trebui să fii mai subtil de atât. Dar da, e un tip de anchetă. Asta-i tot. 
Se presupune că esti bun la asta. Se presupune cá din asta trăieşti. 

— În cazul ăsta de ce nu-i arestaţi pe toti şi să-i interogati cum trebuie? 

— Pentru cá trei sunt nevinovate. Nu iese fum fără foc, şi altele ca asta. 
Carierele lor vor avea de suferit. 

— Asta nu v-a oprit înainte. 

— Înainte n-am avut oameni care să aibă o avansare atât de rapidă. Nu ca 
aceştia. Cercuri înalte. Nu-i vom anihila pe toti. Una ar supraviețui şi s-ar 
răzbuna. 

— Încerc doar să stabilesc regulile angajamentului, a spus Reacher. 

— Orice nu va fi dat afară din instanţă pentru ilegalitate zgomotoasă. 

— Zgomotoasă? 

— Roşu intermitent cu sirenă. Felul ăsta de zgomot. 

— Aşa-i de rău? 

— Nu vom tolera lucrurile astea. Nu cu un producător străin. Avem 
politicieni de mulțumit şi ei au donatori pe care trebuie să-i protejeze. 
Donatori americani. 

— Cărora le plac jocurile aranjate. 

— Sunt două feluri de aranjamente. Felul nostru şi felul lor. 

— Am înțeles, a apus Reacher. 

— Nu e niciun pericol, a spus din nou Christopher. Numai discuții. 

— Şi atunci care sunt dificultățile? Ce nu va fi uşor? 

— E mai complicat, a spus Christopher. 


* 


Maşina cu tracțiune pe față s-a alăturat traficului de pe autostradă. A 
devenit doar una dintre miile de maşini, toate rapide şi atente si în linie şi 
metalice, ca nişte bile gigantice trase dintr-un tun gigantic de undeva din 
spatele lor. O imagine care-i plăcea foarte mult şoferului. Era un glonţ, 
implacabil şi neobosit, singular datorită scopului sáu. Se îndrepta spre ţintă. 
Obiectivul lui era real. 

Dincolo de barieră nimeni nu mergea în altă direcție. Fluxul de dimineață 
era tot în aceeaşi direcție, cu viteză mare, in aglomeratie, spre oraşul 
îndepărtat. 


Christopher a făcut din nou gestul cu mâinile, curátànd in mod metaforic 
dezordinea de pe birou şi din conversație. Gata pentru un nou subiect. 
Dificultățile. 

— E o problemă de viteză, a spus el. Trebuie să fim rapizi. Şi în acelaşi timp 
trebuie să păstrăm aparențele în fața Corpului de Marină. Nu putem să-i 
lăsăm să ne suspecteze că avem o scurgere. Deci nu putem să oprim 
discutiile, sau vor ghici. Dar nici nu putem lăsa alte informații să ajungă în 
străinătate. Aşa că nu putem să pierdem timpul. 

— Deci vor fi un fel de întâlniri rapide? 

— Eşti nou in oras, deci de ce n-ai face-o? 

— O voi face, a spus Reacher. Crede-mă. Va fi ca un vis devenit realitate. 
Dar e nevoie de doi pentru un tangou. Şi eu sunt un tip realist. Într-o zi bună 
pot face o femeie să se uite la mine. Poate. Dar patru femei, toate deodată nu 
este foarte probabil. 

Christopher a aprobat din cap. 

— Asta-i complicatia, a spus el. Asta-i dificultatea de care suntem 
îngrijoraţi. În plus, aceste femei sunt înspăimântătoare. Absolvente de West 
Point, cu IQ-uri peste limită. Avansare rapidă. Cercuri înalte. Iti poti imagina. 

— Nu trebui să-mi imaginez. Am fost la West Point. 

— Ştim. Am verificat. Nu te-ai întâlnit cu niciuna dintre ele. 

— E vreuna căsătorită? 

— Nu, din fericire. Femeile cu avansare rapidă nu se mărită. Nu până la 
momentul potrivit. 

— Vreo relație serioasă? 

— Acelaşi răspuns. 

— Sunt mai în vârstă sau mai tinere decât mine? 

— Mai în vârstă. Douăzeci şi nouă şi treizeci. 

— Asta-i tot un lucru negativ. Cele mai multe femei se întâlnesc cu bărbați 
mai în vârstă. Şi ce grad voi avea? 

— Vei fi sergent. Cei mai multi lunetişti asta sunt. 

— Femeile de genul acesta nu doresc incorporati. 

Christopher aprobă din nou din cap. 

— Am spus de la început că nu va fi uşor. Dar gândeşte logic. S-ar putea să 
nu fie nevoie să te întâlneşti cu toate patru. Poţi avea noroc de prima oară. 
Sau a doua. Sau poate vei şti oricum. Trebuie să presupunem că cea vinovată 
va rezista la orice fel de contact. Poate că trei vor spune da şi una va spune 
nu. Şi in acest caz, ea e. 

— Toate vor rezista la contact. Toate vor spune nu. 

— Poate una cu mai multă tărie decât celelalte. 

— Nu sunt sigur că voi sesiza diferența. Întotdeauna mi se pare la fel. 
Antenele mele sociale nu sunt prea dezvoltate. 

— Nu am găsit o altă cale de a face asta. 

Reacher a aprobat din cap. 

— Mi-ai adus o uniformă? a întrebat el. 

— Ti-am adus un costum. 

— De ce? 

— Pentru că vei fi militar. Sau din Delta. Si le place să ne vadă îmbrăcaţi 
civil. li face să se simtă ca agenţii secreti. 

— Nu se va potrivi. 

— Costumul? Se va potrivi. Înălțimea şi greutatea ta sunt în dosar. A fost 
uşor. A fost ca orice altă comandă. Doar că dimensiunile sunt mai mari. 

— Ai biografiile acestor femei? 

— Detaliate, a spus Christopher. Plus transcrierea a tot ce s-a discutat în 
timpul audierilor până acum. Probabil ar trebui să le citeşti pe acestea mai 
întâi. Felul în care vorbesc iti va spune mai mult decât biografiile. 

Cu cinci mile la vest, dincolo de râul Potomac, şi-a pus o borsetă în jurul 
şoldurilor şi a mutat-o până a simtit-o confortabil, în poziția obişnuită. Apoi 
s-a aplecat, şi-a dat părul pe spate şi l-a prins cu o bandă pluşată, 
împingând-o înapoi până când s-a aşezat perfect. Apoi a lovit sipca din hol 
pentru a avea noroc, cu degetele de la piciorul stâng, apoi cu cel drept şi a 
deschis uşa, a ieşit afară alergând un moment pe loc, uşor, pentru încălzire, 
relaxare, fiind gata şi luând-o în jos. 

Cinci mile. 

Treizeci de minute. 

Posibil. 

Depindea în mod clar de semafoare. Dacă mai mult de jumătate vor avea 
culoarea verde, va reuşi. Cincizeci şi unu la sută. Doar de asta are nevoie. Cu 
mai puţin de atât nu va reuşi. Simplă matematică. Un fapt de viață. Nicio 
ruşine. 

Doar că nu-i aşa. Eşecul e întotdeauna o ruşine. 

A luat o gură de aer, apoi încă una, şi-a atins ceasul şi a luat-o în jos pe 
alee şi apoi pe trotuar şi s-a pregătit pentru efortul neîntrerupt. Pasi usori, 
lungi, relaxaţi, forțând doar puţin, respirând bine, mişcându-se bine, cu părul 
fluturând în spatele ei cu un tipar ritmic, perfect circular, simetric, ca un 
metronom. 

La prima trecere de pietoni semaforul era verde. 


Reacher a început cu transcrierile. Audierile pre-comitetului. Erau 
înregistrările a două sesiuni separate, prima cu două săptămâni în urmă şi a 
doua cu o săptămână în urmă. De aici graba. Urma a treia sesiune. 

Transcrierile erau exact ceea ce trebuie să fie o transcriere. Orice sunet 
vocal emis în cameră era transcris pe hârtie. Orice hm si ăăă şi ştii, orice 
început greşit, orice repetare, orice propoziție neterminată, orice mormăială si 
bâlbâială, orice încurcătură fără speranţă şi orice întrerupere a şirului 
gândurilor. Să citeşti paginile era ca şi cum ai asculta vocile. Dar nu chiar 
exact. Era ceva doar pe jumătate real. Vorbitul nu poate fi pus pe hârtie 
perfect, oricât de bun ar fi cel care transcrie. 

Primul vorbitor a fost un birocrat din Senat. Reacher putea să-l vizualizeze 
pe tip. Nu prea tânăr. Era lipsit de respect să trimiti un puştan, cu excepția 
cazului în care puştanul era grozav, dar cei grozavi nu erau trimişi să piardă 
timpul ascultând şaisprezece ore înainte să spună nu armatei. Aşa că trebuia 
să fie un tip mai în vârstă, solid şi important şi acolo dintotdeauna, dar clar 

unul din eşalonul doi, pentru că vedetele nu sunt nici ele trimise să piardă 
timpul ascultând şaisprezece ore înainte să spună nu armatei. 


Acest exemplu particular de senior din eşalonul doi părea umflat în pene şi 
autoritar. A început prin a se auto-numi preşedinte al comitetului. Pur şi 
simplu a anunțat. Nimeni nu a obiectat. Nu că Reacher se aştepta ca cineva 
să o facă. Probabil că tipul avea un fel al lui care-i mergea cu ceilalți birocrati, 
deci de ce le-ar fi păsat militarilor sau marinarilor de ceea ce făcea fiecare din 
nemernici? Aşa că tipul a mers mai departe şi a recitat cu un ton formal 
scopul întâlnirii, care, spunea el, era să examineze căile de acțiune 
disponibile, având în vedere solicitarea percepută a infanteriei pentru o nouă 
armă, numită puşcă cu lunetă. 

Lui Reacher nu i-a plăcut deloc propoziţia. Din cauza cuvântului percepută. 
În mod clar acesta era modul în care va decurge discuţia. Nu aveţi cu adevărat 
nevoie de asta. Ba da, avem. De ce? Ceea ce era o uriaşă capcană birocratică. 
Lunetiştii de la sol o vor lua pe calea greşită. Ati ratat vreodată din cauza unui 
echipament inferior? La naiba, nu, domnule, noi niciodată nu ratăm. La naiba, 
putem folosi orice. La naiba, am putea să ne facem singuri nenorocitele de puşti 
cu lunetă din ticăloasa de puşcă veche a lui bunică-tu, o lungime de jgheab de 
apă de ploaie şi o a naibii de rolă de bandă adezivă. 

Domnule. 

lar ofițerii de la achiziţii ar aluneca prea departe în cealaltă direcție, până 
când totul va începe să sune ca nişte gloanțe oarbe sau ca membrii NRA? 
scriindu-i o scrisoare lui Moş Crăciun. Deci era un dans ritual. Erau în 1986 
şi totul era despre avioane şi rachete şi computere şi sisteme integrate ghidate 
prin laser. Vor pierde. Dar nu înainte ca specificaţiile pustii cu lunetă să 
ajungă în străinătate. Producătorul străin ar putea presa mai tare la 
următoarea întâlnire. Sau pur şi simplu să meargă mai departe, să 
construiască pusca şi s-o vândă sovieticilor. 

Reacher a întors pagina şi a constat că treaba mergea aşa cum îşi 
imaginase el. Tipul umflat in pene a întrebat de ce au nevoie de noile puşti si 
nimeni nu i-a răspuns. Încrezutul le-a cerut să presupună că era un idiot şi 
că nu ştie nimic despre subiect. Nu era o cerere deosebită, s-a gândit 
Reacher. Apoi a vorbit tipul de la aprovizionare şi dactilografa aproape şi-a 
tocit litera m: Um, Hm, Umm (Pauză) Eu... eu... eu... 

Încrezutul a apus că se vor întoarce la asta. Apoi a întrebat ce îşi doresc ei 
exact, ceea ce a dus discuţia înapoi pe un teren solid cu lungi discuții 
monotone despre calitatea necesară a puştilor. Acuratetea tragerii la rece era 
în capul listei, desigur. Cel mai adesea un lunetist avea doar o şansă, ceea ce 


? NRA - National Rifle Association — organizaţie nonguvernamentală din SUA care militează pentru dreptul de 
a purta şi folosi arme pentru autoapărare.. 
3 În engleză I'm... Pm... I'm... 

prin definiție era printr-o ţeavă rece. Trebuia să atingă tinta. Aşa că totul 
despre ţeavă era despre dimensiunile interne perfect uniforme, cu răsucirea 
corectă şi poate nişte caneluri pentru rigiditate, şi greutatea redusă, totul 
construit cum se cuvine, ca să nu se dilate sau să se contracte în funcție de 
vreme, sau să fie prea grele pentru a fi transportate douăzeci de mile. Şi tot 
aşa. 

Femeile ofițeri de legătură au vorbit rar şi pe larg. Prima era identificată 
prin inițialele C.R. Ea a spus: 

— Aici vorbim despre o tehnică extrem de înaltă în prelucrarea metalului. Şi 
vom avea nevoie de optică inovatoare. Poate am putea încorpora şi laserul. 
Asta poate fi foarte interesant. Ar putea fi o mare oportunitate de cercetare 
pentru cineva. 

O femeie deşteaptă. Propoziţii întregi. Şi propoziţii bune. Încerca să fie 
radicală nu plictisitoare şi a făcut aluzie la sume mari de bani care vor fi 
cheltuite în districtul cuiva, ceea ce ar fi un bilet grozav pe care oricare 
senator ar fi fericit să-l aibă în buzunarul de la vestă. O abordare tactică 
bună. 

Dar n-a mers. Preşedintele comisiei a întrebat: 

— Cine va plăti pentru toate asta? 

Moment în care cel care transcria a scris: Pauză. 

Reacher a căutat între biografii şi a aflat că C.R. era Christine Richardson. 
Din Orange County, California. Şcoală privată, liceu privat, West Point. Avea 
treizeci de ani şi era deja locotenent colonel. Avansare rapidă şi şinele 
magazinul politic erau deja unse. Bună treabă, dacă ai posibilitatea să o faci. 


Femeia de treizeci de ani cu borsetă şi cu bandă în păr a trecut prin trei 
intersecții cu semaforul verde, dar la următoarele trei a prins culoarea roşie. 
Al şaptelea s-a făcut verde înainte să ajungă acolo, dar era plin cu pietoni şi ei 
mergeau încet, aşa că a rămas în spatele lor, alergând pe loc două secunde 
întregi, apoi s-a strecurat printre ei, la stânga şi apoi la dreapta, refuzând să 
taie drumul pe diagonală, pentru că distanța nu ar mai fi fost de cinci mile 
întregi, ceea ce ar însemna să trişeze şi ea nu trişa niciodată. Cel puţin nu la 
alergare. Şi-a făcut loc prin mulțime către colțul opus al intersecţiei, a luat-o 
la dreapta. În mintea ei a considerat semaforul jumătate roşu, jumătate verde, 
ceea ce părea în regulă şi ceea ce însemna exact jumătate-jumătate, trei şi 
jumătate roşu, trei şi jumătate verde, ceea ce nu era o catastrofă, dar nici nu 
era grozav, pentru că îi plăcea să prindă mult mai multe semafoare verzi 
înainte să se apropie de centru, unde lucrurile erau întotdeauna sufocante. 

A continuat să alerge, din nou efort neîntrerupt, cu paşii încă uşori şi lungi, 
încă relaxaţi, dar forțând acum puţin mai mult, mărind ritmul, încă respirând 

bine, încă mişcându-se bine, părul său fluturând încă pe spatele ei într-un 
tipar perfect, tot simetric, tot ca un metronom. 
La următoarea trecere de pietoni semaforul era roşu. 


Bărbatul din maşină se târa în trafic pe măsură ce autostrada 270 se 
apropia de şoseaua de centură. Inevitabil şi de aşteptat. Decelerare ordonată, 
făcută de toti cei implicaţi, fluxul de maşini scurgându-se împreună, încă 
semănând cu explozia a mii de bile dintr-o puşcă de la distanță, dar complet 
în linişte acum, încet şi greoi şi furişându-se prin aer. Strada 355 către 
Wisconsin Avenue ar putea fi blocată, aşa că s-a decis să rămână unde e 
până pe strada 16, la est de Rock Creek Park. Nu va fi pe o pistă de curse, dar 
ar putea fi mai bine. Şi ar cobori tot drumul până la Scott Circle, apoi Mass 
Avenue îl va duce până la Capitoliu. 

Era un glonț şi încă avea o ţintă. 


Din cealaltă parte a biroului, Cornelius Christopher a spus: 

— Bine, ora de documentare a trecut. Du-te să-ți iei costumul. Poţi să iei 
documentele cu tine, dar să nu le scoţi din clădire. 

Biroul de aprovizionare era cu două etaje mai jos, nefiind chiar plin cu 
stilouri care explodează sau camere pe care să le ascunzi în florile de la 
butonieră, dar plin de lucruri cumva asemănătoare şi cu siguranţă plin de 
toate lucrurile necesare să transforme un om cinstit într-un fals. Costumul a 
fost bine ales. Nu extraordinar de scump sau foarte modern, dar nici de prost 
gust. Un fel de țesătură gri-rechin, cu câteva fibre artificiale in ea, sau poate 
cu multe, cu revere largi ca în urmă cu cinci ani. Exact ceea ce un militar ar 
purta la o întrevedere la bancă sau o audiere pentru cauţiune. A fost şifonat 
artistic ici şi colo, de la anii stati într-un dulap imaginar şi avea chiar şi praf 
din cameră pe guler. Arăta ca si cum s-ar potrivi, cu excepţia brațelor si 
umerilor. Cifrele din dosarul lui Reacher arătau 2 metri şi 115 kilograme şi 
avea proporții rezonabile, ca un tip obişnuit mărit, cu excepţia brațelor care 
erau lungi ca ale unei gorile şi a umerilor care arătau ca nişte mingi de 
baschet băgate într-un sac. 

Era acolo şi o cămaşă cu nasturi care avea să fie prea mică la gât, dar asta 
era în regulă, pentru că era de aşteptat ca soldaţii în costum să arate uşor 
ciudat şi să se simtă incomod. Cămaşa era albastră şi avea lângă ea o cravată 
roşie cu mici coifuri albastre pe ea. Ar fi putut proveni de la vreun club al 
puscasilor de pe undeva. Era o alegere bună. Maieul şi boxerii erau lucruri 
standard albe de la magazinele armatei, ceea ce era bine, pentru că Reacher 

nu a auzit niciodată de cineva să cumpere lucruri de tipul acesta de 
altundeva. Mai erau o pereche de şosete negre de la magazinul armatei şi o 
pereche de pantofi negri de uniformă. Păreau a fi de mărimea potrivită. 

— Încercă-le pe toate, a spus tipul de la aprovizionare. Dacă e vreo 
problemă, putem face nişte modificări. Dacă nu, poti să le tii pe tine. Te 
obişnuieşti cu ele şi le vei putea purta. Ar trebui să fii deja în autobuz sau în 
avion până acum, dacă într-adevăr te-au chemat aici de undeva. 

Mânecile cămăşii ajungeau până la jumătatea antebraţului, iar la gât nici 
nu se punea problema să se închidă, dar efectul era în regulă. Fiecare sergent 
în civil pe care-l văzuse Reacher vreodată îşi smulgea cravata cam după zece 
minute. Sacoul era strâmt la umeri si mânecile se opreau deasupra 
încheieturilor. S-a dat înapoi şi s-a privit în oglindă. 

Perfect. Salariul unui sergent era jenant de aproape de limita sărăciei. Şi 
sergentii nu citeau GQ*. Nu de obicei. Întregul ansamblu arăta ca şi cum ar fi 
cheltuit în silă o sută de dolari la un magazin, pentru a doua nuntă a unei 
cumnate. 

— Păstrează-le, a spus tipul de la aprovizionare. Va merge. 

Se presupunea că Reacher se va ocupa singur de porcăriile din buzunar, 
aşa că următorul lucru era legitimatia. Avea nume şi poza reale, dar gradul de 
sergent şi o unitate de infanterie suficient de generică pentru a fi plauzibil că 
a detaşat un tip la forțele speciale, pentru a impusca pe cineva din când în 
când de la o milă distanţă. 

— Cum voi comunica cu colonelul? a întrebat Reacher. 

— Încearcă telefonul, a răspuns tipul. 

— Câteodată e greu să găseşti un telefon când te grábesti. 

— Nu e nici un pericol, a spus tipul de la aprovizionare. Sunt doar discuţii. 


Femeia cu borsetă şi bandă în păr a traversat Potomacul pe Podul Francis 
Scott Key, mult deasupra apei, alergând cu greu, respirând cu greu prin aerul 
încărcat, un sprint glorios neîntrerupt, îndreptându-se spre Georgetown, dar 
neintenționând să ajungă acolo. Avea de gând să o ia la dreapta pe strada M, 
care devenea Pennsylvania Avenue, până la Washington Circle şi apoi pe New 
Hampshire Avenue la Dupont Circle şi apoi Mass Ave, restul drumului 
ducând exact până la Capitoliu. 

O rută ciudată, geografic, dar orice altă opţiune era mai lungă sau mai 
scurtă de cinci mile şi cinci mile era cât alerga ea. La centimetru. Oricine 
altcineva ar fi folosit kilometrajul de la maşină, într-o dimineaţă liniştită de 
duminică, dar ea a cumpărat o roată de topograf, o chestie mare galbenă pe 

un bát, şi a mers de patru ori până când a stabilit exact cinci mile, nici un 
pas mai mult sau mai puţin. Precizia era importantă. 

A continuat să alerge. Acum simțea o dâră largă de transpiratie curgându-i 
pe spate, iar gâtul începea să-i ardă. Poluarea atârna peste râu într-un nor 
vizibil. Dar ea a forțat împingând în continuare, cu paşi mari, în cadență 
rapidă, ajutându-se cu brațele. Banda din păr era înmuiată. Dar se încadra in 
program. Încă. Mai erau multe variabile, dar avea o şansă să reuşească. Cinci 
mile în treizeci de minute. Opt mii opt sute de yarzi în o mie opt sute de 
secunde. Paisprezece picioare şi două treimi pe secundă. Nu era o distanță 
internațională, deci nu exista record mondial. Nu exista înregistrare 
națională, nici record olimpic. Dar cei mai buni ar fi putut să o facă în 
douăzeci şi patru de minute. Aşa că treizeci era acceptabil. Pentru ea, cu 
trafic, semafoare şi pietonii din drum. 

A forţat, respirând greu, încă miscándu-se bine, ajungând chiar acolo, în 
zonă. 


Traficul de pe strada 16 însemna pornire-oprire, cu o mare frustrare, 
trecând de strada Juniper şi Iris şi Hemlock şi Holly şi Geranium şi Floral. 
Apoi depăşind Walter Reed cu parcul verde şi liniştit pe dreapta. Şoferul nu 
mai era un glonţ. În cel mai bun caz era o schijă, ghidat de forte 
aerodinamice, mergând de la dreapta la stânga printre benzile drumului ca să 
câştige un minuscul avantaj pe drumul blocat. Un oraş sudic, construit 
pentru cai şi cărucioare de copii, care-i făcea să transpire pe domnii cu pălării 
şi veste în timp ce alungau tántarii, acum infundat de maşinile blocate, cu 
aerul superincálzit deasupra capotelor, cu vopselele scumpe sclipind la soare. 

Avea încă un drum lung de parcurs. Va întârzia. 


Reacher a mers pe holuri până a simţit mirosul dintr-un birou în care 
mergea o maşină de făcut cafea. A dat buzna înăuntru şi s-a servit cu o cană, 
exersând manierele unui sergent, liniştit şi plin de respect la suprafață, dar 
cu o mare competenţă în interior. Dar biroul era gol, aşa că acțiunea a fost 
irosită, iar cafeaua era arsă şi slabă. Dar a luat-o oricum cu el într-o mână, în 
cealaltă având teancul de acte, mergând înapoi spre biroul lui Cornelius 
Christopher. 

— Te prinde de minune, a spus Christopher. 

— Chiar? a răspuns Reacher. 

— Dosarul tău spune că eşti chiar bun cu armele lungi. 

— Fac tot ce pot. 

— Ai putea fi într-adevăr un lunetist. 

— Prea multă aşteptare. Prea mult noroi. Cei mai buni lunetişti sunt băieți 
de la țară. 

— Eşti un orásean? 

— Sunt un băiat de niciunde. Am crescut prin bazele marinei. 

— Şi acum te-ai alăturat armatei? 

— Sunt din fire în opoziţie. 

— Ai terminat de citit? 

— Încă nu. 

— Căutăm nereguli financiare, a spus Christopher. Sau excese financiare, 
presupun. Dar toate trăiesc în limita posibilităților. Locuinţe potrivite, maşini 
în patru cilindri, haine bune dar destul de puţine, bijuterii modeste, nicio 
vacanță, nu că ele şi-ar lua oricum concediu. Fără excese. Nu ca şi cum îşi 
doresc să fie şef de stat major într-o zi. Sau un lobist din industria de 
apărare. 

Reacher a pus dosarul femeii de treizeci de ani, locotenent colonel Christine 
Richardson la baza grămezii şi a început cu a doua femeie, de douăzeci şi 
nouă de ani şi simplu maior, numită Briony Walker, fiica unui ofițer naval 
pensionat, crescută în principal în Seattle şi San Diego, urmând şcoala 
elementară publică, liceul public, şefă de promoţie, West Point. 

— Sper că nu e ea, a spus Christopher. 

— De ce? a întrebat Reacher. 

— Conexiunea navală. 

— Îţi place marina? 

— Nu prea mult, dar e tot din familia armatei. 

A treia candidată era o altă femeie de treizeci de ani, locotenent colonel, pe 
nume Darwen DeWitt şi Reacher a ştiut pe loc că nu era produsul unei familii 
militare. Nu cu aşa un nume. De fapt era fiica unui om de afaceri din 
Houston, care deținea aproximativ o sută de cabinete stomatologice. Educaţie 
la şcoli private, star la softball, West Point. 

A patra era Alice Vay, de treizeci de ani, locotenent colonel, nepoata altui 
locotenent colonel, doar că numele acestuia era Mikhail Vasilyevich şi fusese 
locotenent colonel în Armata Roşie. Un sovietic. Fiul său, tatăl lui Alice, a 
fugit din Ungaria exact la timp, cu o nevastă însărcinată, iar Alice a fost 
născută în Statele Unite. Un cetățean. California, şcoala elementară publică, 
West Point. 

— Ai descoperit ceva definitoriu? a întrebat Chrisopher. 

— Numele lor sunt în ordine alfabetică, a spus Reacher. Alice, Briony, 
Christine şi Darwen. 

— Bine, în afară de asta. 

— Două sunt fete bogate. Cum se potriveşte asta cu motivaţia ta, cea a 
banilor? 

— Poate că să facă bani e un obicei al oamenilor bogaţi. Poate că aşa au 
ajuns bogați la început. Ai observat altceva? 

— Nu 

— Nici noi. 


Femeia cu borsetă şi bandă în păr era pe New Hampshire Avenue, trăgând 
din greu în sus, tumultul de pe Dupont Circle fiind deja vizibil în ceața din 
față. A prins ultimele două semafoare verzi şi deja se se putea vedea, atingând 
treptele Capitoliului, dând cu mâna în încheietură pentru a opri ceasul, 
gâfâind după aer, o dată, de două ori, aplecată, cu mâinile pe genunchi, apoi 
ridicând capul, apoi ridicând încet brațele sus si ştergându-şi transpiratia din 
ochi şi concentrându-se pe ecranul palid al LCD-ului şi văzând numerele 
magice: douăzeci şi nouă ceva. 

Putea să o facă. 

A continuat, cu paşi scurți din cauza pantei, respirând din greu, dureros, 
dar încă mişcându-se bine. 

Bărbatul din maşină era încă pe strada 16. Avea aerul condiționat dat la 
maxim, dar chiar şi aşa îi curgea transpiratia pe spate. Tapiţerie de vinil si un 
motor de patru cilindri fără putere de rezervă pentru un compresor mare. 
Trecuse doar de Harvard Street, ajungând acolo unde consilierii tineri şi 
strámtorati, stând cu chirie, erau forțați să trăiască. Nu aveau maşini. 
Mergeau pe jos la serviciu, chiar pe lângă el, cam cu aceiaşi viteză. 

S-a uitat la unul, o fată, cu pantaloni strámti în ciuda căldurii, mergând 
rapid, cu tenişi urâţi în picioare, cu şosete, fără îndoială ducând în rucsac 
pantofii de birou, alături de hârtiile pentru şedinţă si luările de poziție şi 
punctele de vedere, poate şi de o trusă de machiaj, sperând împotriva oricărei 
speranţe că toată lumea va fi ocupată şi ea va merge la televiziune pentru a 
comenta ştirile. 

Exista şi versiunea masculină, îmbrăcați de la reducerile de la Big Brothers, 
cu capul sus, mergând cu paşi mari. De pe fiecare stradă veneau mai multi, 
câte doi, câte trei, până când ambele trotuare erau pline de ei, toti mergând in 
aceeaşi direcție, putere în mişcare, aproape o armată, o forță de neoprit, tineri 
idealişti care trăiau curat, hotărâți să facă bine pentru tara lor. 

Ei vor ajunge la serviciu înaintea lui. Traficul era îngrozitor. 


Transcrierile arătau că audierea a doua a pre-comitetului a pornit mai mult 
sau mai puțin exact de unde s-a terminat prima, pe terenul solid al discuţiilor 
tehnice, la detaliile minutioase despre funcționare şi stocuri şi patul armei si 

trăgaciul şi aria de acțiune. Era ca şi cum s-ar fi făcut o înțelegere colectivă, 
dar nespusă, de a evita subiectele neplăcute şi de a petrece timpul cu 
lucrurile despre care le plăcea să vorbească lunetiştilor. 

Cele patru femei ofițeri de legătură au intepat si au împuns şi i-au atras pe 
bărbaţi la nesfârşit, trecând totul în revistă din nou şi din nou, rafinând 
detaliile până când Reacher practic putea să vadă noua armă cu ochii minții. 
Trei dintre ele făceau asta pentru ca lucrurile să se desfăşoare cum trebuie, 
iar a patra gusta totul din plin, imaginându-şi fără îndoială, cum contactul ei 
din străinătate citea in sala de şedinţă faxul ei, nevenindu-i să creadă precizia 
specificaţiilor care-i fuseseră date. 

Cine era a patra? 

Christine Richardson şi Darwen DeWitt au vorbit cel mai mult. Transcrierea 
arăta ca un scenariu unde C.R. şi D.D. erau marile staruri. S-a folosit multă 
cerneală pentru ele. Dar abordările lor erau diferite. Richardson era vorbitorul 
armatei, fiecare întrebare şi fiecare punctare sugerând un fel de vină a 
politicienilor pentru că nu se grăbesc să facă lumea un loc mai sigur. DeWitt 
arăta mai multă preocupare pentru punctul de vedere al Congresului. Era 
aproape sceptică. Avocatul diavolului, poate, sau poate că simpatiile ei erau 
cu adevărat în altă parte. Poate că educaţia ei plătită de stomatologia din 
Houston au făcut-o mai conservatoare. Dar indiferent de unde venea, a 
dezvăluit detaliile specificațiilor secrete la fel de mult ca ceilalți. 

Brion Walker şi Alice Vaz au vorbit mai puţin. Lui Walker îi plăcea precizia. 
Familia navală. Ea voia ca puşca să fie ca armele de pe navele tatălui ei, 
instrumente de artilerie, infailibile când tintesc corespunzător. Si era, în mod 
ciudat, interesată de rezultatele finale. A întrebat despre împuşcăturile in 
piept şi impuscáturile in cap, despre cum se simt să aştepte în timp ce glontul 
zboară, despre ce au văzut în depărtare prin lunetă. Efectul a fost aproape 
pornografic. 

Alice Vaz a pus mai mult întrebări mai cuprinzătoare. Ceilalţi au dezbătut 
stocurile de puşti realizate din materiale compozite, care nu se vor contracta 
sau dilata, indiferent de condiţii, iar ea a întrebat care sunt condiţiile. Unde în 
lume era probabil să meargă această puşcă? Cât de fierbinte? Cât de rece? 
Cât de sus? Cât de ud? Nu a primit răspunsuri clare şi după un răstimp a 
renunțat. Nu mai era nici o atribuire lui A.V. în ultimele douăzeci de pagini 
ale transcrierii. 

— Vreo intuiție? a întrebat Chrisopher. 

— Doar din astea? a spus Reacher 

— De ce nu? 

— Atunci as spune cà e Christine Richardson. Ea pare forta motrice. Vrea 
ca totul sá fie clarificat in toate felurile posibile. Nici un secret cu aceastá 
femeie. 

— Aş putea spune că încearcă să le vândă. Aş putea spune că se gândeşte 
că politicienii ar putea găsi acest lucru interesant. 

— Nu, ea ştie că nu. Dar continuă să vorbească oricum. Nu lasă nimic vag 
sau nespecificat. De ce face asta? 

— Poate că are TOC. 

— Ce e asta? 

— Tulburare obsesiv compulsivă. Ca si cum ţi-ai alfabetiza lenjeria intimă. 

— Cum să-ţi alfabetizezi lenjeria? 

— Vorbeam figurativ. 

— Deci sunteți mulțumiți cu Richardson? 

— Nu, a spus Chrisopher. Şi noi credem că e ea. Din ce reiese din 
transcriere, cel puțin. Problema e să şi demonstrăm. 


Femeia cu borsetă şi bandă în păr era pe Mass Ave, apropiindu-se de Scott 
Circle, iar bărbatul din maşină era pe strada 16, apropiindu-se de Scott 
Circle. Viteza lor medie în ultimele minute era mai mult sau mai puțin 
identică, de zece mile pe oră, înaintarea ei fiind constantă, hotărâtă si 
neobosită, a lui un frustrant oprit-pornit-repede-repede-încet. Ea forța tot mai 
tare, gata pentru un record atletic, disperată să-l obţină, iar el era agitat din 
pricina timpului, îngrijorat că va întârzia, dorindu-şi să poată parca şi să ia 
metroul fără teama că se va întoarce la sfârşitul zilei şi toate roţile vor fi 
furate. 

S-a întâmplat aşa: ea era pe trotuarul stâng, pe Mass Ave, iar el era în 
unghi drept față de ea, pe banda din dreapta de pe strada 16, dorind să intre 
în sensul giratoriu. Ea se uita drept înainte, privind traficul, uitându-se la 
luminile următorului semafor, încercând se sincronizeze cu el, convinsă dintr- 
odată că dacă va reuşi acolo, pariul ei va fi câştigat. El privea în fata celor trei 
maşini din față, la extrema stângă, diametral opus de ea, uitându-se la 
traficul din sensul giratoriu, la maşinile care aveau prioritate. Căuta un viitor 
gol în trafic, încercând să se sincronizeze cu el, sperând că va reuşi să ajungă 
în linie şi să treacă prin el, cu o mişcare neîntreruptă. 

Ea a sprintat, repede, repede, repede, iar el s-a mişcat în sus, întinzându-şi 
gâtul la stânga, căutând golul care ar putea fi al lui, văzând cam o jumătate 
de loc, rulând, rulând, maşinile din fata lui deblocându-se, golul strângându- 
se, nefiind deloc un gol, dar era ultima lui şansă, aşa că s-a băgat, apăsând 
acceleraţia, răsucind volanul, izbindu-se în ea în timp ce ea sprinta în spaţiul 
de care fusese sigură că va rămâne, pentru că în mod sigur nici un şofer nu 
va încerca să-l folosească. 

A zburat în aer şi a căzut pe parbriz, cu un zgomot imposibil de puternic de 
lovituri şi trosnete metalice, iar el frână puternic şi ea se răsuci pe acoperiş şi 
zăngăni pe haionul înclinat şi ateriză cu capul înainte pe asfalt. 


Reacher a pus toate hârtiile într-un teanc aranjat şi le-a pus înapoi pe 
biroul lui Christopher. 

— A venit timpul să ne întoarcem la treabă. Ştii numărul camerei 
comitetului? 

— Da, a spus Reacher. 

— Ştii unde este? 

— Nu. 

— Bine. N-am de gând să-ţi spun. Vreau să hălăduieşti pe aici ca un băiat 
pierdut de la ţară. Vreau ca totul să pară în întregime realist. 

— Nimic din asta nu e realist. Şi nimic din asta nu va merge. 

— Priveşte partea bună a lucrurilor. Ai putea avea noroc. Una dintre ele ar 
putea juca dur. Pe banii armatei. 

Reacher n-a spus nimic. A folosit uşa care dădea în strada F, s-a întors la 
dreapta apoi la stânga în New Jersey Avenue şi apoi clădirea Capitoliului era 
drept in fata lui, la o jumătate de milă, mare şi albă şi strălucind în soare. A 
făcut o buclă în piaţă şi a urcat scările. Un polițist de la Capitoliu i-a verificat 
legitimatia si i-a dat nişte indicaţii atât de confuze despre direcție că Reacher 
a ştiut că va trebui să mai întrebe de-a lungul drumului. Ceea ce a şi făcut, 
întrebând întâi un alt gardian şi apoi un băiat de serviciu. 

Camera destinată comitetului avea o uşă impresionantă de mahon lucios; 
iar înăuntru avea o masă impresionantă din acelaşi lemn. În jurul mesei 
stăteau patru oameni. Unul era cel care transcria. Era în cămaşă şi avea în 
față o maşină de scris. Ceilalți trei erau, in mod clar, ofițerul cu 
aprovizionarea al armatei, ofițerul cu aprovizionarea al marinei şi lunetistul 
marinei. Cei doi ofițeri erau în uniformă şi lunetistul era îmbrăcat cu un 
costum ieftin. Probabil un cercetaş din marină. Un aspirant la Delta. Ofițerii 
au dat mâna cu el, iar lunetistul a dat foarte uşor din cap, la fel i-a răspuns şi 
Reacher, tot scurt, ceea ce pentru doi pretinşi lunetisti era exuberant, iar 
pentru o primă întâlnire dintre un militar şi un marinar era practic ca şi cum 
ar dansa pe podea într-o imbrátisare extatică. 

Nu mai era altcineva în cameră. Nici un birocrat din politică, nici una dintre 
femeile ofițeri de legătură. Ceasul din capul lui Reacher îi spunea că 
întâlnirea va începe într-un minut. Ceasul de pe perete era cu un minut 
înainte, deci întâlnirea trebuia să fi început deja, conform timpului de la 
Capitoliu. Dar nu se întâmpla nimic. Nimănui nu părea să-i pese. Lunetistul 
marinei era mut, iar tipii de la aprovizionare erau clar la fel de fericiți să 

piardă timpul stând tácuti cât ar fi fost şi să-l piardă certându-se pentru o 
cauză pierdută. 

Ceasul ticăia. Nimeni nu vorbea. Marinarul se uita în gol, complet nemişcat. 
Ofițerii s-au mutat în scaunele lor şi s-au aranjat confortabil. Reacher l-a 
copiat pe marinar. 

Apoi, în sfârşit, birocratii au intrat, urmaţi de trei femei în uniformă militară 
Clasa A. Trei femei, nu patru. Uniformă Clasa A, ofițeri femei, plăcuţele de 
identificare ajustate după diferenţele individuale şi centrate orizontal în dreapta 
la câțiva centimetri deasupra ultimului nasture de la haină. Reacher a studiat 
dreptunghiurile negre de plastic. De Witt, Vaz şi Walker erau acolo. 
Richardson nu era. A şi B şi D erau prezente, dar C lipsea. Nici urmă de 
Christine. 

Cei patru birocrati arătau puţin supăraţi, iar cele trei femei arătau foarte 
nefericite. S-au aşezat toti, în locurile cu care erau clar obişnuiţi, lăsând un 
scaun gol, iar tipul din capul mesei a spus: 

— Domnilor, mi-e teamă că avem nişte veşti foarte neplăcute. Mai devreme 
colonelul Richardson a fost lovită de o maşină în timp ce alerga către serviciu. 
La Scott Circle. 

Primul gând al lui Reacher a fost: Alergând? De ce? Întârziase? Dar apoi a 
înțeles. Jogging, fitness, duş şi rochia la birou. Văzuse oameni făcând asta. 

Tipul din capul mesei a spus: 

— Şoferul maşinii era un lucrător poştal de la poşta Capitoliului. Martorii 
oculari sugerează că ambele părți au riscat. 

— Dar cum e? Cum e Christine? a întrebat ofițerul de la aprovizionare al 
armatei. 

— A murit pe loc, a răspuns tipul din capul mesei. 

Linişte în cameră. 

— Traumatisme craniene. De când a lovit marginea parbrizului sau de când 
a căzut la sfârşit pe asfalt. 

Linişte. Nici un sunet în cameră, cu excepția zgomotului de la maşina de 
scris, cel care transcria surprinzând tot ce s-a spus. Apoi chiar şi el a amuţit. 

— În consecinţă, sugerez să terminăm acest proces aici şi să-l reluăm într- 
un moment mai potrivit, a spus tipul din capul mesei. 

— Când? a întrebat tipul de la aprovizionarea armatei. 

— Să o programăm când va fi următoarea rundă de discuţii despre buget. 

— Când va fi asta? 

— Cam peste un an. 

Linişte. 

Apoi Briony Walker a spus: 

— Nu, domnule. Avem o sarcină de îndeplinit. Procesul trebuie finalizat. 
Colonelul Richardson nu ar fi vrut să se întâmple altfel. 

Nici un răspuns. 

— Armata merită să-i fie susținut cazul cum trebuie şi necesităţile si 
cerințele sale să fie înregistrate, a spus Walker. Oamenii vor uita rapid 
motivul pentru care am abandonat acest proces. Vor bănui că nu am fost cu 
adevărat interesaţi. Aşa că propun să ne completăm misiunea făcând ca 
fiecare detaliu şi fiecare parametru să fie clarificati adecvat şi înregistrați în 
mod adecvat. Apoi cel puțin legislatorii nostri vor sti exact ce aprobă. Sau 
resping, dacă acesta va fi cazul. 

— Vrea cineva să spună ceva împotriva propunerii? a întrebat tipul din 
capul mesei. 

Nici un răspuns. 

— Foarte bine, a spus tipul. Vom face cum a sugerat maiorul Walker şi ne 
vom petrece restul zilei trecând în revistă fiecare detaliu încă o dată. Pentru 
cazul în care ne-a scăpat ceva. 


Şi au trecut în revistă toate amănuntele. Reacher recunostea secvențe din 
discuțiile individuale din transcrieri. Au luat-o de la început şi au continuat. 
Multe lucruri erau doar amintite şi reconfirmate, dar au existat şi câteva 
dezbateri vii şi obositoare. Pe Briony Walker o interesa totul despre acțiunea 
percutorului. Familia din marină. Problema acuratetei. Dacă acțiunea 
percutorului era o operațiune manuală, era atât de delicată cât iti doreai, aşa 
că puşca stătea nemişcată după aceea, fără ca un tremur microscopic să o 
străbată. Pe de altă parte, o acțiune semi-automată era operată de explozia 
prafului de puşcă şi era absolut garantat că va face puşca să tremure după 
aceea. Poate pentru o perioadă critică de timp. 

— Cât de lungă? a întrebat unul dintre birocrati. 

— Ar putea fi critic? a întrebat Walker. 

— Cât timp va dura tremurul? 

— Posibil câteva fracțiuni de secundă. 

— Cât de puternic va fi? 

— Cu siguranţă destul de puternic ca să afecteze acuratețea la o mie de 
metri sau mai mult. 

Birocratul a privit de-a lungul mesei şi a spus: 

— Domnilor? 

Tipul de la aprovizionarea armatei s-a uitat la omologul său din marină, 
care s-a uitat la puscas, care se holba aiurea. Apoi toti s-au uitat la Reacher. 

— Care a fost primul lucru despre care ati discutat? a întrebat Reacher. 

— Acuratetea la tragerea la rece, a răspuns birocratul. 

— Ceea ce e important de ce? 

— Pentru că un lunetist are adesea o singură ocazie să tragă. 

— Cu un glonţ care a fost pus în puşcă de când? 

— Cred că am auzit mărturii că ar putea fi cu ore înainte. Aşteptarea lungă 
pare a fi parte din fişa postului. 

— Ceea ce înseamnă că orice tremur va dispărea cu mult înainte. Ai putea 
să încarci puşca cu un ciocan. Dacă presupunem că impuscátura va fi 
singulară şi după mult timp, posibil ore sau chiar zile, atunci acțiunea nu 
contează. 

— Atunci acceptaţi o puşcă cu lunetă semi-automată? 

— Nu domnule, a spus Reacher. Maiorul Walker are dreptate. E posibil ca 
împuşcătura să nu fie întotdeauna prima. Şi acuratețea merită cercetată 
întotdeauna când este posibil. Şi percutoarele cu acţiune manuală sunt 
robuste, fiabile, simple şi uşor de întreţinut. Şi mai sunt şi ieftine. 

Apoi a început o discuție despre care percutor manual e cel mai bun. 
Clasicul Remington avea susținători in cameră, dar aveau si Winchester si 
Sako si Ruger. Si in acel moment Alice Vaz a inceput cu mai multe intrebári 
cheie: 

— Pentru a intelege solicitárile noastre, nu numai cu privire la percutor, dar 
şi la depozitul si patul armei, mi se pare mie, este să înțelegem unde si cum 
va fi folosită de fapt pusca. La ce altitudine? La ce presiune barometrică? Care 
vor fi temperatura si umiditatea extreme? Cárui mediu nou va trebui să-i facă 
față? 

Ca să-i poată răspunde la avalanşa de întrebări tipul de la aprovizionarea 
armatei a trecut cam prin toate planurile de război. Fără nume sau detalii 
specifice, bineînţeles, dar cu toate implicaţiile meteorologice. Altitudine înaltă 
şi ceață înghețată, căldură uscată extremă cu infiltratii de nisip, umiditatea 
pădurii tropicale şi temperatură ridicată, zăpadă cu multe grade sub zero, 
ploaie torențială, şi tot aşa. 

Unul din birocrati a insistat ca oţelul pentru ţeavă să fie din țară. Ceea ce 
nu era o problemă uriaşă. Apoi altul a insistat ca partea optică să fie tot din 
țară. Ceea ce era o problemă mai mare. 

Reacher a privit-o pe femeia care stătea vizavi de el. Darwen DeWitt nu a 
spus prea multe. Ceea ce era o surpriză după prestațiile ei din primele două 
audieri. Avea un pic mai mult decât înălțimea medie şi era încă suplă, 
văzându-se încă starul de softball care fusese. Avea părul negru şi pielea 
palidă, cu trăsături care puteau fi numite mai degrabă puternice decât 
drágute, dar nu se putea spune că e simplă, datorită ochilor mobili si 
expresivi. Erau negri şi se mişcau constant dar încet, şi străluceau de 
inteligenţă şi de un fel de foc lăuntric. Poate că ardea surplusul de inteligență 
pentru a-i proteja capul să nu explodeze. 

Briony Walker era fiica marinei şi aşa arăta, îngrijită, controlată şi severă, 
cu excepția unui păr nesupus, neîmblânzit nici măcar de ceea ce arăta ca o 
tunsoare recentă şi entuziastă. Şi ea avea o față animată, şi la ea se petreceau 
multe în spatele ochilor. 

Alice Vaz arăta cel mai bine. Reacher nu ştia cuvântul. Elf, poate? Spiriduş? 
Probabil undeva între. Avea pielea mai închisă decât a celorlalte două, o cască 
de păr scurt negru şi acel tip de ochi care treceau de la o sclipire la o rază a 
morții în, ei bine, o clipire din ochi. Era mai mică decât celelalte două şi 
subțire, în genul european, şi probabil şi mai deşteaptă. În cele din urmă ea a 
preluat controlul conversatiei, împresurând-o cu întrebări prea plictisitoare 
pentru a răspunde. Îi făcea pe ceilalți să se concentreze. 

Întâlnirea trena. Reacher nu a mai contribuit cu nimic în afară de câte un 
geamăt ocazional de aprobare. În cele din urmă conversaţia s-a stins şi tipul 
din capul mesei a întrebat dacă toată lumea e de acord că nevoile şi cerințele 
armatei au fost înregistrate corespunzător. Toate mâinile s-au ridicat. Tipul a 
repetat întrebarea, de data aceasta personal şi direct îndreptată spre Briony 
Walker, posibil din politețe, posibil de ciudă, propriile cuvinte întorcându-se 
înapoi la ea. Dar Walker nu s-a supărat. A aprobat doar, da, era pe deplin 
satisfăcută. 

După care cei patru birocrati s-au ridicat şi au părăsit camera, grăbiţi si 
agitati şi fără o vorbă, ca si cum să-şi piardă timpul spunând la revedere le-ar 
fi dat peste cap iremediabil programele lor foarte ocupate. Femeile s-au 
ridicat, dar următorul care a ieşit din cameră era tipul de la aprovizionarea 
armatei, care doar l-a bătut pe umăr pe amicul din marină şi a dispărut. 
După care cel de la marină l-a bătut pe umăr pe subofiterul lui si au ieşit 
împreună din cameră, lăsându-l doar pe Reacher cu femeile în cameră. 


* 


Dar nu au rămas aşa mult timp. Femeile deja stăteau la taifas. Nu chiar 
aplecându-se una către alta, față în față, într-un triunghi strâns, umăr la 
umăr, atingându-se reciproc, cum ar fi făcut femeile obişnuite. Dar probabil 
versiunea West Point. Au pornit spre uşă una lângă alta, în acelaşi ritm, Alice 
Vaz l-a privit politicos, apoi au dispărut. 

Reacher a rămas unde era. Nicio grabă. Nu putea face nimic în această 
privință. Poate că existau tipi care s-ar fi putut descurca. Bună, îmi pare rău 
pentru moartea prietenei voastre pe care nu am cunoscut-o, dar aş putea să te 
separ de prietenele tale îndurerate si să ieşim undeva să-ți cumpăr o băutură? 
Reacher nu era unul dintre acei tipi. 

Dar femeile nu plecau nicăieri. Era sigur de asta. 

S-a ridicat, a ieşit şi le-a văzut într-un loc în care coridorul se lărgea într-un 
hol. Erau încă împreună tăifăsuind. Nu plecau nicăieri. Doar vorbeau. O 
grămadă de norme sociale de respectat. Vor ajunge într-un bar, în mod sigur, 
dar nu încă. 

Reacher se întoarse spre un telefon public si formă numărul. Se sprijini de 
perete. O văzu pe Briony Walker privindu-l, apoi luându-şi privirea de la el. 

Doar un tip din afara oraşului dând un telefon. Poate prietenilor lui din oraş, 
spunându-le că a terminat pentru azi, întrebându-i unde poate găsi nişte 
distracție la noapte. 

— Da, a spus Christopher. 

— Ai auzit de Christine Richardson? a întrebat Reacher. 

— Da, am auzit. 

— Deci va fi un pic mai greu acum. 

— S-ar putea termina acum. Dacă în tot acest timp de la Richardson s-au 
scurs informațiile. 

— Şi dacă presupunem că nu? 

— Atunci ar putea fi mai uşor, nu mai greu. Cu celelalte trei. Emotiile ajută. 
Vorbind se pot afla multe. 

— Nu a fost o după amiază distractivă. Nimeni nu e preocupat de 
sentimente. Vorbesc între ele. Nu am nici o posibilitate să mă bag în discuțiile 
lor. 

— Exploatează orice oportunitate ti se iveste. 

— Nu esti in Capitoliu, dar le monitorizezi faxurile, corect? 

— Corect. 

— Şi la noapte? 

— Bineinteles. Ce stii? 

— Nu e DeWitt. 

— Cum de stii? 

— Era supărată. Are treizeci de ani şi nu i-a murit nimeni până acum. 

— E normal să fie supărată. 

— Dar dacă ar avea o agendă secretă s-ar concentra asupra ei. Să-şi 
îndeplinească sarcina. Dar nu avea. Cu greu a scos un cuvânt. Stătea acolo 
ca şi cum nimic nu avea sens. Ceea ce era un comportament absolut normal 
pentru cineva fără o agendă proprie. 

— Vreuna din celelalte două a trecut peste? 

— Alice Vaz trecuse cu totul peste. Briony Walker la fel. Şi Walker a făcut 
mare tam-tam pentru a trece în revistă totul încă o dată. Cu fiecare detaliu 
stabilit şi înregistrat. 

— Aşa că ar fi putut verifica dacă a uitat ceva în ultimele două faxuri? 

— E o interpretare posibilă. 

— Vaz ce a făcut? 

— Acelaşi lucru ca în transcrieri. Geografie. Ar putea renunţa la ce face şi 
să conducă o agenţie turistică. 

— Ce ai de gând să faci? 

— Încă nu ştiu. Dar tu monitorizează linia aia de fax pentru mine. 


* 

Reacher a închis telefonul. Femeile erau încă în hol, încă vorbeau, încă nu 
plecau nicăieri. A pornit spre ele, ca într-o plimbare, ca un bărbat care avea 
de pierdut o oră, ca un străin in oraş atras de singurele fete pe care le 
cunoştea. Planul A era să pretindă că merge în continuare, poate intrând în 
grup prin intermediul interesului lui Briony Walker pentru rănile provocate de 
impuscáturi. Poate că era o fană a lunetiştilor. l-ar putea da câteva păreri. 
Împuşcătură în cap sau în piept? Ei bine, doamnă, eu sunt în favoarea 
împuşcăturii în gât. Dacă lovesti perfect poti face capul să se desprindă. 

Planul B era să renunțe la prefăcătorie şi să se prezinte ca un căpitan sub 
acoperire al Serviciului de Informaţii al Armatei şi să vadă unde ajunge. Ceea 
ce ar putea să însemne acasă. Dacă ar spune că Richardson a fost principalul 
suspect, atunci cine ar susține cel mai tare această concluzie ar fi cea 
vinovată. Dacă niciuna nu ar susține prea puternic, atunci ar însemna că 
Richardson a fost tot timpul vinovată. 

Continua să se plimbe. 

Planul A sau planul B? 

Ele au ales pentru el. 

L-au servit pe tavă. 

Erau femei civilizate, şi în mod reflex politicoase în felul în care militarii 
sunt întotdeauna. S-a îndreptat spre ele. Nu avea de gând să treacă în 
cealaltă parte. Aşa că trebuia să fie recunoscut. Briony Walker se uita direct 
la el, dar Darwen DeWitt a vorbit prima. Ea a spus: 

— Nu am făcut cunoştinţă. Cred că nu a fost felul acela de după amiază. 

— Nu, doamnă, a spus Reacher. Cred că n-a fost. 

Şi-a spus numele. Le-a văzut pe toate trei cum îl îndosariau în memorie. 

— Mi-a părut rău să aud despre colonelul Richardson, a spus el. 

DeWitt a aprobat din cap. 

— A fost un şoc. 

— O cunosteati bine? 

— Am venit toate împreună. Ne aşteptam să continuăm împreună. 

— Ofiţeri frati, a apus Reacher. Sau surori, cred. 

— Toate simţeam aşa. 

Reacher a aprobat din cap. Îşi puteau permite să simtă aşa. Nicio rivalitate. 
Nu încă. Nu au avut de-a face cu îngustarea traseului până la saltul de la 
general de brigadă la general maior. De la o stea la două. Atunci puţină 
rivalitate ar putea musca. 

— Trebuie să ti se fi întâmplat, sergent, a spus Briony Walker. Probabil cà 
ai pierdut oameni. 

— Doamnă, unul sau doi. 

— Şi ce ai făcut în astfel de zile? 

— Ei bine, doamnă, de obicei am fi mers la un bar şi am fi sărbătorit 
călătoria lor. De obicei începe în linişte şi se termină fericit. Ceea ce e 
important. Pentru binele unității. 

— Care unitate? a întrebat Alice Vaz. 

— Nu pot să spun, doamnă. 

— Care bar? 

— Oricare e la-ndemână. 

— Hyatt e la distanță de un bloc, a spus DeWitt. 


* 


Au mers până la Hyatt. Dar nu chiar împreună. Nu ca un cvartet. Mai 
corect un trio si unul singur într-o vagă asociere, ținută împreună numai de 
faptul că Reacher se prefăcea destul de prost cât să nu înțeleagă indiciile că 
ar fi trebuit să plece. Femeile erau prea politicoase ca să fie mai explicite. Dar 
chiar şi aşa plimbarea a fost chinuitor de jenantă. Pe drum, de-a curmezişul 
străzii Constitution, în New Jersey Avenue, de-a lungul străzilor Louisiana şi 
D şi iată-i ajunşi, la uşa de la Hyatt. Reacher a păşit prompt şi a ţinut uşa 
deschisă. Pentru că era necesară o acţiune imediată, chiar acolo, chiar atunci. 
Să mai zăbovească indecis pe trotuar ar fi dus la indicii mai clare. 

Au trecut pe lângă el, întâi Vaz, apoi DeWitt şi ultima Walker. Reacher a 
intrat în urma lor. Au găsit barul. Nu era genul de loc cu care era obişnuit 
Reacher. În mod sigur nu era chiar un bar. Nu ca atare. Doar mese joase, 
scaune joase şi servire la masă. Era un salon. 

Walker l-a privit pe Reacher şi a întrebat: 

— Ce-ar trebui să bem? 

— Halbe cu bere, a spus Reacher, dar mă îndoiesc că au aşa ceva aici. 

A sosit un chelner şi femeile au comandat vin alb cu apă minerală. Era 
vară. Reacher a comandat cafea fierbinte, neagră, fără zahăr. A preferat să nu 
aglomereze masa cu ibrice, boluri şi linguri. Femeile murmurau între ele, un 
trio, aruncându-i periodic priviri vinovate, incapabile să scape de el, 
incapabile să fie nepoliticoase. 

— Întâlnirile astea sunt de obicei ca azi? a întrebat el. Cu excepţia părții cu 
colonelul Richardson, vreau să spun. 

— Pentru tine a fost prima? a spus Vaz. 

— Şi sper că si ultima, doamnă, a spus Reacher. 

— A meritat, a spus Walker. A fost o bătălie bună. Nu pot spune nu la tot. 
Asa că am făcut-o fractionat, fiind mai probabil că vor spune da la altceva, 
cândva în curând. 

— Vă place munca dumneavoastră? 

— Tie iti place a ta, sergent? 

— Da, doamnă, în cea mai mare parte a timpului. 

— Aş putea să-ţi dau acelaşi răspuns. 

Chelnerul a adus băuturile şi femeile s-au întors la conversaţia lor privată, 
în trei. Cafeaua lui Reacher era într-o cană largă, puţin adâncă şi nu era 
foarte multă. Era la câteva inghitituri de următorul moment ciudat. Nu au 
scăpat de el lăsându-l la Capitoliu şi nu au scăpat de el când au intrat în 
hotel. Sfârşitul primului rând de băuturi reprezenta o nouă oportunitate. Tot 
ce ar trebui să facă ar fi un ordin: Sergent, eşti liber. Nu putea lupta cu asta, 
nici chiar aplicând planul B. Căpitane, eşti liber ar fi la fel, dacă ar fi spus de 
un maior sau de un locotenent colonel. 


Dar a plecat Darwen DeWitt după primul rând de băuturi. Tot n-a vorbit 
prea mult şi era clar că nu-i plăcea de ea. Nu a găsit nicio alinare. A spus că 
are de lucru şi s-a ridicat. Nu s-au imbrátisat. Doar aplecări scurte ale 
capului, zâmbete curajoase şi priviri semnificative şi apoi a plecat. Vaz şi 
Walker l-au privit pe Reacher şi Reacher s-a uitat înapoi la Walker şi Vaz. 
Nimeni n-a vorbit. Chelnerul s-a întors exact la timp, femeile au mai 
comandat câte-un pahar de vin şi Reacher a mai comandat cafea. 

Al doilea pahar a relaxat-o puţin pe Walker. L-a întrebat pe Reacher ce a 
simțit când a apăsat pe trăgaci spre o ființă umană. Reacher a citat un tip pe 
care-l ştia. A răspuns că reculul din umăr. Walker l-a întrebat care a fost cea 
mai mare distanță de la care a ucis vreodată. Adevărul era că de la vreo trei 
metri, până acum, pentru că era polițist, dar a spus şase sute de metri, 
pentru că se presupunea că e lunetist. Ea a întrebat cu ce. Adevărul era o 
Beretta, dar a spus un M21, cu indicator ART II şi glonţ NATO de 7,62. 

— Unde s-a întâmplat? a întrebat Alice Vaz. 

— Doamnă, nu pot să spun, a răspuns Reacher. 

— Ceea ce sună a scenariu de la forțele speciale. 

— Cred că aşa e. 

— Şase sute de metri e distanța voastră, băieți. 

— Practic punctul martor, doamnă. 

— Acoperiti, pentru CIA sau legitimi, pentru noi? 

— Doamnă, nu pot să spun. 

lar aceste refuzuri gemene au părut să creeze o anumită credibilitate. 
Ambele femei au abandonat treptat limbajul defensiv al corpului. Nu că l-ar fi 
înlocuit interesul personal. A fost înlocuit de interesul profesional, care a 
apărut într-un mod amar. Nicio femeie nu avea vreo speranţă realistă de a 
deveni în timpul vieţii ei comandat pe câmpul de luptă. Ambele au fost forțate 
să o ia pe o rută diferită. Dar ambele păreau să privească dezbinarea cu 
îngrijorare. Într-o lume ideală ele ar fi luptat. Caz în care şi-ar fi dorit cele mai 
bune arme disponibile. Nu erau dubii despre asta. Caz în care etica simplă 

cerea acela mai bune arme disponibile pentru cei care luptau în mod curent, 
într-o lume mai puţin perfectă. Pur şi simplu justiție. Şi, de asemenea, pur şi 
simplu pregătire. Surorile lor nu vor ajunge niciodată acolo, dar s-ar putea ca 
într-o zi fiicele să ajungă. 

Walker l-a întrebat pe Reacher ce credea el despre construcția pustii. Erau 
lucruri care ar putea fi adăugate? Sau scoase? 

— Doamnă, cred că au făcut-o foarte bună, a spus Reacher, pe de-o parte 
pentru că asta i-ar fi spus un sergent unui ofițer şi pe de altă parte pentru că 
era adevărat. 

Walker a părut mulțumită de răspuns. 

Apoi atât Walker cât şi Vaz s-au ridicat să meargă la toaletă. Şi Reacher ar fi 
avut nevoie, dar nu a vrut să meargă chiar în spatele lor. Ar fi fost prea 
ciudat, imediat după plimbarea de la Capitoliu. Aşa că a aşteptat. A văzut-o 
pe Vaz folosind un telefon public în drum. Erau mai multe în cabine de lemn 
pe peretele din spatele salonului. Vaz a folosit telefonul din centru. Walker n-a 
aşteptat-o. A continuat să meargă. Vaz a vorbit mai puţin de zece secunde şi 
şi-a continuat drumul spre toaletă. 


Walker nu s-a mai întors de la toaletă. Vaz s-a aşezat singură şi indiferentă 
şi a spus că Walker a trebuit să se întoarcă la birou. A folosit ieşirea din 
strada D. Avea multe de făcut. Şi dorea Reacher o altă băutură? 

Reacher şi Vaz împreună, doar ei doi. Walker singură, în libertate. 

— Plátiti dumneavoastră? a întrebat Reacher. 

— Bineînţeles, a spus Vaz. 

— Atunci, da, a spus Reacher. 

— Atunci urmează-mă, a spus Vaz. Ştiu un loc mai bun decât ăsta. 


* 


Locul mai bun era ascuns aproape de drum, in spate la Union Station. Era 
mai bun in sensul cá era intr-adevár un bar. Era mai ráu in toate celelalte 
sensuri. În particular era într-un cartier gálágios, plin de cărămizi urâte si 
clădiri dărăpănate, cu străzi întunecate, plin cu tot felul de alei şi curți, cu 
mai multe cabluri deasupra capului decât copaci. Barul însuşi era ca un 
stabiliment de la malul mării, dar în mod misterios fără ieşire la mare, cu 
tavanul jos şi încăperi largi, cu un labirint care ducea la camere de 
dimensiuni diferite. Reacher s-a aşezat cu spatele într-un colt, de unde putea 
vedea deodată şi intrările din față şi cele din spate. Vaz s-a aşezat lângă el, nu 
aproape, dar nici prea departe. Arăta bine. Mai bine decât era normal. 
Uniforma clasa A a femeilor ofițer nu era, în general, o îmbrăcăminte prea 

măgulitoare. În esenţă era tubulară. Poate a lui Vaz era adaptată. Trebuie să 
fi fost. Mantaua a fost îngustată în talie. S-a ajustat corespunzător. Fusta era 
strâmtă. Si un pic mai scurtă. Doar puţin, dar sesizabil cu ochiul liber. 

— Sper să nu mai stau în acest serviciu prea mult, a spus Vaz. 

— Şi ce urmează? 

— Planuri de Război, sper. 

— Ei iau în considerare creditele de aici? 

— Vrei să spui, dacă se ţine cont de ce am făcut aici? Absolut. Politica şi 
planurile de război? Sunt practic acelaşi lucru. 

— Deci când? 

— Cât de repede e posibil. 

— Dar sunteţi îngrijorată că povestea cu colonelul Richardson va încetini 
lucrurile. Nimănui nu îi place scandalul, am dreptate? Şi serviciul nu mai are 
destui oameni acum. Poate nu vă vor lăsa să plecați. 

— Eşti destul de deştept, pentru un sergent. 

— Gradul nu are nimic de-a face cu deşteptăciunea, doamnă. 

— Povesteşte-mi despre tine. 

— Dumneavoastră prima. 

— Nimic interesant, a spus Vaz. O fată din California, cadet la West Point, 
la început am vrut să văd lumea, apoi am vrut să o controlez. Tu? 

— Un băiat din corpul de marină, cadet la West Point, la început am vrut să 
văd lumea, apoi am vrut să-i supraviețuiesc. 

— Nu-mi amintesc multi cadeți de la West Point care să devină sergenti 
după aceea. 

— Unii devin. Din când în când. Într-un fel. 

— Înţeleg. 

— Oare? 

— Eşti sub acoperire, a spus Vaz. Întotdeauna am ştiut că va veni ziua. 

— Când se va întâmpla ce? 

— Când iti vei face apariţia, în cele din urmă. E clar, biroul vostru de 
achiziții e plin de corupție şi e asa de ani de zile. E clar, nu aveţi nevoie de o 
nouă puşcă cu lunetă. Ştii asta. Dar tipii ăia au vândut deja stocuri din noul 
model. Poate că banii au şi fost cheltuiţi. Aşa că trebuie să o facă. În orice fel 
posibil. Adică, ai auzit unele argumente pe care le susțineau? 

— Unde e biroul lor? 

— Al cui? Achiziţiile sunt un departament mare. 

— Al tipului pe care l-am văzut azi, de exemplu. 

— Biroul lui e în clădirea Capitoliului. 

— Cu un fax? 

— Bineînţeles. 

— Ceilalţi ştiu asta? 

— În biroul politic? Toţi ştim. De ce crezi că Walker i-a făcut azi să treacă 
din nou prin toate amănuntele? Pentru că a vrut să provoace al treilea fax. 

— De ce? 

— O nouă dovadă pentru tine. Am ştiut că te vei prinde în cele din urmă. 

— De ce n-a aruncat niciuna dintre voi pastila până acum? 

— Nu era treaba noastră. 

— Vrei să spui că raportul cost-beneficiu nu era bun. Una dintre voi ar fi 
trebuit să iasă în față şi era posibil să piardă. Pentru că orice se poate 
întâmpla într-un tribunal militar. Şi în acel caz ea va fi în afara cursei, exact 
din acel moment. Pentru că a fost o dată de partea necâştigătoare. Nu puteaţi 
risca acest fel de greşeală. Nu ati ajuns atât de departe. 

— Cursa pentru ce? 

— Pentru orice aveţi în plan pentru viitor. 

— Pentru un moment ne-am gândit că lunetistul anterior ar putea fi tipul 
sub acoperire. Cel pe care l-ai înlocuit. Ca o înscenare. L-a lăsat pe ofițer să-l 
forțeze să vrea mai mult şi mai mult. Dar în cele din urmă am înţeles că a fost 
doar un lunetist. Aşa că te-am fi ghicit că eşti tipul sub acoperire într-un 
minut, doar că nimeni nu a acordat cu adevărat prea multă atenţie în după 
masa asta. 

— Din cauza lui Richardson? Ea ce credea că se întâmplă? 

— Ceea ce credeam şi noi. Aprovizionarea e o mlaştină si iti vei da seama 
mai devreme sau mai târziu. 

— Ce aveţi de gând să deveniți? 

— Respectată. Poate într-o comunitate închisă, dar de cineva. 

— A fost viața dumneavoastră lipsită de respect până acum? 

— Nici n-ai idee, a spus Vaz. 

S-a întors spre el, mişcându-se pe bancă, genunchii săi apropiindu-se de ai 
lui, nailon închis pe piele închisă la culoare. 

— Continui să vorbesc plecând de la presupunerea că pot avea încredere în 
impresia mea că eşti mai tânăr decât mine, a spus ea. Şi într-o parte a 
armatei care e mai puţin generoasă şi grăbită cu promovarea. Şi de aceea am 
un grad mai mare decât tine. 

— Sunt căpitan, a spus Reacher. Doamnă. 

— În consecinţă, dacă lanţurile noastre de comandă sunt legate în orice fel, 
ar fi nepotrivit să avem o relaţie apropiată. În consecinţă întrebarea este, sunt 
legate lanţurile noastre de comandă în vreun fel. 

— Cred că sunt atât de îndepărtate cât pot fi lanţurile de comandă. 

— Aşteaptă aici, a spus ea. Mă întorc imediat. 

S-a ridicat şi şi-a croit drum prin spaţiul aglomerat, îndreptându-se spre 
coridorul din spatele toaletei. Cinci minute, cel puţin, se gândi Reacher. A 
urmat-o până la un telefon de pe perete. Telefonul era vechi şi zgâriat, iar 
peretele din spatele lui era întunecat de fum şi jeg. 

A format şi şi-a spus numele. 

— Da, a răspuns Cornelius Christopher. 

— Am terminat, a spus Reacher. 

— Ce înseamnă asta? Demisionezi? 

— Nu, înseamnă că treaba e făcută. 

— Ce ştii? 

— Walker trebuie să fie înapoi la Capitoliu până acum. Vreun fax până 
acum? 

— Nu. 

— Ai greşit. Nu a scăpat nimeni nimic către un producător străin. Nimeni 
niciodată. De ce ar fi trebuit să o facă cineva? Toată lumea ştie cum trebuie să 
fie o puşcă bună cu lunetă. E de la sine înţeles. E evident. Principiile de bază 
au fost înțelese de-un secol. Nimeni nu trebuie să adune informații secrete. 
Deoarece sunt deja cunoscute. 

— Deci care-i povestea? 

— Aştept dovada finală. Ar trebui să o am în cinci minute sau mai putin. 

— Dovada a ce? 

— E Alice Vaz, a spus Reacher. Gândeşte-te la transcrieri. Întrebările ei 
importante. A mai avut câteva şi în după masa asta. A vrut să clarifice exact 
unde va fi folosită noua puşcă. A întrebat în ce medii noi va trebui să facă 
față. 

— Şi? 

— Încearcă să intre în divizia de Planuri de Război pe uşa din dos. Şi tipul 
de la achiziții i-a făcut jocul. Nu cu detalii, dar a dat o mulțime de indicii 
despre vreme. Oricine ar putea ghici toate intențiile noastre globale din ce a 
spus. 

— Ca de exemplu? 

— A spus altitudine înaltă cu ceaţă înghețată. 

— Afganistan, a spus Christopher. Vom ajunge acolo, mai devreme sau mai 
târziu. 

— Şi căldură uscată extremă cu infiltratii de nisip. 

— Estul Mijlociu, Irak,cel mai probabil. 

— Şi umiditatea pădurii tropicale şi temperatură ridicată. 

— America de Sud, Columbia, şi altele. Războiul drogurilor. 

— Şi zăpadă şi multe grade sub zero. 

— Dacă va trebui să mergem în Uniunea Sovietică. 

— Înţelegi? A primit un rezumat al tuturor planurilor noastre de viitor de la 
tip. Exact genul de date indirecte pe care analiştii de informații inamici le 
iubesc. 

— Eşti sigur? 

— l-am dat două secunde ca să reacționeze şi a şi început să-l denigreze pe 
tipul de la aprovizionare. A fost aproape plauzibilă. E foarte deşteaptă. 

— Care inamici? Care servicii străine de informații? 

— Sovieticii, bineînțeles. Un număr de fax local, probabil din ambasada lor. 

— Ea e proprietatea lor? 

— Într-un mare, mare fel. Gândeşte-te. A avut o ascensiune rapidă. Se 
îndreaptă direct spre vârf. Care e unde? Consilier militar al preşedintelui, cel 
puţin. Dar poate mai mult. O femeie ca ea ar putea fi preşedintele Statelor 
Unite. 

— Dar cum au recrutat-o? Şi când? 

— Probabil înainte să se nască. Bunicul ei a fost un mare erou în Armata 
Rosie. Asa că poate tatăl ei n-a fost un refugiat real. Poate KGB-ul l-a trimis 
în Ungaria ca să poată fugi şi să pozeze în disident. După care fiica lui putea 
să se nască în America şi să devină un agent adormit în adâncuri. Probabil s- 
au îngrijit de ascensiunea ei rapidă de la naştere. Oamenii ăştia joacă jocuri 
pe termen lung. 

— Sunt o grămadă de presupuneri. 

— Dovada va fi aici cam în trei minute. Sau nu. 

— Dar de ce să rişte să irosească un bun de aşa o valoare pe chestia asta? 
Pentru că, dacă ai dreptate, asta e de folos, dar nu schimbă vieţi. Nu e bomba 
cu hidrogen. 

— Cred că acest lucru a fost accidental. Cred că a apărut în cursul normal 
al muncii ei. Dar n-a putut să se abţină să nu telefoneze. Obisnuinta, sau 
simțul obligaţiei. Dacă e loială cu adevărat. 

— Şi care e dovada pe care o vei avea în cinci minute? Sau sunt trei? 

— Acum probabil că mai sunt două, a spus Reacher. A dat un telefon scurt 
de la hotelul Hyatt. Gândeşte-te. Ea e un bun de nepretuit. Poate cel mai 
mare dintotdeauna. E pe drumul spre vârf. Care poate fi oriunde. Şi acum 
următorul ţel este Planuri de Război, care este cu adevărat un premiu mare 
prin el însuşi. Asa că trebuie protejată. Asa cum nimeni nu a fost protejat 
până acum. Şi cumva m-a bănuit. Poate paranoia obişnuită. Eram nou. Mă 
învârteam pe acolo. Aşa că a sunat pentru ajutor. Şi apoi m-a atras în 
capcană. Chiar acum se presupune că eu cred că sunt pe cale să mă culc cu 
ea. 

— Băieții sovietici vin după tine? 

— De-acum, probabil într-un minut. Sunt pe cale de a deveni victima unui 
jaf care a mers prost. Voi fi găsit mort la un colț de stradă. 

— Unde eşti? 

— Într-o speluncă în spatele lui Union Station. 

— Nu pot să trimit pe nimeni acolo în mai puţin de un minut. 

— Nici nu mă aşteptam că vei putea. 

— Vei fi în regulă? 

— Asta depinde de câți vor trimite. 

— Poţi s-o arestezi pe Vaz înainte să ajungă ei acolo? 

— A plecat de mult. Sunt sigur că a sărit pe fereastra de la toaletă. Tu va 
trebui să o ridici. Se va îndrepta spre birou. 

În acel moment a intrat un bărbat pe uşa din spate a barului. 

— Trebuie să plec, a spus Reacher. Începe. 


* 


Reacher a închis telefonul. Tipul de la usa din spate era solid si bine legat, 
îmbrăcat în negru, mişcându-se uşor. Semăna vag cu Vaz, în termeni de 
origine etnică. Dar era cu o decadă mai în vârstă. Nu avea nimic în mâini. Nu 
încă. Nu într-un bar public. Reacher s-a gândit că ideea că tipul a venit prin 
spate a fost să-l izgonească afară în față, unde ar fi fost adunată forța 
principală. Era mai uşor să simulezi un jaf cu final prost pe o stradă publică 
decât într-o curte privată din spatele unui bar. Pentru că nu era o stradă 
grozavă. Nici un cartier grozav. Becuri sparte, plin de umbre, o mulțime de 
uşi, trecători obisnuiti din instinct şi dintr-o lungă experiență să se uite în 
altă parte şi să nu spună nimic. 

Tipul a cercetat camera. Vaz a petrecut foarte puțin timp la telefon. Foarte 
puține cuvinte. Probabil doar un tip mare, foarte înalt, costum gri. Reacher 
simțea ochii tipului atintiti asupra lui. Practic auzea cum verifică. Un tip mare, 
chiar acolo. Foarte înalt, fără îndoială. Costum gri, aici e băiatul nostru. Tipul s- 
a îndreptat spre uşă. 

Reacher s-a îndreptat spre el. 

Un bărbat înțelept a întrebat când e cel mai bun moment pentru a planta 
un copac? Un bărbat înțelept a răspuns, acum cincizeci de ani. Deci, care-i 
cel mai bun moment să iei o decizie? Un bărbat înțelept răspunde, cu cinci 
secunde înainte să fie tras primul pumn. 

Tipul în negru cântărea cam 95 de kilograme şi alerga cam două mile pe 
oră. Reacher cântărea 115 kilograme şi alerga trei mile pe oră. Prin urmare 
viteza de întâlnire era de cinci mile pe oră, si impactul, dacă s-ar întâmpla, ar 
implica un multiplu cam de 100 kg pe centimetru pătrat. 

Impactul a avut loc. 

Dar nu cu cinci mile pe oră. Viteza de întâlnire a fost în mod dramatic 
crescută de o mişcare bruscă a lui Reacher de înclinare pe piciorul din spate 
şi de o lovitură legănată vicioasă cu cotul. Care în continuare s-a conectat cu 
un multiplu a greutăților corporale combinate. Reacher l-a surprins pe tip cu 
o combinaţie perfectă pometi-nas-pometi, iar fisurile şi rupturile s-au putut 
auzi clar peste bufnitura picioarelor pe podeaua de lemn. Tipul a căzut ca un 
motociclist care a agăţat o sârmă de rufe. Reacher a plecat de acolo si a ieşit 
pe uşa din spate. 

Era cineva sau nu era nimeni? 

Asta era singura întrebare. Şi nu era vreo mare diferență între cele două 
variante. Şi-au postat principala forță în față? Sau au lăsat un tip singur ca 
acoperire? 

Au lăsat un tip. Păr negru, ochi negri, haină mai groasă decât prietenul său. 
Inteligent ca un brici, probabil, dar orice instrucţiuni erau un dezavantaj. 
Tinta ta e un tip mare, foarte înalt, costum gri. Şi oricât de deştept ai fi, oricât 
de rapid, acele una, două, trei întrebări şi răspunsuri letale, ca un răpăit de 
tobă, ocupă mental câteva milisecunde prețioase, cel puţin tip mare verificat, 
foarte înalt verificat, costum gri verificat, cam aşa, şi problema apare când tipul 
mare în costum gri ocupă acele milisecunde preţioase îndreptându-se direct 
spre tine şi crápándu-ti capul cu o lovitură de cot. 

Reacher a mers mai departe, către locul unde o cupolă ducea din grădină 
spre o alee. 


Aleea era destul de largă pentru doi cai şi o căruţă cu un butoi de bere. La 
capătul din dreapta era o cupolă către o altă curte privată. La capătul din 
stânga era strada. Pantofii lui Reacher nu făceau zgomot. Pantofi de uniformă 
clasa A. Cu tălpi făcute manual. Nimeni nu voia margini de piele. Mai mult de 
lustruit. Reacher s-a oprit scurt pe stradă şi şi-a lipit spatele de peretele din 
stânga. Într-un film, acolo ar fi fost un ciob de oglindă la picioarele lui. Ar fi 
putut să-i scoată marginea afară şi să verifice priveliştea. Dar nu era într-un 
film. Aşa că s-a întors şi a privit cu un ochi. 

Zece metri mai încolo. Patru tipi. Aşadar un total de şase tipi mobilizați. 
Şase ucigaşi într-o ambasadă străină. Permanent. Pentru ea. Aşa cum nimeni 
n-a fost protejat până acum. O femeie ca ea ar putea deveni preşedintele 
Statelor Unite. Aveau două maşini parcate la capătul îndepărtat al străzii. 
Plácute de înmatriculare de corp diplomatic. Probabil n-au plătit taxa de 
parcare. Tipii duri stăteau într-un arc de cerc în apropierea uşii barului, cu 
spatele la Reacher, doar stând acolo pe jumătate insufletiti, ca tipii care fac o 
pauză în fața unui bar. 

Nu era nici un ciob spart de oglindă, dar era un sfert de cărămidă spartă, 
cam de mărimea unei mingi de baseball. Nu reflecta imaginea, dar şi nevoia 
unei oglinzi trecuse. Reacher o ridică, ieşi pe stradă şi o luă la stânga. 


* 
Zece metri insemnau zece paşi si Reacher a mentinut o viteză constantă la 
primii cinci, apoi s-a rásucit si a aruncat bucata de cárámidà in masina cea 


mai apropiată si a accelerat puternic, astfel că atunci când cărămida a spart 
parbrizul din spate şi cele patru capete s-au întors spre zgomot, cotul lui 


VP MAGAZIN 


Lee CHILD ÎN ADÂNCURI 


Reacher a lovit primul din cele patru capete într-o secvenţă de unu-doi-trei, in 
mai puțin de o secundă de la început la sfârşit. 

Evident, tipul a căzut sub mişcarea verticală de coasă pe care Reacher a 
dus-o la bun sfârşit, apoi Reacher s-a întors cu o săritură şi şi-a dirijat cotul 
înapoi în capul următorului tip. Ceea ce a lăsat doi tipi încă în picioare, unul 
aproape, unul la o distanță neconvenabilà, aşa că Reacher a fentat spre cel 
mai îndepărtat şi a pivotat înapoi şi i-a tras una în cap celui mai apropiat, ca 
şi cum ar fi încercat să bată un stâlp de gard într-un pământ uscat cu capul. 
Ceea ce a lăsat unul încă în picioare, pe care tipul le-a folosit fugind. 

Reacher l-a lăsat să plece. Erau lucruri pe care nu-i plăcea lui Reacher să le 
facă. Alergatul era unul dintre ele. 

Douăzeci şi patru de ore mai târziu Reacher era înapoi în Frankfurt, unde a 
stat o săptămână, înainte de a merge în Coreea pentru o misiune de rutină. 
Nici el si nici altcineva din lume nu a mai auzit de Alice Vaz. Nu a avut nicio 
idee dacă analiza lui a fost corectă sau greşită, apropiată de adevăr sau 
inexactă. Dar la o lună după ce a ajuns la Seul a auzit că a fost propus 
pentru o medalie. Legiunea de Merit, mai exact, şi fără un motiv vizibil, altul 
decât ce putea fi citit în manual: Premiat pentru un comportament meritoriu 
exceptional in îndeplinirea de servicii deosebite pentru Statele Unite ale 
Americii. 


SFÂRŞIT 

Jack Hillman 


MISICNE DE CERCETARE 


versiunea in limba románá 


uncris 


— OK, maimutoilor. Íncárcati-asigurati! 

Vocea lui Gunny a hârâit in urechea mea dreaptă prin reţeaua de comunicații: 

— LZ! în 30 secunde. E timpul să ne meritám solda. 

Mi-am verificat magazia armei și laserul de ochire, nu că m-aș fi așteptat să le 
folosesc cine stie ce. Radioul funcționa, dovada fiind bombănelile murmurate ale celor 
din squad. Am verificat rapid şi buzunarele de la centură si vesta de luptă — muniţie si 
arme de rezervă, explozivi. Eram la fel de gata precum toti ceilalți. 

Naveta a lovit atmosfera sub un unghi şi a pierdut rapid din viteză şi înălțime până 
la nivelul vârfurilor montane, spulberând vegetaţia şi evitând focul de antiaeriană și 
scanerele. Până la momentul aterizării, un luminis a fost pârjolit de laserele noastre 
antipersonal, şi fuioare de fum se imprástiau când am ajuns pe sol. Panourile laterale s- 
au ridicat în stil aripi de pescárus si noi toti zece am sărit imediat afară și ne-am 
răspândit pe perimetrul luminisului. 

La cinci secunde după aterizare, naveta a decolat spre înaltul atmosferei, după cum 
ne-a raportat postul nostru de observaţie şi releu-radio, care ne asigura spatele. 

Încă mai scanam desișul în căutarea luptătorilor inamici, când un flash si 
detunătura unei explozii ne-a făcut să ridicăm privirile. Fragmente din navetă se 
prábuseau peste câteva sute de metri pătrați. 

— Shit, suntem în budă, am auzit pe reţea ecoul propriilor mele gânduri. 

— Haide, haide, curistilor, miscati-và. James, treci avangardă. Harris, asigură 
ariergarda. 

Gunny a baleiat luminişul cu o privire dură, ştiind la ce ne gândeam cu toții. 

— Mai întâi misiunea, apoi plecăm acasă, a hotărât Gunny 


1 LZ - landing zone — zona de aterizare 

Squadul s-a pus in miscare cu observatorul nostru, locotenentul Randolph, interpus 
între doi soldati, pentru că-l voiam oarecum în siguranță. Teoretic, Randolph era la 
comandă datorită gradului său, dar noi toţi îl consideram pe Gunny cel ce dădea 
ordinele. Am privit squadul punându-se în mișcare şi mi-am aşteptat rândul la capătul 
șirului. 

— Richards, mişcă-te, a apelat Gunny prin radio. 

M-am uitat la Richards, pitit ca să scaneze desişul. Nu se mișca. Gunny s-a apropiat 
și, cu grijă, l-a bătut pe umăr - niciodată nu ştii cum va reacţiona un pufos de grunP aflat 
la prima sa misiune de combat. 

Richards s-a prăbuşit într-o parte si am putut vedea colții de viperă infipti in 
coapsă. Eu şi Gunny am schimbat o privire. Apoi a luat plácutele de identificare (tags) de 
la cadavru și a setat cronometrul de la încărcăturile explozive. A urmat poteca pe care 
plecase șirul de soldaţi, cu mine pe urmele sale. La oarece distanță de luminiș explozia a 
reverberat peste povârnișuri, reducându-l pe Richards şi echipamentul său la cenușă în 
bătaia vântului. 

Primul doborât. 


Am mers mai bine de o oră înainte ca Gunny să ordone o pauză. Cutter a trebuit să 
zdrobească capetele a trei șerpi care se dădeau la James. De două ori am plasat câte o 
minibombă prin găurile unor domuri ale gândacilor de foc, prăjindu-le hoardele 
înăuntru după ce cercetaşii lor au intrat şi le-au „raportat” prezența noastră. Dacă 
gângăniile aste de 2-3 cm ar fi năvălit afară din cuib, ar fi devorat orice ar fi întâlnit. 
Mușcând din fata si mâinile expuse, creaturile puteau mânca un om în echipament de 
combat în mai puțin de un minut, nelăsând nici măcar oasele, pentru că puteau consuma 
tot ce era organic. 

O dată Billings l-a plesnit pe observator, îndepărtându-i mâna de lângă o orhidee 
creatà. I-a făcut semn lui Randolph să privească, iar el a împins capătul unei țigarete pe 
care a scos-o din buzunar în interiorul frumoasei flori. Puteai auzi suieratul acidului care 
dizolva tutunul, luându-i nutrientii pentru plantă. Billings a răsucit petalele pentru a 
expune interiorul florii si cu toții au văzut rămășițele dizolvate. Încă un indiciu că acesta 
nu era Pământul si că nu doar bástinasii ne erau dusmánosi. 

Ne-am așezat fatá-n față, fiecare supraveghind spatele camaradului de lângă el, iar 
Gunny a revăzut situaţia împreună cu observatorul. 

— OK, uite cum stă treaba, ne-a spus Gunny după ce a terminat cu Randolph. Ne 
apropiem de thorni, suficient ca locotenentul Randolph să-şi poată folosi jucărioarele, să 


2 Grunt - groháitor — una dintre poreclele „oficiale” ale pușcașilor marini americani. 

obțină informații, şi apoi ne întoarcem la LZ. Cei de la Operaţiuni știu cá ne aflăm aici cu 
curu' la bátaie, dar ei vor ceea ce le va da Randolph, asa cá vom avea extractia aranjatà. 

Se uită fix la noi toti, înăbuşind orice obiectie. 

— Imediat ce facem contactul cu obiectivul, scoatem din priză. Nici o mișcare sau 
un zgomot care nu sunt necesare. Or fi ei thorni, dar tot au echipament de supraveghere 
la fel de bun ca si al nostru. Cu puţin noroc, îl ducem pe Randolph înapoi si nu va mai 
trebui sá ne intoarcem in rahatu' ásta. 

Ne-am uitat cu toții unii la alții si am râs pe tácute. 

— OK, OK. La fel cred si eu, a adáugat Gunny. Dar astea sunt instructiunile de la 
bastani. Harris, de data asta deschizi tu coloana pentru cá ai mai vázut asemenea 
obiective. Sus si la drum. 

Am continuat înaintarea prin desis, atenţi să evităm orice semăna a potecă. Tineam 
ochiu’ mare, conștient că luptam si cu thornii şi cu jungla. 


Mai trecusem prin asta: thornii au survolat una dintre planetele noastre si au 
însămânţat atmosfera cu formele lor de viață. Noi am intervenit si am încercat să 
lichidám infecția înainte ca să ne scape din mâini. Doar cá pe această planetă, thornii au 
scos din uz comunicațiile în primul rând, ceea ce le-a acordat un răgaz de mai mult de un 
an să-și facă şi să-şi organizeze 'casa'. 

Prima oară când noi, amărâţii de oameni, am aflat despre invazie a fost când o 
navă de aprovizionare a intrat pe orbită și abia a reuşit să revină în spațiu după ce 
laserele i-au doborât navetele de aterizare. I-au trebuit şase luni ca să se târască înapoi la 
bază doar cu un singur motor şi a o rugăciune. 


Acum, unitatea noastră trebuia să găsească o cale de a-i stopa pe thorni. Acesta era 
numele dat lor de către noi. Propriul lor nume suna cam ca Kruk't Kr'n T'O'r Urnz, care 
în traducere însemna “Frați ai tuturor creaturilor care cresc', sau cam asa ceva. De aceea, 
desigur, noi le spuneam thorni. Ne aflam în război pentru dobândirea tuturor planetelor 
cu atmosferă bazată pe oxigen din acest capăt de galaxie, şi tocmai acum, thornii 
cuceriseră această planetă prin simpla metodă a însămânțării. Ținând seama că ei erau în 
bună măsură plante, metoda avea sens. Încercarea de a comunica cu ei în termeni 
diplomatici a avut la fel de mult succes ca încercarea de a vă convinge peluza de gazon 
din fata casei să nu mai crească mai mult de 10 cm. Tot va trebui să o tundeti ori de câte 
ori este nevoie. Dar „peluza” asta contraataca. 


Un țipăt a penetrat printre zgomotele junglei. M-am pitit incremenit, căutând thorni 
în desisul din față înainte de a privi peste umăr. Cutter si Jonesy erau în spatele meu 
cercetând stânga-dreapta. Nu se vedea nimic. Nu a fost o diversiune... de data asta. 

La 30 m in urmă, Gunny a ridicat cu grijă marginea unui strat de frunze si lăstari. 
Doi ochi mari s-au arătat o clipă înainte ca James să golească un încărcător în broscoiul 
din gaură. Broasca râioasă era unul dintre prădătorii favoriți ai thornilor pentru că 
insuma ,calitátile" coltilor veninosi ale sarpelui cu limba lungă a broastei. Rafala tăcută a 
armei cu supresor de zgomot abia dacă a răzbătut prin liniștea pădurii. Când broasca a 
explodat, mirosul mi-a ars ochii si mi-a întors matele pe dos, până ce m-am certat rău cu 
bocancii, dar tot el tinea alti prădători la distanţă... măcar pentru o vreme. Nu puteam 
lăsa creatura asta în urma noastră. Tráiau în „haite” răzlețe si oricare găsea destulă hrană 
- mai mult decât pentru nevoile sale — le chema pe altele, pentru ca împreună să-și 
hăituiască prada. Gunny se aplecă şi scoase din gaură un set de plăcuţe de identificare. 

Privi în jur ca să verifice cine lipseşte şi nu l-a putut găsi pe Brock. 

Al doilea căzut. 


Gunny mi-a făcut semn şi am reluat înaintarea, fiecare sporindu-și atenția asupra 
junglei. Următoarea oră a fost liniște... dacă nu punem la socoteală şerpii, insectele 
veninoase, plantele carnivore și, ocazional, câte un animal prădător care ne arunca o 
privire, apoi aluneca pe tăcute în desiș. Când am ajuns la limita zonei de lângă centrul 
Thorn, am oprit squadul si am înaintat singur. 

Lângă fiecare senzor Thorn, creştea câte o floare mică, albastră, care emitea un gaz 
caustic dacă era deranjată. Era un cadou otrăvit oferit odată cu locaţia senzorilor, dar era 
nevoie de manevre speciale pentru a nu le declanșa. Am decuplat senzorii din această 
secțiune a perimetrului folosind capace inerte şi am continuat înaintarea. Undeva, pe o 
consolă de control a thornilor, senzorii repetau ultimele lor cinci minute de înregistrări 
într-o buclă infinită. Speram că thornii nu vor băga de seamă. 

Când am ajuns la limita complexului, ne-am adunat în jurul lui Randolph, şi l-am 
lăsat să-și facă treaba. Senzorii plasați în vesta sa și în rucksack interceptau indicaţiile din 
Centrul de Control al thornilor si le înregistrau. Aveam nevoie să cunoaştem cum își 
controlează creșterea plantelor, a creaturilor, cu scopul de a ne face apărarea mai 
eficientă. Toată această setare era o Grădină a Edenului pentru autodezvoltarea thornilor. 
Cred că florile lor nu-i deranjau pe ei. Dar pentru oamenii care au fost aici, însemnau 
moartea. 

Domul de culoare pământie aflat în fata noastră era aproape ascuns de pădurea 
crescută anarhic. Ceva se mişca pe suprafața sa. Era ca şi cum domul însuși era viu, cu o 
piele care se incretea în bătaia brizei de după-amiază. Chiar şi jungla părea a fi un 
segment miscátor de ceva viu, unul după altul. Pare-se cá pentru thorni, chiar şi clădirile 
erau vii. 

— Sergent Gunderson, a apelat Randolph încet. Am ce-mi trebuie. Hai să plecăm 
de aici. 

Gunny m-a bătut pe umăr si mi-a arătat direcția. Am plecat să dezactivez senzorii 
de pe traseu. Am înaintat cam 100 m, când James a dat deoparte o uriașă frunză-elefant 
și a păşit direct pe un senzor pe care nu-l văzusem. Norul de gaz l-a înconjurat precum 
atacul unui șarpe, umplându-i plămânii cu acid şi spori. James a mai avut timp doar 
pentru un horcăit, apoi s-a prăbuşit. Nu a trebuit să verific pentru a afla că plămânii și 
căile aeriene superioare îi erau pline cu rădăcini dese, care creşteau cu o viteză fantastică, 
sufocându-l în timp ce mâncau din trupul său. 

Gunny i-a smuls tagurile şi a setat timpul pe încărcătura explozivă. 

— Să mergem! 

Am renunţat să mai dezactivez senzorii. Acum, thornii ştiau că suntem aici. Am 
ales o cale care evita petele albastre, știind că florile puteau fi detonate prin telecomandă. 
În urma noastră a răsunat vaietul unei sirene de alarmă al tlornilor, apoi şuieratul unei 
sănii de luptă a cercetasilor care ne urmăreau. Gunny trebuie să fi făcut programarea pe 
computer pentru că sania ne-a urmat calea şi s-a oprit lângă trupul lui James tocmai când 
a detonat încărcătura. Explozia a dat sania peste cap si a detonat celula de combustibil si 
munitia într-o explozie gigantică. Jungla a incremenit o clipă înainte de a erupe în tipete 
și schelălăituri pentru că animalele și insectele se pregăteau de luptă. Acum aveam 
întreaga junglă împotriva noastră. 

— Înainte, Harris, a strigat Gunny şi am alergat prin junglă cât de repede puteam. 

Mișcarea cu o asemenea viteză prin jungla thornilor era periculoasă, dar necesitatea 
de a-l duce pe Randolph și datele obținute de el înapoi la Informaţii făcea ca riscul să fie 
acceptabil, conform standardelor Înaltului Comandament. 

Fără un curs de urmat, săniile nu puteau ajunge la noi pe sub bolta pădurii. Orice 
sanie încerca să alunece pe sub copaci s-ar fi confruntat cu aceleași pericole din partea 
formelor de viaţă, asa cum am pátit noi în teren. Doar că sus, în copaci, trăiau chestii mici 
și mortale, spre deosebire de cele mari și ucigașe care trăiau pe pământ. Aveai de unde 
alege. 

Gunny ne setase echipamentul cu niște scanere electronice astfel ca thornii să nu ne 
poată detecta datorită câmpurilor magnetice ale corpurilor noastre, care erau difereau 
sensibil de ale lor. Urmăritorii trebuiau acum să se limiteze la contactul vizual și la 
urmele lăsate pe sol, ceea ce ne lăsa destule șanse să ajungem la LZ. 

— Ne separám în grupe de câte doi, a soptit Gunny prin radio. Mascati-vá urmele 
și direcția. Faceţi să pară că suntem un întreg batalion aici. Jonctiunea peste trei ore în 
LZ, 

Conform monitorului meu, nu ne rămânea prea mult timp ca să ajungem atât de 
departe, dar trebuia să o facem dacă voiam să plecăm înainte ca să sosească întăririle 
thornilor. Un loc precum cel pe care-l găsisem avea în mod normal o unitate cu un 
personal de opt membri. Doi s-au dus odată cu sania; au rămas şase. Ar mai purea fi 

două echipe care veneau pe urmele noastre, iar ultima pereche a rămas de gardă la 
centru. 

Aceste două echipe care vin după noi sunt terestre. Cu oarece baftă, se vor lua 
după ultimii dintre noi care vor lăsa urme, în timp ce Gunny îl va duce pe Randolph și 
informațiile sale. Noi vom fi momelile. Mişto. Thornii nu se pot duce cu săniile direct la 
LZ probabilă şi să ne aștepte acolo, pentru că-i puteam dobori cu rachete, asa cum au 
făcut ei cu transportorul nostru. 

— Harris, ia-l pe Billings si fă la stânga, m-a instruit Gunny. Cutter, tu si Jonesy, la 
dreapta. Miscati-vá cu talent, şi, când ajungem la bază, eu dau primul rând de tărie. 

A dat din cap si noi al sters-o, lăsându-i pe Randolph si pe celălalt pufos, Johnson, 
cu sergentul. 

Billings şi cu mine am mai acționat împreună și ştiam ce și cum. Am mers umăr la 
umăr, dar cu destul spațiu de mișcare, de executare a focului și pentru evitarea a tot ce 
părea desis prea rar sau prea des. De obicei, prea rar însemna o capcană, iar prea des le 
oferea micilor ticăloși prea mult spaţiu ca să se ascundă. Așa că ne strecuram printre 
copaci şi stânci încercând din răsputeri să nu facem mai mult zgomot decât era necesar. 
Am înaintat cam o oră fără ca să ne taie calea altceva decât niște animale afurisite. 

Am descoperit gaura gândacilor de foc aproape în aceeaşi în care i-am auzit pe 
thorni în urma noastră. Picioarele lor ciudate făceau un zgomot distinctiv în timp ce-și 
croiau drum prin pădure, de parcă ar fi lăsat animalele să afle că vin si le avertizau să li 
se ferească din cale. 

Am pus o minibombă lângă gaură, unde va spulbera cuibul în aer în loc să-l 
înfunde în pământ, și i-am făcut semn lui Billings să o ia înainte cât reglam eu 
detonatorul. Am așteptat în spatele unui copac ca să se arate thornii. Ei veneau pe urmele 
noastre si vor vedea aceleași semne ca si noi. 

Cei doi thorni au apărut în luminis, prea departe pentru a trage asupra lor, dar 
suficient de aproape ca să-i vedem. În peticele de lumină dată de soare, luceau în verde 
întunecat precum clorofila. Era din specia soldaţi, cu picioare lungi, articulate care-i 
puteau ridica la cinci metri în aer, pentru a putea vedea peste copăcei sau desișuri, iar 
trupurile le erau acoperite cu solzi precum niște armuri. 

Bratele erau pe partea anterioară a unui trup cilindric si aveau două degete 
opozabile, câte unul de fiecare parte a mâinii. Capetele erau ca niște piramide cu cinci 
fete, inversate, ataşate pe un gât scurt, flexibil, şi aveau patru ochi plasați câte unul pe o 
fatetá a piramidei. Ca să aibă vedere binoculară cu percepție de adâncime, priveau peste 
o muchie a piramidei pentru a avea doi ochi la focalizare. Deci, aveau efectiv ochi și în 
ceafă. Aspectul de ansamblu era cel al unui păianjen cu șase picioare cu un fel de 
protuberantá scurtă la capătul anterior si două membre apucătoare în față. Uram 
păianjenii. 

Thornii erau profesionisti, la fel ca noi. Státeau la distantá unul de altul pentru a-i 
dobori pe amândoi dintr-o rafalá, si se miscau cu grijă, din copac în copac, folosindu-i ca 
acoperire, asa cá i-am semnalat lui Billings si i-am dat semnalul de a-l rade pe cel din 
dreapta după ce-l ating eu pe cel din stânga. A confirmat si am rămas în aşteptare. 

Când thornul din stânga a ajuns la locul unde gângăniile își aveau cuibul, i-am 
făcut o surpriză detonând minibomba și împroşcându-l cu nişte gândaci de foc extrem de 
furioşi. În încercarea sa de a îndepărta insectele de pe carapace înainte ca acestea să 
găsească o cale de pătrundere pe la îmbinări, a ieșit de la adăpost o clipă cam lungă în 
care am tras o rafală scurtă de gloanţe penetrante în flancul său. Proiectilele au nimerit la 
fix, distrugând joncţiunea neuronală. Toate cele șase picioare s-au flexat; thornii au căzut 
la pământ, incapabili să se mai miște, dar încă în viață. Nu am irosit timpul şi am 
descărcat restul magaziei în capetele piramidale pentru a distruge centrul neuronal ceea 
ce provoca o supraincárcare a trupului. Era ca si cum s-ar fi aplicat câte un soc electric în 
toate locurile potrivite. 

M-am lăsat pe vine când o rafalá de gloanţe trase de al doilea thorn a izbit copacul 
de lângă mine. Billings şi-a făcut şi el treaba bine și al doilea thorn a rămas nemișcat. L- 
am apelat pe Gunny. 

— Doi doboráti. Doi rămași. 

Am aşteptat răspunsul lui Gunny sau măcar clickurile care arată că ar fi sub 
observație dar m-a auzit. Nimic. M-am uitat spre Billings, care asculta in propria cască, 
apoi ne-am îndreptat către locul unde ar fi trebuit să se afle Gunny, Johnson si Randolph 
— dracu să-i ia pe thorni. 

Ne-am mișcat cu repeziciune, ştiind că în acest stadiu timpul era mai important 
decât liniștea. Dacă ceilalți erau angrenati într-un schimb de focuri, noi n-am fi știut 
pentru că armele thornilor erau la fel de tácute ca si ale noastre. Dar aveam un sentiment 
de neliniște si invátasem să-mi ascult instinctul. 

Aproape gata să trec pe lângă ei în timp ce ne îndreptam spre LZ. Randolph era 
pironit de un copac cu coaja ca unui şarpe, cu un glonţ de carabiná thorn ce-i făcuse un 
foarte ciudat al treilea ochi în frunte. Probabil că-şi alesese momentul nepotrivit când îşi 
scosese casca pentru a-şi şterge sudoarea. 

Johnson se afla în spaţiul dintre doi copaci, cu brațele în jurul carapacei spinoase a 
unui thorn — „pumnalele” de chitină îi sfâşiaseră trupul, dar si el despicase capul 
thornului cu o maceta înainte de a muri. Ca începător, a făcut o treabă bună, terminându- 
| pe cel ce l-a ucis. I-am luat tagurile, dar am aşteptat să-l găsesc pe Gunny înainte de a 
seta încărcătura explozivă. 

Gunny se târâse într-o depresiune mică care-i permitea să vadă cine venea înainte 
de a fi el văzut. Gloantele thornilor îi făcuseră ferfenità partea stângă a trupului si i-au 
smuls aproape cu totul braţul stâng. Presiunea exercitată de costumul de camuflaj au 
oprit hemoragia, totuşi a pierdut mult sânge prin perforatiile acestuia. A tras întreaga 
magazie din armă, apoi a căzut inconștient în timp ce încerca să încarce în armă noua 
magazie cu o singură mână. l-am luat arma cu grijă și am introdus magazia în ea. Gunny 
a deschis ochii şi mâna i s-a inclestat reflex pe patul armei înainte de a-şi da seama cine 
suntem. 

— Randolph? a întrebat abia auzit. 

Am dat din cap, iar Gunny a închis ochii într-o durere mai mare decât cea a rănilor 
fizice. 

— Echipamentul este intact? 

La semnul meu afirmativ a zâmbit, un zâmbet sălbatic, ce ar fi fost potrivit pentru 
un lup. 

— Luati-l și duceţi-l la LZ. Tehnicii de la Înaltul Comandament pot scoate tot ce vor 
de la un cadavru. 

Mă privi drept în ochi. 

— Dă-mi telecomanda de la încărcăturile explozive ale lui Johnson și arma lui, și 
mai lasá-mi un radio. Ai un thorn în calea ta care nu stie cá a obţinut ce voia. Și o 
grămadă de thorni în urma ta în mai puţin de un ceas, pentru că întăririle de la următorul 
complex vor sosi. Îi voi încetini pe cei din spatele tău. 

Mi-a luat arma. 

— Nu mă dezamăgi, caporale. 

— Nici o problemă, sergent, am confirmat încet. Trimite-i în iad. 

Amândoi știam că pentru el nu va fi nici o extracţie pentru el. Materialul din 
echipamentul lui Randolph era mai important chiar decât întreg plutonul nostru. Oricine 
nu se afla în zona de aterizare va fi abandonat. 

Am luat-o din loc după ce Billings i-a dat sergentului cele ce ceruse. La rândul său 
Gunny i-a dat tagurile sale și celelalte adunate de la primele trei cazuri, ca să avem 
numărul complet pentru „vampirii” de la Evidente ce se ocupau cu chestiile astea. 
Ferească Dumnezeu să fi ratat numărătoarea celor căzuţi la Centrul de Comandă. 

Apoi, Gunny mi-a dat o bancnotă de 20. 

— Indiferent care-s ăia ce se-ntorc, eu dau primul rând de pileală, spuse, privindu- 
mă în ochi. 

Am dat din cap şi am luat banii. 

Billings și cu mine ne-am îndreptat către LZ, eu cărând cadavrul lui Randolph. Am 
luat o doză — ceva ce făceam extrem de rar - pentru că știam cá va merita efectele ce le va 

avea asupra mea. Aveam nevoie de ceva putere in plus in acel moment, iar echipamentul 
meu camo nu era setat pe augmentare precum unele dintre unităţile noi. 

— Cutter. Johnesy. Má auziti? am apelat prin radio. 

— Roger, a ráspuns Johnesy. Doi aproape de LZ. 

— Ochiu' mare, aveţi un thorn pe urmele voastre. Gunny a fost rănit grav si ne 
acoperá spatele. Vom avea companie in mai putin de 20 minute. 

O clipă de linişte pe când ce doi trupeti imi digerau mesajul si implicaţiile sale. 

— Roger. Cât mai durează până ajungeţi aici? 

— Vom fi acolo în 15, am răspuns. Asteaptá 10 şi setează markerul. Ar trebui să 
ajungem acolo chiar când aterizează transportorul nostru. 

— Să nu intárziati, a fost singura replică. Terminat. 

Am continuat înaintarea încercând să-l menţin pe Billings în câmpul vizual, dar şi 
să-mi supraveghez spatele în acelaşi timp. Sigur că așa ceva nu era posibil si am simțit 
ceva ce a lovit ca un ciocan în partea de sus a trupului lui Randolph. Am căzut la 
pământ, chiar în clipa în care Billings, înjurând, reteza cu pumnalul un şarpe trestie. 
Capul sarpelui a fost deviat de mişcarea lui Billings, ca în filmele de antrenament. Sigur, 
Randolph nu mai putea simţi răceala veninului de şarpe, dar eu am văzut cum pielea 
trupului său pe care îl duceam în jurul gâtului, se lăsa pentru că oasele din interior au 
început să se dizolve. În circa un ceas, voi tine un sac de piele plin cu un lichid hránitor 
pe care un şarpe îl putea înghiţi foarte uşor. Speram că echipamentul este impermeabil. 

Doza de drog mi-a dat puterea de care aveam nevoie ca să ajung la LZ. Pentru că 
Billings şi cu mine am ajuns la marginea luminișului mai devreme, Cutter ne-a făcut 
semn din partea cealaltă. Tinea sus două degete, iar eu am dat din cap. l-am semnalizat 
lui Billings să se miște spre stânga, iar eu am pus jos trupul inert al lui Randolph. Nu 
voiam nici o surpriză. Mirosul defoliantelor folosite de Cutter pentru a degaja cercul era 
gretos de dulceag în aerul fierbinte. 

Explozia de la mare distanţă în urma mea a fost un șoc puternic şi m-am adăpostit 
din reflex până ce mi-am dat seama că Gunny tocmai a făcut o gaură în efectivele 
inamicului care ne urmărea. Am spus o rugăciune rapidă pentru un soldat bun şi mi-am 
ținut ochii pe pădure, așteptând sunetul săniilor. A doua explozie din urmă mi-a 
reamintit că Gunny avea două încărcături explozive. Deştept, sergentul. Radioul pe care 
îl lásasem a început să scártàie ceva neinteligibil când emițătorul automat a intrat în 
funcțiune. Thornii n-aveau de unde să știe dacă era vreun cod sau altceva şi vor pierde 
timp încercând să afle. Gunny ne-a acordat niște timp în plus. 

Prin radio am auzit pingul transponderului din naveta ce venea pe panta de 
aterizare şi două replici distinctive de la două nave de escortă care-i asigurau acoperirea. 
Înaltul Comandament dorea neapărat informațiile din echipamentul lui Randolph, dacă 
trimitea trei unități pentru o extracție. 

Am început să ne miscám, gata să ne nápustim în navetă imediat ce atinge 
pământul. Nu voiam să stea pe sol mai mult decât era minimum necesat. Era o țintă prea 
mare. 

Chiar când am pășit la marginea luminisului, Jonesy a fost aruncat peste cap în 
desiș și a lovit pământul cu fata. Gaura din ceafa sa arăta clar ce l-a lovit. Ne-am pitit 
când thornul s-a ridicat el însuși pe cele şase picioare articulate pentru a baleia zona cu 
arma sa. 

Billings a tásnit în sus ca să lanseze o rafală scurtă si a obţinut o lovitură în piept. 
Dar diversiunea i-a acordat timp lui Carter să tragă în lunetist, să-i distrugă joncțiunea 
nervoasă ceea ce l-a făcut pe thorn să cadă la pământ. Cutter s-a dat mai aproape si a tras 
câteva gloanţe în musculatura braţelor din fata trunchiului fhornului care a scăpat arma. 
Cutter a reîncărcat cu grijă si efectiv a sectionat capul thornului cu o rafală de gloanţe 
penetrante, trase de la mică distanţă. Apoi s-a apropiat de Johnesy, i-a luat tagurile şi 
telecomanda de la încărcăturile explozive. 

— Eşti bine? l-am întrebat. 

— Nu mai stau pe-aici, răspunse şi am ştiut că poate să se urce singur în navetă. 

Naveta a aterizat exact la locul si ora programate, iar panourile aripi-de-pescárus s- 
au deschis pentru a ambarca 9 soldati si un științific. Doar trei dintre noi am urcat si am 
legat corpul lichefiabil al locotenentului într-un scaun lângă mine, chiar în timp ce naveta 
decola. Billings se lăsase pe spate pentru a ţine lipită o compresă pe locul de unde se 
prelingea niște sânge. Deocamdată îl lásam în pace, până ce ieseam din atmosferă şi-l 
puteam dezlega fără pericol. M-am uitat pe fereastra din faţa lui Cutter, la ce se uita şi el, 
si amândoi am înghețat. Aparent, echipele de urmărire se miscaserá mai repede decât 
crezuse Gunny cá sunt în stare. Trei thorni se aflau în luminis cu tuburile cu rachete gata 
de lansare asupra navetei noastre. 

— Rade-i, Johnesy, spuse Cutter si apăsă butonul telecomenzii. 

Încărcăturile lui Johnesy au explodat cu suficientă forţă încât să ne zvârle si pe noi 
cu zece metri mai sus, în aer, iar cei trei thorni au dispărut în izbucnirea de foc. 

— Câte bombe ai lăsat la el? am întrebat privind frunzișul arzând. 

— Îmi rămăseseră doar zece, a spus Cutter, privind la mine. Crezi că au fost prea 
multe? 

— Noo. Exact câte trebuiau. 

M-am lásat pe spate si am savurat cálátoria. Bubuiala navelor de escortá care 
doborau orice rachetă adițională ce venea după noi părea un cântec de leagăn când am 
părăsit atmosfera pentru zborul către planeta următoare. 


Billings n-a mai terminat călătoria. Măcar el a avut parte de o înmormântare și nu 
de o incinerare. 


VP MAGAZIN 


Jack HILLMAN MISIUNE DE CERCETARE 


Ín bazá, ciudatii de la Informatii, au venit la bord si l-au luat pe Randolph înainte 
ca măcar să-l dezlegám din scaun. Cutter si cu mine l-am dus pe Billings la morgă si i-am 
luat tagurile înainte de a ne prezenta la căpitanul Roberts. 

Ne-a ascultat raportul și, fără o vorbă, a luat tagurile celor opt pe care i-am pierdut. 
Când am terminat informarea, a ridicat privirea la noi doi. 

— Bună treabă, băieţi. Sper că ceea ce vom obţine de la Randolph merită pierderea 
lui Gunny. Acum încercați să dormiti, iar dimineaţă prezentaţi-vă la quartermaster pentru 
relocare. Thornii au atacat o altă colonie de-a noastră, in Eridani, iar ăştia de la divizia de 
ciudati au o armă nouă pe care ar vrea să o încerce acolo. Asamblám o squad cu cei mai 
buni recon dintre ai nostri, iar voi doi tocmai ati fost aleși. Plecati peste două zile si 
călătoria va dura o lună, deci vă veţi putea odihni tot drumul. Liber. 

Şi se întoarse la hârtiile sale. 

Cutter si cu mine am ieșit din biroul căpitanului si am ajuns pe străzile prăfuite. 
Mi-am ridicat privirea la cerul gri-oteliu și m-am întrebat dacă cerul de deasupra 
Kansasului mai era atât de albastru încât să te doară când te uiţi la el. Îmi doream să am 
șansa de a afla... cândva. 

— Faci cinste? a întrebat Cutter. 

— Primul face Gunny. Apoi eu. Apoi e rândul tău. 

Ne-am îndreptat spre un bar ca să luăm ceva cu care să ne curátám gâtlejul de praf 
și să bem pentru prietenii plecați. Mai bine asa decât să ne gândim la întoarcerea în junglă 
atât de repede după ce aproape că am dat coltu' acolo. Sau că Armata ne trimite înapoi 
acolo, deoarece eram încă funcționali. Și disponibili pentru sacrificiu. 

M-am gândit că unele lucruri nu se schimbă niciodată, și am dat peste cap prima 
băutură în amintirea lui Gunny. 


SFÂRȘIT 


VP MAGAZIN 


RP LL E Noo s 


ZANE GREY Grănicerii din Texas 


Foletoanule de IAM 
ZANE GREY 


GRĂNICIERII DIN TEXAS! 


Traducere de GH. ILIESCU 
Editura Danubiu 
1941 


EPISODUL 3 


CAP. 19 


Când Duane îşi lipi ochii de crapătură, putu să-l vadă pe Longstreth cum îşi 
mângâia, nervos mustátile. În fata lui se afla Lawson. 

— Astă seară trebuie să terminam, spuse Lawson, de aceea am venit aici. 

— Şi dacă n-am poftă acum să vorbim despre asta? răspunse Longstreth 
nerăbdător. 

— Am aşteptat destul. Casa asta e tot asa de bună ca şi oricare alta. Ţi-ai 
pierdut măsura de când a apărut grănicerul acesta blestemat în oraş. Mai 
întâi: vreau să mi-o dai pe Ray. 

— Ray e o femeie care ştie ce vrea. I-am spus că vreau s-o mărit si că nu tin 
s-o influentez. De tine, însă, nu vrea să audă. Altădată, te mai putea suferi, 
dar acum te urăşte. Ce mai pot face? 

— S-o sileşti să se mărite cu mine. 

— S-o silesc să facă un lucru ce nu doreşte? Asta nu se poate. Şi apoi, nici 
nu-mi placi ca ginere. Dacă Ray te-ar iubi, mi-aş da încuviințarea. Cât despre 
afacerile noastre, nici n-aş vrea ca ea să le afle. N-ai decât să încerci singur cu 
fata, dar te asigur eu c-o să pierzi. 

— De ce ai mai chemat-o aici? Din cauza ei mi-am pierdut capul. Trebuie s- 
o am... altminteri mor! De când e aici, nici de treabă nu mi-am mai văzut. 
Banda a fost surprinsă din cauza asta. Nu, Longstreth, chestia trebuie să se 
lichideze chiar astă seară. 

— În ce o priveşte pe Ray, putem lichida chiar acum, răspunse Longstreth, 
ridicându-se. Vino s-o întrebăm şi o să ştii cum stai! 


! Texas Rangers sunt cea mai veche organizaţie de aplicare a legii de pe continentul nord-american cu jurisdicție de stat. 

Initial a fost un corp de voluntari care si-au asumat protectia convoaielor si granitelor teritoriului colonizat. Stephen F. Austin 
“parintele Texasului” s-a referit pentru prima dată la acest grup ca Rangers în 1823, dând astfel naştere serviciului cunoscut sub 
numele de Texas Rangers. 

leşiră, lăsând usa deschisă. Lui Duane ii părea rău că nu va putea auzi 
răspunsul fetei, deşi şi-l închipuia. 

În sfârşit, se auziră paşi şi Duane, îşi reluă locul de unde putea auzi şi 
vedea atât de bine. 

Numai Lawson reveni. Părea complet distrus. După puţin reveni şi 
Longstreth, care se aşeză, liniştit pe scaun. 

— Nu te mai enerva, Lloyd. Pe Ray n-o pot prinde cu arcanul şi să ţi-o 
arunc de gât, că doar nu e un taur sălbatec! 

— Longstreth, aş putea s-o silesc să se mărite cu mine, răspunse Lawson, 
agale. 

— Şi cum, mă rog? 

— Ştii doar că te am în mână. Tu eşti, doar conducătorul bandei hotilor de 
vite! 

— Asta n-o pot uita. 

— Aş putea să mă duc la Ray şi să-i spun că te denunt grănicerului — dacă 
nu vrea să se mărite cu mine. 

Lawson părea că înnebunise. Ochii îi sticleau în cap iar mâinile îi tremurau 
de enervare. 

— Lloyd, Ray e singura ființă din lume care nu trebuie să ştie că eu sunt un 
hot, un bandit, conducătorul pătat de sânge al celei mai mari bande de la 
graniță. 

— Şi aşa. Şi aşa, tot o va afla. Crezi că ea nu bănuie că e ceva putred pe 
aici? Arată cu totul altfel acum. Tu n-ai băgat de seamă? 

— Ştiu că Ray s-a schimbat, dar ea nu ştie că tatăl ei e un bandit. 

Lawson se ridică, îndreptându-se spre cămin cu mâinile în buzunar. 

— Longstreth, nu vreau să ştiu de nimic. Vreau fata şi basta. Şi dacă n-o 
capăt, mergem cu toti la dracu! 

— Eşti prea nerăbdător, Lloyd. Dacă i-ai spune fetei cine sunt, garantat că 
te va uri pe urmă. Şi asta n-o vei face nici tu. Aşteaptă, lasă-i timp. Fii altfel 
cu dânsa. Încetează cu băutul. Aşteaptă până mi-oi vinde toată averea ce am 
aici... până ce voi părăsi meleagurile astea blestemate. 

— Ti-am mai spus că vreau să rămânem aici. De altfel nici banda nu ne va 
lăsa să plecăm. 

— Ei bine. Dacă banda nu m-o lăsa să plec, voi rămâne, întâmplându-se, 
orice s-o întâmpla. Şi apoi Lawson, tu n-ai băgat de seama că mai toate 
fărădelegile din ultimul timp iti cad doar tie în spinare? 

— Asta e tot din cauza ta. Ai căpătat picioare reci, mai ales de când e şi 
grănicerul acela aici. 

— Numeşte-o cum vrei tu... Chestia e că toată conştiinţa noastră e 
încărcată cu omoruri, furtişaguri, răpiri. 

— Adevărat, dar cine ne poate acuza? 

— Şi eu mi-am băgat asta în cap. Cine ar putea oare să-l acuze pe primarul 
Longstreth că e căpetenia unei bande de hoţi? Acum, mi-am schimbat 
părerea. Au survenit multe lucruri, aşa că părerea mea e să facem juma-juma 
din tot ce avem şi să ne luăm tălpăşița - cu toţii! 

— Tot câştigul - toate cirezile, sunt ale noastre, doar... ale tale si ale mele. 

— Bine, atunci eu imi iau partea mea. 

— Eu nu. Si cu asta se mântuie chestia. 

Longstreth părea foarte supărat de hotărârea demnului său tovarăş. 

— N-o să-ți ajute la nimic averea ta... daca gránicerul... 

— Vezi? Eu nu ţi-am spus că de mult ar trebui să fie tot atât de mort — ca şi 
Laramie? Banda ar trebui să-l extermine. 

— Singurul mijloc de a ne scăpa de el, ar fi ca toată banda să-l împuşte în 
acelaşi timp, râse Longstreth. Altfel iar o să ne dea de lucru. Şi chiar dacă toti 
am trage, în acelaşi timp, în el, fii sigur că nu va pleca fără tovărăşie pe lumea 
cealaltă. 

— Vorbeşti, ca şi cum nu ti-ar pasa că murind va lua câţiva cu el, îl ironiză 
Lawson. 

— Ai ghicit. M-am sáturat de toatà povestea asta. 

— Longstreth, nu-mi place cele ce spui. 

— N-ai decát! 

Longstreth se ridică in picioare, rece şi liniştit, cu ochii scánteietori. 
Văzându-l, Duane isi dădu seama că e un om primejdios. 

— Mă rog, întrebarea e: capăt sau nu fata? 

— Numai cu incuviintarea ei. 

— Nu vrei s-o silesti să se mărite cu mine? 

— Nu. 

— Bine. Atunci am s-o silesc eu. 

Longstreth nu răspunse nimic, dar după crispárile mânii, Duane înţelese că 
acesta avea un revolver în mână. 

În aceeaşi clipa se auziră paşi pe verandă, apoi uşa se deschise şi cinci 
oameni apărură în cameră. Sub hainele lor, se zăriră nelipsitele lor revolvere. 
Unul din ei strânse cu putere mâna lui Longstreth, iar ceilalți rămaseră mai 
în urmă. 

Atmosfera se schimbase cu totul. Lawson nu mai conta Longstreth devenise 
cu totul altcineva. Aici era puterea lui, dar ceea ce nu ştia el, era că puterea îl 
inlántuise complet, fără nădejde de scăpare. 

Urmă o discuţie foarte insufletitá, dar Duane nu auzi nimic. În cele din 
urmă, acela care dăduse mâna cu Longstreth se ridică şi părăsi camera, 
urmat de ceilalți. Rămas singur, Longstreth isi aprinse o ţigară. Deodată 
Lawson se ridică, tresărind. 

— Ce fuse asta? 

Un țipăt uşor se auzi. 

— O fi vreun şobolan poate, crezu Longstreth. 

Deodată Duane simţi cum peretele se mişcă. Peretele, deşi din lut uscat 
bine, se clătină cu putere. Pentru Duane acesta era semnalul plecării. Cu 
toată grija ce o avea îndepărtându-se, nu-i putu scăpa, totuşi, un mic zgomot. 

— Ai auzit paşi? întrebă Longstreth. 

— Îl aud... Îl aud... urlă Lawson. Aici... 

— Nu! E în cealaltă parte! strigă Longstreth. 

Degeaba încercase Duane să fugă, căci rămase închis, prins între 
dărâmături. Îşi rupse hainele de pe corp. Zvârcolindu-se, iar praful îl 
înăbuşise aproape. În cele din urmă reuşi să se strecoare afară şi cu 
revolverul în mână, înainta cu precauţie, până ajunse în fata unei uşi. 


CAP. 20 


Un strigăt uşor îl salută, Ray Longstreth se afla pe pat. El îi făcu semn să 
tacă din gura şi zăvori uşa. Se simţea în siguranță acum. În ochii Ray-ei 
sticlea o spaimă grozavă. Deodată se auzi un țipăt. Fata îl scosese. Şi Duane 
ghici motivul. Intrarea lui neaşteptată, plin de praf şi cu revolverul în mână. 

— N-am ştiut că asta e camera d-tale. Am intrat aici, spre a-mi salva viaţa. 
Sunt urmărit. L-am spionat pe tatăl d-tale şi pe oamenii lui şi am fost auzit. 
Acuma mă caută toti, desi nu m-au văzut. 

— L-ai spionat pe tatăl meu? 

Duane îi povesti cele întâmplate. 

— Vai, Doamne... tata... Ah, îl urăsc pe Lloyd Lawson. M-ar ucide, dacă... 
dacă... Ce trebuie să fac? 

Paşi usori ce se apropiau ii reamintiră lui Duane că se afla mereu în 
primejdie. 

— Trebuie să plec de aici, şopti el. 

— Păi te urmăresc, doar. Nu se poate! Te vor ucide. Rămâi aici şi eu sting 
lampa. Ai încredere în mine. Aşteaptă până se vor linişti, chiar dacă ar trebui 
să dureze până în zori. 

— Nu trebuie să rămân. Nu se poate... se bâlbâi el. 

— Numai aşa poti scăpa. Aici n-or să vină ei... 

— Şi dacă vor veni? Longstreth o să scotocească în fiecare cameră. Dacă mă 
descoperă aici şi încerc să mă apăr, te-ar putea nimeri şi pe d-ta vreun glonte 
rătăcit. Şi apoi prezența mea aici... 

Duane nu-şi isprăvi fraza, înaintă spre uşă, dar ea il retinu. 

— Trează, încă, Ray? auzi vocea tatălui ei. 

— Citesc. Bună seara! 

Ascultând de sfatul ei Duane se ascunse în dulap, din păcate însă, uşa nu 
se închidea tocmai bine. 

— Eşti singură? 

— Da. Ruth s-a dus demult să se culce. 

Fata deschise uşa şi Longstreth pătrunse în cameră. Îndărătul lui venea 
Lawson şi încă un om. Nevăzând nimic suspect, Longstreth se retrase. 
Închizând uşa după dânsul. 

Peste câtva timp se făcu linişte în casă. Duane n-o putea vede pe fată, dar 
auzea respiraţia ei liniştită. Aşa aventură încă nu pomenise. Simtea că e pur 
şi simplu îndrăgostit de fata asta frumoasă şi curajoasă. 

Împinse uşa dulapului şi ieşi afară. Trezită de zgomot, fata deschise ochii. 

— Cred că pot să plec. 

— Pleacă, dacă vrei. Dar mai bine ai rămâne până ce vei fi sigur de tot. 

— Nu ştiu cum să-ţi mulțumesc. Mi-a fost foarte greu să aflu ce-am aflat... 
şi d-ta eşti fiica lui. Nici nu mai pot înțelege. Dacă n-aş fi ceea ce sunt, ti-as 
pune viața mea la picioare. 

— Dar mă cunoşti atât de puţin, gunguri ea. 

— Şi cu toate astea nu spun decât adevărul! 

— Acum vei lupta împotriva tatălui meu? 

— Nu... am să încerc să-l scot din luptă, în altfel. 

— L-ai spionat, totuşi. 

— Sunt grănicer şi-mi fac datoria, d-ră Longstreth. 

— Şi eu sunt fiica unui hot de vite! Nu mai departe de astă seară o bănuială 
îngrozitoare mi-a străfulgerat prin creier! 

— Vrei să mi-o împărtăşeşti şi mie? 

— L-am auzit pe Lloyd spunând că astă-seară tata, trebuie să se 
întâlnească în apropiere de Ord cu câţiva oameni. Tata nu voia să meargă. 
Atunci Lloyd îl ameninţă cu un nume. 

— Ce fel de nume? 

— Cheseldine! 

— Cheseldine! Doamne, de ce trebuie s-o aflu tocmai din gura d-tale! 

— De ce eşti aşa de înspăimântat? 

— Pentru că acum cred că tatăl d-tale şi Cheseldine sunt una şi aceeaşi 
persoană! 

— Şi eu am bănuit asta, murmură ea. Dar adevăratul nume al tatei e 
Longstreth. 

Duane era incremenit. Nu mai stia ce să spună. 

— D-ră Longstreth, Cheseldine e omul pe care-l caut si pe care trebuie să-l 
arestez. Am jurat să pun mâna pe el şi ceea ce am jurat, trebuie să respect. Îţi 
voi distruge poate viața, te voi face de ruşine. Dar trebuie să-ţi mai spun ceva, 
d-ră Longstreth. Cred că... te iubesc şi vrea să mor pentru d-ta, dacă asta ti- 
ar fi folositor. 

Ea lunecă pe genunchi şi îşi puse mâinile ei, între acelea ale bărbatului. 

— Vrei să-l ucizi? şopti ca. Dacă mă iubeşti, nu trebuie s-o faci! 

— Asta iti pot făgădui! 

Cu un suspin usor, ea lásá sá-i cada capul pe marginea patului. 

Când Duane ajunse afară si vântul ii rácori fata încălzită, tânărul simți o 
mare uşurare. 

Era o noapte furtunoasă, întunecoasă, dar nu ploua. Se grăbi spre casă cu 
gândurile pline de Ray. Voia şi trebuia s-o salveze din situația asta 
îngrozitoare. 


CAP. 21 


Se hotări să plece imediat spre Ord, spre a afla unde sunt oamenii lui 
Longstreth. Astepta mai mult de la oamenii aceştia, decât de la conducătorul 

lor. Dacă Longstreth sau Cheseldine erau creierul bandei, atunci Poggin era 
brațul executor. Poggin trebuia deci găsit şi curățat din drum. 

Când ajunse la Bradford, află că trenul nr. 6 fusese atacat de bandiți, 
insotitorul, din serviciul companiei Wells Fargo, ucis, mecanicul rănit si 
bagajele ridicate. 

Duane îşi legă calul de jgheabul verandei unde sta Fletcher, mângâindu-şi 
barba. 

— Bună ziua, Dodge, spuse Fletcher scurt. 

Ceilalți oameni răspunseră cu simpatie la salutul tânărului. 

— Jim, mártoaga mea e istovită. Aş vrea s-o ascunzi undeva, ca să nu fie 
văzută de călători. Te pomeneşti că mi-o şterpeleşte careva. 

Băieţii râseră şi Duane îşi conduse calul spre un loc unde se afla mâncare 
din abundență. 

Pe la vreo 4 după amiază, un pustii pătrunse în salonul orăşelului țipând: 
MILITIA! 

Fu o adevărată avalansá spre uşă. 

— Tii, drace, mormăi Fletcher, văzând călăreţii ce se apropiau. Aşa ceva n- 
am mai văzut eu în Ord. Păcat că Poggy nu e aici! 

Militienii se opriră in fata salonului. Erau vreo 20 de insi. Erau bine 
inarmati si condusi de un cowboy. Spre bucuria lui Duane, seriful care in 
mod firesc ar fi trebuit să-i conducă, nu se afla cu ei. Probabil călărea cu un 
alt grup de militieni. 

— Hallo, Jim Fletcher, strigá cowboyul. 

— Bună ziua, răspunse Jim. 

— Ascultă Fletcher, am urmărit un flăcău până la vreo 3 mile depărtare de 
Ord. Urmele sunt tot atât de vizibile ca şi nările din nasul tău. Acum vrem să 
ştim unde a dispărut. Pe la voi a poposit cineva aseară sau azi de dimineață? 

— Nu, răspunse Fletcher. 

Cowboyul se întoarse spre camarazii săi şi începu să vorbească cu ei. Se 
vedea cât colo că în rândurile milițienilor domnea o mare neînțelegere. 

— Nu v-am spus eu că degeaba e vânătoarea asta? tásni un militian, de 
meserie crescător de vite. Urmele de cal nu duceau la locul unde s-a 
întâmplat atacul banditilor. 

— De asta nu sunt sigur, răspunse cowboyul. 

— Bine, Guthrie, dar asta nu e prima urmă ce o văd eu în viața mea... Lasă- 
mi timp. Nu trebuia să venim încoace. Şi să sti că bandiții au fost mexicani. 

— Asta nu se poate şti. Eu iti spun că asta a fost treabă de om de meserie. 
Or fi fost poate şi mexicani. Atacul a fost cam aşa: un mexican a sărit pe 
maşină ținând în sah, cu revolverul pe conducător si pe fochist, unul a trecut 
toate vagoanele în revistă, iar acela care l-a ucis pe omul de la Wells Fargo 
acela a fost şeful. Asta-i toată chestia! 

Câţiva milițieni aprobară. 

— Dracu să-i ia! Dacă aş avea o ceată de cowboy cu mine, as sti eu ce să 
fac, ca să curát locul de bandiții ce mişună pe aici. 

— Mare noroc ati avut că Poggy nu e aici, murmură Fletcher, atunci când 

milițienii dispărură in mijlocul unui nor de praf. Apoi se inapoie in casă, 
gânditor. 

— Unde sunt banii, Dodge? Socotesc că merit şi eu ceva. De vreme ce te-am 
scăpat de Guthrie şi ceilalți. 

Duane îşi juca rolul, îi spuse lui Fletcher — că habar n-avea de atacul 
trenului şi că ştia tot atât cât şi ceilalți ştiu. 

Când, mai târziu, Duane voi să-şi dezlege calul şi să plece, Fletcher păru 
supărat cu adevărat. 

— De ce nu rămâi la mine? Ce nu te-am apărat atunci când a venit Guthrie 
cu ceilalți? Dacă te-aş fi arătat, cine ştie de care pom atârnai acum. Nu 
Dodge, tu nu te porti cinstit cu mine. 

— Bine, Jim, dar nu pot să rămân aici peste noapte. Dacă as face parte din 
bandá, s-ar schimba chestia. 

— Care bandă? întrebă Fletcher, repede. 

— Ei, asta-i - a lui Cheseldine. 

Bárbia şi burta lui Fletcher, tremurară uşor. 

Duane râse. 

— Îţi jur că i-am picat în braţe. Nu záu, el e regele hotilor de vite. Când m-a 
văzut, m-a întrebat ce dracu caut pe aici — dar eu îi spusei răspicat cele ce 
gândeam. 

— Mii şi milioane de draci! De cine vorbeşti? 

— Păi nu ţi-am spus? De Cheseldine. Altfel se mai numeşte si Longstreth. 

Fletcher schimbă fete-fete. 

— Cheseldine - Longstreth. Atotputernicule! Cunosti... 

Inghiti in sec si căută să-şi inábuse enervarea. Pe fata lui se citea teama. 

— Cine esti d-ta? de abia putu intreba Fletcher. 

— Păi tu mi-ai dat, doar, numele. Dodge, nu? E tot atât de bun ca oricare 
altul. Ani întregi am fost un lup singuratec. Jim acum îmi caut tovarăşi. 
Gândeşte-te. Vrei? La revedere! 

Fletcher văzu cum Duane îşi cheamă calul, dispărând apoi, fără o vorbă, în 
întuneric. 

A doua zi după masă, Duane îl chemă pe Fletcher, îl apucă prietenos de 
brat şi îl trase spre o podişcă mică de lemn, ce se afla peste o groapă. Acolo, 
după ce se uită cu băgare în jurul lui, scoase din buzunar un teanc de 
bancnote şi dădu o jumătate din ele lui Fletcher, fără să spună un cuvânt. 

— 500! rosti acesta. Dodge, asta e frumos din partea ta! 

— Fletcher, tu mi-ai făcut un mare serviciu şi deci e foarte firesc să împart 
banii cu tine, ca doi buni camarazi! 

Cu asta, Fletcher fu câştigat. 

Mulțumită prieteniei lui cu Fletcher, în zilele următoare Duane află o seamă 
de lucruri care trebuiau să-i fie foarte trebuincioase în viitor. 

Astfel află că ascunzátoarea lui Cheseldine se afla în munţii Ordului, într-o 
vale adâncă. Acolo aveau loc toate consfătuirile bandei, acolo se puneau la 
cale toate atacurile. Prin Fletcher, Duane află de toate isprăvile banditului, 
convingându-se că Cheseldine exercita o tiranie cum nu mai cunoscuseră 

aceste párti de la cucerirea lor. Cheseldine era regele banditilor. Domnia lui 
însă era foarte sângeroasă. 


CAP. 22 


Într-o bună zi, semne prevestitoare anuntará că liniştea orăşelului e pe 
sfârşite. Un trimis special necunoscut de Duane, aduse veşti misterioase lui 
Fletcher. Trimisul veni încăodată, vorbi cu Fletcher, care începu să înjure de 
mama focului şi plecă spre vest, fără să guste o picătură. După plecarea 
trimisului, Fletcher deveni foarte tăcut. 

O oră după plecarea trimisului. Fletcher luă, subit, o hotărâre. Îşi chemă 
calul şi Duane înţelese că omul voia să plece şi eventual, să lupte. Când se 
urcă in sea, porunci oamenilor să aştepte linistiti, până ce el se va înapoia. 

— Dodge, vino-ncoa! strigă el apoi, lui Duane. 

Fletcher îşi mână calul până la podişca unde primise banii. 

— Dodge, am o ceartă cu Knell, acum. Cu mine: nu s-a prea purtat el 
prietenos. Poggy însă a fost întotdeauna cumsecade. Şeful plănuieşte acum 
ceva grandios. Dar e reținut de această neînțelegere. El aşteaptă în munți si 
vrea să ne dea poruncile necesare, dar nici unul din ei nu se arată. Aşa că 
acum trebuie să intervin şi eu. Şi istoria asta nu-mi place de fel. 

— Dar ce s-a întâmplat, Jim? 

— Cred că e ceva pentru tine. Dodge, răspunse Fletcher uscat. Knell nu e 
prietenul tău - de atunci... El nu poate suferi pe cineva pe care nu-l domină. 
Knell spune că ştie ceva despre tine. Dar nu vrea s-o destăinuiască. Eu cred 
c-ar fi bine să dispari pentru vreo câteva zile, până oi reveni eu. 

— De ce? 

— Pentru că n-are nici o noimă să te bálácesti în cerneală, cu atât mai mult 
cu cât si banda trebuie să apară. Dacă până în trei nopți nu revin, sterge-o. 
Oi vedea eu pe urmă ce e de făcut. Jim Fletcher ţine la camaradul sau. La 
revedere, Dodge! 

Rămas singur, Duane se aruncă pe spinarea calului şi o luă pe cărarea care 
ducea spre tabăra lui Cheseldine, aşa cum o aflase el, mai deunăzi, de la 
Fletcher. Urmele de copite de pe cărare aveau o vechime de vreo săptămână, 
dacă nu si mai mult. După o oră de umblet, ajunse în munţii Ordului si se 
opri într-o vale mică, de unde avea o privelişte destul de întinsă. 

Adormi, cu capul pe sea şi ultimul lui gând fu pentru Ray Longstreth. 

A doua zi reluă mersul şi după un drum extrem de anevoios, lovindu-se la 
tot pasul de stânci, ferindu-se în fiecare clipă de un pas greşit care l-ar fi 
aruncat în fundul prăpastiilor, Duane ajunse la o ieşitură, care-i îngădui să 
vadă, în depărtare la vreo mie de paşi sub el, o colibă. O apă repede curgea 
printre înaltele stânci. Sumedenie de cai şi vite cornute păşteau iarba, acolo 
unde pământul o îngăduia. 

Deodată, ochii lui ageri descoperiră doi călăreți ce se apropiau de vale. Se 
strecură cu iuteala fulgerului printre pomi şi stânci si în curând putu auzi 

glasuri omenesti, fluieráturi si mugete de animale. Lunecá, tácut mai departe 
şi curând se află în umbra cásutei. Nu se vedea decât o mică ferestruicá. Îşi 
aruncă ochii prin ea şi văzu o cámárutà scundă, în care nu se afla decât o 
masă şi scaune. Pe masă se afla o lampă. Până la urechile lui parveni 
mormăitul unor voci, dar oameni nu putu să vadă. 

Când ajunse în colțul casei, trebui să închidă ochii, atât de puternică era 
lumina ce se degaja de la un foc uriaş. Un bărbat cu fața roşcovană, îşi făcea 
de lucru, la foc, cu o oală. Ceva mai departe mai descoperi încă cinci siluete, 
toti stăteau cu spatele spre dânsul. 

— Drumul e bun, dar nu e totuşi asa bun ca acela dintre munți, spunea 
tocmai unul. 

— Ce avem de mâncare, Panhandle? întrebă celălalt. Blossom şi cu mine 
venim tocmai de la Fairway Springs. L-am lăsat acolo pe Poggin şi câțiva 
dintre ai noştri. 

— Iertare, Phil. Dar eu nici nu v-am văzut venind. 

— A durat mult până ati venit, dar bine că sunteţi, în sfârşit, aici, răsună o 
voce metalică. 

Era vocea lui Longstreth! 

Şi vocea lui Longstreth era — vocea lui Cheseldine! 

Aşadar, se aflau acolo: Longstreth, Phil Knell, Blossom Kane, Panhandle 
Smith. Adică oamenii din banda lui Cheseldine! Duane era numai ochi şi 
urechi. 

Convorbirea ce urma, nu se deosebi deloc de convorbirile obişnuite între 
cowboy şi crescători. În umbră mai sta un bărbat, al şaselea, dar Duane nu 
putu să audă pe ce nume i se adresau ceilalți. 

Mâncarea fiind gata, toti se ridicară de jos şi intrară gălăgioşi, în casă, unde 
se aşezară la masă. 

Duane se strecură din nou în dosul casei, până la ferestruica ce-o 
descoperise şi privi înăuntru. Oamenii erau în altă cameră, aşa că nu-i văzu. 
În sfârşit Longstreth pătrunse în cameră, făcu mai mare flacăra lămpii şi 
luând o cutie de țigări, ieşi afară. 

— Haideţi afară să fumăm, băieți, porunci el. Numai Knell să mai rămâie 
aici, ca să terminăm chestia. 

După care se înapoie în cameră, isi aprinse o ţigară şi se tránti pe un 
scaun, cu picioarele întinse pe masă. 

Între timp, bandiții ieşiră afară. Vocile lor se auzeau acum foarte bine. În 
cameră pătrunse acum Knell, care luă loc pe un scaun, fără a se instala atât 
de confortabil ca Longstreth. Părea îngândurat şi rece ca întotdeauna. 

— Ei, ce s-a întâmplat, Knell? De ce n-ai venit mai devreme? 

— Poggin! Dracul să-l ia! lar ne-am certat! 

— De ce? 

— Călărea un cal nou şi ştii ce nebun e, atunci când e vorba de cai. Asta-l 
reține mai curând decât celelalte. 

— Celelalte? Ia dă-i drumul mai lămurit, ca să înţeleg şi eu! 

— Bine, am s-o încep atunci de la început. Acum câteva săptămâni a apărut 


VP MAGAZIN 


ZANE GREY Grănicerii din Texas 


in Ord un tânăr care s-a comportat astfel, de parcă ar fi fost al lui cuibul. Mi 
s-a părut cunoscut, dar nu eram sigur. Apoi dispăru şi nu mai ştiui ce se 
făcu. 

— Cum arăta? 

— Un flăcău puternic, cu păr alb la tâmple. Avea mare talent la revolver. 

— Şi eu l-am întâlnit. 

— Nu mai spune! Află dar, sefule, că omul ăsta a revenit in Ord, 
încântându-l pe Fletcher, iar atunci când milițienii, pe urma aceluia care a 
prădat trenul Nr. 6, veniră în Ord, Jim l-a acoperit. Cred c-a luat şi ceva bani 
de la străin. Din întâmplare, ştiu că străinul n-are nimic de-a face cu 
atentatorii trenului. 

— De unde ştii? îi curmă Longstreth vorba. 

— Pentru că eu am făcut treaba asta. 

Fata lui Longstreth se întunecă. 

— Dracu să te ia, Knell! Eşti incorigibil. Încă o lovitură şi s-a zis cu noi. l-ai 
povestit asta şi lui Poggin? 

— Da... de aceea ne-am certat. Era cât pe ce să-mi facă felul. 

— De ce ai încercat o lovitură atât de primejdioasă fără ajutor şi fără vreun 
plan stabilit? 

— Păi dacă era asa de simplu. Toate s-au petrecut cu iuteala fulgerului. 
Acum să revenim... Jim s-a împrietenit, aşadar, cu străinul. Tot timpul sunt 
împreună. Aş pune rămăşag că tâmpitul i-a povestit, tot, ba poate şi mai 
mult, chiar. Cu o picătură de snaps l-a dat gata. Acum câtva timp câţiva 
băieți veniră la Poggin să-i spună că Jim a descoperit un nou recrut pentru 
bandă. Ştii, Poggin si Jim erau întotdeauna în bune relații şi, înainte de a 
avea gândul să vin aici, noul recrut făcea parte din bandă, deşi nu fusese 
văzut nici de Poggin, nici de d-ta. Ştii ce-am făcut înainte de a venit aici? Am 
cotrobăit prin sacul meu, unde am sumedenie de fotografii, articole de ziare şi 
alte máruntisuri şi descoperii astfel şi chipul lui. Dar lui Poggin nu i-am spus. 
Când o să afle cine e tipul, o să turbeze, nu alta. 

Knell vorbise destul de încetinel. Dar ochii îi luceau ca focul. 

— Şi ştii cine e recrutul ales de Fletcher? 

— Buck Duane! 

Cizmele lui Longstreth căzură la pământ cu un zgomot teribil. 

— Cum, tintasul acela fără pereche? Omul care i-a ucis pe Bland şi Alloway 
Sic 

— Şi pe Hardin! 

— Şi pe Hardin! Cel mai bun om din Rim-Rock! Buck Duane. 

Longstreth ingálbenise. Interlocutorul lui la fel. Intelegeau primejdia: Buck 
Duane in Big Bend! Longstreth se ridică dintr-un salt in picioare, apucă o 
sticlă de pe masă si sorbi cu furie, apoi o întinse lui Knell. 

— Knell! începu apoi Longstreth, după ce îşi şterse gura. Eu cred cu ai 
puţină pică pe acest Buck Duane. 

— Da! 

— Atunci - nu fii prost. Vezi să nu cazi în mrejele lui. Cred că acest Buck 

Duane e in serviciul gránicerilor. 

— Măi al dracului! 

— Du-te în Ord şi dă-i de ştire lui Fletcher, care o să-l aducă pe Poggin şi 
oamenii lui. Ei o să-l lichideze pe muşteriul nostru. 

Longstreth se trânti pe scaun, mai sorbi o inghititurá din sticlă şi scoțând o 
hârtie din buzunar, spuse: 

— Îmi pare bine că afacerea Duane se va sfârşi astfel. Acum, altceva. Astăzi 
e în 18 Octombrie. La 25 vine în Valverde un transport de aur care aparține 
crescătorilor de vite. După ce te înapoiezi din Ord, îi dai lui Poggin 
următoarele porunci: Manda să stea liniştită, dar, în taină, tu, Poggin, Kane, 
Fletcher, Panhandle Smith şi Blodi să vă puneţi pe lucru. Nimeni altcineva. 
Párásitii Ordul la 23. Până la Mercer, cáláriti neacoperiti. Din Bradford până 
în Valverde sunt vreo 100 de mile — şi din Ord tot atâtea. Călăriți astfel ca în 
dimineața zilei de 26 să vă aflați în apropiere de Valverde. La ora două fix 
intrați in oraş şi vă indreptati spre Banca Crescătorilor de Vite şi vedeți de 
lucraţi repede. Asta e totul. Ai înțeles? 

Knell îşi notase totul, până şi datele. 

— Vedeţi ca totul să meargă strună. Conducerea o are Poggin sau tu. Dar aş 
vrea ca amândoi să luaţi parte. După ce veți mântui treaba, vă găsesc eu aici. 
Acum cheamă băieţii! 

Jocul se afla acuma în mâna lui Duane, care chiar în noaptea aceia trebuia 
să se înapoieze în Ord, deşi lucrul părea cu neputinţă. Mac Nelly trebuia 
prevenit fără întârziere, astfel ca în ziua de 25 să poată strica planul 
banditilor. 

Începu să se retragă, cu foarte multă băgare de seamă si isi găsi calul acolo 
unde îl lăsase. Înapoierea, în noapte, fu şi mai grea, dar Duane avea aripi, 
căci în fata ochilor săi, un chip luminos îi surádea, stimulându-i curajul. Ray 
Longstreth! Buzele ei frumoase îl căutau, făgăduitoare. Primejdia şi oboseala 
nu contau acum pentru el. 

În zori, Duane ajunse în Bradford. Se repezi la gară, unde auzise nu de mult 
țăcănitul unui aparat Morse. Când Duane bătu la ferestruica biroului, 
telegrafistul se sperie. 

— Repede, creion şi hârtie, ceru Duane, de îndată ce intră. 

Telegrafistul, tremurând. Îi dădu cele cerute şi Duane aşternu pe hârtie 
conținutul telegramei. 

— Telegrafiază asta... nimeni nu trebuie să afle ce e scris aici. Mă inapoiez. 
La revedere! 

Telegrafistul, înlemnit, nu scoase nici o vorbă. 

Duane dispăru tot atât de repede precum venise. 

Când ajunse in Ord, zári un număr de cai inseuati, in fata unei case. 
Norocul îi surâdea. După praful ce se vedea pe ei, tânărul înțelese că 
animalele făcuseră un drum lung. Se îndreptă, hotărât, spre uşa casei, 
deschizând-o cu o puternică lovitură de picior şi intră înăuntru. 

Camera era plină de bărbați. Toate mutrele se întoarseră spre dânsul. Erau 
acolo toti bandiții din noaptea trecută, plus Poggin si Fletcher. Pe Poggin nu-l 

vázuse niciodatà, dar il recunoscu usor. 

Domni o tácere de moarte. Toti oamenii se aflau in jurul unei mese 
supraincárcatà de bancnote si monede de argint si aur. 

— Domnii mă caută pe mine? întrebă Duane cu o voce tunátoare. Se 
asezase astfel, încât toată adunătura să încapă in raza ochilor săi. 

Knell sta tremurând. Fata îi părea o mască. Ceilalți îl priveau temători, 
numai Fletcher întinse mâinele spre Duane. 

— Înapoi, Fletcher. 

— Stai, Dodge şi voi, ceilalți, ascultati-mà. Vreau să vorbesc, căci mi-e 
teamă că sunt în încurcătură, acum. 

— Haide, dă-i drumul! se auzi vocea lui Poggin. 

Fletcher se întoarse spre Duane. 

— Camarade, eu ştiu că tu crezi că ai găsit numai duşmani aici. Deşi eu iti 
jurasem cá toti iti vor fi prieteni. Am greşit. Voi sta deci alături de tine, dacă 
imi ingádui. 

— Nu, Jim? ráspunse Duane. 

— De ce ai apărut, asa, pe nepusá masă? întrebă, apoi, Fletcher, care, 
întorcându-se spre Poggin, spuse: Poggin, acest om e prietenul meu. Cuvântul 
tău valorează ceva in bandă. Dacă nu pui un cuvânt bun pentru dânsul, 
ducă-se dracului toată afacerea asta. 

În timp ce Fletcher vorbea, privirea lui Duane nu-l părăsea pe Poggin. 

— N-are nimic împotrivă, Jim. Şi dacă nici Knell n-are ceva de spus, atunci 
omul tău, poate fi omul nostru. 

Toate privirile se îndreptară spre Knell. Acesta, deşi mereu galben ca ceara, 
izbucni într-un râs ironic. 

— Poggin, eşti cel mai bun jucător din Big Bend. Pun rămăşag pe toti banii 
mei, că vei căpăta o astfel de carte, încât şi tie iti va fi teamă să continui jocul. 

Poggin începu să se supere. 

— Prietenul lui Jim, acest aşa zis Dodge, nu este ceea ce pare. E cu totul 
altceva. Şi dacă o să-ți spun adevăratul lui nume, un fior rece te va străbate 
din creştet până-n tălpi. 

Tăcere adâncă. Se auzea doar răsuflarea grea a lui Knell. Toată lumea 
îngălbeni. În aşteptarea unui ce nelămurit şi cercul din jurul lui Duane se 
mări din ce în ce mai mult. 

— Care e numele lui? izbucni Poggin. 

Knell mai privi incáodatà spre omul pe care voia să-l denunțe, apoi se plecă 
spre Poggin. 

— BUCK DUANE! 

Dacă Knell crezu că acest nume îl va surprinde prea mult pe Poggin, se 
înşelă amarnic. Dimpotrivă, foarte liniştit, vorbi: 

— Nu mai spune. BUCK DUANE? Lupul Singuratec? Am auzit de multe ori 
vorbindu-se de el. 

— Da, chiar faimosul Buck Duane; Lupul singuratic, acum e aici! Poggin, ai 
intervenit pentru Buck Duane! Auzi tu? Pentru Buck Duane! Dar eu ştiu 
pentru ce a venit el încoace... Vrea să-şi încerce revolverul lui pe spinarea lui 


VP MAGAZIN 


ZANE GREY Grănicerii din Texas 


Cheseldine, pe a ta, pe a mea, Poggin. Ai vrut întotdeauna să ucizi pe unul 
mai in stare decât tine. Ai prilejul acum! De ce nu scoţi revolverul? Ti-e 
teamă? Pentru că ţi-e dragă viață, nu-i asa? Dar dacă toti am trage asupra lui, 
l-am ucide. Vorba-i... cine începe? Tu nu, Poggin. Văd eu! Îi laşi altuia treaba 
asta — mie, de-o pildă! Bravo, Poggin, in Buck Duane ţi-ai găsit naşul. 

Knell vorbise cu patimă. Sudoarea îi curgea pe frunte. Se vedea cât colo că 
vorbise din inimă. 

— Buck Duane, iti mai reaminteşti de Hardin? întrebă el, cu vocea răguşită. 

— Da! răspunse Duane si repede ca fulgerul înțelese noima întrebării lui 
Knell. 

— Tu l-ai ucis... Si el era cel mai bun prieten al meu! 

Dintii ii clántáneau. În odaie se făcuse o linişte deplină. Vremea vorbelor 
trecuse. Deodată Knell se încovoia, iar din ochi ii tásni o flacără. 

Duane îl observa. Muschii lui Knell se destinseră deodată... 

Gloantele lui Knell găuriră tavanul, apoi banditul scoase un țipăt de fiară 
sălbatecă în agonie. 

Duane nu-l văzu pe Knell murind. Îl observa pe Poggin acum. Acesta sta 
înghețat, înmărmurit, privindu-şi camaradul ce zăcea întins la pământ. 

Fletcher se repezi spre Duane cu mâinele ridicate. 

— Afară cu tine, mincinosule — sau ucide-mă si pe mine! Si cu mâinele 
mereu ridicate, il împinse pe Duane afară cu pieptul şi umerii. 

Duane sări pe cal, îi dădu pinteni şi dispăru. 


CAP. 23 


Duane se înapoia în Fairdale, unde se ascunse, așteptând ziua de 23 
Octombrie. 

În sfârşit, veni ziua aşteptata. Soarele dogorea grozav. Nici o adiere prin aer. 
Simti o dorința arzătoare, să-l revadă pe Poggin. 

Fairdale, la ora aceea, părea pustiu. Îl căută pe Si Zimmer şi pe Frank 
Morton şi îi găsi pe amândoi, linistiti, dar cu teama în suflet. Nu aflaseră încă 
despre cele făptuite de el în Ord. Duane le ceru să fie gata atunci când el îi va 
chema în ajutor, apoi, o luă foarte hotărât spre casa lui Longstreth. 

Când se apropia de verandă auzi câteva glasuri care i se păreau foarte 
cunoscute. Longstreth şi Lawson se certau din nou. Longstreth era în cămaşă 
şi nu purta cingătoarea cu armă. Dar pe masă se afla un revolver. 

Lawson părea foarte supărat. Duhnea a băutură cale de o poştă. 

— Ce ştiri ai? întrebă el. 

— Ray mi-a spus că se interesează foarte umil de grănicer. 

Duane crezu că pe Lawson o să-l ia dracu la aceste cuvinte. 

— ÎI iubeşte... si el o iubeşte pe dânsa. 

Duane singur nu ştia dacă Longstreth vorbeşte serios sau nu. 

Însfârşit, Lawson îşi regăsi vocea. O blestemă pe Ray, îl blestemă pe 
Longstreth şi il blestemă pe grănicer. 

— Ticálosule, făcu Longstreth, înfuriat, te gândeşti numai la tine. 

— Du-te la dracu! Dacá fata ta nu-mi apartine mie, nimeni nu va pune laba 
pe ea. 

— Degeaba, n-o capeti, răspunse Longstreth tăios. Mai bine o dau de 
nevastă gránicerului, decât tie! 

Pe fata lui Longstreth se citea o ură nemărginită. 

— Lawson, tu ai fácut din mine ceea ce sunt. Te-am ajutat si aparat. Tu esti 
adevăratul Cheseldine - acesta e adevărul gol golut. Dar acum s-a mântuit. Te 
párásesc. Sunt gata! 

— Ba, amândoi sunteți acum gata! strigă în aceeaşi clipă Duane, cu o voce 
tunátoare, sărind pe verandă. 

Longstreth recunoscu îndată, ceea ce Lawson nu putu recunoaşte. Fata ii 
devenise pământie. 

— Ce vrei? strigă Lawson. 

Cu un gest măreț, Duane îşi dădu reverul la o parte, arătându-le celor doi 
semnul puterii sale. 

Lawson urlă ca un câine şi sălbatec, întinse mâna spre revolverul de pe 
masa, dar impuscátura lui Duane ii curmă intenția, înainte însă ca mâna 
înghețată a lui Lawson să slobozească revolverul. Longstreth se repezi asupra 
lui, cu o mişcare sălbatecă smulgându-se din degetele intepenite, apoi se 
ascunse îndărătul corpului celui ucis. Duane văzu foc si fum şi simți o 
împunsătură în braţul stâng. O alta lovitură îl întinse la pământ. Mintea îi 
rămase însă limpede. 

În ochii lui Longstreth se citea o nestrămutată pornire spre ucidere. 
Grănicerul ar mai fi putut trage, dar nu voia. De aceia, întinzând revolverul 
spre bandit, grănicerul, porunci, cu o voce străpungătoare: 

— Aruncă revolverul, sau, pe viul Dumnezeu, te ucid! 

Longstreth nu ştia ce să facă. Mâna nu-i mai era sigură şi dacă şi-ar fi 
greşit ţinta sentinţa îi era semnată. 

— Longstreth, strigă Duane, cântecul s-a sfârşit. Gândeşte-te la fiica d-tale! 
Vreau ca numele ei să nu fie pătat, iti voi da toată libertatea, cu o singură 
condiţie însă. Împotriva d-tale sunt o sumedenie de dovezi, la dispoziţia mea. 
Eşti singur, acum Morton şi ceilalți aleargă în ajutorul meu. Predă-te şi mă 
oblig să te apăr! Poate că va izbuti Mac Nelly să te lase să te înapoiezi, liber, 
viu şi nevătămat în Louisiana. Dacă va vrea Ray să te însoțească, va fi liberă 
s-o facă. Viaţa şi fericirea ei mai pot fi salvate, încă! Răspunsul d-tale... dă- 
mi-l! 

— Şi dacă n-o fac? 

— Atunci te ucid ca pe un câine. Cuvântul d-tale sau moartea. Repede, 
Longstreth! Fii om... pentru Ray! Încă o secundă şi trag... 

— Bine, Buck Duane. Ai cuvântul meu şi banditul căzu, frânt, pe un scaun, 
privind, cu o privire rătăcită, pata sângerândă de pe umărul grănicerului. 

— Vin fetele! spuse acesta, deodată. Ajută-mi să-l duc pe Lawson înăuntru. 
Nu trebuie să-l vadă. 

Dinspre curte, Ray si Ruth veneau în goană. Erau neliniştile, desigur. Cei 

doi oameni izbutiră să târască trupul neînsuflețit înăuntru, înainte ca fetele 
să apară pe verandă. 

— Eşti grav rănit, Duane? întrebă Longstreth. 

— Nu cred! 

— Îmi pare rău! Dacă mi-ai fi spus mai devreme... Blestematul de Lawson! 
Toate din cauza lui. 

— Acum a fost însă pentru ultima oară! 

— Şi eram cât pe ce să te fac să mă ucizi şi pe mine. Ray vine! Asta e mai 
prost. Aş fi preferat să stau în fața unui revolver! 

— Să nădăjduim că toate se vor sfârşi cu bine! 

— Vrei să-mi faci o favoare. Duane? 

— Da. 

— Lasă fetele să creadă că Lawson a tras asupra d-tale. Asta n-are nici o 
importanță. Decât să mă văd judecat de Ray, aş prefera mai curând să fiu eu 
în locul lui Lawson. 

— Îmi pare bine că vorbeşti aşa. În regulă, deci, Lawson m-a rănit. 

În această clipă îşi făcură şi fetele apariţia pe verandă. Duane auzi două 
tipete şi văzu două fete îngălbenite. Ray veni spre dânsul, privind, îngrozită, 
rana de la umăr. Apoi privirea ei se îndreptă spre Longstreth. 

— Tată! scoase ea un țipăt sfâşietor. 

— Nu vă fie teama, fetelor, Duane nu e grav rănit, Lloyd a murit. Ela tras în 
Duane, iar eu m-am predat. Duane e salvatorul meu. Am să dau îndărăt tot 
ce nu-mi aparține părăsind, apoi Texasul. Duane spune că va încerca să-l 
convingă pe Mac Nelly să-mi redea libertatea. Pentru tine, Ray! 

Ochii ei mari, frumoşi, lunecau de la tatăl ei, spre Duane. 

— Cred cá-ti pot făgădui că tatăl tău va pleca de aici, liber şi nestânjenit de 
nimeni. Poate că în Louisiana nu se va afla nimic din toată povestea asta. Te 
înşeli dacă crezi că el a fost conducătorul bandei. În realitate banda îl 
conducea pe el. Crede-mă. N-a fost amestecat în nici o vărsare de sânge! 


CAP. 24 


În dimineaţa zilei de 26 Octombrie, Duane o luă spre Bradford, spre a 
prinde trenul. Rana nu-l prea durea. Alături de dânsul călărea Granger 
Longstreth, prizonierul său, Ray si Ruth. Părăseau Fairdale pentru totdeauna. 
Longstreth predase averea lui Morton, care urma s-o împartă cu ceilalți. 

Ajunseră la vreme în Bradford, de unde luară trenul. Duane era foarte 
nervos. Pufăitul locomotivei îi făcea rău. Voia să se sfârşească mai curând cu 
Poggin şi banda lui. 

În compartiment era linişte deplină. Când trenul se apropia de Valverde, 
Duane observă, în depărtare, un număr de călăreți. Sângele începu să-i fiarbă 
în vine. Zărise pe Poggin cu banda sa. 

În gară, coborând din tren, privirea lui Duane se opri asupra unui om, care- 
i părea foarte cunoscut. Privirile lor se întâlniră. Necunoscutul era Mac Nelly, 

dar un Mac Nelly fără barbă, fără mustáti, mai tânăr, parcă. 

— Mac Nelly, dă mâna cu CHESELDINE! spuse Duane. 

Căpitanul de grăniceri rămase, o clipă, inmármurit. Apoi întinse, însă 
mâna, lui Longstreth. 

— Oamenii d-tale sunt în gara? 

— Nu, în oraş. 

— Du-te cu domnul, cápitane Mac Nelly. Vin si ea îndată... mai avem 
doamne cu noi... 

Pătrunseră în oraş. Fetele tăceau. Mac Nelly mergea ca în vis. 

În colțul unei străzi, Duane observă o clădire mare, impunătoare. Era banca 
ce urma să fie prădată. Nu departe se afla hotelul oraşului. 

— Câţiva din oameni sunt aici, şopti căpitanul, i-am împărţit, spre a trece 
neobservati. 

Străbătură strada, intrară in hotel şi căpitanul Mac Nelly ceru o camera. 
Când se aflară înăuntru, Duane zăvori uşa. Grănicerul răsufla greu de tot, în 
prada unei mari enervări. 

— Rog pe doamnele să-şi închipuie ca sunt acasă la dumnealor, iar d-ra 
Longstreth să n-aibă nici o grijă! 

Apoi, întorcându-se spre Mac Nelly, Duane lămuri: 

— Mac Nelly, d-ra e fiica omului prins de mine, iar d-ra Ruth e nepoata sa. 

După care, îi arată, în puţine cuvinte, toată situaţia. 

— Când l-am prins pe Longstreth, încheia el. L-am lăsat să aleagă: moartea 
sau libertatea. De dragul fiicei sale i-am oferit libertatea, sfătuindu-l s-o 
accepte. Averea şi-a impártit-o si cred că-şi va respecta obligaţiile, părăsind 
Texasul pentru a nu mai reveni niciodată. Cheseldine a fost o taină şi o taină 
va rămâne. 

Peste câteva clipe, Duane îl urmă pe căpitan într-o încăpere plină de o 
sumedenie de bărbați, care citeau şi fumau. 

— Aici sunt, îi şopti căpitanul. 

— Câţi oameni? 

— 15! 

— Adjutantul General o să înnebunească de bucurie, auzind de lovitura ce- 
o dăm. O să-i putem arăta Guvernatorului, ce ne poate osul. Cum Dumnezeu 
ai putut să faci treaba asta? 

— Căpitane, nici jumătate... nici un sfert din treabă nu s-a făcut încă. 
Banda e pe drum. La 2% fix vor fi aici. 

— Câţi sunt? 

— Poggin, Blossom Kane, Panbandle Smith, Boldi, Jim Fletcher şi încă unul 
pe care nu-l cunosc. Asta e crema bandei lui Cheseldine. Cea mai grozavă 
adunătură întâlnită vreodată de grănicerii d-tale. 

— De când sunt în Valverde, am auzit multe despre acest Poggin. Despre 
Knell n-ai spus nimic. Ce o cu el? Am auzit că e un diavol şi jumătate. 

— Knell e mort! 

— A! îi răspunse Mac Nelly, rece. 

— Preiei comanda, Duane. Astăzi sunt un simplu gránicer în subordinele d- 

tale. Toti iti aşteptăm poruncile. Ne incredem orbeste în d-ta. Fă-ţi repede 
planul de bătaie, pentru că băieți să-şi ocupe posturile. 

— Lupta va fi grea. Noi sau bandiți trebuie să rămânem pe teren... 

— Aşadar, crezi că nu e nevoie să-i arestăm pe Poggin, Kane şi ceilalți? 

— Da, nu mai încape vorba. 

— Cu ăştia nu e de glumit. Trag şi toate gloantele lor îşi ating tinta, Poggin e 
un tintas fără pereche. Trebuie să fie răpus imediat. Ceilalți la fel. Nu le e 
teamă de nimic şi trag repede ca fulgerul. 

— Bine, Duane. Acum să-ți vedem planul. 

— La fiecare colț de stradă să stea un om, astfel ca să închidă drumul 
banditilor. Patru oameni să stea în camera tezaurului, iar cate doi la ferestre. 
Să stea ascunşi până ce o începe dansul. Oamenii ce rămân să se ascundă 
prin bancă, îndărătul ghişeelor. Du-te d-ta în persoană la bancă şi spune-le 
ce-i aşteaptă, pentru că să fie pregătiți. Aurul şi banii să fie puşi în siguranţă, 
dar contabilul şi casierul să fie la posturile lor atunci când Poggin va apare. 
Oamenii noştri să-şi ia locurile, unul câte unul, spre a nu fi observați. 

— Planul e bun. Şi acum spune-mi, unde ai de gând să stai d-ta? 

Duane auzi întrebarea lui Mac Nelly şi rămase gânditor. 

— Unde vrei să aştepţi? îl întrebă, încă o dată căpitanul. 

— Îi voi aştepta în fata uşii. 

— De ce? 

— Întâi va descăleca Poggin şi apoi ceilalți. Desi, jur că nu se vor grăbi să 
intre buluc, în bancă, de aceia, trebuie să fie luaţi în primire de îndată ce vor 
ajunge în fata uşii. Căci dacă apucă să-şi scoată revolverele, atunci va curge 
sânge, nu glumă. Noi trebuie să-i oprim exact în uşă. 

— Şi unde vrei d-ta să te ascunzi? Nu vreau să te găseşti în primejdie. De ce 
nu vrei să te ascunzi împreună cu noi? 

— Nu vreau să mă ascund cu voi. 

— Astăzi nu-ţi pot porunci nimic, Duane, ci să te sfătuiesc, doar. De ce vrei 
sa te arunci unde e primejdia mai mare? Însemnarea ţi-ai îndeplinit-o 
strălucit, iti meriti pe deplin gratierea. Guvernatorul, adjutantul general, toată 
tara va afla de faptele tale minunate. Ce vrei atunci? Jocul s-a sfârşit. Te 
întreb ca grănicer: de ce vrei să iei asupra ta misiuni mai primejdioase, decât 
însuşi căpitanul tău? 

Duane tăcea mereu. În cele din urmă îşi regăsi vocea: 

— Numai eu cunosc maniera de lucru a banditilor acestora. Ce-o să fac, nu 
pot şti de pe acum, căci în asemenea împrejurări, clipa hotărăşte. Principalul 
e că eu trebuie să conduc focul! 

Mac Nelly, clătină din cap, neputincios. 

— Faţă de mine, ca gránicer, ai avut o purtare fără cusur... dar față de d-ra 
Longstreth? întrebă Mac Nelly cu vocea scăzută. 

Duane se cutremură uşor la aceste cuvinte. 

— O poti câştiga, Duane. Pe mine nu mă poti înşela, am observat toate de la 
bun început. Luptă cu noi, alături de noi şi după luptă du-te la dânsa. Ti-ai 
făcut datoria ca nimeni altul. Îți vom da drumul cu toate cinstirile cuvenite 


VP MAGAZIN 


ZANE GREY Grănicerii din Texas 


acelora care-şi merită fericirea. Fata te iubeşte. Asta se vede în ochii ci. Ea e... 

Duane curmă vorba cu o mişcare sălbatecă de mână. 

— Gata. Destul, ţi-am arătat planul meu. Eşti de acord, sau vrei să-l infrunt 
singur pe Poggin cu banda sa? 

În ochii lui Mac Nelly se citea o mare compătimire. Fără să spună o vorbă, îl 
părăsi pe Duane, care rămase singur. 

Ceea ce însă Duane nu putuse să-i spună lui Mac Nelly, era că sângele său, 
blestematul sânge moştenit de la tatăl lui, îi cerea acum cu insistență alt 
sânge. Voia să-l ucidă pe Poggin, pe Poggin voia să-l ucidă. Poggin, Poggin! 
Degeaba pusese insigna de grănicer pe pieptul lui. Voia să ucidă... trebuia să 
ucidă! 

Deodată se deschise usa si Ray Longstreth pătrunse în cameră. 

— Duane, Căpitanul Mac Nelly m-a trimis aici! 

— Nu trebuia să vii. 

— După cele ce mi-a povestit, veneam chiar dacă nu m-ar fi trimis. Cred că 
nu te porti frumos. Tata isi va tine cuvântul da! Dar mie mi s-a spus că 
trebuie să mă grăbesc... 

— Pleacă si lasă-mă. Nu trebuie să mă înmoi atunci când afară se 
pregăteşte o piesă atât de grozavă. 

— Aşa de grozavă va fi? 

— Da... pleacă de aceea! 

— De ce vrei să te arunci într-o primejdie nesăbuită? N-o face te rog. Ai 
spus că mă iubeşti, Duane si - nu ştii — cá... 

Vocea era adâncă şi dulce. Era parcă un cântec de heruvimi la urechile lui. 
Ochii frumoasei copile înotau în lacrimi. 

— Doamne, dar cum mă poti, iubi, oare? 

— Buck, te iubesc... te iubesc... 

Capul ei era pe pieptul lat al flăcăului. Căldura corpului ei făcu să-i piară 
frica de moarte ce-l cuprinsese la gândul că dacă nu-l ucide pe Poggin, Poggin 
îl va ucide pe el. Încrederea în el si în viață, îi reveni. Încetul cu încetul. 

— Mă iubeşti într-adevăr? sopti el. Se plecă să-i admire ochii ei minunati. 

Un râs uşor, un suspin scăpă de pe buzele ei si bratele-i frumoase veniră 
să-i încolăcească grumazii. 

— Te iubesc, Duane. Mult, mult de tot! 

Buzele lor se lipiră într-un dulce sărut. Inima flămândă şi obosită a lui 
Duane începu să bată cu mai multă putere. 

— Te iubesc mult, Duane şi de aceia te rog să nu infrunti bandiții piept la 
piept. Nu ştiu ce, dar în tine e ceva sălbatec. Stăpâneşte-te, dacă mă iubeşti. 

O luă, drăgăstos în brațe, o conduse spre un scaun şi o imbrátisa pátimas. 

Ea îl mai sărută odată, cald, prelung şi grănicerul simţi că e înfrânt. 

— Nu pleca, nu pleca, strigă ea atunci când el se sculă în picioare. 

— Nu se poate! Să-ţi aduci aminte că şi eu te iubesc mult, mult de tot! 

Se liberă de mâinile ei şi făcu câţiva paşi îndărăt. 

— Ray - iubito - cred că voi reveni! 

Ajuns la uşă, aruncă o ultimă privire spre femeia iubită şi ieşi afară. 

— Duane! 

Duane auzi chemarea ei, dar in minte revázu pe Poggin, singurul om care-i 
inspirase frica. 

Duane o luă spre bancă. Ceasul bătea ora două. Casierul si contabilul erau 
la locurile lor. Văzându-l casierul îngălbeni, dar spre a se încuraja, privi cu 
coada ochiului spre oameni înarmaţi care stăteau îndărătul ghişeelor. 
Sertarele cu bani erau încuiate. Pe masă nu se vedeau nici monede, nici 
bancnote. 

Duane se înapoia la uşă. Minutele îi păreau lungi. În sfârşit cu câteva 
minute de ora unu, o ceată de călăreți îşi făcu apariţia şi deodată Duane îl 
văzu pe Poggin vorbind oamenilor săi. Nu se vedea nici un revolver. Poggin 
descălecă, se îndreptă spre uşă, iar tovarăşii săi il imitară. 

Blossom Kane avea un cufăr, iar Fletcher rămase pe lângă cai. 

Poggin intră în antreu, întovărăşit de Kane şi Boldi. 

Atunci îl văzu Poggin pe Duane. 

— Blestem! strigă el. 

— Buck Duane! ţipă Kane. 

Poggin duse mâna la revolver, dar în acel moment îşi trase si Duane arma 
din toc. 

Detunăturile se auziră aproape în acelaş timp. 

Duane simţi o scuturătură puternică. Poggin trăsese mai repede. Mâna lui 
Duane tremura. Trase... trase... în nestire. De jur împrejurul lui bubuiturile 
se succedau cu iutealà. Fulgere roşii, urlete, tipete. Căzu! Sfârşitul! Ochiii săi 
mai văzură pe Kane, apoi pe Boldt, cădeau toti ca mustele. Poggin era mereu 
în picioare! Revolverul lui arunca fulgere, roşii, ucigătoare, de foc! 

Totul se întunecă. Tunetul încetă... apoi nu văzu decât obrazul dulce al lui 
Ray, ai cărei ochi frumoşi lăcrimau. 


CAP. 25 


Zgomote nelămurite ajungeau până la urechile lui, se văzu într-o cameră ce 
i se părea străină. Oameni străini se aplecau deasupra lui. Voci scăzute, 
glasuri de vis... 

O față frumoasă, de femeie se aplecă asupra lui, apoi aceea a unui bărbat, 
care strigă fericit: 

— Duane, Duane. Ah, mă recunoaşte! 

Când lumina deveni mai puternică, Duane îl recunoscu pe Căpitanul Mac 
Nelly. 

Şi tot trecutul îi apăru, iar, vijelios, înaintea ochilor. 

Încercă să vorbească, dar buzele nu i se puteau mişca din cauza slăbiciunii. 

— Poggin! şopti el. În cele din urmă. Primul lui gând fusese pentru cel mai 
crunt bandit întâlnit vreodată. 

— E mort! răspunse Mac Nelly. S-a luptat ca un tigru. Mi-a ucis doi oameni 
şi mi-a rănit alti trei. În cele din urmă, l-am răpus. 

— A scăpat — vreunul? 

— Fletcher. Doar, acela care rămăsese la cai. Ceilalţi au pierit toti. Am făcut 
o treabă minunată, Duane. 

— Si... 

— Ray Longstreth a stat fără încetare la patul d-tale. Ea te-a îngrijit. Ieri 
noapte erai cát pe ce să-ţi dai duhul şi numai mulțumită ei ai scăpat. Acum te 
vom duce acasă.. Şi d-ra Longstreth ne însoţeşte. Duane, să şti că e o fată 
minunată. O clipă nu şi-a pierdut ea curajul. Colonelul Longstreth, imediat 
după luptă, a plecat spre Louisiana. Era mai bine pentru el să dispară cât mai 
curând. 

— E cu putinţă să mă...fac... iar... bine? 

— Cu putință”? Păi sigur că da! Duane, toată lumea ţi-a aflat isprăvile. Nu 
trebuie să-ți mai fie teamă cu numele d-tale. Toată lumea e convinsă că tot 
timpul de la fugă şi până azi, ai lucrat în serviciul secret al grănicerilor. Eşti 
un erou. Acum ai timp să te gândeşti la casa părintească, la mama şi la fata 
căreia trebuie să-i consacri tot viitorul d-tale. 

Grănicerii îl aduseră pe Duane, acasă, în Wellston. O lume imensă aştepta 
în gară. Când Duane cobori din tren, se făcu linişte, apoi izbucni o furtună de 
ovatii. 

Camarazii săi de şcoală il duseră pe umeri până acasă. Nu se poate descrie 
bucuria bătrânei sale mame atunci când îl văzu. 

Unchiul Jim deveni cel mai mândru om din tot orăşelul. Peste tot povestea 
isprăvile fantastice ale nepotului său, dar mai mult decât toate, îi plăcea să 
vorbească despre gloantele pe care Buck le avea în corp. 

— Cinci are, mă neică... şi şase de la celelalte încăierări. Asta înseamnă 11. 
Şi să şti că mai poate duce şi altele cu el. 

Într-o după amiaza, Duane primi o telegramă. Era de la Mac Nelly. 


Corpul Grániceresc, amenințat de a fi desființat trăieşte mai departe în urma 
isprăvilor d-tale. 
MAC NELLY. 


Ray îngenunchie lângă el şi Duane crezu că-i va vorbi acum de unele lucruri 
pe care le ocoliseră în ultimul timp. Fata îi era acum palidă, dar ochii ei nu 
mai erau atât de trişti ca altădată. 

— Îmi pare nespus de bine de cele ce ne-a telegrafiat Mac Nelly, spuse 
Duane. 

Ea nu răspunse. Sta îngândurată. Duane tresări deodată. 

— Te doare mai rău azi? întrebă ea. 

— Nu. Dar corpul meu e plin de plumb. 

— Te pomenesti că iar ţi-o fi frică? 

— Da. Mă urmăreşte din nou. Dar mi-e teamă să nu fiu urmărit de dorința 
pătimaşă a cuiva de a mă ucide. 

— Spune, Duane. Tii minte de ziua aceia când am venit la tine rugându-te 
să nu te duci să te lupti cu Poggin? Atunci am ghicit cà în sufletul tàu e o 

luptă: între dorința de a ucide şi dragostea pentru mine. De acum înainte 
însă, nu mai e nevoie să ucizi. 

Ea şi încolăci braţele în jurul gâtului lui. 

— Nu va mai fi nevoie, pentru că întotdeauna voi fi între tine şi teama 
aceea! 

După o scurtă pauză, ea adaugă: 

— Ne vom căsători şi vom părăsi apoi Texasul, spuse ea, roşind. 

— Ray! Iubito! Vom avea, poate, copii, în al căror vine va fierbe sângele 
talului lor! 

— Şi eu aş vrea să vină unul... căci eu nu mă tem de cele ce tie ţi-e teamă, 
jumătate din sânge va fi al meu! 

Lui Duane i se părea că pluteşte prin cer de atâta fericire. 

— Ray, uiti că sunt sărac ca un şoarece de biserică. 

— [ubitule, mama mi-a lăsat o mică moştenire. O vom lua pe mama ta şi pe 
unchiul Jim si vom pleca in Louisiana. Acolo o s-avem o plantație de îngrijit, 
cai, vaci. O să ai foarte mult de lucru. 

— Nu. Iubito, nu, nu! 

— O să fim fericiți, ii murmurá ea la ureche. Vino! 

Ochii ei frumoşi îi făgăduiau toate fericirile pământeşti. 

O luă în braţe si o strânse cu patimă. Trecutul era mort pentru dânsul. Si 
devreme ce femeia aceasta îi făgăduia viitorul în culorile cele mai trandafirii, 
ar fi fost un prost să mai stea la îndoială. 

